
DECRET   Nr130-1949
DECRET   Nr131-1949
LEGE   Nr105-1992
    TITLUL PRELIMINAR

    DESPRE EFECTELE ŞI APLICAREA LEGILOR ÎN GENERE

    ART. 1

    Legea dispune numai pentru viitor; ea n-are putere retroactiva.

    ART. 2

    (Abrogat prin art. 183 al Legii nr. 105/1992 cu privire la reglementările raporturilor de drept internaţional privat, publicat în Monitorul Oficial nr. 245/1 octombrie 1992)

    ART. 3

    Judecătorul care va refuza de a judeca, sub cuvânt ca legea nu prevede, sau ca este întunecată sau neîndestulătoare, va putea fi urmărit ca culpabil de denegare de dreptate.

    ART. 4

    Este oprit judecătorului de a se pronunţa, în hotărârile ce da, prin cale de dispoziţii generale şi reglementare, asupra cauzelor ce-i sunt supuse.

    ART. 5

    Nu se poate deroga prin convenţii sau dispoziţii particulare*), la legile care interesează ordinea publica şi bunele moravuri.

------------------

    *) Acte juridice unilaterale.

    CARTEA I

    DESPRE PERSOANE

    Titlul I

    DESPRE DREPTURILE CIVILE ŞI DESPRE NATURALIZARE

    CAP. 1

    Despre bucurarea de drepturile civile şi despre naturalizare

    ART. 6-16

    (Abrogate prin art. 54 al Legii din 24.II.1924 privitoare la dobândirea şi pierderea naţionalităţii române).

    CAP. 2

    Despre pierderea drepturilor civile prin pierderea calităţii de român

    ART. 17-20

    (Abrogate prin art. 54 al Legii din 24.II.1924 privitoare la dobândirea şi pierderea naţionalităţii române).

    Titlul II

    DESPRE ACTELE STĂRII CIVILE

    ART. 21-86

    (Abrogate prin art. 124 al Legii din 25.II.1928 privitoare la actele stării civile).

    Titlul III

    DESPRE DOMICILIU

    ART. 87-97

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    Titlul IV

    DESPRE ABSENŢI, ADICĂ CEI CARE LIPSESC DE LA LOCUL LOR

    CAP. 1

    Despre absenta prezumată

    ART. 98-100

    (Abrogate implicit prin Legea nr. 173 din 4.III.1941 pentru declararea morţii prezumate a celor dispăruţi, şi, în mod expres, prin Decretul nr. 339 din 23.XI.1948 privitor la declararea morţii prezumate a celor dispăruţi cu ocazia războiului, în afara zonei interioare).

    CAP. 2

    Despre declararea absenţei

    ART. 101-105

    (Abrogate implicit prin Legea nr. 173 din 4.III.1941 pentru declararea morţii prezumate a celor dispăruţi, şi, în mod expres, prin Decretul nr. 339 din 23.XI.1948 privitor la declararea morţii prezumate a celor dispăruţi cu ocazia războiului, în afara zonei interioare).

    CAP. 3

    Despre efectele absenţei

    ART. 106-123

    (Abrogate implicit prin Legea nr. 173 din 4.III.1941 pentru declararea morţii prezumate a celor dispăruţi, şi, în mod expres, prin Decretul nr. 339 din 23.XI.1948 privitor la declararea morţii prezumate a celor dispăruţi cu ocazia războiului, în afara zonei interioare).

    CAP. 4

    Despre privegherea copiilor minori ai tatălui care a dispărut

    ART. 124-126

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    Titlul V

    DESPRE CĂSĂTORIE

    CAP. 1

    Despre însuşirile şi condiţiile necesare spre a se putea săvârşi căsătoria

    ART. 127-133

    (Abrogate expres prin art. 49 al Decretului nr. 32 din 31.I.1954, pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 134

    (Abrogat expres prin Decretul-Lege privind abrogarea unor acte normative nr. 9/1989, publicat în Monitorul Oficial nr. 9 din 31.XII.1989).

    ART. 135-138

    (Abrogate prin Legea din 15.III.1906).

    ART. 139

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 140

    (Abrogat prin Legea din 15.III.1906).

    ART. 141

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 142

    (Abrogat prin Legea din 15.III.1906).

    ART. 143-150

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice.

    CAP. 2

    Despre formalităţile relative la celebrarea căsătoriei

    ART. 151-152

    (Abrogate prin art. 124 al Legii din 25.II.1928 privitoare la actele stării civile).

    CAP. 3

    Despre opoziţii la căsătorie

    ART. 153-161

    (Abrogate prin art. 124 al Legii din 25.II.1928).

    CAP. 4

    Despre cereri de nulitate a căsătoriei

    ART. 162-184

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 5

    Despre obligaţiile ce izvorăsc din căsătorie

    ART. 185-193

    (Abrogate prin art. 49 al Decretului nr. 32 din 31.II.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 6

    Despre drepturile şi datoriile respective ale soţilor

    ART. 194-196

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 197-208

    (Abrogate prin Legea nr. 96 din 20.IV.1932 privitoare la ridicarea incapacităţii civile a femeii maritate).

    CAP. 7

    Despre desfacerea căsătoriei

    ART. 209

    (Abrogat prin art. 49 al decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 8

    Despre a doua căsătorie

    ART. 210

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    Titlul VI

    DESPRE DESPĂRŢENIE

    CAP. 1

    Despre cauzele desparteniei

    ART. 211-213

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 214

    (Abrogat implicit prin Legea nr. 18 din 12.II.1948 pentru modificarea Codului de procedura civilă - drept urmare a abrogării exprese a art. 254-276 din Codul civil - şi abrogat expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 215

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 2

    Despre despărţenie pentru cauza determinată

    ART. 216-233

    (Abrogate prin art. 78 al Legii nr. 394 din 23.VI.1943 pentru accelerarea judecăţilor).

    ART. 234

    (Abrogat prin art. VI al Legii nr. 18 din 12.II.1948).

    ART. 235-240

    (Abrogate prin art. 78 al Legii nr. 394 din 23.VI.1943 pentru accelerarea judecăţilor).

    ART. 241-242

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    ART. 243-245

    (Abrogate prin art. 78 al Legii nr. 394 din 23.VI.1943 pentru accelerarea judecăţilor).

    ART. 246-248

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    ART. 249-250

    (Abrogate implicit prin Legea nr. 18 din 12.II.1948, pentru modificarea Codului de procedura civilă - drept urmare a modificării art. 613 Cod procedura civilă - şi abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 251-253

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    CAP. 3

    Despre despartenia prin consimţământul mutual

    ART. 254-267

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    ART. 268

    (Abrogat implicit prin Legea din 29.X.1877 asupra atribuţiilor ministerului public şi expres prin art. VI al Legii nr. 18 din 12.II.1948 pentru modificarea Codului de procedura civilă).

    ART. 269-270

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    ART. 271-272

    (Abrogate implicit prin Legea din 29.X.1877 asupra atribuţiilor ministerului public şi expres prin art. VI al Legii nr. 18 din 12.II.1948 pentru modificarea Codului de procedura civilă).

    ART. 273-276

    (Abrogate prin art. VI al Legii nr. 18 din 12.II.1948 pentru modificarea Codului de procedura civilă).

    CAP. 4

    Despre efectele desparteniei

    ART. 277

    (Abrogat prin Legea nr. 249 din 4.VI.1945 pentru abrogarea art. 277 Cod civil).

    ART. 278

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 279

    (Abrogat prin Legea din 15.III.1906).

    ART. 280-284

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 285

    (Abrogat prin art. VI al Legii nr. 18 din 12.II.1948 pentru modificarea Codului de procedura civilă).

    Titlul VII

    DESPRE PATERNITATE ŞI DESPRE FILIATIUNI

    CAP. 1

    Despre filiatiunea copiilor legitimi născuţi sau conceputi în căsătorie

    ART. 286-291

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 2

    Despre dovedirea filiatiunii copiilor legitimi

    ART. 292-303

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 3

    Despre copiii naturali

    ART. 304-308

    (Abrogate prin art. 22 al Decretului nr. 130 din 2.IV.1949 pentru reglementarea condiţiei juridice a copilului natural).

    Titlul VIII

    DESPRE ADOPŢIE

    ART. 309-320

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    ART. 321-322

    (Abrogate prin Legea din 15.III.1906).

    ART. 323

    (Abrogat prin art. 49 al Decretului nr. 32 din 31.I.1954 privitor la punerea în aplicare a Codului familiei şi a Decretului privitor la persoanele fizice şi persoanele juridice).

    ART. 324

    (Abrogat prin Legea din 15.III.1906).

    Titlul IX

    DESPRE PUTEREA PĂRINTEASCĂ

    ART. 325-341

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    Titlul X

    DESPRE MINORITATE, DESPRE TUTELE ŞI DESPRE EMANCIPARE

    CAP. 1

    Despre minoritate

    ART. 342

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 2

    Despre tutela

    ART. 343-420

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 3

    Despre emancipare

    ART. 421-433

    (Abrogate prin art. V al Decretului nr. 185 din 30.IV.1949 pentru modificarea şi abrogarea unor dispoziţii privitoare la majorat, la capacitate în materia contractelor de munca şi emancipare).

    Titlul XI

    DESPRE MAJORITATE, DESPRE INTERDICŢIE ŞI DESPRE CONSILIUL JUDICIAR

    CAP. 1

    Despre majoritate

    ART. 434

    (Abrogat prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 2

    Despre interdicţie

    ART. 435-457

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 3

    Despre consiliile judiciare

    ART. 458-460

    (Abrogate prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CARTEA II

    DESPRE BUNURI ŞI DESPRE OSEBITELE MODIFICĂRI ALE PROPRIETĂŢII

    Titlul I

    DESPRE DISTINCTIUNEA BUNURILOR

    ART. 461

    Toate bunurile sunt mobile sau imobile.

    CAP. 1

    Despre imobile

    ART. 462

    Bunurile sunt imobile sau prin natura lor, sau prin destinaţia lor, sau prin obiectul la care ele se aplică.

    ART. 463

    Fondurile de pământ şi clădirile sunt imobile prin natura lor.

    ART. 464

    Morile de vânt, sau de apa, aşezate pe stâlpi, sunt imobile prin natura lor.

    ART. 465

    Recoltele care încă se ţin de rădăcini, şi fructele de pe arbori, neculese, încă, sunt asemenea imobile.

    Îndată ce recoltele se vor tăia şi fructele se vor culege, sunt mobile.

    ART. 466

    Arborii ce se taie devin mobile.

    ART. 467

    Animalele ce proprietarul fondului da arendaşului pentru cultura, sunt imobile pe cat timp li se păstrează destinaţia lor.

    ART. 468

    Obiectele ce proprietarul unui fond a pus pe el pentru serviciul şi exploatarea acestui fond sunt imobile prin destinaţie.

    Astfel sunt imobile prin destinaţie, când ele s-au pus de proprietar pentru serviciul şi exploatarea fondului:

    - animalele afectate la cultura;

    - instrumente aratoare;

    - seminţele date arendaşilor sau colonilor partiari*);

    - porumbii din porumbarie;

    - lapinii**) ţinuţi pe lângă casa;

    - stupii cu roi;

    - peştele din iaz (heleşteie);

    - teascurile, clădirile, alambicurile, cazile şi vasele;

    - instrumentele necesare pentru exploatarea fierariilor, fabricilor de hârtie şi altor uzine;

    - paiele şi gunoaiele.

    Mai sunt imobile prin destinaţie toate efectele mobiliare***) ce proprietarul a aşezat către fond în perpetuu.

-----------------

    *) Dijmasi.

    **) Iepuri de casa.

    ***) Lucruri mobile.

    ART. 469

    Proprietarul se presupune ca a aşezat către fond în perpetuu efecte mobiliare*), când acestea sunt întărite cu gips, var sau ciment, sau când ele nu se pot scoate fără a se strica sau deteriora partea fondului către care sunt aşezate.

    Oglinzile unui apartament se presupun aşezate în perpetuu, când parchetul pe care ele stau este una cu boaseria**) camerei.

    Aceasta se aplică şi la tablouri şi alte ornamente.

    Statuile sunt imobile când ele sunt aşezate inadins, chiar când ele s-ar putea scoate fără fractura sau deteriorare.

-------------------

    *) Lucruri mobile.

    **) Lemnaria care îmbracă pereţii interiori ai unei încăperi.

    ART. 470

    Urloaiele sau ţevile ce servesc pentru conducerea apelor la un fond de pământ, sau la vreo casa, sunt imobile şi fac parte din proprietăţile la care servesc.

    ART. 471

    Sunt imobile prin obiectul la care se aplică: uzufructul lucrurilor imobile, servituţile, acţiunile care tind a revendica un imobil.

    CAP. 2

    Despre mobile

    ART. 472

    Bunurile sunt mobile prin natura lor, sau prin determinarea legii.

    ART. 473

    Sunt mobile prin natura lor, corpurile care se pot transporta de la un loc la altul, atât acele care se mişca de sine precum sunt animalele, precum şi cele care nu se pot strămută din loc decât prin o putere străină, precum sunt lucrurile neinsufletite.

    ART. 474

    Sunt mobile prin determinarea legii, obligaţiile şi acţiunile care au de obiect sume exigibile sau efecte mobiliare*), acţiunile sau interesele în companii de finanţe, de comerţ sau de industrie, chiar şi când capitalul acestor companii constă în imobile.

    Aceste acţiuni sau interese se socot ca mobile numai în privinţa fiecărui din asociaţi şi pe cat ţine asociaţia.

    Sunt asemenea mobile prin determinarea legii, veniturile perpetue sau pe viaţa asupra statului sau asupra particularilor.

---------------

    *) Lucruri mobile.

    CAP. 3

    Despre bunuri în raportul lor cu cei ce le posedă

    ART. 475

    Oricine poate dispune liber de bunurile ce sunt ale lui, cu modificările stabilite de legi.

    Bunurile care nu sunt ale particularilor sunt administrate şi nu pot fi înstrăinate decât după regulile şi formele prescrise anume pentru ele.

-----------------

    1. A se vedea art. 135 din Constituţia României

    2. A se vedea, de asemenea:

    - Legea nr. 15 din 8 august 1990 cu privire la reorganizarea unităţilor economice de stat în regii autonome şi societăţi comerciale, publicata în Monitorul Oficial nr. 98 din 8 august 1990 (art. 5, 20, 25-32, 53);

    - Legea nr. 18 din 19 februarie 1991, publicata în Monitorul Oficial nr. 37 din 20 februarie 1991 - Legea fondului funciar (art. 4 şi 5);

    - Legea nr. 50 din 29 iulie 1991 privind autorizarea executării construcţiilor şi unele măsuri pentru realizarea locuinţelor, publicata în Monitorul Oficial nr. 163 din 7 august 1991 (art. 10-20);

    - Legea nr. 69 din 26 noiembrie 1991 a administraţiei publice locale, republicată în Monitorul Oficial nr. 79 din 18 aprilie 1996;

    - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 35);

    - Codul aerian - Decretul nr. 516, Buletinul Oficial nr. 56 din 30 decembrie 1953, cu modificările ulterioare (art. 9 alin. 3 şi 4);

    - Legea nr. 8 din 14 martie 1996 privind dreptul de autor şi drepturile conexe publica în Monitorul Oficial nr. 60 din 26 martie 1996;

    - Legea nr. 17 din 2 aprilie 1996 privind regimul armelor de foc şi al muniţiilor publicata în Monitorul Oficial nr. 74 din 11 aprilie 1996;

    ART. 476

    Drumurile mari, drumurile mici şi uliţele care sunt în sarcina statului, fluviile şi râurile navigabile sau plutitoare, ţărmurile, adăugirile către mal şi locurile de unde s-a retras apa marii, porturile naturale sau artificiale, malurile unde trag vasele şi îndeobşte toate părţile din pământul României, care nu sunt proprietate particulară, sunt considerate ca dependinte ale domeniului public.

-----------------

    A se vedea:

    - Art. 135 din Constituţia României;

    - Legea nr. 18 din 19 februarie 1991, Legea fondului funciar, publicata în Monitorul Oficial nr. 37 din 20 februarie 1991 (art. 4 şi 5).

    ART. 477

    Toate averile vacante şi fără stăpâni, precum şi ale persoanelor care mor fără moştenitori, sau ale căror moşteniri sunt lepadate, sunt ale domeniului public.

------------------

    A se vedea:

    - Decretul nr. 111/1951 privind reglementarea situaţiei bunurilor de orice fel supuse confiscării, confiscate, fără moştenitori sau fără stăpân, precum şi a unor bunuri care nu mai folosesc instituţiilor bugetare - Buletinul Oficial nr. 81 din 27 iulie 1951 (art. 1 lit. d) şi Instrucţiunile Ministerului Finanţelor nr. 1529 din 2 aprilie 1963;

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 478

    Porţile, zidurile, şanţurile, întăriturile pieţelor de război şi ale fortaretelor fac şi ele parte din domeniul public.

    Aceste lucruri reintra în comerţ când nu mai servesc la uzul public.

    ART. 479

    Poate avea cineva asupra bunurilor, sau un drept de proprietate, sau un drept de folosinţa, sau numai servitute.

---------------

    1. Dreptul de folosinţa prevăzut de text se referă la uzufruct, uz, abitaţie.

    A se vedea şi:

    - Legea nr. 15/1990 cu privire la reorganizarea unităţilor economice de stat în regii autonome şi societăţi comerciale, publicata în Monitorul Oficial nr. 98 din 8 august 1990

    - Legea nr. 50 privind autorizarea executării construcţiilor şi unele măsuri pentru realizarea locuinţelor, din 29 iulie 1991, publicata în Monitorul Oficial nr. 163 din 7 august 1991, art. 10-20.

    2. A se vedea şi art. 135 alin. 5 din Constituţia României.

    Titlul II

    DESPRE PROPRIETATE

    ART. 480

    Proprietatea este dreptul ce are cineva de a se bucura şi dispune de un lucru în mod exclusiv şi absolut, însă în limitele determinate de lege.

-----------------

    1. Potrivit art. 135 al Constituţiei României din anul 1991, proprietatea este publica sau privată (alin. 2).

    Bunurile proprietate publica sunt inalienabile. În condiţiile legii, ele pot fi date în administrare regiilor autonome ori instituţiilor publice sau pot fi concesionate sau închiriate (alin. 5).

    Proprietatea privată este, în condiţiile legii, inviolabilă (alin. 6).

    2. Cu privire la regimul juridic al unor bunuri din domeniul public al statului prevăzute în art. 135 din Constituţie, a se vedea şi:

    - Codul silvic - Legea nr. 26 din 24 aprilie 1996 - publicat în Monitorul Oficial nr. 93 din 8 mai 1996;

    - Legea nr. 4/1972 privind gospodărirea pădurilor aflate în administrarea directa a comunelor - Buletinul Oficial nr. 42 din 24 aprilie 1972;

    - Legea nr. 8/1974 a apelor - Buletinul Oficial nr. 52 din 4 aprilie 1974, cu modificările ulterioare;

    - Legea nr. 13/1974 a drumurilor - Buletinul Oficial nr. 107 din 31 iulie 1974, cu modificările ulterioare;

    - Legea nr. 12/1974 privind piscicultura şi pescuitul - Buletinul Oficial nr. 106 din 30 iulie 1974;

    - Legea nr. 26/1976 privind economia vânatului şi vânătoarea - Buletinul Oficial nr. 99 din 12 noiembrie 1976.

    3. A se vedea, de asemenea Legea nr. 17/1990 privind regimul juridic al apelor maritime interioare, al marii teritoriale şi al zonei contigue, Monitorul Oficial nr. 99 din 9 august 1990.

    ART. 481

    Nimeni nu poate fi silit a ceda proprietatea sa, afara numai pentru cauza de utilitate publica şi primind o dreaptă şi prealabilă despăgubire.

---------------

    A se vedea art. 41 al Constituţiei României.

    ART. 482

    Proprietatea unui lucru mobil sau imobil da drept asupra tot ce produce lucrul şi asupra tot ce se uneste, ca accesoriu, cu lucrul, într-un mod natural sau artificial. Acest drept se numeşte: drept de accesiune.

    CAP. 1

    Despre dreptul de accesiune asupra celor produse de lucru

    ART. 483

    Fructele naturale sau industriale ale pământului, fructele civile, sporul animalelor (prăsilă), se cuvin proprietarului în puterea dreptului de accesiune.

    ART. 484

    Fructele produse de vreun lucru nu se cuvin proprietarului, decât cu îndatorire din parte-i de a plati semănăturile, araturile şi munca pusa de alţii.

    ART. 485

    Posesorul nu câştigă proprietatea fructelor decât când posedă cu bună-credinţă; la cazul contrariu, el este dator de a înapoia productele, împreună cu lucrul, proprietarului care-l revendică.

    ART. 486

    Posesorul este de bună-credinţă când posedă ca proprietar în puterea unui titlu translativ de proprietate, ale cărui viciuri nu-i sunt cunoscute.

    ART. 487

    El încetează de a fi cu bună-credinţă din momentul când aceste viciuri ii sunt cunoscute.

    CAP. 2

    Despre dreptul de accesiune asupra celor unite şi încorporate cu lucrul

    ART. 488

    Tot ce se uneste şi se incorporeaza cu lucrul se cuvine proprietarului lucrului, potrivit regulilor statornicite mai jos.

    Secţiunea I

    Despre dreptul de accesiune relativ la lucrurile imobile

    ART. 489

    Proprietatea pământului cuprinde în sine proprietatea suprafeţei şi a subfetei lui.

---------------

    Potrivit art. 135 alin. 4 al Constituţiei României din 1991, bogăţiile de orice natura ale subsolului fac obiectul exclusiv al proprietăţii publice.

    ART. 490

    Proprietarul poate face asupra pământului toate plantaţiile şi clădirile ce găseşte de cuviinţă, afara de excepţiile statornicite la capul*) care tratează despre servituţi.

-------------

    *) Trimiterea se referă la titlul IV "Despre servituţi".

    ART. 491

    Proprietarul poate face sub fata pământului toate construcţiile şi săpăturile ce găseşte de cuviinţă, şi trage din ele toate foloasele ce acestea ar produce, afara de modificările prescrise de legi şi regulamente privitoare la mine, precum şi de legile şi regulamentele poliţieneşti.

----------------

    1. A se vedea nota de la art. 489.

    2. Termenii "legile şi regulamentele poliţieneşti" trebuie intelesi în sensul de reglementările administrative în materie.

    ART. 492

    Orice construcţie, plantaţie sau lucru făcut în pământ sau asupra pământului, sunt prezumate a fi făcute de către proprietarul acelui pământ cu cheltuiala sa şi ca sunt ale lui, până ce se dovedeşte din contra.

    ART. 493

    Proprietarul pământului care a făcut construcţii, plantaţii şi lucrări cu materiale străine, este dator sa plătească valoarea materialelor. El mai poate fi osandit, după împrejurări, pentru o asemenea urmare şi la plata de daune-interese. Dar proprietarul materialelor n-are drept a le ridica.

    ART. 494

    Dacă plantaţiile, construcţiile şi lucrările au fost făcute de către o ă treia persoana cu materialele ei, proprietarul pământului are dreptul de a le ţine pentru dânsul, sau de a indatora pe acea persoana sa le ridice.

    Dacă proprietarul pământului cere ridicarea plantaţiilor şi a construcţiilor, ridicarea va urma cu cheltuiala celui ce le-a făcut; el poate chiar, după împrejurări, fi condamnat la daune-interese pentru prejudiciile sau vătămările ce a putut suferi proprietarul locului.

    Dacă proprietarul voieşte a păstra pentru dânsul acele plantaţii şi clădiri, el este dator a plati valoarea materialelor şi preţul muncii, fără ca sa se ia în consideraţie sporirea valorii fondului, ocazionată prin afacerea unor asemenea plantaţii şi construcţii. Cu toate acestea, dacă plantaţiile, clădirile şi operele au fost făcute de către o ă treia persoana de bună-credinţă, proprietarul pământului nu va putea cere ridicarea sus-ziselor plantaţii, clădiri şi lucrări, dar va avea dreptul sau de a înapoia valoarea materialelor şi preţul muncii, sau de a plati o sumă de bani egala cu aceea a creşterii valorii fondului.

    ART. 495

    Creşterile de pământ ce se fac succesiv şi pe nesimtite la malurile fluviului şi ale râurilor se numeşte aluviune. Aluviunea este în folosul proprietarului riveran, când e vorba de un fluviu sau rau navigabil, plutitor sau neplutitor, cu îndatorire însă pentru proprietar de a lăsa, pe pământul sau, drumul trebuitor pentru conducerea vaselor.

---------------

    A se vedea şi Legea nr. 8/1974 a apelor - Buletinul Oficial nr. 52 din 4 aprilie 1974, cu modificările ulterioare, precum şi nota nr. 2 de la art. 480.

    ART. 496

    Tot ale proprietarului riveran sunt şi pământurile lăsate de apele curgătoare, când ele se retrag pe nesimtite de la unul din tarmuri şi se îndreaptă către celălalt ţărm; proprietarul ţărmului de unde apa s-a retras profită de aluviune, fără ca proprietarul ţărmului opus sa poată reclama pământul cel pierdut.

    Acest drept nu are loc în privirea pământurilor părăsite de apa marii.

--------------

    A se vedea nota de la art. 495.

    ART. 497

    Aluviunea nu are loc în privirea lacurilor, heleşteielor şi a iazurilor; proprietarul lor conserva totdeauna pământul acoperit de apa, când ea este la înălţimea scurgerii heleşteului, iazului, chiar dacă câtimea apei ar scădea în urma; şi viceversa, proprietarul iazului nu câştigă nici un drept asupra pământului riveran ce se acoperă de apa iazului când urmează varsaturi extraordinare.

----------------

    A se vedea art. 135 alin. 4 al Constituţiei României, precum şi nota de la art. 495.

    ART. 498

    Dacă un fluviu sau rau, navigabil sau nu, rupe deodată o parte mare, şi care se poate recunoaşte, de pământ, şi o lipeşte la pământul unui alt proprietar, acea parte rămâne a cui a fost pământul de la care s-a rupt; însă dacă se va reclama în termen de un an.

    ART. 499

    Insulele şi prundurile, care se formează în albia fluviilor şi a râurilor navigabile sau plutitoare, sunt ale statului, dacă nu i se opune titlu sau prescripţie.

----------------

    A se vedea nota de la art. 495.

    ART. 500

    Insulele şi prundurile, care se formează în râurile nenavigabile şi neplutitoare, sunt ale proprietarului ţărmului pe care ele s-au format; dacă insula formată trece peste jumătatea râului, atunci fiecare proprietar riveran are dreptul de proprietate asupra părţii de insula ce se întinde spre el, pornind de la jumătatea râului.

----------------

    A se vedea nota de la art. 495.

    ART. 501

    Dacă un rau sau un fluviu, formandu-si un braţ nou, taie şi inconjoara pământul unui proprietar riveran şi face prin acest chip o insulă, proprietarul nu pierde pământul ce s-a transformat în insula, chiar dacă el s-a făcut de un fluviu sau de un rau navigabil sau plutitor.

-----------------

    A se vedea nota de la art. 495.

    ART. 502

    Dacă un fluviu sau un rau îşi face un nou curs părăsind vechea sa albie, aceasta albie se împarte între proprietarii marginari.

------------------

    A se vedea nota de la art. 495.

    ART. 503

    Orice animale sau zburătoare sălbatice trec în cuprinsul nostru se fac ale noastre, pe cat timp rămân la noi, afara numai dacă asemenea trecere s-a ocazionat prin fraude sau prin artificii.

    Secţiunea II

    Despre dreptul de accesiune relativ la lucrurile mişcătoare

    ART. 504

    Dacă două lucruri a doi deosebiţi stăpâni s-au unit împreună încât amândouă formează un singur tot, dar se pot despărţi şi conserva fiecare în parte după despartire, atunci totul format este al proprietarului lucrului care constituie partea principala, rămânând el dator a plati celuilalt proprietar preţul lucrului ce a fost unit cu principalul.

    ART. 505

    Este principal acela din două lucruri, pentru uzul sau pentru ornamentul, pentru completarea cărui a servit unirea celuilalt lucru.

    ART. 506

    Când însă lucrul unit este mult mai de preţ decât lucrul principal, şi când el s-a unit fără stirea proprietarului, acesta poate cere despărţirea şi restituirea lucrului unit, chiar dacă ar rezulta din despartire oarecare vătămare lucrului către care el a fost unit.

    ART. 507

    Dacă din cele două lucruri unite pentru a forma un singur tot, nici unul nu poate fi privit ca accesoriu al celuilalt, atunci acela este considerat ca principal care va fi mai mare în valoare. Dacă valoarea ambelor lucruri ar fi mai tot aceeaşi, atunci lucrul cel mai mare în volum va fi considerat ca principal.

    ART. 508

    Dacă un mester sau altcineva a întrebuinţat materia care nu era a sa şi a făcut un lucru nou, atunci proprietarul materiei întrebuinţate are dreptul de a reclama lucrul format din ea, plătind preţul muncii, atât când acel obiect ar putea cat şi când el n-ar putea reveni în starea primitivă.

    ART. 509

    Dacă însă manopera ar fi atât de importanta încât ar întrece cu mult valoarea materiei întrebuinţate, atunci munca lucrătorului va fi considerată ca parte principala şi lucrătorul va avea dreptul de a reţine lucrul format, plătind proprietarului preţul materiei.

    ART. 510

    Când cineva a întrebuinţat în parte materia care era a sa, şi în parte materia străină, pentru a forma un lucru nou, fără ca nici o parte din materie să-şi fi pierdut cu totul fiinţa, şi dacă acele materii nu se mai pot despărţi fără vătămare sau paguba, atunci lucrul format se cuvine ambilor proprietari, celui dintâi în proporţie cu materia ce era a sa, şi celuilalt în proporţie cu materia sa şi cu preţul muncii sale.

    ART. 511

    Când un lucru s-a format din amestecarea mai multor materii cu diferiţi stăpâni din care nici una nu poate fi considerată ca materie principala, atunci proprietarul, în nestiinta căruia a urmat amestecarea, poate cere desfacerea lor, dacă ea este cu putinţa a se desface.

    Dacă materiile amestecate nu se mai pot despărţi fără vătămare sau paguba, atunci lucrul format se cuvine tuturor stapanilor, fiecărui însă în proporţie cu câtimea, calitatea şi valoarea materiilor lui, întrebuinţate la facerea acelui lucru.

    ART. 512

    Dacă materia unui din proprietari ar covarsi pe cealaltă materie prin valoare şi cantitate, atunci proprietarul materiei mai cu preţ va putea cere lucrul format prin amestecare, plătind însă celuilalt proprietar preţul materiei sale.

    ART. 513

    Când lucrul format rămâne comun între proprietarii materiilor din care s-a format, atunci lucrul se va vinde prin licitaţie şi preţul se va împărţi.

    ART. 514

    În toate cazurile în care proprietarul materiei întrebuinţate fără stirea lui la formarea unui lucru nou este în drept de a reclama lucrul format, el are şi voia de a cere în loc de lucrul format o materie de aceeaşi natură, catime, greutate, mărime şi calitate, sau valoarea aceleiaşi materii.

    ART. 515

    Vericari*) vor fi întrebuinţat materii străine, fără stirea proprietarului lor, vor putea după împrejurări fi osanditi şi la plata de daune-interese, şi aceasta fără prejudiciul urmărilor prin canal extraordinar**).

-----------------

    *) "Vericari", forma arhaica pentru "oricare".

    **) Acţiune penală.

    ART. 516

    Principiile regulilor de mai sus vor servi judecătorilor şi în deciziunea cazurilor analoge cu cele precedente.

    Titlul III

    DESPRE UZUFRUCT, DESPRE UZ ŞI DESPRE ABITATIUNE

    CAP. 1

    Despre uzufruct

    ART. 517

    Uzufructul este dreptul de a se bucura cineva de lucrurile ce sunt proprietatea altuia, întocmai ca însuşi proprietarul lor, însă cu îndatorirea de a le conserva substanţa.

    Vezi art. 49-50 din Legea nr. 105/1992 cu privire la reglementarea raporturilor de drept internaţional privat.

    ART. 518

    Uzufructul se stabileşte prin lege sau prin voinţa omului.

--------------

    Prin abrogarea art. 285, 338, 684 şi 1242 din Codul civil, au fost desfiinţate drepturile de uzufruct legal statornicite de Codul civil, şi anume dreptul de uzufruct legal al părinţilor asupra bunurilor copiilor, dreptul soţului asupra bunurilor dotale şi dreptul vaduvei fără avere la moştenirea bărbatului ei.

    ART. 519

    Uzufructul se poate stabili sau pur, sau cu termen, sau cu condiţie.

    ART. 520

    Uzufructul se poate stabili pe tot felul de bunuri mobile şi imobile.

    Secţiunea I

    Despre drepturile uzufructuarului

    ART. 521

    Uzufructuarul are drept de a se bucura de tot felul de fructe ce poate produce obiectul asupra căruia are uzufruct, fie naturale, fie industriale, fie civile.

    ART. 522

    Fructele naturale sunt acelea ce pământul produce de la sine; producţia şi prăsilă (sporul animalelor) sunt asemenea fructe naturale. Fructele industriale ale unui fond sunt acelea ce se dobândesc prin cultura.

    ART. 523

    Fructele civile sunt chiriile caselor, dobânzile sumelor exigibile, venitul rentelor; arendele intră în clasa fructelor civile.

    ART. 524

    Fructele naturale şi industriale, neculese în momentul când se deschide dreptul de uzufruct, sunt ale uzufructuarului. Acelea ce se găsesc în aceeaşi stare când se sfârşeşte dreptul de uzufruct sunt ale proprietarului, fără de a putea pretinde unul de la altul desbagubire pentru cheltuielile urmate pentru arături şi semanaturi. Drepturile colonului partiar*) ce vor fi existat la începutul sau la finele uzufructului nu pot fi vătămate de dispoziţia precedenta.

-------------

    *) Dijmas.

    ART. 525

    Fructele civile se socotesc dobândite zi cu zi, şi se cuvin uzufructuarului, în proporţie cu durata uzufructului sau. Aceasta regula se aplică la arenzi şi la chiriile caselor şi alte fructe civile.

    ART. 526

    Dacă uzufructul cuprinde lucruri cu care nu se poate cineva servi fără a le consuma, precum bani, grane, băuturi, uzufructuarul are dreptul de a dispune de ele, însă cu îndatorire de a le înapoia în aceeaşi cantitate, calitate şi valoare, sau preţul, la sfârşitul uzufructului.

    ART. 527

    Uzufructul unei rente pe viaţa da uzufructuarului, pe durata uzufructului sau, dreptul de a percepe veniturile, fără de a fi obligat la nici un fel de restituire.

    ART. 528

    Dacă uzufructul cuprinde lucruri care, fără a se consuma îndată, se strica după o vreme prin întrebuinţarea lor, precum rufele, mobilele casei, uzufructuarul are dreptul de a se sluji de dansele pentru întrebuinţarea la care ele sunt destinate, şi nu este obligat de a le înapoia la sfârşitul uzufructului decât în starea ce se vor afla, însă nestricate din dol sau culpa.

    ART. 529

    Dacă uzufructul cuprinde păduri destinate de proprietarul lor la tăieri periodice, uzufructuarul este dator a păstra ordinea şi câtimea tăierii, în conformitate cu regulile stabilite de proprietar, sau cu uzul locului, fără a putea pretinde vreo despăgubire nici uzufructuarul, nici moştenitorii săi, pentru părţile lăsate netăiate în timpul uzufructului sau.

    Arborii care se pot scoate dintr-un seminariu de pomi*), fără degradarea acestuia nu vor face parte din uzufruct decât cu îndatorire, pentru uzufructuar, de a se conforma obiceiului local în privirea înlocuirii lor.

----------------

    *) Pepiniere.

----------------

    1. A se vedea art. 41 din Legea nr. 18/1991 - Legea fondului funciar.

    2. A se vedea şi:

    - Codul silvic - Legea nr. 26 din 24 aprilie 1996 - publicat în Monitorul Oficial nr. 93 din 8 mai 1996;

    - Legea nr. 4/1972 privind gospodărirea pădurilor aflate în administrarea directa a comunelor - Buletinul Oficial nr. 42 din 24 aprilie 1972.

    ART. 530

    Uzufructuarul se mai bucură, conformându-se cu epocile şi uzul vechi al proprietarului, de părţile de păduri înalte care au fost puse în tăiere regulata, sau ca aceste tăieri se fac periodic pe o întindere de pământ determinată, sau se fac numai de o catime oarecare de arbori aleşi pe toată suprafaţa domeniului.

----------------

    A se vedea nota de la art. 529.

    ART. 531

    În toate celelalte cazuri, uzufructuarul nu se poate atinge de arbori înalţi; va putea însă întrebuinţa, spre a face reparaţiile la care este obligat, arborii dezradacinati sau sfaramati din accidente; poate chiar tăia pentru acest sfârşit arborii trebuinciosi, cu îndatorire însă a constata în fiinţa proprietarului aceasta trebuinţă.

    ART. 532

    Uzufructuarul poate lua din păduri araci pentru vii, poate asemenea lua de pe pomi producte anuale sau periodice, însă toate acestea după obiceiul locului şi al proprietarului.

---------------

    A se vedea nota de la art. 529.

    ART. 533

    Pomii roditori care se usucă şi chiar acei ce sunt dezradacinati sau daramati din accidente se cuvin uzufructuarului, cu îndatorire de a-i înlocui prin alţii.

    ART. 534

    Uzufructuarul se poate bucura el însuşi, sau închiria altuia, sau ceda exerciţiul dreptului sau. De va închiria, urmează a se conforma pentru epocile când se preinnoiesc contractele şi pentru durata lor, regulile întocmite pentru bărbat, în privinţa averii femeii sale la titlul Despre contractul de căsătorie.

---------------

    1. Dispoziţiile din titlu "Despre contractul de căsătorie", la care se referă art. 534, sunt art. 1268 şi 1269 Cod civil, în prezent abrogate prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare.

    2. Cu privire la închirierea suprafeţelor de locuit a se vedea şi Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980.

    ART. 535

    Uzufructuarul se foloseşte de adăugirile făcute prin aluviune la obiectul asupra căruia are uzufruct.

    ART. 536

    El se foloseşte de drepturile de servitute şi în genere de toate drepturile de care se poate folosi proprietarul, şi se foloseşte întocmai ca însuşi proprietarul.

    ART. 537

    Uzufructuarul se foloseşte asemenea întocmai ca proprietarul de minele, pietrariile şi nisipurile ce sunt în exploatare la deschiderea dreptului de uzufruct.

    Dacă însă se atinge de o exploatare, care nu s-ar putea face fără o concesiune, uzufructuarul nu se va putea bucura de ea fără a dobândi mai întâi învoirea guvernului.

---------------

    Dispoziţiile art. 537 nu mai sunt aplicabile întrucât, potrivit art. 135 din Constituţie, bogăţiile de orice natura ale subsolului fac obiectul exclusiv al proprietăţii publice.

    ART. 538

    Uzufructuarul n-are nici un drept asupra minelor şi pietrariilor nedeschise încă, nici asupra nisipurilor a căror exploatare nu e încă începută nici asupra comorii care s-ar putea găsi în cursul uzufructului sau.

    ART. 539

    Proprietarul nu poate prin faptul sau nici cu orice chip vatămă drepturile uzufructuarului.

    Uzufructuarul nu poate, la încetarea uzufructului, cere vreo despăgubire pentru îmbunătăţirile ce ar pretinde ca a făcut, chiar când print-insele ar fi sporit valoarea lucrului. El sau moştenitorii săi pot însă ridică oglinzi, tablouri şi alte ornamente, pe care le-ar fi aşezat, cu îndatorire de a restabili localul în starea ce a fost mai înainte.

    Secţiunea II

    Despre obligaţiile uzufructuarului

    ART. 540

    Uzufructuarul ia lucrurile în starea în care se află; el însă nu poate intra în folosinţa lor decât după ce va face în prezenta proprietarului, sau după ce-l va chema formal, inventarul lucrurilor mişcătoare şi constatarea stării în care se vor afla cele nemişcătoare, supuse uzufructului.

    ART. 541

    Este dator a da cauţiune ca se va folosi ca un bun părinte de familie, de nu va fi scutit prin actul constitutiv al uzufructului; cu toate acestea tatii, mamele ce vor avea uzufructul legal al averii copiilor lor, vânzătorul sau donatorul care şi-au rezervat uzufructul, nu sunt obligaţi a da cauţiune.

----------------

    Prin abrogarea art. 338 Cod civil, dreptul de uzufruct legal al părţilor asupra bunurilor copiilor a fost desfiinţat.

    ART. 542

    Dacă uzufructuarul nu găseşte cauţiune, nemiscatoarele se dau cu arenda, sumele de bani cuprinse în uzufruct se pun la dobânda, productele se vând şi preţul lor se pune asemenea la dobânda; dobânzile acestor sume şi preţul arendelor se cuvin uzufructuarului.

    ART. 543

    În lipsa de cauţiune din partea uzufructuarului, proprietarul poate cere ca mobilele supuse periciunii prin întrebuinţare sa se vândă spre a se pune preţul la dobânda, şi uzufructuarul se foloseşte de dobânzi în cursul uzufructului; cu toate acestea uzufructuarul va putea cere şi judecătorii vor putea ordona, după împrejurări, ca o parte din lucrurile mişcătoare necesare pentru propriile sale trebuinţe sa i se lase sub simpla sa depunere de jurământ şi cu îndatorire de a le preda la curmarea uzufructului.

    ART. 544

    Întârzierea de a da cauţiune nu ridică uzufructuarului dreptul de a se folosi de fructele la care el avea drept; ele i se cuvin din momentul de când s-a deschis uzufructul.

    ART. 545

    Uzufructuarul nu este obligat decât la reparaţiile de întreţinere. Reparaţiile cele mari rămân în sarcina proprietarului, afara numai dacă acestea s-ar fi cauzat din lipsa reparaţiilor de întreţinere de la deschiderea uzufructului, în care caz uzufructuarul este obligat a le face şi pe acestea.

    ART. 546

    Reparaţiile cele mari sunt acele ale zidurilor celor mari şi ale boltelor, restabilirea grinzilor şi acoperişului întreg, acelea ale zagazelor şi ale zidurilor de sprijinire şi de împrejmuire în total; toate celelalte reparaţii sunt de întreţinere.

    ART. 547

    Nici proprietarul, nici uzufructuarul nu sunt obligaţi a recladi ceea ce a căzut de vechime sau s-a distruit*) fortuit.

-----------------

    *) Distrus.

    ART. 548

    Uzufructuarul este obligat, în cursul folosinţei sale, la toate sarcinile anuale ale fondului, precum contribuţiile şi altele ce după obicei sunt considerate ca sarcini ale fructelor.

    ART. 549

    În privinţa sarcinilor ce pot fi impuse pe proprietate, în cursul uzufructului, proprietarul şi uzufructuarul contribuie după modul următor: proprietarul este obligat a le plati şi uzufructuarul a-i răspunde dobânzile, iar dacă uzufructuarul le-a plătit, el are dreptul de a cere capetele*) plătite de la proprietar, la expirarea uzufructului.

--------------

    *) Capitalul.

    ART. 550

    Acel ce câştigă cu titlul gratuit un uzufruct universal, sau cu titlu universal, este dator a achita în proporţie cu folosinţa sa şi fără nici un drept de repetitiune, legatele, pensiile alimentare şi veniturile rentelor perpetue sau pe viaţa care privesc asupra patrimoniului.

    ART. 551

    Uzufructuarul cu titlu particular nu se obligă la plata datoriilor pentru care fondul este ipotecat şi, de va fi silit sa le plătească, are acţiune în contra proprietarului.

    ART. 552

    Uzufructuarul fie universal, fie cu titlu universal, trebuie sa contribuie împreună cu proprietarul la plata datoriilor după cum urmează: se pretuieste valoarea fondului supus uzufructului, se defige*) în urma câtimea cu care urmează a contribui la plata datoriilor în proporţie cu valoarea zisului fond. Dacă uzufructuarul voieşte sa avanseze suma pentru care trebuie fondul sa contribuie, capitalul i se înapoiază la sfârşitul uzufructului fără nici o dobândă. Iar de nu va voi uzufructuarul a face acest avans, proprietarul poate, după a sa voinţa, sau sa plătească dânsul acea suma, şi atunci uzuafructuarul ii plăteşte dobânzile în tot cursul uzufructului, sau sa pună în vânzare o parte din averea supusă uzufructului până se va dobândi un preţ analog sumei datorite.

----------------

    *) Se stabileşte.

    ART. 553

    Uzufructuarul e dator a plati numai cheltuielile proceselor ce privesc folosinţa şi celelalte condamnatiuni la care procesele arătate pot da naştere.

    ART. 554

    Dacă în cursul uzufructului, o ă treia persoana face vreo uzurpare asupra fondului, sau vreo alta încercare spre a calca drepturile proprietarului, uzufructuarul este ţinut a-l denunţă proprietarului, căci la din contra uzufructuarul rămâne răspunzător pentru toate daunele ce ar putea rezulta pentru proprietar, precum ar fi răspunzător pentru orice stricaciune s-ar face de el însuşi.

    ART. 555

    Dacă uzufructul are de obiect un animal şi dacă acesta va pieri fără culpa uzufructuarului, el nu este obligat a da proprietarului alt animal în loc, nici de a-i plati preţul.

    ART. 556

    Dacă turma pe care un uzufruct a fost constituit, din întâmplare sau din boala, va pieri cu totul şi fără culpa uzufructuarului, acesta nu este obligat decât a-i da seama de piei sau de valoarea lor.

    Dacă turma nu va pieri cu totul, uzufructuarul este dator de a înlocui numărul vitelor pierdute, prin viţele ce da sporul.

    Secţiunea III

    Despre stingerea uzufructului

    ART. 557

    Uzufructul se stinge prin moartea uzufructuarului, prin expirarea termenului pentru care uzufructul a fost acordat, prin consolidarea sau întrunirea asupra aceleiaşi persoane a ambelor calităţi de proprietar şi de uzufructuar;

    prin neuzul dreptului de uzufruct în decurs de 30 de ani;

    prin totală desfiinţare a lucrului asupra cărui uzufructul era constituit.

    ART. 558

    Uzufructul poate înceta asemenea prin abuzul ce face uzufructuarul de folosinţa sa, sau aducând stricăciuni fondului, sau lasandu-l sa se degradeze din lipsa de întreţinere. Creditorii uzufructuarului pot interveni în contestaţiile pornite în contra-i pentru conservarea drepturilor lor; ei pot propune repararea degradărilor făcute şi a da garanţii pentru viitor.

    Judecătorii pot, după gravitatea împrejurărilor, sau a hotărî stingerea uzufructului, sau a lăsa pe proprietar sa se bucure de fructele obiectului supus la uzufruct, cu îndatorire de a plati pe fiecare an uzufructuarului sau celor ce prezintă drepturile sale o sumă hotărâtă până în ziua când uzufructul urma sa înceteze.

    ART. 559

    Uzufructul care nu e acordat particularilor nu poate trece peste 30 de ani.

    ART. 560

    Uzufructul constituit până ce o altă persoana va ajunge la o vârstă hotărâtă, ţine până la acea epoca, chiar de ar muri zisa persoana înaintea vârstei hotărâte.

    ART. 561

    Vânzarea lucrului supus la uzufruct nu aduce nici o schimbare dreptului uzufructuarului; el continua a se folosi de uzufructul sau, de nu a renunţat la dânsul în mod formal.

    ART. 562

    Creditorii uzufructuarului pot sa ceara a se anula renunţarea făcută în paguba lor.

    ART. 563

    Dacă o parte numai a lucrului supus la uzufruct s-a distruit*), uzufructul se păstrează asupra părţii rămase.

---------------

    *) Distrus.

    ART. 564

    De va fi uzufructul constituit numai asupra unei clădiri, şi aceasta clădire va arde sau se va distrui*) din alta întâmplare, sau se va darama de vechime, uzufructuarul nu va avea drept de a se folosi de pământul pe care a fost clădirea, nici de materialele rămase. Dacă uzufructul s-ar află constituit asupra unui domeniu din care făcea parte şi clădirea, uzufructuarul se va folosi de pământ.

---------------

   *) Distruge.

    CAP. 2

    Despre uz şi abitatiune

    ART. 565

    Drepturile de uz şi de abitatiune se stabilesc şi se pierd în acelaşi chip ca şi uzufructul.

    Vezi art. 49 - 50 din Legea nr. 105/1992 cu privire la reglementarea raporturilor de drept internaţional privat.

    ART. 566

    Ca şi în cazul de uzufruct, nu se poate folosi cineva de aceste drepturi fără a da mai întâi cauţiune şi fără a face inventar.

--------------

    Soţul supravieţuitor nu este obligat sa dea cauţiune pentru exercitarea dreptului de abitatiune ce i se cuvine în temeiul art. 4 din Legea nr. 319/1944 pentru dreptul de moştenire al soţului supravieţuitor - Monitorul Oficial nr. 133 din 10 iunie 1944.

    ART. 567

    Uzuarul şi cel ce are dreptul de abitatiune trebuie sa se folosească de ele ca un bun părinte de familie.

    ART. 568

    Drepturile de uz şi de abitatiune se regulează prin titlul care le-a înfiinţat şi primesc după cuprinderea lui mai multă sau mai puţină întindere.

    ART. 569

    Dacă titlul nu se explică asupra întinderii acestor drepturi, ele se regulează precum urmează.

    ART. 570

    Cel ce are uzul unui loc nu poate pretinde mai multe fructe din acest loc decât se cuvine pentru trebuinţele sale şi ale familiei sale.

    Poate pretinde şi pentru trebuinţele copiilor ce va avea în urma constituirii dreptului de uz.

    ART. 571

    Uzuarul nu poate ceda nici închiria dreptul sau altuia.

    ART. 572

    Cel ce are un drept de abitatiune pe o casă poate sedea intr-insa cu familia sa, chiar de n-ar fi fost insurat la epoca când i s-a dat acest drept.

    Cel ce are dreptul de abitatiune poate închiria partea casei ce nu locuieşte.

-------------

    În ce priveşte dreptul de abitaţie al soţului supravieţuitor, a se vedea art. 4 alin. 2 al Legii nr. 319/1944 pentru dreptul de moştenire al soţului supravieţuitor - Monitorul Oficial nr. 133 din 10 iunie 1944, potrivit căruia soţul supravieţuitor nu va fi obligat sa dea cauţiunea prevăzută de art. 566 din Codul civil. Dreptul de abitatiune nu va putea fi cedat sau închiriat, chiar şi în cazul prevăzut de art. 572 alin. 2 Cod civil.

    ART. 573

    Dreptul de abitatiune nu poate fi nici cesionat, nici închiriat, afara de excepţia adusă la art. 572.

    ART. 574

    Dacă uzuarul absoarbe toate fructele fondului, sau dacă ocupă toată casa e dator sa facă cheltuielile de cultura, reparaţiile de întreţinere şi sa plătească contribuţiile ca şi uzufructuarul. Dacă nu ia decât o parte din fructe sau dacă nu ocupă decât o parte din casa, el contribuie în proporţie cu lucrul de care se foloseşte.

    ART. 575

    Uzul pădurilor se va regula prin legi particulare.

---------------

    A se vedea nota de la art. 529.

    Titlul IV

    DESPRE SERVITUŢI

    ART. 576

    Servitutea este o sarcină impusă asupra unui imobil pentru uzul şi utilitatea unui imobil având un alt stăpân.

---------------

    Vezi art. 49 - 50 din Legea nr. 105/1992 cu privire la reglementarea raporturilor de drept internaţional privat.

    ART. 577

    Servituţile izvorăsc sau din situaţia naturală a locurilor, sau din obligaţia impusă de lege, sau din convenţia dintre proprietari.

    CAP. 1

    Despre servituţi ce se nasc din situaţia locurilor *)

------------------

    *) Servituţile reglementate în acest capitol sunt în realitate un mod de determinare o însuşi conţinutului dreptului de proprietate şi a limitelor de exercitare a acestui drept.

    ART. 578

    Locurile inferioare sunt supuse a primi apele ce curg fireşte din locurile superioare, fără ca mâna omului sa fi contribuit la aceasta.

    Proprietarul inferior nu poate ridica stavili ca sa oprească aceasta scurgere.

    Proprietarul superior nu poate face nici o lucrare spre agravarea servituţii fondului inferior.

    ART. 579

    Cel ce are un izvor pe proprietatea sa poate face orice întrebuinţare cu dânsul, fără însă a vătăma dreptul ce proprietarul fondului inferior are dobândit sau prin vreun titlu sau prin prescripţie asupra acelui izvor.

---------------

    A se vedea Legea nr. 8/1974 a apelor Buletinul Oficial nr. 52 din 4 aprilie 1974, cu modificările ulterioare.

    ART. 580

    În acest caz, prescripţia nu se poate dobândi decât prin o folosinţă neîntreruptă în timp de 30 de ani, socotiţi din ziua când proprietarul fondului inferior a făcut şi a săvârşit lucrări aparente destinate a înlesni trecerea şi scurgerea apei în proprietatea sa.

    ART. 581

    Proprietarul izvorului nu-i poate schimba cursul când izvorul da apa trebuincioasa locuitorilor unei comune unui sat sau unui catun.

--------------

    A se vedea şi art. 135 alin. 4 al Constituţiei României.

    ART. 582

    Acela, a cărui proprietate este pe marginea unei ape curgătoare, afara de apele care sunt declarate dependente de domeniul public prin art. 476 la titlul Despre distinctiunea bunurilor, poate lua apa pentru irigatia proprietăţilor sale, fără însă a o abate de tot.

    Acela prin al cărui fond trece apa o poate chiar întrebuinţa în toată întinderea prin care ar avea curgere, cu îndatorire numai a-i lasă cursul firesc la ieşirea din proprietatea sa.

--------------

    A se vedea:

    - Legea nr. 8/1974 a apelor - Buletinul Oficial nr. 52 din 4 aprilie 1974, cu modificările ulterioare;

    - Nota de la art. 581.

    ART. 583

    De se ridică vreo contestaţie între proprietarii cărora aceste ape pot fi trebuincioase, tribunalele*), la darea hotărârii, sunt datoare sa caute a împăca interesul agriculturii cu respectul cuvenit proprietăţii, observând întotdeauna regulamentele particulare şi locale asupra curgerii şi uzului apelor.

----------------

    *) Instanţele.

----------------

    A se vedea:

    - Notele de la art. 582;

    - Legea nr. 7/1974 cu privire la realizarea, exploatarea, întreţinerea şi finanţarea amenajărilor de irigaţii şi a celorlalte lucrări de îmbunătăţiri funciare - Buletinul Oficial nr. 51 din 3 aprilie 1974, republicată în Buletinul Oficial nr. 62 din 14 iunie 1975.

    ART. 584

    Orice proprietar poate indatora pe vecinul sau la granituirea proprietăţii lipite cu a sa; cheltuielile granituirii se vor face pe jumătate.

    ART. 585

    Tot proprietarul îşi poate îngrădi proprietatea, afara de excepţia ce se face la art. 616.

    CAP. 2

    Despre servituţile stabilite de lege *)

---------------

    *) Servituţile reglementate în acest capitol sunt în realitate un mod de determinare a însuşi conţinutului dreptului de proprietate şi a limitelor de exercitare a acestui drept.

    ART. 586

    Servituţile stabilite de lege au de obiect utilitatea publica, sau a comunelor, ori aceea a particularilor.

----------------

    1. Cu privire la termenul "comuna" a se vedea Legea nr. 2/1968 privind organizarea administrativă a teritoriului Republicii România - Buletinul Oficial nr. 17-18 din 17 februarie 1968, republicat în Buletinul Oficial nr. 163-165 din 20 decembrie 1968, cu modificările ulterioare.

    2. Cu privire la art. 586 a se vedea şi:

    - Art. 41 alin. 6 din Constituţia României;

    - Legea nr. 18/1991 cu privire la fondul funciar - Monitorul Oficial nr. 37 din 20 februarie 1991;

    - Legea nr. 7/1974 cu privire la realizarea, exploatarea, întreţinerea şi finanţarea amenajărilor de irigaţii şi a celorlate lucrări de îmbunătăţiri funciare - Buletinul Oficial nr. 51 din 3 aprilie 1974, republicată în Buletinul Oficial nr. 62 din 14 iunie 1975;

    - Legea nr. 8/1974 a apelor - Buletinul Oficial nr. 52 din 4 aprilie 1974, cu modificările ulterioare;

    - Legea nr. 13/1974 a drumurilor - Buletinul Oficial nr. 107 din 31 iulie 1974, cu modificările ulterioare;

    - Legea nr. 37/1975 privind sistematizarea, proiectarea şi realizarea arterelor de circulaţie în localităţile urbane şi rurale - Buletinul Oficial nr. 123 din 26 noiembrie 1975, republicată în Buletinul Oficial nr. 82 din 6 septembrie 1978;

    - Legea nr. 43/1975 pentru stabilirea normelor privind proiectarea, construirea şi modernizarea drumurilor - Buletinul Oficial nr. 136 din 27 februarie 1975;

    - Legea nr. 137 din 29 decembrie 1995 - Legea protecţiei mediului - publicata în Monitorul Oficial nr. 304 din 30 decembrie 1995;

    - Legea nr. 8/1971 pentru organizarea, administrarea şi folosirea pajiştilor, loturilor zootehnice şi semincere, precum şi a staţiunilor comunale de monta - Buletinul Oficial nr. 51 din 29 aprilie 1971, cu modificările ulterioare;

    - Decretul nr. 76/1950 pentru producerea, transportul, distribuţia şi vânzarea energiei electrice - Buletinul Oficial nr. 31 din martie 1950, cu modificările ulterioare;

    - Decretul nr. 443/1972 privind navigaţia civilă - Buletinul Oficial nr. 132 din 23 noiembrie 1972, cu modificările ulterioare;

    - Codul aerian - Decretul nr. 516, Buletinul Oficial nr. 56 din 30 decembrie 1953, cu modificările ulterioare.

    ART. 587

    Acele stabilite pentru utilitatea publica sau comunală au de obiect cararea sau poteca pe lângă marginea râurilor navigabile sau flotabile, construcţia sau reparaţia drumurilor, sau alte lucrări publice sau comunale.

    Tot ce priveşte acest fel de servituţi se determină de către legile sau regulamentele particulare*).

------------------

    *) Dispoziţii normative speciale.

------------------

    A se vedea nota 2 de la art. 586.

    ART. 588

    Legea supune pe proprietari la osebite obligaţii unul către altul, fără chiar sa existe vreo convenţie între dânşii.

    ART. 589

    Parte din aceste obligaţii e regulata de către legile asupra poliţiei rurale.

    Celelalte sunt relative la zidul sau la şanţul comun între vecini, la cazul când se poate înalta un contrazid, la privirea asupra proprietăţii vecinului, la scurgerea stresinilor, la drumul de trecere.

----------------

    Legea asupra poliţiei rurale din 25 decembrie 1868, la care se referă art. 589, a fost abrogată prin Legea din 22 martie 1937 privitoare la organizarea şi încurajarea agriculturii.

    Secţiunea I

    Despre zidul şi şanţul comun

    ART. 590

    În oraşe şi la tara*), orice zid care serveşte de despartire între clădiri sau între curte şi grădină, şi între ograde la tara, se socoteşte comun, dacă nu există titlu sau semn care ar proba contrariul.

----------------

    *) A se vedea Legea nr. 2/1968 privind organizarea administrativă a teritoriului Republicii România - Buletinul Oficial nr. 17 - 18 din 17 februarie 1968, republicată în Buletinul Oficial nr. 163 - 165 din 20 decembrie 1968, cu modificările ulterioare, încă în vigoare.

    ART. 591

    Este semn de necomunitate când culmea zidului este dreapta şi perpendiculara despre peretele de o parte, iar despre cealaltă parte înfăţişează un plan înclinat; în acest caz, zidul se presupune ca aparţine exclusiv proprietarului despre care există planul înclinat.

    ART. 592

    Reparaţia şi reclădirea zidului comun sunt în sarcina tuturor devalmasilor, şi în proporţie cu dreptul fiecăruia.

    ART. 593

    Cu toate acestea, fiecare coproprietar al unui zid comun poate fi aparat de a contribui la reparaţii şi recladiri, renunţând la dreptul sau, dacă însă zidul comun nu ar sprijini vreo clădire a sa.

    ART. 594

    Fiecare coproprietar poate sa zideasca în contra unui zid comun şi sa bage grinzi sau legături în toată grosimea zidului, lăsând 54 milimetri despre vecin, fără prejudiciul dreptului ce are vecinul ca sa scurteze acele grinzii până la jumătatea zidului, în caz când şi el ar voi a pună grinzi tot în acele locuri, sau a lipi un coş.

    ART. 595

    Orice coproprietar poate sa înalte zidul comun, dar e dator a face singur cheltuiala înălţării, reparaţiile de întreţinere pentru sarcina cauzată zidului comun în proporţie cu înălţimea.

    ART. 596

    Dacă zidul comun nu e în stare a purta greutatea înălţării, cel ce vrea să-l înalte e dator a-l face din întreg din temelie, cu cheltuiala sa, şi orice adaos în grosime să-l facă pe locul sau.

    ART. 597

    Vecinul care n-a contribuit la înălţare poate câştiga dreptul de comunitate, plătind cheltuiala pe jumătate, precum şi preţul pe jumătate al locului ce s-ar fi întrebuinţat pentru ingrosarea zidului.

    ART. 598

    Orice vecin al unui zid poate să-l facă comun, în parte sau tot, plătind stapanului zidului jumătatea din valoarea sa, sau jumătate din valoarea părţii ce vrea sa facă comuna, precum şi jumătate din valoarea locului pe care este cladit zidul.

    ART. 599

    Unul din vecini nu poate găuri zidul comun, nici sa alăture sau sa sprijine pe dânsul vreo lucrare, fără consimţământul celuilalt.

    În caz de împotrivire, el nu poate face aceasta fără a regula mai întâi prin experţi mijloace necesare pentru ca acea lucrare sa nu vatame drepturile celuilalt.

    ART. 600

    Fiecare poate în oraşe şi suburbii a indatora pe vecinul sau, a contribui la clădirea şi repararea îngrădirii ce desparte casele, curţile şi grădinile lor; înălţimea îngrădirii se va hotărî după regulamentele particulare*), sau după obiceiul obştesc şi în lipsa de regulamente şi de obicei, înălţimea zidului va fi de cel puţin doi metri, socotindu-se şi coama.

---------------

    *) Dispoziţii normative speciale.

    ART. 601

    Când se recladeste un zid comun sau o casă, toate servituţile active şi pasive se perpetua în privirea noului zid sau a noii case, fără a se putea însă îngreuna, dacă reclădirea s-a făcut mai înainte de împlinirea prescripţiei.

    ART. 602

    Toate şanţurile între două proprietăţi se socotesc comune de nu va fi titlu sau semn contrariu.

    ART. 603

    Este semn de necomunitate când pământul e inaltat sau aruncat numai de o parte a şanţului.

    ART. 604

    Şanţul se socoteşte a fi exclusiv al acelui în partea căruia pământul e aruncat.

    ART. 605

    Şanţul comun trebuie întreţinut cu cheltuiala comuna.

    ART. 606

    Orice gard ce desparte două proprietăţi se socoteşte comun, afara dacă numai una singura din două proprietăţi va fi îngrădită, sau de nu va fi titlu sau posesiune îndestulătoare care sa constate din contra.

    ART. 607

    Nu e iertat a sadi arbori care cresc înalţi decât în departarea hotărâtă de regulamente particulare*) sau de obiceiurile constante şi recunoscute şi în lipsa de regulamente şi obiceiuri, în depărtare de doi metri, de la linia despartitoare a celor două proprietăţi pentru arborii înalţi şi de o jumătate de metru pentru celelalte plantaţii şi garduri vii.

----------------

    *) Dispoziţii normative speciale.

    ART. 608

    Vecinul poate cere ca arborii şi gardurile vii puşi la o distanţă mai mica sa se scoată.

    Acela pe a cărui proprietate se intind cracile arborilor vecinului poate să-l îndatoreze a le tăia.

    Dacă rădăcinile se intind pe pământul sau are drept a le tăia singur.

    ART. 609

    Arborii ce se află în gardul comun sunt comuni ca şi gardul şi fiecare din ambii proprietari e în drept a cere să-i taie.

    Secţiunea II

    Despre distanţa şi lucrările intermediare cerute pentru oarecare construcţii

    ART. 610

    Cel ce face un put sau o privată lângă un zid comun sau nu; cel ce vrea sa cladeasca un cămin sau o vatră, o fierărie, un cuptor sau o sobă, să-i alăture un ocol de vite, sau cel ce vrea sa puie lângă zid un magazin*) de sare, sau grămezi de materii corozive;

    e indatorat sa lase departarea prescrisă de regulamente**) şi obiceiuri particulare asupra unor obiecte, sau sa facă lucrările prescrise de aceleaşi legi şi regulamente***) spre a nu aduce vătămare vecinului.

---------------

    *) Depozit.

    **) Dispoziţii normative speciale.

    ***) Dispoziţii normative speciale.

---------------

    Cu privire la executarea construcţiilor, a se vedea:

    - Legea nr. 50/1991 privind autorizarea executării construcţiilor şi unele măsuri pentru realizarea locuinţelor, publicata în Monitorul Oficial nr. 165 din 7 august 1991;

    - Legea nr. 37/1975 privind sistematizarea, proiectarea şi realizarea arterelor de circulaţie în localităţile urbane şi rurale - Buletinul Oficial nr. 82 din 6 septembrie 1978;

    - Legea nr. 43/1975 pentru stabilirea normelor privind proiectarea, construirea şi modernizarea drumurilor - Buletinul Oficial nr. 136 din 27 decembrie 1975;

    - Legea 13/1974 a drumurilor - Buletinul Oficial nr. 107 din 31 iulie 1974, cu modificările ulterioare;

    - Decretul nr. 102/1975 privind aprobarea amplasări şi executării construcţiilor de orice fel în zona funcţională turistică a litoralului românesc al Marii Negre - Buletinul Oficial nr. 90 din 11 august 1975.

    Secţiunea III

    Despre vederea în proprietatea vecinului

    ART. 611

    Unul din vecini nu poate face, fără consimţământul celuilalt, nici într-un chip, fereastră sau deschidere într-un zid comun.

    ART. 612

    Nimeni nu poate avea vedere sau ferestre spre vedere, nici balcoane sau alte asemenea asupra proprietăţi ingradite sau neîngrădite a vecinului sau, de nu va fi o distanţă de 19 decimetri între zidul pe care se deschid aceste vederi şi proprietatea vecina.

    ART. 613

    Nimeni nu poate avea vederi piezis pe proprietatea vecinului de nu va fi o distanţă de şase decimetri.

    ART. 614

    Distanţa de care este vorba în cele două articole precedente se socoteşte de la fata zidului, pe care s-a deschis vederea şi, de vor fi balcoane sau alte asemenea, de la linia lor cea dinafara până la linia de despartire a celor două proprietăţi.

    Secţiunea IV

    Despre picătură stresinilor

    ART. 615

    Tot proprietarul este dator a-şi face streasina casei sale astfel încât apele din ploi sa se scurgă pe terenul sau, sau pe ulite, iar nu pe locul vecinului sau.

    Secţiunea V

    Despre dreptul de trecere

    ART. 616

    Proprietarul al cărui loc este infundat, care nu are nici o ieşire la calea publica, poate reclama o trecere pe locul vecinului sau pentru exploatarea fondului, cu îndatorire de a-l despăgubi în proporţie cu pagubele ce s-ar putea ocaziona.

    ART. 617

    Trecerea trebuie regulat făcută pe partea ce ar scurta calea proprietarului fondului închis, ca sa iasa din drum.

    ART. 618

    Cu toate acestea trebuie a se alege trecerea prin locul ce ar pricinui o mai puţină paguba acelui pe al cărui loc trecerea urmează a fi deschisă.

    ART. 619

    Acţiunea de despăgubire în cazul prevăzut prin art. 616 este prescriptibila; iar trecerea trebuie sa urmeze după prescripţie, deşi acţiunea de indemnitate nu s-ar mai putea admite.

    CAP. 3

    Despre servituţile stabilite prin faptul omului

    Secţiunea I

    Despre osebite feluri de servituţi ce se pot stabili asupra bunurilor

    ART. 620

    Este iertat proprietarilor a stabili pe proprietăţile lor, sau în folosul proprietăţilor lor, orice servitute vor găsi de cuviinţă, pe cat timp aceste servituţi nu vor impune persoanei proprietarului fondului servient*) obligaţia unui fapt personal, şi pe cat timp aceste servituţi nu vor fi contrarii ordinii publice.

    Uzul şi întinderea servituţilor stabilite astfel se regulează prin titlul ce le constituie, şi în lipsa de titlu, după regulile următoare.

---------------

    *) Supus servituţii.

    ART. 621

    Servituţile sunt stabilite sau în folosul clădirilor, sau în folosul pământului. Cele de felul dintâi se numesc urbane, chiar când clădirile pentru care servituţile sunt instituite se vor afla nu numai în oraş, dar şi la tara; cele de al doilea fel se numesc rurale.

    ART. 622

    Servituţile sunt sau continue sau necontinue.

    Servituţile continue sunt acelea al căror exerciţiu este sau poate fi continuu, fără sa aibă trebuinţă de faptul actual al omului; astfel sunt apaducele*), scursurile apelor, ferestrele şi altele asemenea. Servituţile necontinue sunt acelea care au trebuinţă de faptul actual al omului spre a fi exercitate, astfel este dreptul de trecere, de a lua apa din fântâna, de a paste vite şi alte asemenea.

    Servituţile sunt aparente sau neaparente. Servituţile aparente sunt acelea care se cunosc prin lucrări exterioare, precum: o usă, o fereastră, o apaducere**); servituţile neaparente sunt acelea ce n-au semn exterior de existenta lor, precum spre exemplu, prohibitiunea de a zidi pe un fond, sau de a nu zidi decât până la o înălţime determinată.

------------------

    *) Apeduct.

    **) Apeductele.

    Secţiunea II

    Despre modul cu care se stabilesc servituţile

    ART. 623

    Servituţile continue şi aparente se dobândesc prin titlu sau prin posesiune de 30 ani.

    Cu privire la constituirea servituţilor continue şi aparente, a se vedea Codul procedura civilă art. 674 şi urm.

    ART. 624

    Servituţile continue neaparente şi servituţile necontinue şi neaparente nu se pot stabili decât prin titluri.

    ART. 625

    Destinaţiunea proprietarului ţine loc de titlu în privinţa servituţilor continue şi aparente.

    ART. 626

    Nu poate fi destinatiune a proprietarului decât numai când se va dovedi ca cele două fonduri acum despărţite au fost averea aceluiaşi proprietar, şi ca printr-insul s-au pus lucrurile în starea din care a rezultat servitutea.

    ART. 627

    Dacă proprietarul a doua proprietăţi, între care există un semn văzut de servitute, înstrăinează una din proprietăţi, fără ca contractul sa conţină nici o convenţie atingătoare de servitute, ea urmează de a exista într-un mod activ sau pasiv în favoarea fondului înstrăinat, sau asupra fondului înstrăinat.

    ART. 628

    Titlul constitutiv al servituţii, în privinţa servituţilor ce nu se pot dobândi prin prescripţie, nu poate fi înlocuit decât prin titlu de recunoaştere a servituţii şi dat din partea proprietarului locului aservit.

    ART. 629

    Când se stabileşte o servitute se înţelege ca se acordă totdeodată şi toate mijloacele spre întrebuinţarea ei.

    Astfel servitutea de a lua apa din fântâna altuia trage cu sine şi dreptul de trecere.

    Secţiunea III

    Despre drepturile proprietarului fondului căruia se cuvine servitutea

    ART. 630

    Acela cărui se cuvine o servitute are dreptul a face toate lucrările trebuincioase spre a se sluji cu dansa şi spre a o păstră.

    ART. 631

    Aceste lucrări se fac cu cheltuiala sa, iar nu cu cheltuiala proprietarului fondului supus, afara numai când se va stabili altfel în titlul de stabilire a servituţii.

    ART. 632

    În cazul chiar unde proprietarul fondului supus este însărcinat prin titlu a face cu cheltuiala sa lucrările trebuincioase pentru a se servi de servitute sau a o păstră, el poate totdeauna a se scuti de aceasta sarcina, lăsând fondul supus în dispoziţia proprietarului fondului cărui se cuvine servitutea.

    ART. 633

    Dacă proprietatea pentru care s-a stabilit servitutea s-ar împărţi, servitutea rămâne tot aceeaşi pentru fiecare parte, fără ca fondul supus sa se ingreuneze. Astfel, de va fi un drept de trecere, toţi devalmasii vor fi îndatoraţi a-l exercită prin acelaşi loc.

    ART. 634

    Proprietarul fondului supus servituţii nu poate face nimic spre a-i scădea întrebuinţarea sau a i-o îngreuna. Astfel nu poate schimba starea locurilor, nici strămută exercitarea servituţii dintr-un loc intr-altul, decât acela unde servitutea a fost din început stabilită. Cu toate acestea, dacă acea stabilire primitivă a devenit mai împovărătoare proprietarului fondului supus, sau dacă îl opreşte a-şi face pe dânsul reparaţii folositoare, va putea oferi proprietarului celuilalt fond un loc ce ar avea aceeaşi înlesnire pentru exercitarea drepturilor sale, şi acesta nu va putea refuza.

    ART. 635

    Însă şi acela ce are un drept de servitute nu-l poate întrebuinţa decât după cuprinderea titlului sau, fără a putea face nici în fondul supus servituţii, nici în fondul pentru care servitutea este înfiinţată, vreo schimbare împovărătoare celui dintâi fond.

    Secţiunea IV

    Despre modul stingerii servituţilor

    ART. 636

    Servituţile încetează când lucrurile se găsesc în astfel de stare, încât servitutea nu se poate exercita.

    ART. 637

    Ele renasc dacă lucrurile sunt restabilite într-un chip încât servituţile sa se poată exercita, afara numai de nu ar fi trecut un spaţiu de timp îndestulător spre a se putea presupune ca s-a desfiinţat servitutea, după cum se zice la art. 640.

    ART. 638

    Orice servitute este stinsă când fondul către care este datorită şi acela ce o datoreşte cad în aceeaşi mână.

    ART. 639

    Servitutea este stinsă prin neuz în curs de 30 ani.

    ART. 640

    Aceşti treizeci de ani se numără după osebite feluri de servituţi, sau din ziua de când a încetat de a se folosi de dansa când este vorba de servituţi necontinue, sau din ziua de când s-a făcut un act contrar servituţii continue.

    ART. 641

    Modul servituţii se poate prescrie ca şi servitutea şi cu acelaşi chip.

    ART. 642

    Dacă proprietatea în folosul carei s-a stabilit servitutea este a mai multor coproprietari, întrebuinţarea din partea unuia popreste prescripţia în privinţa celorlalţi.

--------------

    Dispoziţia art. 642 este deopotrivă aplicabilă şi în cazul proprietăţii comune în devălmăşie.

    ART. 643

    Dacă dintre coproprietari se găseşte unul în contra cărui prescripţia nu s-a putut aplica, precum un minor, acela păstrează dreptul tuturor celorlalţi coproprietari.

--------------

    A se vedea nota de la art. 642.

    CARTEA III

    DESPRE DIFERITELE MODURI PRIN CARE SE DOBÂNDEŞTE PROPRIETATEA

    ART. 644

    Proprietatea bunurilor se dobândeşte şi se transmite prin succesiune, prin legate, prin convenţie şi prin tradiţiune.

    ART. 645

    Proprietatea se mai dobândeşte prin accesiune sau incorporatiune, prin prescripţie, prin lege şi prin ocupaţiune.

    ART. 646

    Bunurile fără stăpân sunt ale statului.

    ART. 647

    Sunt bunuri care nu aparţin nimănui şi al căror uz e comun tuturor. Legi de poliţie regulează felul întrebuinţării lor.

    ART. 648

    Facultatea de a vana sau de a pescui este regulata prin legi particulare*).

----------------

    *) Legi speciale.

----------------

    A se vedea:

    - Legea nr. 12/1974 privind piscicultura şi pescuitul - Buletinul Oficial nr. 106 din 3 aprilie 1974;

    - Legea nr. 26/1976 privind economia vânatului şi vânătoarea - Buletinul Oficial nr. 99 din 12 noiembrie 1976.

    ART. 649

    Proprietatea unui tezaur este a acelui ce l-a găsit în propriul sau fond; dacă tezaurul este găsit în fond străin, se împarte pe din două între cel ce l-a descoperit şi între proprietarul fondului.

    Tezaurul este orice lucru ascuns sau îngropat, pe care nimeni nu poate justifica ca este proprietar şi care este descoperit printr-un pur efect al hazardului.

----------------

    A se vedea:

    - Legea fondului funciar nr. 18/1991, publicata în Monitorul Oficial nr. 37 din 20 februarie 1991 (art. 96);

    - Ordonanţa nr. 60 din 26 august 1994 privind protejarea patrimoniului cultural natinal publicata în Monitorul Oficial nr. 247 din 31 august 1994 aprobată şi modificată prin Legea nr. 41/1995;

    - Ordonanţa Guvernului României nr. 27/1992 în Monitorul Oficial nr. 215 din 28 august 1992, art. 1 - 5 şi 8 - 14, aprobată şi modificată prin Legea nr. 11/1994.

    Titlul I

    DESPRE SUCCESIUNI

    ART. 650

    Succesiunea se defera sau prin lege, sau după voinţa omului, prin testament.

---------------

    A se vedea şi:

    - Legea nr. 66 din 3 iulie 1996 privind reorganizarea Casei de Economii şi Consemnaţiuni din România în societate bancară pe acţiuni publicata în Monitorul Oficial nr. 140 din 5 iulie 1996;

    - Legea nr. 8 din 14 martie 1996 privind dreptul de autor şi drepturile conexe publica în Monitorul Oficial nr. 60 din 26 martie 1996;

    - Legea nr. 105/1992 cu privire la reglementarea raporturilor de drept internaţional privat.

    CAP. 1

    Despre deschiderea succesiunilor

    ART. 651

    Succesiunile se deschid prin moarte.

------------

    A se vedea şi Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 652

    Legea regulează ordinea succesiunilor între moştenitorii legitimi.

    Copiii naturali, în privinţa succesiunii mamei lor şi a colateralilor săi, sunt asimilaţi copiilor legitimi şi viceversa. În lipsa de moştenitori legitimi sau naturali, bunurile se moştenesc de soţul supravieţuitor. În lipsa de soţ, statul devine moştenitor.

---------------

    A se vedea:

    - Codul familiei, art. 63, care înlătură distincţia dintre copiii din căsătorie (legitimi) şi cei din afara căsătoriei (naturali);

    - Legea nr. 319/1944 - în Monitorul Oficial nr. 133 din 10 iunie 1944 - care a abrogat implicit teza a II-a din alin. 2, conferind vocaţie succesorală soţului supravieţuitor în concurs cu ceilalţi succesori legali;

    - Decretul nr. 73/1954 - în Buletinul Oficial nr. 14 din 19 martie 1954 - care a abrogat implicit teza a III-a din alin. 2.

    ART. 653

    Descendenţii şi ascendenţii au de drept posesiunea succesiunii din momentul morţii defunctului.

    Ceilalţi moştenitori intră în posesiunea succesiunii cu permisiunea justiţiei.

    CAP. 2

    Despre calităţile cerute pentru a succede

    ART. 654

    Pentru a succede trebuie neapărat ca persoana ce succede sa existe în momentul deschiderii succesiunii.

    Copilul conceput este considerat ca există.

    Copilul născut mort este considerat ca nu există.

--------------

    A se vedea art. 7 şi 21 ale Decretului nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare.

    ART. 655

    Sunt nedemni de a succede şi prin urmare excluşi de la succesiune:

    1. Condamnatul pentru ca a omorat sau a încercat sa omoare pe defunct.

    2. Acela care a făcut în contra defunctului o acuzaţie capitala*), declarată de judecata calomnioasă.

    3. Moştenitorul major care, având cunoştinţa de omorul defunctului, nu a denunţat aceasta justiţiei.

----------------

    *) Textul se referă la denunţarea pentru o infracţiune sancţionată cu pedeapsa cu moartea. În prezent pedeapsa cu moartea a fost înlocuită cu pedeapsa detenţiunii pe viaţa (Decretul-lege nr. 6 din 7 ianuarie 1990, publicat în Monitorul Oficial nr. 4 din 8 ianuarie 1990). A se vedea şi art. 22 alin. 3 din Constituţia României din 1991.

    ART. 656

    Lipsa de denunţare nu poate vătăma în drepturile lor pe ascendenţii şi descendenţii omoratului, pe afinii săi de acelaşi grad, pe soţul sau soţia sa, pe fraţii sau surorile sale, pe unchii sau matusile sale, pe nepoţii sau nepoatele sale.

    ART. 657

    Moştenitorul departat de la succesiune ca nedemn este obligat a întoarce toate fructele şi veniturile a căror folosinţa a avut-o de la deschiderea succesiunii.

    ART. 658

    Copiii nedemnului viind la succesiune, în virtutea dreptului lor propriu, fără ajutorul reprezentării, nu sunt departati pentru greşeala tatălui lor; acesta însă nu poate nici într-un caz reclama uzufructul bunurilor succesiunii, pe care legea îl acordă tatilor şi mamelor asupra bunurilor copiilor lor.

-------------

    Dispoziţia privind uzufructul bunurilor succesorale a devenit inaplicabilă prin abrogarea art. 338 - 341 Cod civil şi ca efect al art. 21 din Decretul nr. 32/1954 publicat în Buletinul Oficial nr. 9 din 31 ianuarie 1954.

    CAP. 3

    Despre deosebite ordine de succesiune

    Secţiunea I

    Dispoziţii generale

    ART. 659

    Succesiunile sunt deferite copiilor şi descendenţilor defunctului, ascendenţilor şi rudelor sale colaterale, în ordinea şi după regulile mai jos determinate.

---------------

    A se vedea şi:

    - Legea nr. 319/1944 pentru dreptul de moştenire al soţului supravieţuitor - în Monitorul Oficial nr. 133 din 10 iunie 1944;

    - Codul familiei, art. 75, 77, 79 referitoare la dreptul de moştenire al persoanelor adoptate (termenul de "adopţie" a înlocuit termenul de "înfiere"; în Codul familiei potrivit art. III din Legea nr. 48 pentru completarea şi modificarea unor dispoziţii legale privind înfierea - în Monitorul Oficial nr. 147 din 17 iulie 1991).

    ART. 660

    Proximitatea rudeniei se stabileşte prin numărul generaţiilor; fiecare generaţie numără un grad.

---------------

    A se vedea şi art. 45 şi 46 din Codul familiei.

    ART. 661

    Sirul gradelor formează linia; se numeşte linie dreapta sirul gradelor între persoanele ce se cobor una dintr-alta; linie colaterală sirul gradelor între persoanele ce nu se cobor unele din altele, dar care se cobor dintr-un autor comun.

    Linia dreapta se împarte în linie dreapta descendenta şi în linie dreapta ascendentă.

    Intaia este aceea ce leagă pe capul neamului cu acei ce se cobor de la el; a doua este aceea ce leagă o persoană cu acei din care ea se coboară.

    ART. 662

    În linie dreapta se numără atâtea grade câte sunt şi generaţii între persoane; astfel fiul este către tatăl sau în cel dintâi grad; nepotul de fiu în cel de al doilea, şi viceversa, tatăl şi bunul către fiii lor şi nepoţii lor de fiu.

    ART. 663

    În linie colaterală gradele se numără după generaţii, începând de la una din rude până la autorul comun şi de la acesta până la cealaltă rudă.

    Fraţii dar sunt în gradul al doilea; unchiul şi nepotul în al treilea, verii primari în al patrulea şi c.1.

    Secţiunea II

    ART. 664

    Reprezentarea este o ficţiune a legii, care are de efect de a pune pe reprezentanţi în locul, în gradul şi în dreptul reprezentantului.

    ART. 665

    Reprezentarea se întinde nemarginit în linie directa descendenta.

    Ea este admisă în toate cazurile, concure copiii defunctului cu descendenţii unui copil mort mai dinainte, intample-se ca toţi copiii defunctului fiind morţi înaintea lui, descendenţii zisilor copii sa se găsească între ei în grade egale sau neegale.

    ART. 666

    În linie colaterală, reprezentarea este admisă în privinţa copiilor şi descendenţilor fraţilor sau surorilor defunctului, vie ei la succesiunea sa în concurs cu unchi sau matuse, intample-se ca toţi fraţii şi surorile defunctului, fiind morţi mai dinainte, succesiunea sa se găsească trecută la descendenţii lor, în grade egale sau neegale.

    ART. 667

    În toate cazurile în care reprezentarea este admisă, partajul se face pe tulpină (souche); dacă aceeaşi tulpină a produs mai multe ramuri, subdivizia se face iarăşi pe tulpină în fiecare ramura, şi membrii aceleiaşi ramuri se împart egal între dânşii.

    ART. 668

    Nu se reprezintă decât persoanele moarte.

    Poate cineva reprezenta pe acela la a cărui succesiune a renunţat.

    Secţiunea III

    Succesiunile deferite descendenţilor

    ART. 669

    Copiii sau descendenţii lor succed tatălui, mamei, moşilor, moaşelor*) şi oricărui alt ascendent, fără deosebire de sex şi chiar de ar fi născuţi din deosebite căsătorii. Ei succed în părţi egale când se găsesc toţi în gradul dintâi şi sunt chemaţi după propriul lor drept; ei succed pe tulpină când sunt chemaţi toţi sau unul din ei prin reprezentare.

---------------

    *) Bunicilor, bunicelor.

---------------

    A se vedea şi Legea nr. 319/1944 pentru dreptul de moştenire al soţului supravieţuitor, art. 1, lit. a, alin. 4.

    Secţiunea IV

    Despre succesiunile deferite ascendenţilor

    ART. 670

    Dacă defunctul n-a lăsat posteritate*), nici frate, nici surora, nici descendenţi dintr-acestia, succesiunea se cuvine ascendenţilor din gradul de rudenie cel mai aproape.

    Ascendenţii de acelaşi grad moştenesc părţi egale.

---------------

    *) Descendenţi.

---------------

    A se vedea şi:

    - Legea nr. 319/1944 pentru dreptul de moştenire al soţului supravieţuitor, art. 1, lit. c şi d, alin. 4 şi 5;

    - Codul familiei, art. 75, 77 şi 79.

    ART. 671

    Dacă tatăl şi mama unei persoane moarte fără descendenţi i-au supravietuit, lăsând acea persoana fraţii, surori, sau descendenţi ai acestora, succesiunea se divide în două porţiuni egale, din care jumătate numai se cuvine tatălui şi mamei şi se împarte deopotrivă între dânşii.

--------------

    A se vedea şi:

    - Legea nr. 319/1944 pentru dreptul de moştenire al soţului supravieţuitor, art. 1, lit. b, alin. 4 şi 5;

    - Codul familiei, art. 75, 77 şi 79.

    Secţiunea V

    Despre succesiunile colaterale

    ART. 672

    În caz de a muri mai dinainte tatăl şi mama unei persoane moarte fără posteritate, fraţii, surorile sau descendenţii lor sunt chemaţi la succesiune, departand pe ascendenti ai pe ceilalţi colaterali. Ei succed sau după propriul lor drept, sau prin reprezentare, în modul regulat în secţiunea II a acestui cap.

----------------

    A se vedea Legea nr. 319/1944 pentru dreptul de moştenire al soţului supravieţuitor, art. 1, lit. c. alin 4 şi 5.

    ART. 673

    Dacă tatăl şi mama persoanei moarte fără posteritate i-au supravietuit, fraţii surorile sau reprezentanţii lor iau jumătate succesiunea. Dacă numai tatăl sau numai mama i-a supravietuit, fraţii, surorile sau reprezentanţii lor iau trei pătrimi ale succesiunii.

----------------

    A se vedea nota de la art. 671.

    ART. 674

    Partajul jumătăţii sau celor trei pătrimi cuvenite fraţilor sau surorilor, după continerea articolului precedent, se face între ei în porţiuni egale, dacă sunt toţi dintr-aceeasi căsătorie; de sunt din căsătorii diferite, diviziunea se face pe jumătate între cele două linii paterna şi maternă a defunctului; fraţii primari iau parte în amândouă liniile, uterinii sau consangenii*), fiecare în linia sa numai. Dacă sunt fraţi sau surori numai într-o linie, ei succed în total, excluzând pe toate rudele din cealaltă linie.

----------------

    *) Prin "fraţi uterini" se înţeleg fraţii din aceeaşi mamă, dar tata deosebit, iar prin "fraţi consangeni" fraţi din acelaşi tata, dar din mame deosebite.

----------------

    A se vedea nota de la art. 671.

    ART. 675

    În lipsa de fraţi sau surori sau de descendenţi dintr-înşii şi în lipsa de ascendenti, succesiunea sa da rudelor colaterale din gradul de rudenie cel mai apropiat.

    Când sunt mai multe rude colaterale în acelaşi grad, succesiunea se împarte egal între dansele.

----------------

    A se vedea şi Legea nr. 319/1944 pentru dreptul de moştenire al soţului supravieţuitor, art. 1, lit. d, alin. 4 şi 5.

    ART. 676

    Rudele succed până la al doisprezecelea grad inclusiv.

----------------

    1. A se vedea Legea nr. 319/1944 pentru dreptul de moştenire al soţului supravieţuitor, art. 6, care face trimitere la art. 4 al Legii din 28 iulie 1928 privind impozitul progresiv pe succesiuni, prin care s-a modificat art. 676 Cod civil în sensul restrângerii cercului rudelor chemate la moştenire până la gradul IV inclusiv.

    2. Potrivit Legii nr. 319/1944 pentru dreptul de moştenire al soţului supravieţuitor art. 1, lit. e, în lipsa rudelor până la gradul al IV-lea inclusiv, soţul supravieţuitor mosteneste întreaga avere.

    CAP. 4

    Despre succesiunile neregulate

    Secţiunea 1

    Despre drepturile copiilor naturali asupra bunurilor mamei lor şi despre succesiunea copiilor naturali morţi fără posteritate

    ART. 677

    (Abrogat drept urmare a abrogării - prin art. 49 al Decretului nr. 32 din 31.I.1954 - a Decretului nr. 130 din 2.IV.1949 pentru reglementarea condiţiei juridice a copilului natural).

    ART. 678

    Succesiunea copilului natural, mort fără posteritate, se cuvine mamei sale, şi, în lipsa mamei, rudelor ei cele mai aproape.

---------------

    A se vedea nota de la art. 652.

    Secţiunea II

    Despre succesiunea soţului supravieţuitor şi despre a statului

    ART. 679

    Când defunctul nu are nici rude în gradul succesibil, nici copii naturali, bunurile succesiunii trec la soţul în viaţa nedespartit.

---------------

    A se vedea Legea nr. 319/1944 care reglementează dreptul la moştenire al soţului supravieţuitor în concurs cu rudele defunctului, modificând implicit art. 679 Cod civil.

    ART. 680

    În lipsa de moştenitori legali sau testamentari, bunurile lăsate de defunct trec în proprietatea statului.

    ART. 681

    Soţul în viaţa şi statul care cer succesiunea sunt obligaţi a face sa se pună peceti, a pretinde sa se facă inventar, după formele prescrise pentru acceptarea succesiunilor sub beneficiu de inventar.

-----------------

    A se vedea:

    - Legea nr. 319/1944 pentru dreptul de moştenire al soţului supravieţuitor, care a abrogat implicit prevederile art. 681 referitor la soţul supravieţuitor prin stabilirea vocaţiei sale succesorale în concurs cu ceilalţi moştenitori (şi nu doar în lipsa lor).

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 682

    Soţul în viaţa este încă dator a transforma în numerar lucrurile mişcătoare sau a da cauţiune solvabila pentru restituirea succesiunii, în caz când s-ar prezenta moştenitori ai defunctului în termen de 3 ani. După acest termen cauţiunea este liberată.

----------------

    A se vedea nota de la articolul precedent.

    ART. 683

    Soţul în viaţa sau statul, care n-au îndeplinit formalităţile la care sunt respectiv îndatoraţi, pot sa fie supuşi la daune-interese către moştenitorii ce s-ar arată.

-----------------

    A se vedea nota de la art. 681.

    Secţiunea II

    Despre dreptul de moştenire al femeii când se află în concurenta cu descendenţii sau alte rude care sunt chemate după legi la succesiunea soţului ei mort

    ART. 684

    Când bărbatul moare şi văduva sa n-are avere, dansa ia o porţiune virila în uzufruct, din succesiunea bărbatului, dacă acesta are descendenţi.

    Când bărbatul lasă un singur descendent, porţiunea femeii în succesiune va fi numai de a treia parte. Acest drept începe de la epoca încetării uzufructului legal.

    Când bărbatul lasă rude de sus sau de alături, atunci femeia succede la o pătrime în plină proprietate din averea mortului.

-------------

    Acest articol a fost abrogat implicit prin Legea nr. 319/1944.

    CAP. 5

    Despre acceptarea şi repudierea moştenitorilor

    Secţiunea I

    Despre acceptare

    ART. 685

    Succesiunea poate fi acceptată curat şi simplu, şi sub beneficiu de inventar.

--------------

    A se vedea art. 19 al Decretului nr. 32/1954 (publicat în Buletin Oficial nr. 9 din 31 ianuarie 1954), modificat prin Legea nr. 4/1956, publicata în Buletin Oficial nr. 11 din 4 aprilie 1956).

    ART. 686

    Nimeni nu este obligat de a face acceptarea unei moşteniri ce i se cuvine.

    ART. 687

    Minorii şi interzişii nu pot face valabil acceptarea unei moşteniri decât conform dispoziţiilor titlului de la minoritate şi tutela.

--------------

    A se vedea:

    1. Art. 19 din Decretul nr. 32/1954 (citat în nota de la art. 685).

    2. Art. 97 şi urm. din Codul familiei.

    ART. 688

    Efectul acceptării se suie până la ziua deschiderii succesiunii.

    ART. 689

    Acceptarea poate fi sau expresă sau tacită. Este expresă când se însuşeşte titlul sau calitatea de erede într-un act autentic sau privat; este tacită când eredele face un act, pe care n-ar putea să-l facă decât în calitatea sa de erede, şi care lasă a se presupune neapărat intenţia sa de acceptare.

    ART. 690

    Actele curat conservatorii, de îngrijire şi de administraţie provizorie nu sunt acte de primirea moştenirii, dacă cel ce le-a făcut n-a luat titlu sau calitate de erede.

    ART. 691

    Donatiunea, vinderea sau transportul*) drepturilor succesorale făcute de un erede, trage după sine acceptarea succesiunii.

    Tot asemenea se întâmplă:

    1. Când unul din erezi renunţă chiar gratuit în folosul unuia sau a mai multi din coerezi.

    2. Când renunţarea se face în folosul tuturor coerezilor fără deosebire, şi se primeşte de renuntator preţul renunţării.

----------------

    *) Cesiunea.

    ART. 692

    Când acela cărui se cuvine o succesiune a murit fără sa se fi lepadat de dansa, sau fără sa o fi acceptat expres sau tacit, erezii săi pot de-a dreptul sa accepte sau sa se lepede de dansa.

    ART. 693

    Dacă erezii săi nu se invoiesc pentru acceptarea sau pentru lepadarea succesiunii, succesiunea se va accepta sub beneficiu de inventar.

    ART. 694

    Majorele nu poate să-şi atace acceptarea expresă sau tacită a unei succesiuni decât în cazul când aceasta acceptare a fost urmarea unei viclenii ce s-a întrebuinţat în privinta-i. El nu poate reclama în contra acceptării pentru cuvinte de vătămare, decât în cazul în care succesiunea ar fi absorbită sau micşorată cu mai mult de jumătate, prin descoperirea unui testament necunoscut în momentul acceptării.

-------------

    A se vedea art. 25 din Decretul nr. 32/1954 (Buletinul Oficial nr. 9 din 31 ianuarie 1954), cu modificările ulterioare, care a modificat implicit art. 694.

    Secţiunea II

    Despre renunţarea la succesiune *)

----------------

    A se vedea şi Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 695

    (Abrogat prin art. 25 al Decretului nr. 40 din 22 ianuarie 1953 privitor la procedura succesorală notarială).

    ART. 696

    Eredele ce renunţă este considerat ca n-a fost niciodată erede.

    ART. 697

    Partea renuntatorului profită coerezilor săi; dacă este singur, succesiunea trece la gradul următor.

---------------

    A se vedea şi art. 1 al Legii nr. 319/1944 pentru dreptul la moştenire al soţului supravieţuitor, care a modificat implicit art. 697.

    ART. 698

    Eredele renuntator nu poate fi reprezentat niciodată. Dacă renuntatorul este singur în gradul sau, sau dacă toţi coerezii săi renunţă, copiii lor vin la succesiune în virtutea propriului lor drept, pentru părţi egale.

    ART. 699

    Creditorii acelui ce renunţă în paguba lor pot sa ia autorizaţia justiţiei ca sa accepte succesiunea pentru debitorele lor, în locul şi rândul sau.

    Intr-acest caz renunţarea este anulată numai în favorul creditorilor şi numai până la concurenta creanţelor lor. Acceptarea nu se face în folosul eredelui care a renunţat.

    ART. 700

    Dreptul de a accepta succesiunea se prescrie printr-un termen de 6 luni socotit de la deschiderea succesiunii.

    În cazul când moştenitorul a fost împiedicat de a se folosi de dreptul sau, din motive de forţa majora, instanţa judecătorească, la cererea moştenitorului, poate prelungi termenul cu cel mult 6 luni de la data când a luat sfârşit împiedicarea.

    ART. 701

    În tot timpul în care prescripţia dreptului de a accepta nu este dobândită în contra erezilor ce au renunţat, ei au încă facultatea de a accepta succesiunea, dacă succesiunea nu este deja acceptată de alţi erezi. Nu se pot vătăma însă drepturile care ar fi dobândite de alte persoane asupra bunurilor succesiunii, sau prin prescripţie, sau prin acte valabile, făcute de curatorele succesiunii vacante.

    ART. 702

    Nici chiar prin contractul căsătoriei*) nu se poate renunţa la succesiunea unui om în viaţa, nici nu se pot înstrăina drepturile eventuale ce s-ar putea dobândi asupra succesiunii.

-----------------

    *) Deocamdată, raporturile patrimoniale dintre soţi sunt reglementate prin lege (art. 30 din Codul familiei), regimul matrimonial fiind unic, obligatoriu şi legal.

    ART. 703

    Erezii care au dat la o parte, sau au ascuns lucruri ale unei succesiuni, nu mai au facultatea de a se lepada de dansa; cu toată renunţarea lor, ei rămân erezi şi nu pot lua nici o parte din lucrurile date la o parte sau ascunse.

    Secţiunea III

    Despre beneficiul de inventar, despre efectele sale şi despre obligaţiile eredelui beneficiar

    ART. 704

    Declaraţia unui erede ca ia aceasta calitate sub beneficiu de inventar trebuie sa fie făcută la grefa tribunalului de prima instanţa a districtului în care succesiunea este deschisă; ea trebuie sa fie înscrisă pe registrul destinat pentru trecerea actelor de renunţare.

---------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 705

    Aceasta declaraţie n-are efect decât fiind precedată sau urmată de un inventar fidel şi exact al bunurilor succesiunii, făcut după formele cerute de legile de procedura şi în termenele mai jos hotărâte.

---------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 706

    Se da eredelui din ziua deschiderii succesiunii 3 luni pentru facerea inventarului.

    I se mai acordă pentru a delibera asupra acceptării sau repudierii succesiunii un termen de 40 zile, care va începe a curge din ziua expirării a celor 3 luni date pentru inventar, sau din ziua încheierii inventarului, dacă s-a terminat mai înainte de expirarea celor 3 luni.

    ART. 707

    Dacă cu toate acestea, sunt în succesiune obiecte supuse stricăciunii, sau obiecte a căror conservare ar costa mult, eredele poate în calitatea sa de persoana în drept a succede şi fără sa se poată zice ca s-a făcut acceptare din parte-i, sa ia autorizarea justiţiei ca sa se vanza acele obiecte.

    Aceasta vânzare trebuie sa se facă cu forma vânzărilor publice.

    ART. 708

    În timpul termenelor pentru facerea inventarului şi pentru deliberare, eredele nu poate fi silit a se pronunţa şi nu se poate obţine o condamnatiune*) în contra-i. Dacă el renunţă după expirarea termenelor, sau înaintea expirării lor, cheltuielile ce legiuit s-au făcut de dânsul până la acea epoca privesc succesiunea.

---------------

    *) Hotărâre.

    ART. 709

    După expirarea termenelor arătate, eredele urmărit poate cere un nou termen, pe care tribunalul ce se află în cercetarea urmăririi îl acordă sau îl refuză după circumstanţe.

---------------

    Noul termen acordat, în temeiul art. 709, nu poate depăşi termenul prevăzut de art. 700 alin. 1 pentru prescripţia dreptului de acceptare a succesiunii.

    ART. 710

    Cheltuielile urmăririi, în cazurile articolului precedent, privesc succesiunea, dacă eredele justifica, sau ca n-a cunoscut evenimentul morţii sau ca termenele i-au fost neîndestulătoare, din cauza situaţiei bunurilor, sau din cauza contestaţiilor ivite. Dacă el nu poate justifica, cheltuielile îl privesc.

    ART. 711

    Eredele conserva cu toate acestea, după expirarea termenelor acordate de art. 706, chiar după expirarea termenelor date de judecător, conform art. 709, facultatea de a face încă inventar şi de a se declara erede beneficiar; aceasta însă în caz când dânsul n-a făcut acte de erede sau în caz când nu este dat în contra-i o hotărâre judecătorească desăvârşită*), care să-l condamne ca erede curat şi simplu.

----------------

    *) Definitiva.

----------------

    Dreptul acordat eredelui de art. 711 nu poate fi valorificat decât în cadrul termenului prevăzut de art. 700 alin. 1.

    ART. 712

    Eredele care a ascuns obiecte de ale succesiunii sau care cu ştiinţa şi rea credinţa n-a trecut în inventar efecte*) dintr-insa, nu se poate folosi de beneficiul de inventar.

---------------

    *) Lucruri.

    ART. 713

    Beneficiul de inventar da eredelui avantajul:

    1. De a plati datoriile succesiunii numai până în concurenta valorii bunurilor ce el a primit; de a se scuti chiar de plata datoriilor, predand toate bunurile succesiunii creditorilor şi legatarilor.

    2. De a nu amestecă bunurile sale proprii cu acelea ale succesiunii şi de a conserva în contra succesiunii dreptul de a cere plata creanţelor sale.

    ART. 714

    Eredele beneficiar administrează bunurile succesiunii şi este dator sa dea socoteala de administrarea sa creditorilor şi legatarilor. El nu devine răspunzător cu bunurile sale proprii, decât după ce i se va fi cerut darea socotelilor şi el nu va fi indestulat aceasta îndatorire.

    După lămurirea socotelilor, el nu poate fi răspunzător cu bunurile sale proprii, decât până la concurenta sumelor ce rămâne dator.

    ART. 715

    El nu răspunde pentru administraţia sa decât de greşeli grave.

    ART. 716

    El nu poate vinde obiectele mobile ale succesiunii, decât prin formele legiuite pentru vânzările publice.

    Dacă el reprezintă*) în natura obiectele mişcătoare, nu răspunde decât de deprecierea sau deteriorarea lor cauzată din neglijenţa sa.

------------------

    *) Prezintă.

    ART. 717

    El nu poate vinde imobilele decât după formele prescrise de procedura. El da mandat creditorilor ipotecari, care au făcut cerere, a primi preţul.

    ART. 718

    El este dator, dacă creditorii sau alte persoane interesate o cer, sa dea cauţiune solvabila pentru preţul miscatoarelor cuprinse în inventar şi pentru porţiunea preţului imobilelor nedelegata creditorilor ipotecari. De nu se va da aceasta cauţiune, se vor vinde miscatoarele şi preţul lor se va depune, ca şi porţiunea nedelegata din preţul imobilelor, spre a se întrebuinţa la desfacerea sarcinilor succesiunii.

    ART. 719

    Dacă unii creditori se opun, eredele beneficiar nu poate plati decât după ordinea şi chipul regulat de judecător.

    Dacă creditorii nu se opun, eredele plăteşte creditorilor şi legatarilor, după rândul cererii.

    ART. 720

    Creditorii ce nu se opun şi care se prezintă, după lămurirea socotelilor şi plata relicvatelor*), nu au recurs decât în contra legatarilor; acei care se prezintă înaintea lămuririi socotelilor şi plăţii relicvatelor vor avea recurs şi în contra creditorilor plătiţi înaintea lor.

----------------

    *) Prin "plata relicvatelor" se înţelege distribuirea în întregime a sumelor rezultate din lichidarea bunurilor.

    ART. 721

    Creditorii ce se opun vor avea recurs şi în contra eredelui.

    ART. 722

    În toate cazurile prevăzute de art. 719 şi 720, recursul se prescrie după expirarea termenului de trei ani, care începe din ziua lămuririi socotelilor şi a plăţii relicvatului.

    ART. 723

    Cheltuielile pentru peceti*), pentru facerea inventarului şi pentru darea socotelilor privesc succesiunea.

----------------

    *) Sigilii.

    Secţiunea IV

    Despre succesiunile vacante

----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 724

    Dacă după expirarea termenelor pentru facerea inventarului şi pentru deliberare, nu se prezintă nimeni ca sa reclame succesiunea şi dacă nu este nici un erede cunoscut, sau dacă erezii cunoscuţi s-au lepadat de succesiune, succesiunea este privită ca vacanta.

    ART. 725

    Tribunalul de intaia instanţa din districtul în care succesiunea este deschisă numeşte un curatore după cererea persoanelor interesate, sau după aceea a procurorului.

    ART. 726

    Curatorele unei succesiuni vacante trebuie înainte de toate sa constate printr-un inventar succesiunea; el exercită şi urmăreşte drepturile ei; răspunde la cererile făcute în contra-i; administrează sub îndatorirea de a vărsa numerarul succesiunii, ca şi sumele adunate din vânzarea mobilelor şi imobilelor, în casa de consemnaţiuni şi depozite şi în fine sub aceea de a da socoteli.

    ART. 727

    Dispoziţiile secţiunii III din acest capitol asupra formelor cerute pentru facerea inventarului, asupra modului de administraţie şi asupra socotelilor ce eredele beneficiar este dator sa dea, sunt îndatoritoare şi pentru curatorii succesiunilor vacante.

    CAP. 6

    Despre împărţire şi despre raporturi

    Secţiunea I

    Despre împărţirea succesiunii

    ART. 728

    Nimeni nu poate fi obligat a rămâne în indiviziune. Un coerede poate oricând cere împărţeala succesiunii, chiar când ar exista convenţii sau prohibiţii contrarii.

    Se poate face învoire pentru suspendarea diviziunii pe termen de cinci ani. După trecerea acestui timp, învoirea se poate reînnoi.

------------------

    În legătura cu ieşirea din indiviziune - a se vedea:

    - Legea nr. 603/1943, pentru simplificarea procedurii impartelilor judiciare Monitorul Oficial nr. 212 din 10 septembrie 1943 cu modificările ulterioare.

    ART. 729

    Diviziunea poate fi cerută chiar când unul sau mai multi din erezi au posedat părţi separate din succesiune, dacă nu a fost act de împărţeala sau dacă nu se poate opune prescripţia.

    ART. 730

    Dacă toţi erezii sunt prezenţi şi majori, se pot împărţi între dânşii, oricum ar voi, fără îndeplinirea vreunei formalităţi.

    Dacă toţi erezii nu sunt prezenţi sau dacă între dânşii sunt minori sau interzisi, atunci se vor pune peceti*) pe efectele**) succesiunii în cel mai scurt termen, sau după cererea erezilor sau după aceea a procurorului tribunalului de prima instanţa.

-----------------

    *) Sigilii.

    **) Lucruri.

-----------------

    A se vedea şi:

   - Legea nr. 603/1943 pentru simplificarea procedurii impartelilor judiciare Monitorul Oficial nr. 212 din 10 septembrie 1943, cu modificările ulterioare;

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

   - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 105 alin. 3, 120 şi 147).

    ART. 731

    Creditorii pot şi ei sa ceara punerea de peceti în virtutea unui titlu executoriu, sau a unei permisiuni judecătoreşti.

    ART. 732

    După punerea pecetilor, creditorii pot face opoziţie şi fără a avea titluri executorii sau permisiunea justiţiei.

    ART. 733

    Dacă vreunul din coerezi nu consimte la facerea impartelii, sau dacă se ivesc contestaţii, ori în privinţa modului de procedare, sau asupra chipului de a o termina, tribunalul se pronunţă în mod sumar sau numeşte, de cere trebuinţă, pentru operaţiile impartelii, pe unul din judecători, după raportul căruia judecă contestaţiile.

-----------------

    Art. 733 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 734

    Estimatia imobilelor se face de experţi aleşi de părţile interesate; de experţi numiţi din oficiu când părţile refuză a-i alege.

    Procesul-verbal al experţilor trebuie sa arate bazele estimatiei; sa indice dacă obiectul estimat poate sa fie comod împărţit şi în ce chip; sa fixeze, în fine, în caz de împărţire, fiecare din părţile ce se pot forma, precum şi valoarea lor.

-----------------

    Art. 734 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 735

    Estimatia mobilelor trebuie sa se facă de oameni cunoscători şi după adevăratul lor preţ.

-----------------

    Art. 735 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 736

    Fiecare din coerezi poate cere partea sa în natura din mobilele sau imobilele succesiunii. Cu toate acestea, de sunt creditori sechestrati sau oponenţi, sau dacă majoritatea coerezilor socoteşte necesară vinderea mobilelor pentru plata datoriilor succesiunii, ele se vând public după formele obişnuite.

    Dacă imobilele nu se pot împărţi, se vor vinde la tribunal prin licitaţie.

    Dacă toate părţile sunt majore, ele pot conveni sa facă vânzarea în fata unui arbitru, numit de dansele.

-----------------

    Art. 736 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 737

    După ce mobilele şi imobilele s-au estimat şi s-au vândut, judecătorul, de cere trebuinţă, trimite pe părţi la un arbitru numit cu consimţământul lor, sau numit de-a dreptul de dânsul, când părţile nu se unesc pentru numirea lui.

    Se procede înaintea acestui arbitru la facerea socotelilor ce copartitorii pot fi datori a-şi da unii altora, la formarea activului şi pasivului ereditatii, la compunerea părţilor şi la restituţiile ce erezii ar trebui a-şi face între dânşii.

-----------------

    Art. 737 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 738

    Fiecare erede raportează la masa succesiunii, conform cu regulile mai jos prescrise, donatiunile ce a primit şi sumele ce este dator către succesiune.

-----------------

    A se vedea şi art. 3 al Legii nr. 319/1944 pentru dreptul de moştenire al soţului supravieţuitor - Monitorul Oficial nr. 133 din 10 iunie 1944.

    ART. 739

    Dacă raportul nu se face în natura, coerezii cărora li se datorează iau mai întâi o parte egala din masa succesiunii.

    Aceste preluări se fac, pe cat este posibil, în obiecte de aceeaşi natură şi calitate cu acelea ce erau sa fie date în natura.

    ART. 740

    După preluări, se formează din restul masei succesiunii atâtea părţi egale câţi sunt şi erezi sau stirpe*) impartitoare.

-----------------

    *) Tulpini, potrivit art. 667 cod civil.

    ART. 741

    La formarea şi compunerea părţilor, trebuie sa se dea în fiecare parte, pe cat se poate, aceeaşi cantitate de mobile de imobile, de drepturi sau de creanţe de aceeaşi natură şi valoare.

    Se va evita însă, cat va sta prin putinţa, imbucatatirea peste măsura a eritajelor*) şi diviziunea exploatatiunilor.

-----------------

    *) Imobilelor.

    ART. 742

    Inegalitatea părţilor date în natura se compensează prin bani.

-----------------

    A se vedea şi art. 7 al Legii nr. 603/1943 pentru simplificarea procedurii impartelilor judiciare.

    ART. 743

    Părţile se formează de unul dintre coerezi sau de alta persoana, dacă toţi erezii sunt de acord în alegere şi dacă cel ce a fost ales acceptă însărcinarea; în caz contrar, părţile se formează de un expert numit de judecător.

    Părţile apoi se trag la sorţi. Dacă însă erezii vin la moştenire cu părţi inegale, autoritatea judecătorească decide de trebuie sa se procedeze prin tragere la sorţi în parte, sau prin darea părţilor în total.

-----------------

    Art. 743 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 744

    Mai înainte de a proceda la tragerea părţilor la sorţi, fiecare compartitor este admis a propune reclamarile sale, în contra formării părţilor.

    ART. 745

    Regulile stabilite pentru împărţirea masei de moştenire se vor observa în subdiviziunile ce se vor face între stirpele compartitoare.

    ART. 746

    Dacă asupra operaţiilor trimise înaintea arbitrului se fac contestaţii, arbitrul încheie proces-verbal pentru dificultăţile şi zisele părţilor, şi le trimite înaintea judecătorului pentru împărţeala.

------------------

    Art. 746 a fost implicit abrogat prin Legea nr. 603/1943 pentru simplificarea procedurii impartelilor judiciare.

    ART. 747

    Dacă toţi coerezii nu sunt prezenţi sau de sunt între ei interzisi sau minori, împărţirea trebuie sa se facă înaintea judecătoriei, observând regulile prescrise în articolele precedente din aceasta secţiune.

    Dacă sunt mai multi minori cu interese contrarii la împărţeala, se va da fiecărui dintr-înşii un tutore special.

------------------

    A se vedea şi:

    - Art. 3 alin. 2 al Legii nr. 603/1943 pentru simplificarea procedurii impartelilor judiciare, care a modificat implicit art. 747 alin. 2;

    - Codul familiei (art. 132), potrivit cu care, pentru ocrotirea minorului, în cazul prevăzut de alin. 2 al art. 747 se va numi un curator.

    ART. 748

    În cazul articolelor precedente, licitaţia, de este trebuinţă, nu se va putea face decât înaintea judecătoriei cu formele prescrise pentru înstrăinarea bunurilor minorilor. Străinii*) vor fi totdeauna admişi.

-----------------

    *) Persoanele care nu au calitatea de moştenitori.

-----------------

    A se vedea Legea nr. 603/1943 pentru simplificarea procedurii impartelilor judiciare şi art. 130 alin. 1 - 3 din Codul familiei, care a modificat implicit art. 748.

    ART. 749

    Împărţelile făcute conform cu regulile mai sus prescrise, sau de tutori cu autorizaţia consiliului de familie, sau în numele absentilor*) sunt definitive.

-----------------

    *) Disparutilor.

-----------------

    A se vedea:

    - Art. 49 al Decretului nr. 32/1954, care a abrogat expres art. 355 - 369 Cod civil referitoare la instituţia consiliului de familie.

    - Art. 105, 129 şi 147 din Codul familiei.

    ART. 750

    După împărţeala se va remite fiecărui din compartitori titlurile particulare obiectelor ce i s-au dat.

    Titlurile unei proprietăţi împărţite se ţin de acela ce a luat partea cea mai mare, cu îndatorire de a le prezenta când compartitorii, având trebuinţă de ele, i le vor cere.

    Titlurile ereditatii întregi se ţin de acel erede pe care toţi l-au ales ca depozitar, cu îndatorirea de a le prezenta la orice cerere.

    Dacă nu este unire pentru aceasta alegere, atunci titlurile se depun în arhiva statului şi judecătorul liberează de pe dansele fiecărui din erezi câte o copie legalizată.

-----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    Secţiunea II

    Despre raporturi

    ART. 751

    Fiul sau descendentele care vine la succesiune, chiar sub beneficiu de inventar, împreună cu fraţii ori surorile sale, sau cu descendenţii acestora, trebuie a raporta coerezilor săi tot ce a primit de la defunct prin dar, atât direct cat şi indirect, afara de cazul când donatorele a dispus altfel.

-----------------

    A se vedea şi art. 3 al Legii nr. 319/1944 pentru dreptul de moştenire al soţului supravieţuitor, care a modificat implicit art. 751.

    ART. 752

    Eredele ce renunţă la succesiune poate popri*) darul, sau a cere legatul ce i s-a făcut, în limitele părţii disponibile.

-----------------

    *) Păstra.

    ART. 753

    Donatarul care nu avea calitatea de a moşteni în momentul donatiunii, dar care va avea aceasta calitate la epoca deschiderii succesiunii, este obligat de a face raport, dacă donatorele nu l-a dispensat de aceasta.

    ART. 754

    Donaţiile şi legatele făcute fiului unei persoane, care are calitatea de erede în momentul deschiderii succesiunii, sunt prezumate ca s-au făcut cu scutirea de raport.

    ART. 755

    Fiul care vine cu dreptul sau propriu la succesiunea donatorului nu este obligat a raporta darul făcut părintelui sau, chiar când ar primi succesiunea acestuia; dar când fiul vine la succesiune cu dreptul de reprezentare, atunci este dator sa raporteze aceea ce s-a daruit părintelui sau, chiar în cazul când ar fi renunţat la succesiunea părintelui.

    ART. 756

    Donaţiile şi legatele făcute soţului unui descendent succesibil sunt socotite ca făcute cu scutirea de raport.

    Dacă darurile sau legatele s-au făcut la doi soţi împreună, din care numai unul este descendente cu drept de succesiune, partea daruita acestuia din urma este supusă raportului.

    ART. 757

    Raportul nu se poate face decât numai la succesiunea donatorului.

    ART. 758

    Coeredele este dator a raporta aceea ce părintele a cheltuit cu dânsul dotandu-l*), procurandu-i vreo cariera, sau platindu-i datoriile.

----------------

    *) Dispoziţiile privind dota fiind abrogate, termenul se referă la donaţiile făcute în vederea căsătoriei.

    ART. 759

    Cheltuielile de nutriment, întreţinere, educaţie, de învăţătura unui mestesug, cheltuielile ordinare pentru îmbrăcăminte şi alte obiecte trebuincioase la intrarea în armata, cheltuielile de nunta şi prezenturile*) obişnuite nu sunt supuse raportului.

-----------------

    *) Daruri.

    ART. 760

    Imobilul care s-a pierdut din caz fortuit şi fără greşeala donatarului nu este supus raportului.

    ART. 761

    Dacă inzestratorul ascendent plăteşte bărbatului zestrea fără asigurări suficiente, fiica înzestrată va fi datoare a raporta numai acţiunea în contra bărbatului.

-----------------

    Art. 761 este implicit abrogat drept urmare a abrogării exprese a dispoziţiilor art. 1223 - 1293 Cod civil prin art. 49 al Decretului nr. 32/1954.

    ART. 762

    Fructele şi interesele*) lucrurilor supuse raportului nu sunt debite decât din ziua deschiderii succesiunii.

-----------------

    *) Dobânzi.

    ART. 763

    Legatarii şi creditorii nu pot pretinde ca erezii sa facă raport.

    ART. 764

    Raportul se face sau în natura, sau scăzându-se valoarea sa din partea celui obligat a face raport.

    ART. 765

    Raportul se poate pretinde în natura pentru imobile; când cel ce a primit imobilul l-a înstrăinat sau ipotecat, înaintea deschiderii succesiunii, raportul în natura nu este obligatoriu.

    Raportul în acest caz se pretuieste după valoarea ce imobilul a avut în momentul deschiderii succesiunii.

    ART. 766

    În orice caz, trebuie sa se ţină socoteala donatarului de cheltuielile necesare şi utile.

    ART. 767

    Donatorul este răspunzător de toate degradările şi deteriorările care au micşorat valoarea imobilului, prin faptul, culpa sau neglijenţa sa.

    ART. 768

    Când imobilul s-a înstrăinat de donatar, amelioratiunile şi degradările făcute de cel ce l-a dobândit se vor ţine în seama, conform cu dispoziţiile celor două articole precedente.

    ART. 769

    Când raportul se face în natura, bunurile intră în masa succesiunii libere de toate sarcinile create de donatar; creditorii ipotecari însă, pot sa intervină la împărţeala spre a nu se face raportul cu frauda drepturilor lor.

-----------------

    A se vedea:

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 18 alin. 4);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 25), potrivit cu care dispoziţiile art. 769 nu-şi găsesc aplicare în ceea ce priveşte imobilele supuse sistemului de publicitate reală (al cărţilor funciare).

    ART. 770

    Când un succesibil primeşte, cu dispensa de raport, un dar care excede porţiunea disponibilă, raportul excedentului se face în natura, dacă întoarcerea excedentului este posibila.

    În caz contrar, dacă excedentul trece peste jumătatea valorii imobilului, donatarul raporta imobilul în întregimea lui şi prelevă asupra mesei valoarea porţiunii disponibile; dacă aceasta porţiune trece peste jumătatea valorii imobilului, donatarul poate ţine imobilul în întregimea lui, ia însă mai puţin din celelalte bunuri ale succesiunii, şi recompensează pe coerezii săi, sau în bani, sau oricum altfel.

    ART. 771

    Coeredele care raportează imobilul în natura poate sa reţină posesiunea până la plata efectivă a sumelor ce-i sunt datorite pentru cheltuieli sau amelioraţiuni.

    ART. 772

    Raportul mobilelor se face luându-se mai puţin din celelalte bunuri ale succesiunii. El se calculează pe valoarea ce mobilele aveau în momentul facerii darului, după statul estimatiei*) anexat actului de dar; în lipsa acestui stat, după estimatia experţilor, făcută pe preţul cel mai just.

----------------

    *) Actul de evaluare.

    ART. 773

    Succesibilul care a primit bani face raportul luând mai puţin din numerarul succesiunii.

    La neajungere, donatarul poate sa nu raporteze numerarul dând echivalentul în mobile şi, în lipsa acestora, în imobilele succesiunii.

    Secţiunea III

    Despre plata datoriilor

    ART. 774

    Coerezii contribuie la plata datoriilor şi sarcinilor succesiunii, fiecare în proporţie cu ce ia.

    ART. 775

    Legatarul cu titlul universal contribuie deopotrivă cu erezii, în proporţie cu emolumentul sau. Cel particular nu contribuie.

    ART. 776

    Când imobilele unei succesiuni sunt ipotecate special, pentru plata de rendite, fiecare din coerezi poate pretinde ca renditele sa fie plătite şi imobilele liberate înaintea formării părţilor.

    Dacă coerezii împart succesiunea în starea în care se găseşte, imobilele ipotecate se estima după aceeaşi normă ca şi celelalte imobile; capitalul renditei însă se scade din preţul imobilului. Eredele, în partea căruia s-a dat imobilele, rămâne singur dator a plati rendita şi garantează pe coerezii săi pentru aceasta plata.

-----------------

    Dispoziţia din cuprinsul alin. 1 al art. 776 nu are aplicare, întrucât în dreptul nostru singurul contract de renta reglementat de Codul civil est acel de renta viageră, care, potrivit art. 1648, nu poate fi rascumparata.

    ART. 777

    Coerezii plătesc datoriile şi sarcinile succesiunii, fiecare în proporţie cu partea sa ereditara.

    ART. 778

    Coeredele sau succesorul cu titlu universal care, din cauza ipotecii, a plătit din datoria comuna mai mult decât partea sa, are recurs, în contra celorlalţi coerezi sau succesori cu titlu universal, numai pentru partea ce fiecare din ei era obligat a plati, chiar când coeredele ce a desfăcut datoria ar fi fost subrogat în drepturile creditorilor. Coeredele însă, ce a acceptat succesiunea sub beneficiu de inventar, conserva facultatea de a cere plata creanţelor sale personale, ca orice alt creditor al succesiunii.

    ART. 779

    Când unul din coerezi sau succesori cu titlu universal este insolvabil, partea lui din datoria ipotecară se împarte între toţi ceilalţi în proporţie cu ce ia fiecare din succesiune.

    ART. 780

    Titlurile executorii, obţinute în contra defunctului, sunt personal executorii şi în contra eredelui. Cu toate acestea, creditorii nu pot urmări execuţia decât după opt zile de la notificarea acestor titluri făcute persoanei, sau la domiciliul eredelui.

    ART. 781

    Ei pot cere, în orice caz şi în contra oricărui creditor, separaţia patrimoniului defunctului de acela al eredelui.

    ART. 782

    Acest drept nu poate fi exercitat când, acceptandu-se eredele de debitor, s-a făcut astfel novatiune în privinţa creanţei contra defunctului.

    ART. 783

    În privinţa mobilelor, după trecerea de trei ani, dreptul este prescris. În privinţa imobilelor, acţiunea se poate exercita în tot timpul în care imobilele se găsesc în mâna eredelui.

--------------

    Cu privire la prescripţia dreptului la acţiune având un obiect patrimonial, a se vedea dispoziţiile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare.

    ART. 784

    Creditorii eredelui nu pot cere separaţia patrimoniilor în contra creditorilor succesiunii.

    ART. 785

    Creditorii unui din compartitori, ca nu cumva împărţeala sa se facă cu viclenie în vătămarea drepturilor lor, pot pretinde sa fie prezenţi la împărţeala, pot dar sa intervină cu spezele lor; nu pot însă sa atace o împărţeală săvârşită, afara numai de s-a făcut în lipsa-le şi fără sa se ţină seama de opoziţia lor.

    Secţiunea IV

    Despre efectele impartelii şi despre garanţia părţilor

    ART. 786

    Fiecare coerede este prezumat ca a mostenit singur şi imediat toate bunurile care compun partea sa, sau care i-au căzut prin licitaţie, şi ca n-a fost niciodată proprietar pe celelalte bunuri ale succesiunii.

    ART. 787

    Coerezii sunt datori garanţi unul către altul numai despre tulburarile şi evictiunile ce proced dintr-o cauza anterioară impartelii.

    Garanţia încetează când o evicţiune a fost exceptată anume, printr-o clauza expresă a actului de împărţeala, sau când evicţiunea a fost cauzată din greşeala eredelui

    ART. 788

    Fiecare din erezi este obligat, în proporţie cu partea sa ereditara, a despăgubi pe coeredele sau de paguba ce a suferit din cauza evictiunii.

    Când unul din coerezi va fi insolvabil, partea ce el este dator a contribui se va împărţi între eredele garantat şi între ceilalţi coerezi.

    ART. 789

    Garanţia pentru solvabilitatea debitorului unei rendite durează numai cinci ani de la împărţeala. Aceasta garanţie încetează când nesolvabilitatea a luat naştere în urma impartelii.

----------------

    Dispoziţia art. 789 nu are aplicare, întrucât se referă numai la garanţia pentru solvabilitatea debitorului unei rente perpetue, iar singurul contract de renta, reglementat de Codul civil, este acel de renta viageră.

    Secţiunea V

    Despre desfiinţarea sau resciziunea*) impartelii

------------------

    *) A se vedea nota de la art. 791.

    ART. 790

    Împărţelile pot fi desfiinţate pentru violenta sau dol.

    Pentru o simplă omisiune a unuia din obiectele succesiunii nu se strica împărţeala; se face numai un supliment de împărţeala pentru obiectul omis.

    ART. 791

    Orice act, sub orice titlu, în urmarea cărui a încetat indiviziunea între erezi, este supus la acţiunea de resciziune din articolul precedent.

    După împărţeala, sau după actul care-i ţine locul, acţiunea de resciziune nu mai este admisă în contra tranzacţiei făcute asupra dificultăţilor reale, ce prezintă primul act, chiar când nu ar fi fost proces început asupra obiectului tranzacţiei.

----------------

    Art. 791 trebuie socotit inaplicabil, datorită inadvertentei cu dispoziţiile art. 790. În cadrul art. 791, resciziunea pentru leziune nu este reglementată direct, ci numai prin referire la regulile articolului precedent. Art. 790 nu prevede însă decât desfiinţarea impartelii pentru dol sau violenta, astfel încât aplicarea nu este cu putinţa în cazul resciziunii pentru leziune.

    ART. 792

    Acela în contra cărui s-a făcut cererea de resciziune poate popri desfiinţarea impartelii, dând reclamantului suplimentul din partea sa ereditara în numerar sau în natura.

----------------

    A se vedea nota de la art. 791.

    ART. 793

    Coeredele care a înstrăinat porţiunea sa ereditara, în tot sau în parte, nu poate intenta acţiunea de resciziune pentru dol sau violenta, dacă înstrăinarea s-a făcut în urma descoperirii dolului sau încetării violenţei.

    Secţiunea VI

    Despre împărţeala făcută de atât, de mama sau de alţi ascendenti între descendenţii lor

    ART. 794

    Tatăl, mama şi ceilalţi ascendenti pot face împărţeala bunurilor lor între fii şi ceilalţi descendenţi.

-----------------

    A se vedea nota de la art. 659 cu privire la drepturile de moştenire ale adoptatilor.

    ART. 795

    Aceasta împărţeala se poate face prin acte între vii, sau prin testament cu formele, condiţiile şi regulile prescrise pentru donatiuni între vii şi pentru testamente.

    Împărţeala făcută prin acte între vii nu poate avea de obiect decât bunurile prezente.

    ART. 796

    Dacă toate bunurile, ce ascendentele a lăsat la moartea sa, nu au fost cuprinse în împărţeala, bunurile necuprinse se vor împărţi conform cu legea.

    ART. 797

    Este nulă împărţeala în care nu s-au cuprins toţi copiii în viaţa la deschiderea moştenirii şi descendenţii fiilor premuriti*).

    Acţiunea de nulitate se poate exercita de toţi erezii fără distincţie.

-----------------

    *) Care au murit înainte.

-----------------

    A se vedea art. 654 Cod civil şi nota de la acel articol.

    ART. 798

    Împărţeala făcută de ascendent se poate ataca, când ar rezulta dintr-insa sau dintr-alte acte ca, prin dispoziţia făcută de ascendent, vreunul din acei între care s-au împărţit bunurile s-ar găsi vătămat în partea legitima.

    ART. 799

    Copilul care, pentru cauza arătată la articolul precedent, atacă împărţeala făcută de ascendent este dator a plati înainte cheltuielile estimatiei. Dacă reclamaţia nu este fondată, cheltuielile estimatiei şi alte judecati vor fi în sarcina sa.

    Titlul II

    DESPRE DONATIUNI ÎNTRE VII ŞI DESPRE TESTAMENTE

    CAP. 1

    ART. 800

    Nimeni nu va putea dispune de avutul sau, cu titlu gratuit, decât cu formele prescrise de lege pentru donatiuni între vii sau prin testament.

    ART. 801

    Donatiunea este un act de liberalitate prin care donatorele da irevocabil un lucru donatarului care-l primeşte.

-----------------

    - Vezi art. 103 lit. f. din Legea nr. 1O5/1992 cu privire la reglementarea raporturilor de drept internaţional privat.

    ART. 802

    Testamentul este un act revocabil prin care testatorul dispune, pentru timpul încetării sale din viaţa, de tot sau parte din avutul sau.

------------------

    - Vezi art. 8 din Legea nr. 105/1992 cu privire la reglementarea raporturilor de drept internaţional privat, art. 801.

    ART. 803

    Substitutiile sau fideicomisele sunt prohibite; orice dispoziţii prin care donatarul, eredele instituit sau legatarul va fi însărcinat de a conserva şi a remite la o ă treia persoana, va fi nulă, chiar în privirea*) donatarului, a eredelui numit sau a legatarului.

--------------

    *) În privinţa.

    ART. 804

    Este permisă dispoziţia prin care o ă treia persoana ar fi chemată a lua darul, ereditatea sau legatul, în cazul când donatarul, eredele numit, sau legatarul nu ar primi sau nu ar putea primi.

    ART. 805

    Este permisă asemenea dispoziţia între vii sau testamentară, prin care uzufructul sa da la o persoană şi proprietatea nudă la alta.

    CAP. 2

    Despre capacitatea de a dispune sau de a primi prin donatiune între vii sau prin testament

    ART. 806

    Minorul mai mic de 16 ani nu poate dispune nici într-un fel, afara de excepţiile regulate la capitolul VII al acestui titlu.

-----------------

    Dispoziţiile capitolului VII nu mai alcătuiesc excepţii de la regula art. 806, atât în ce priveşte donaţiile prin contractul de căsătorie (deoarece dispoziţiile art. 1223 - 1293 din Cod civil au fost abrogate) cat şi în ce priveşte donaţiile făcute între soţi în timpul căsătoriei, deoarece potrivit art. 8 al Decretului nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare, minorul care se căsătoreşte dobândeşte prin aceasta capacitatea de exerciţiu deplina.

    Potrivit art. 133 alin. 3 din Codul familiei minorul nu poate sa facă donaţii nici chiar cu încuviinţare.

    ART. 807

    Minorul de 16 ani poate dispune prin testament şi numai pentru jumătate din bunurile de care după lege poate dispune majorele.

    ART. 808

    Este capabil de a primi prin donatiune între vii oricine este conceput în momentul donatiunii.

    Este capabil de a primi prin testament oricine este conceput la epoca morţii testatorului.

-----------------

    A se vedea Decretul nr. 31/1954 privitor la persoanele fizice şi persoanele juridice, art. 7 şi 33.

    ART. 809

    Minorul de şasesprezece ani nu poate, prin testament, dispune în favoarea tutorelui sau.

    Minorul, ajuns la majoritate, nu poate dispune nici prin donatiune între vii, nici prin testament, în favoarea fostului sau tutore, dacă socotelile definitive ale tutelei n-au fost prealabil date şi primite.

    Sunt exceptaţi în amândouă cazurile de mai sus ascendenţii minorilor, care sunt sau au fost tutori ai lor.

-----------------

    A se vedea:

    - Art. 41 şi 133 din Codul familiei;

    - Art. 8 din Decretul nr. 31/1954 privitor la persoanele fizice şi juridice.

    ART. 810

    Doctorii în medicina sau chirurgie, ofiţerii de sănătate*) şi spiterii, care au tratat pe o persoană în boala din care moare, nu pot profita de dispoziţiile între vii sau testamentare, ce dansa a făcut-o în favoare-le în cursul acestei boli.

    Sunt exceptate:

    1. Dispoziţiile remuneratorii făcute cu titlul particular; se va ţine însă seama de statea dispunatorului şi de serviciile făcute.

    2. Dispoziţiile universale, în caz de rudenie până la al patrulea grad inclusiv, afara numai dacă mortul va avea erezi în linie dreapta şi dacă acela, în profitul căruia s-a făcut dispoziţia, nu este el chiar erede în linie dreapta.

    Aceleaşi reguli sunt aplicabile în privinţa preoţilor.

--------------------

    *) Medici militari.

    ART. 811

    Dispoziţiile între vii sau prin testament, făcute în favoarea ospiciilor, saracilor dintr-o comuna sau stabilimentelor de utilitate publica, nu pot avea efect decât dacă sunt autorizate prin ordonanţe domneşti în urma avizului Consiliului de Stat.

-------------------

    A se vedea art. 10 al Legii pentru persoanele juridice - promulgată cu Decretul nr. 452, Monitorul Oficial nr. 27 din 6 februarie 1924, cu modificările ulterioare, şi Decretul nr. 478/1954 privitor la donatiunile făcute statului - Buletinul Oficial nr. 46 din 10 decembrie 1954, care au modificat implicit art. 811.

    ART. 812

    Dispoziţiile în favoarea unui incapabil sunt nule, fie ele deghizate sub forma unui contract oneros, fie făcute în numele unor persoane interpuse. Sunt reputate ca persoane interpuse tatăl şi mama, copiii şi descendenţii şi soţul persoanei incapabile.

    CAP. 3

    Despre donatiunile între vii

    Secţiunea I

    Despre forma şi efectele donatiunilor între vii

    ART. 813

    Toate donatiunile se fac prin act autentic.

    ART. 814

    Donatiunea nu obligă pe donator şi nu va produce nici un efect decât din ziua în care va fi fost acceptată.

    Acceptarea poate fi făcută sau în act, sau printr-un act autentic posterior, mai înainte însă de moartea celui ce daruieste; în acest din urma caz, donatiunea n-are efect decât din ziua din care se va fi comunicat donatorelui actul de acceptare.

    ART. 815

    Donatiunile făcute unor minori sau unui interzis, se acceptă de tutore sau de părinte.

    Mama, cu toate ca tatăl ar fi în viaţa, şi ceilalţi ascendenti, cu toate ca genitorii*) ar fi în viaţa, vor putea asemenea sa accepte donatiunea făcută minorelui şi interzisului deşi ei n-ar avea calitatea de tutori.

------------------

    *) Părinţii.

------------------

    A se vedea art. 97 din Codul familiei.

    ART. 816

    Surdo-mutul ce nu ştie sa scrie nu poate accepta o donatiune decât cu asistarea unui curator special numit de autoritatea juridiara, după regulile stabilite pentru minori.

------------------

    A se vedea:

    - Art. 152 lit. a din Codul familiei potrivit căruia curatorul se numeşte de autoritatea tutelară;

    - Regulamentul de punere în aplicare a Legii notarilor publici şi a activitatti notariale, nr. 36/1995, aprobat prin Ordinul ministrului justiţiei nr. 710/C/1995.

    ART. 817

    Donatiunile făcute persoanelor morale nu pot fi acceptate decât prin ordonanţa domnească, data în urma avizului Consiliului de Stat.

-----------------

    A se vedea nota de la art. 811.

    ART. 818

    Când se daruiesc bunuri ce pot fi ipotecate, transcriptia actului ce conţine donatiunea şi acceptarea, ca şi notificarea acceptării făcută prin act separat, se va face la judecătoria a carei raza teritorială sunt situate bunurile.

-----------------

    Art. 818 a fost implicit modificat prin art. 4 lit. m din Decretul nr. 377/1960 pentru organizarea şi funcţionarea Notariatului de stat (Buletinul Oficial nr. 22 din 20 octombrie 1960) abrogat ulterior prin Legea nr. 36/1995.

    ART. 819

    Lipsa transcriptiei poate sa fie invocata de orice persoane au interes la aceasta; se excepta însă persoanele obligate a stărui sa se facă transcriptia, sau reprezentanţii lor, asemenea şi donatorul.

    ART. 820

    Minorii, interzişii, femeile maritate, în lipsa de acceptarea sau de transcriptia donatiunii, nu pot cere obiectele dăruite; au însă, de se cuvine, recurs în contra tutorilor sau bărbaţilor.

-----------------

    Art. 820 a fost modificat implicit prin Legea privitoare la ridicarea incapacităţii civile a femeii maritate - promulgată cu Decretul nr. 1412 Monitorul Oficial nr. 94 din 20 aprilie 1932; astfel el se aplică numai minorilor şi interzisilor, respectiv tutorilor.

    ART. 821

    Donatiunea între vii pentru bunurile viitoare este revocabila.

    ART. 822

    Este nulă orice donatiune făcută cu condiţii a căror îndeplinire atarna numai de voinţa donatorului.

    ART. 823

    Este asemenea nulă, dacă s-a făcut sub condiţia de a se satisface datorii sau sarcini care nu existau la epoca donatiunii sau care nu erau arătate în actul de donatiune.

    ART. 824

    Când donatorul şi-a rezervat dreptul de a dispune de un obiect cuprins în donatiune, sau de o sumă determinată din bunurile dăruite, dacă moare, fără sa fi dispus de dansele, un asemenea obiect sau asemenea suma rămâne erezilor donatarului.

    ART. 825

    Donatorul poate stipula întoarcerea bunurilor dăruite, atât în cazul când donatarul ar muri înaintea lui, cat şi în cazul când donatarul şi descendenţii săi ar muri înaintea sa.

    Aceste stipulaţii însă nu se pot face decât în favoarea donatorului.

----------------

    A se vedea:

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 19);

    - Legea nr. 242/1947 pentru transformarea cărţilor funciare provizorii în cărţi de publicitate funciară, Monitorul Oficial nr. 157 din 12 iulie 1947, cu modificările ulterioare (art. 27).

    ART. 826

    Dispoziţiile art. 821, 822, 823, 824 şi 825 nu se aplică la donatiunea din capitolul VI şi VII, dintr-acest titlu.

    ART. 827

    Orice act de donatiune de mobile este valabil numai pentru obiectele trecute într-un act estimativ subsemnat de donator şi donatar.

    ART. 828

    Donatorul nu este responsabil de evicţiune către donatar pentru lucrurile dăruite.

    Donatorul este responsabil de evicţiune când el a promis expres garanţia.

    Este asemenea responsabil când evicţiunea provine din faptul sau, când este în chestiune o donatiune care impune sarcini donatorului; intr-acest caz însă, garanţia este obligatorie numai până la suma sarcinilor.

    Secţiunea II

    Despre cazurile în  care donatiunile se pot revoca

    ART. 829

    Donatiunea între vii se revocă, pentru neîndeplinirea condiţiilor cu care s-a făcut, pentru ingratitudine şi pentru naştere de copii în urma donatiunii.

    ART. 830

    Când donatiunea este revocată pentru neîndeplinirea condiţiilor, bunurile reintra în mâna donatorului, libere de orice sarcina şi ipoteca.

-----------------

    A se vedea:

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 19 alin. 1 - 3);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 26).

    ART. 831

    Donatiunea între vii se revocă pentru ingratitudine în cazurile următoare:

    1. Dacă donatarul a atentat la viaţa donatorului.

    2. Dacă este culpabil în privinta-i de delicte, cruzimi sau injurii grave.

    3. Dacă fără cuvânt ii refuză alimente.

    ART. 832

    Revocarea pentru neîndeplinirea condiţiilor şi pentru ingratitudine nu se face de drept niciodată.

    ART. 833

    Cererea de revocare pentru ingratitudine trebuie făcută în termen de un an din ziua faptului, sau din ziua când donatorul a cunoscut faptul.

    Acţiunea de revocare nu se poate intenta în contra erezilor donatarului, nici de erezii donatorului în contra donatarului, afara numai dacă, în acest caz, acţiunea s-a intentat de donator, sau donatorul a murit în anul în care se putea intenta acţiunea.

    ART. 834

    Revocarea pentru ingratitudine nu poate infirmă nici înstrăinările făcute de donatar, nici ipotecile sau alte sarcini reale, cu care el ar fi putut greva obiectul daruit; este neapărat ca acestea sa se fi făcut înaintea inscripţiei extractului cererii de revocare pe marginea transcriptiei prescrisă prin art. 818.

    În caz de revocare, donatarul se condamnă a întoarce valoarea obiectelor înstrăinate, după estimatia ce li s-ar face în timpul cererii; se condamnă asemenea a întoarce veniturile din ziua cererii.

    ART. 835

    Donatiunile făcute în favoarea maritagiului nu sunt revocabile pentru ingratitudine.

    ART. 836

    Orice donatiuni prin acte între vii făcute de persoane ce n-au copii sau descendenţi existenţi în timpul facerii lor, oricare ar fi valoarea acestor donatiuni şi sub orice titlu s-ar fi făcut, fie chiar donatiunea mutuală sau remuneratorie, fie în fine donatiunea în favoarea maritagiului făcută soţilor de oricare alta persoana, afara de ascendenţii lor, sunt revocate de drept, dacă donatorul, în urma donatiunii, dobândeşte un copil legitim, un postum, sau chiar când a legitimat pe un copil natural, prin maritagiu subsecvent.

------------------

    1. A se vedea nota de la art. 830.

    2. Distincţia dintre copil legitim sau legitimat şi copil natural a fost în întregime înlăturată prin dispoziţiile Codului familiei (art. 63), astfel încât textul art. 836 a fost modificat implicit în sensul ca donatiunile sunt revocate de drept, dacă donatorul, în urma donatiunii, dobândeşte un copil din căsătorie sau dinafara căsătoriei, fie chiar postum (adică un copil născut în urma morţii tatălui sau).

    ART. 837

    Revocarea se face şi când copilul donatorului sau al donatricei ar fi fost conceput în timpul donatiunii.

    ART. 838

    Donatiunea rămâne revocată chiar când donatorul ar fi intrat în posesia lucrurilor dăruite şi ar fi fost lăsat în posesia acelor lucruri după naşterea fiului donatorului; donatarul posesor nu va fi obligat a restitui fructele de orice natura luate de el, decât ziua în care i se va fi notificat naşterea fiului sau legitimarea sa prin căsătorie subsecventă.

--------------

    Partea din text "sau legitimarea sa prin căsătorie subsecventă" trebuie socotită implicit abrogată drept urmare a abrogării instituţiei legitimării copiilor naturali prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare.

    ART. 839

    Orice clauze sau convenţii, prin care donatorul ar renunţa la revocarea donatiunii pentru naştere de fiu, este nulă şi fără nici un efect.

    ART. 840

    Prescripţia acţiunii de revocare se împlineşte după 30 de ani de la naşterea fiului.

----------------

    Cu privire la prescripţia drepturilor la acţiune care izvorăsc, în acest caz, din revocarea de plin drept a donatiunii, a se vedea Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicată în Buletinul Oficial nr. 11 din 15 iulie 1960, cu modificările ulterioare.

    CAP. 4

    Despre partea disponibilă a bunurilor şi despre reducţiune

    Secţiunea I

    Despre partea disponibilă a bunurilor

    ART. 841

    Liberalităţile, fie făcute prin acte între vii, fie făcute prin testament, nu pot trece peste jumătatea bunurilor dispunatorului dacă la moarte-i lasă un copil legitim; peste o ă treia parte, dacă lasă doi copii; peste a patra parte, dacă lasă trei sau mai multi.

------------------

    Art. 841 a fost modificat implicit:

    a) prin art. 2 din Legea nr. 319/1944 pentru dreptul de moştenire al soţului supravieţuitor - Monitorul Oficial nr. 133 din 10 iunie 1944, potrivit căruia libertăţile făcute de soţul precedat nu vor putea trece peste jumătate din drepturile de moştenire prevăzute de lege în favoarea soţului supravieţuitor;

    b) prin art. 63 din Codul familiei, care a înlăturat în întregime orice deosebire cu privire la situaţia copiilor din căsătorie sau din afara căsătoriei.

    ART. 842

    Sunt cuprinşi în articolul precedent sub nume de copii, descendenţii de orice grad.

    ART. 843

    Liberalităţile, prin acte între vii sau prin testament, nu pot trece peste jumătatea bunurilor, dacă în lipsa de descendenţi, defunctul lasă tata şi mama sau peste trei sferturi, dacă lasă numai pe unul din părinţi.

    ART. 844

    Dacă dispoziţia prin acte între vii sau prin testament, constituie un uzufruct sau o rendită viageră, a carei valoare trece peste cantitatea disponibilă, erezii rezervatari au facultatea de a executa aceste dispoziţii sau de a abandona proprietatea cantităţii disponibile.

    ART. 845

    Valoarea bunurilor înstrăinate unui succesibil în linie dreapta, cu sarcina unei rendite viagere sau cu rezerva de uzufruct va fi socotită în porţiunea disponibilă şi excedentele, de este, se va trece în masa succesiunii. Imputatia şi raportul nu pot fi cerute de succesibilul în linie dreapta care a consimţit la aceste înstrăinări.

    ART. 846

    Cantitatea disponibilă poate fi data în tot sau în parte, sau prin acte între vii sau prin testament, copiilor sau altor succesibili ai donatorului, fără ca donatarul sau legatarul, ce vine la succesiune, sa fie supus la raport, dacă în dispoziţie se zice expres, ca ceea ce s-a dat este peste partea sa.

    Declaraţia ca darul sau legatul este peste partea succesibilului se poate face sau în actul ce conţine dispoziţia, sau în urma, cu formele dispoziţiilor între vii, sau testamentare.

    Secţiunea II

    Despre reducţiunea donatiunilor şi a legatelor

    ART. 847

    Liberalităţile prin act sau între vii sau prin testament, când vor trece peste partea disponibilă, vor fi reduse la aceasta parte.

    ART. 848

    Reducţiunea liberalităţilor între vii nu va putea fi cerută decât numai de erezii rezervatari, de erezii acestora sau de cei care înfăţişează drepturile lor.

    ART. 849

    Partea disponibilă se calculează cu chipul următor: pe lângă bunurile ce a lăsat donatorul sau testatorul în momentul morţii sale, se adaugă prin calcul şi bunurile de care a dispus prin donatiuni între vii, după starea lor din momentul donatiunii şi după valoarea ce au avut în momentul morţii donatorului. Din aceasta masa de bunuri, scăzându-se datoriile, pe ceea ce va ramanea se calculează partea disponibilă, după numărul şi calitatea erezilor.

    ART. 850

    Întâi se vor reduce dispoziţiile testamentare; când bunurile cuprinse în aceste dispoziţii nu vor mai fi, atunci numai se va face reducţiunea donatiunilor.

    Reducţiunea va începe de la cea din urma donatiune, după săvârşirea acesteia se va trece îndată la cea a doua după dansa, şi aşa pe rând până la cea mai veche donatiune.

    ART. 851

    Când donatiunea între vii, supusă la reducţiune, s-a făcut la unul din cei cu drept de moştenire, acesta va putea scădea partea cu care ar trebui sa se reducă donatiunea, din partea ce i s-ar cuveni ca erede în bunurile nedisponibile, dacă aceste bunuri sunt de aceeaşi natură cu cele dăruite.

    ART. 852

    Se vor reduce cu analogie*) atât legatele universale cat şi cele particulare, fără distincţie.

---------------

    *) Proporţional cu valoarea lor.

    ART. 853

    Când testatorul va declara ca un legat sa fie plătit preferandu-se celorlalte, acest legat nu va fi supus la reducţiune, decât după ce valoarea celorlalte legate nu va împlini rezerva legală.

    ART. 854

    Donatarul va restitui fructele porţiunii ce trece peste partea disponibilă, din momentul morţii donatorului.

    ART. 855

    Donatarul este obligat, dacă a alienat bunurile dăruite, sa facă în urma raportul excedentului peste porţiunea disponibilă, după valoarea lucrurilor din timpul morţii disponentului.

-----------------

    A se vedea, de asemenea, art. 25 al Legii nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare.

    CAP. 5

    Despre dispoziţiile testamentare

    Secţiunea I

    Reguli generale pentru forma testamentelor

    ART. 856

    Orice persoana este capabilă de a face testament, dacă nu este poprită de lege.

    ART. 857

    Două sau mai multe persoane nu pot testa prin acelaşi act, una în favoarea celeilalte, sau în favoarea unei a treia persoane.

    ART. 858

    Un testament poate fi sau olograf, sau făcut prin act autentic, sau în forma mistica.

-----------------

    A se vedea şi :

    - Legea nr. 66 din 3 iulie 1996 privind reorganizarea Casei de Economii şi Consemnaţiuni din România în societate bancară pe acţiuni publicata în Monitorul Oficial nr. 140 din 5 iulie 1996;

    ART. 859

    Testamentul olograf nu este valabil decât când este scris în tot, datat şi subsemnat de mâna testatorului.

    ART. 860

    Testamentul autentic este acela care s-a adeverit de judecătoria competenta.

-----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 861-863

    (Abrogate prin Legea nr. 358 din 3 iulie 1944 pentru autentificarea şi legalizarea înscrisurilor, pentru investirea cu data certă şi legalizarea copiilor de pe înscrisuri).

    ART. 864

    Când testatorul va voi sa facă un testament mistic sau secret, trebuie neapărat să-l iscaleasca, sau ca l-a scris el însuşi, sau ca a pus pe altul a-l scrie.

    Hârtia în care s-au scris dispoziţiile testatorului sau hârtia care serveşte de plic, de va fi, se va strânge şi se va sigila.

    Testatorul va prezenta judecătoriei competente testamentul strâns şi pecetluit, precum s-a zis, sau îl va strânge şi-l va pecetlui înaintea judecătoriei. Testatorul va declara ca dispoziţiile din acea hârtie este testamentul sau, scris şi iscalit de el însuşi, sau scris de altul şi iscalit de testator.

    Când testatorul, din cauza de boala, va fi în neposibilitate fizică de a se prezenta înaintea judecătoriei, atunci prezentarea testamentului, pecetluirea lui şi declaraţia susmentionata, se vor face înaintea judecătorului, numit de judecătorie pentru acest sfârşit.

    Judecătoria, sau judecătorul numit, va face actul de subscripţie*) pe hârtia în care s-a scris testamentul, sau pe hârtia care serveşte de plic.

    Acest act se va subscrie atât de testator, cat şi de judecătorie sau judecător.

    Toată lucrarea de mai sus nu va putea fi întreruptă de nici o altă operaţie; când testatorul, din o cauză posterioară subsemnarii testamentului, va declara ca nu poate subsemna subscripţia*), aceasta declaraţie se va trece în subscripţie.

------------------

    *) Proces verbal de suprascriere.

    ART. 865

    Acei care nu ştiu sau care nu pot citi şi scrie nu pot face testament în forma mistica.

    ART. 866

    Când testatorul nu poate vorbi, dar ştie a scrie, atunci declaraţia ca testamentul este al sau o va face în scris în capul actului de subscripţie*) înaintea judecătorului numit, sau înaintea judecătoriei.

    Judecătoria sau judecătorul numit va constata în actul de subscripţie*) declaraţia testatorului.

-------------------

    *) Proces verbal de suprascriere.

    ART. 867

    În cazurile când se numeşte un judecător, el va comunica procesul sau verbal judecătoriei, care va legaliza actul de subscripţie sau testamentul.

    Secţiunea II

    Despre regulile speciale asupra formelor catorva testamente

    ART. 868

    Testamentele militarilor şi ale indivizilor intrebuintati în armata sunt în orice tara valabil făcute în prezenta unui cap de batalion sau de escadron, sau în prezenta oricărui alt ofiţer superior, asistat de doi martori, sau în prezenta a doi comisari de război, sau în prezenta unui din comisari asistat de doi martori.

-----------------

    A se vedea nota de la art. 874.

    ART. 869

    Sunt asemenea, dacă testatorul este bolnav sau rănit, valabil făcute în prezenta capului ofiţerului de sănătate asistat de comandantul militar, însărcinat cu poliţia ospiciului.

-----------------

    A se vedea nota de la art. 810, cu privire la ofiţeri de sănătate. În prezent art. 869 trebuie înţeles ca se referă la medicul militar şef al spitalului.

    ART. 870

    Dispoziţiile articolelor precedente nu sunt admisibile decât în privinţa acelor ce sunt în expediţie militară, sau în cuartier, sau în garnizoana afara din teritoriul român, sau prizonieri la inamici, fără ca cei ce sunt în cuartier sau în garnizoana înăuntrul ţării sa poată profita de aceasta latitudine, de nu se găsesc în o cetate asediata, sau în alte locuri ale căror porţi sa fie închise şi comunicaţiile întrerupte din cauza războiului.

    ART. 871

    Testamentul făcut în forma mai sus arătată este nul după şase luni de la întoarcerea testatorului într-un loc unde are libertatea de a testa cu formele ordinare.

    ART. 872

    Testamentul făcut într-un loc care este scos din comunicaţie din cauza ciumei sau altei boli contagioase, se poate face înaintea unui membru al consiliului municipal, asistat de doi martori.

-----------------

    Pentru noţiunea de consilier municipal, a se vedea Legea administraţiei publice locale nr. 69/1991 republicată în Monitorul Oficial nr. 79 din 18 aprilie 1996.

    ART. 873

    Testamentul menţionat în articolul precedent este nul după trecerea de şase luni de la deschiderea comunicaţiilor cu locul unde se găseşte testatorul, sau după şase luni de la trecerea sa într-un loc unde comunicaţiile nu sunt întrerupte.

    ART. 874

    Testamentele făcute pe mare în timp de voiaj sunt valabile:

    Pe corabii şi alte bastimente ale ţării, când sunt făcute în prezenta ofiţerului comandant al bastimentului, sau în lipsa-i în prezenta acelui ce-l înlocuieşte după ordinea serviciului, însă şi unul şi altul asistaţi de ofiţerul de administraţie, sau de ofiţerul ce îndeplineşte funcţiunile acestuia.

    Pe bastimentele de comerţ, când sunt făcute în prezenta scribului bastimentului sau în prezenta acelui ce-l înlocuieşte, însă şi unul şi altul asistaţi de capitanul sau de patronul, sau în lipsa-le, de acei ce-i înlocuiesc.

    În toate cazurile, functionarii în prezenta căror se fac aceste testamente vor fi asistaţi de către doi martori.

-----------------

    Termenii folosiţi în art. 874 şi urm. pentru desemnarea funcţiilor la care se referă aceste dispoziţii nu mai sunt în concordanta, în cea mai mare parte, cu funcţiile şi denumirile legale în vigoare.

    ART. 875

    Pe bastimentele statului, testamentul căpitanului, sau acela al ofiţerului însărcinat cu administraţia, pe bastimentele de comerţ, testamentul căpitanului, al patronului, sau al scribului se pot face în prezenta acelora ce, în ordinea serviciului, vin după dânşii, conformându-se pentru celelalte formalităţi cu dispoziţiile articolului precedent.

    ART. 876

    În toate cazurile, testamentele menţionate în cele două articole precedente se vor face fiecare în două exemplare originale.

    ART. 877

    Dacă bastimentul intră într-un port străin, unde se găseşte un agent d-ai ţării, functionarii, în prezenta cărora s-a făcut testamentul, sunt datori sa depună unul din exemplarele originale, închis şi pecetluit în mâinile acestui agent, care-l va trimite Ministerului de Interne, spre a fi înaintat la grefa judecătoriei domiciliului testatorului.

    ART. 878

    După întoarcerea bastimentului în tara, fie în portul armamentului*), fie în orice alt port, cele două exemplare originale ale testamentului închise şi pecetluite sau exemplarul original rămas, dacă după articolul precedent celălalt a fost depus în cursul voiajului, vor fi date la biroul comandantului de port**), care le va trimite fără întârziere Ministerului de Interne, ce va face depozitul conform articolului precedent.

-----------------

    *) Portul de înscriere al vasului.

    **) Organ portuar.

    ART. 879

    Se va înscrie pe marginea rolului bastimentului*) numele testatorului, menţionându-se despre remiterea originalelor testamentului în mâinile agentului, sau la biroul comandantului de port**).

------------------

    *) Rolul de echipaj.

    **) Organ portuar.

    ART. 880

    Testamentul nu va fi reputat ca făcut pe mare, deşi s-ar fi făcut în cursul voiajului, dacă în timpul în care s-a fost făcut, bastimentul s-ar fi apropiat de un ţărm străin unde s-ar află un agent al României. În acest caz testamentul nu este valabil decât dacă s-a făcut după formele prescrise de legea României, sau după acelea întrebuinţate în tara unde a fost făcut.

    ART. 881

    Dispoziţiile de mai sus se aplică şi la testamentele pasagerilor, care nu fac parte din echipaj.

    ART. 882

    Testamentul făcut pe mare cu formele articolului 874 nu este valabil decât dacă testatorul moare pe mare, sau după trei luni de la întoarcerea lui pe uscat, într-un loc unde ar fi putut să-l refacă cu formele ordinare.

    ART. 883

    Testamentul făcut pe mare nu va putea cuprinde nici o dispoziţie în favoarea ofiţerilor bastimentului, dacă dânşii nu sunt rude cu testatorul.

    ART. 884

    Testamentele cuprinse în articolele precedente ale prezentei secţiuni vor fi subscrise de testatori şi de ofiţerii publici, în prezenta căror s-au făcut.

    Dacă testatorul declară ca nu ştie sau nu poate subscrie, se face menţiune de declaraţia sa şi de cauza ce l-a împiedicat de a subscrie.

    În cazurile în care se cere asistenţa de doi martori, testamentul va fi subscris cel puţin de unul dintr-înşii şi se va face menţiune de cauza ce a împiedicat pe celălalt de a subscrie.

    ART. 885

    Românul ce s-ar află în tara străină va putea face testamentul sau, sau în forma olografă, sau în forma autentică întrebuinţată în locul unde se face testamentul.

----------------

    Vezi nota de la art. 802.

    ART. 886

    Formalităţile la care sunt supuse deosebitele testamente prin dispoziţiile prezentei secţiuni şi acelea ale secţiunii precedente se vor observa sub pedeapsa de nulitate.

    Secţiunea III

    Despre instituţia de moştenitori şi despre legate în genere

    ART. 887

    Se poate dispune prin testament de toată sau de o fracţiune din starea cuiva, sau de unul sau mai multe obiecte determinate.

    Secţiunea IV

    Despre legatul universal

    ART. 888

    Legatul universal este dispoziţia prin care testatorul lasă după moarte-i, la una sau mai multe persoane, universalitatea bunurilor sale.

    ART. 889

    Când testatorul are erezi rezervatari, legatarul universal va cere de la aceştia punerea în posesiune a bunurilor cuprinse în testament.

    ART. 890

    Legatarul universal are drept a pretinde fructele bunurilor cuprinse în testament, din ziua cererii în judecata, sau din ziua în care eredele a consimţit a-i da legatul.

    ART. 891

    Când testatorul nu a lăsat erezi rezervatari, legatarul universal va cere de la justiţie posesiunea bunurilor cuprinse în testament.

-----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 892

    Testamentul olograf sau mistic, înainte de a fi executat, se va prezenta tribunalului judeţean în a cărui raza teritorială s-a deschis succesiunea.

    Preşedintele va constata prin proces verbal deschiderea testamentului şi starea în care l-a găsit şi va ordona depunerea lui la grefa tribunalului.

-----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 893

    Legatarul universal, care va veni la moştenire în concurs cu un erede rezervatar, este obligat la datoriile şi sarcinile succesiunii personal până în concurenta părţii sale, şi ipotecar pentru tot.

    Secţiunea V

    Despre legatele unei fracţiuni de moştenire

    ART. 894

    Acest legat poate avea de obiect o fracţiune a moştenirii, precum jumătate, a treia parte sau toate imobilele sau toate mobilele, sau o fracţiune din imobile sau mobile.

    Orice alt legat este singular.

    ART. 895

    Legatarul unei fracţiuni de ereditate va cere posesiunea de la erezii rezervatari, în lipsa acestora de la legatarii universali, iar în lipsa şi acestora din urma, de la ceilalţi erezi legitimi.

    ART. 896

    Legatarul unei fracţiuni din ereditate este obligat la sarcinile şi datoriile succesiunii testatorului, personal, în proporţie cu partea sa şi ipotecar pentru tot.

    ART. 897

    Legatarul universal, sau acela al unei fracţiuni a succesiunii, nu se poate pune în posesiunea legatului, fără a se face, după cererea lui, un inventar al bunurilor ce compun legatul, de judecătoria în ocolul*) căreia s-a deschis succesiunea.

    Legatarul, care va primi a intra în posesiunea bunurilor fără inventar, va fi obligat a plati toate debitele succesiunii, chiar de ar fi mai mari decât averea lăsată de testator.

-----------------

    *) Raza teritorială.

-----------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 898

    Legatarul unei fracţiuni de moştenire poate pretinde fructele din ziua cererii în judecata, sau din ziua în care i s-a oferit de buna voie darea legatului.

    Secţiunea VI

    Despre legatele singulare

    ART. 899

    Orice legat pur şi simplu da legatarului, din ziua morţii testatorului, un drept asupra lucrului legat, drept transmisibil erezilor şi reprezentanţilor săi.

    Cu toate acestea, legatul singular nu va putea intra în posesia lucrului legat, nici a pretinde fructele sau interesele*), decât în ziua în care a făcut cererea în judecata sau din ziua în care predarea legatului i s-a încuviinţat de buna voie.

--------------------

    *) Dobânzile.

    ART. 900

    Interesele*) şi fructele lucrului legat devin ale legatarului din momentul morţii testatorului, şi dacă dânsul n-a făcut cerere înaintea justiţiei:

    1. când testatorul a declarat expres în testament ca voieşte a urma astfel;

    2. când s-a legat drept alimente o rendită viageră sau o pensie.

--------------------

    *) Prin termenul "donator", textul articolului se referă în realitate la testator.

--------------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 901

    Cheltuielile cererii pentru predare sunt în sarcina succesiunii, fără ca cu aceasta sa se poată reduce rezerva legală.

    În caz când testatorul ar ordona altfel prin testament, se va urma după voinţa lui.

    ART. 902

    Erezii testatorului sau orice alta persoana obligată a plati un legat sunt personal datori a-l achită, fiecare în proporţie cu partea ce ia din succesiune.

    Sunt datori ipotecari pentru tot, până în concurenta valorii imobilelor ce deţin.

    ART. 903

    Lucrul legat se va preda cu accesoriile necesare, în starea în care se găsea la moartea donatorului.

    ART. 904

    Când cel ce a dat legat un imobil, a mărit în urma acest imobil prin alte achiziţii, aceste achiziţii, şi de ar fi alaturea cu imobilele, nu pot fi socotite ca parte a legatului, de nu se face o nouă dispoziţie pentru aceasta.

    Infrumusetarile şi construcţiile noi, făcute asupra fondului legat, fac parte dintr-insul.

    Asemenea face parte din legat adausul ce testatorul a făcut unui loc închis, intinzand îngrădirile sale.

    ART. 905

    Dacă înaintea testamentului sau în urma, lucrul legat a fost ipotecat pentru datoria succesiunii, sau chiar pentru alta datorie, sau supus dreptului de uzufruct, acela ce este dator a da legatul, nu este ţinut a libera lucrul de aceasta sarcina, afara numai dacă testatorul l-a obligat expres la aceasta.

    ART. 906

    Când testatorul, ştiind, a dat legat lucrul altuia, insarcinatul cu acel legat este dator a da, sau lucrul în natura sau valoarea lui din epoca morţii testatorului.

    ART. 907

    Când testatorul, nestiind, a legat un lucru străin, legatul este nul.

    ART. 908

    Când legatul dat este un lucru nedeterminat, insarcinatul cu legatul nu este obligat a da un lucru de calitatea cea mai buna, nu poate oferi însă nici lucrul cel mai rau.

    ART. 909

    Legatarul singular nu este obligat a plati datoriile succesiunii.

    Secţiunea VII

    Despre executorii testamentari

    ART. 910

    Testatorul poate numi unul sau mai multi executori testamentari.

------------------

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 911

    El poate sa le dea de drept în posesiune, toată sau parte numai din averea sa mobila, pentru un timp care nu va trece peste un an de la moartea sa.

    ART. 912

    Eredele poate să-i scoată din posesiune, oferindu-le sume îndestulătoare pentru plata legatelor de lucruri mobile, sau justificând ca a plătit aceste legate.

    ART. 913

    Acela ce nu se poate obliga nu poate fi nici executor testamentar.

    ART. 914

    Femeia maritata nu poate fi executoare testamentară, decât cu consimţământul bărbatului.

    Dacă ea este separată de bunuri, sau prin contractul de maritaj, sau prin sentinţa judecătorească, va putea deveni executoare testamentară, cu consimţământul bărbatului sau cu autorizaţia justiţiei în caz de refuz din parte-i.

-----------------

    Dispoziţiile art. 914 au fost abrogate implicit prin Legea privitoare la ridicarea incapacităţii civile a femeii maritate promulgată cu Decretul nr. 1412, Monitorul Oficial nr. 94 din 20 aprilie 1932.

    ART. 915

    Minorele nu poate fi executor testamentar, chiar cu autorizaţia tutorelui.

    ART. 916

    Executorii testamentari vor cere punerea pecetilor*), dacă sunt şi erezi minori, interzisi sau absenţi**).

    Ei vor stărui a se face inventarul bunurilor succesiunii în prezenta eredelui prezumtiv, sau în lipsa-i, după ce i s-au făcut chemările legiuite***).

    Ei vor cere vinderea miscatoarelor în lipsa de suma îndestulătoare pentru plata legatelor.

    Ei vor îngriji ca testamentele sa se execute şi, în caz de contestaţie asupra execuţiei, ei pot sa intervină ca sa susţină validitatea lor.

    Ei sunt datori, după trecere de un an de la moartea testatorului, a da socoteala despre gestiunea lor.

    Aplicarea sigiliilor şi inventarierea se fac potrivit dispoziţiilor Decretului nr. 40/1953 privitor la procedura succesorală notarială, Buletinul Oficial nr. 2 din 22 ianuarie 1953, republicat în Buletinul Oficial nr. 25 din 7 decembrie 1960.

-----------------

    *) Sigilii.

    **) Dispăruţi.

    ***) După ce a fost citat.

    ART. 917

    Dreptul executorului testamentar nu trece la erezii săi.

    ART. 918

    Dacă sunt mai multi executori testamentari care au primit aceasta sarcina, unul singur va putea lucra în lipsa-le.

    Ei vor fi responsabili solidar de a da socoteala de miscatoarele ce li s-au încredinţat, afara numai dacă testatorul a despartit funcţiile lor şi dacă fiecare din ei s-a mărginit în ceea ce i s-a încredinţat.

    ART. 919

    Cheltuielile făcute de executorul testamentar pentru punerea pecetilor*) pentru inventar, pentru socoteli şi alte cheltuieli relative la funcţiunile sale sunt în sarcina succesiunii.

---------------

    *) Sigilii.

    Secţiunea VIII

    Despre revocarea testamentelor şi despre caducitatea lor

    ART. 920

    Un testament nu poate fi revocat, în tot sau în parte, decât sau prin un act legalizat de judecătoria competenta, care act va cuprinde mutarea voinţei testatorului, sau prin un testament posterior.

---------------

    Prin expresia "act legalizat de judecătoria competenta", textul art. 920 se referă la actul notarial.

    A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    ART. 921

    Testamentul posterior care nu revocă anume pe cel anterior, nu desfiinţează din acesta, decât numai acele dispoziţii care sunt necompatibile sau contrarii cu acelea ale testamentului posterior.

    ART. 922

    Revocarea făcută prin testamentul posterior va avea toată validitatea ei, cu toate ca acest act a rămas fără efect din cauza necapacitatii eredelui, sau a legatarului, sau din cauza ca aceştia nu au voit a primi ereditatea.

    ART. 923

    Orice înstrăinare a obiectului legatului, făcută cu orice mod sau condiţie, revocă legatul pentru tot ce s-a înstrăinat, chiar când înstrăinarea va fi nulă, sau când obiectul legat va fi reintrat în starea testatorului.

    ART. 924

    Orice dispoziţie testamentară devine caducă, când acela în favoarea căruia a fost făcută a murit înaintea testatorului.

    ART. 925

    Orice dispoziţie testamentară, făcută sub condiţie suspensivă, cade când eredele sau legatarul a murit înaintea îndeplinirii condiţiei.

    ART. 926

    Dispoziţia testamentară, făcută de la un timp înainte nu opreşte pe eredele numit sau pe legatar de a avea un drept dobândit din momentul morţii testatorului.

    ART. 927

    Legatul va fi caduc, dacă lucrul legat a pierit de tot din viaţa testatorului.

    ART. 928

    Orice dispoziţie testamentară cade când eredele numit sau legatarul nu va primi-o sau va fi necapabil a o primi.

    ART. 929

    Când din dispoziţiile testamentare va rezulta ca cugetul testatorului a fost de a da legatarilor dreptul la totalitatea obiectului legat, atunci acela din legatari, care vine la legat, ia totalitatea; iar de primesc mai multi legatari, legatul se împarte între ei, fără a se scădea părţile legatarilor necapabili, sau ale acelora care n-au primit legatul, sau care au murit înaintea testatorului.

    ART. 930

    Aceleaşi cauze care, după art. 830 şi după cele dintâi două dispoziţii ale art. 831, autoriză cererea de revocare a donatiunilor între vii, vor fi primite şi la cererea revocării dispoziţiilor testamentare.

    ART. 931

    Dacă cererea de revocare este întemeiată pe o injurie gravă, făcută memoriei testatorului, acţiunea va trebui sa fie intentată în curs de un an din ziua delictului.

    CAP. 4

    Despre donatiuni făcute soţilor prin contractul de maritagiu

    ART. 932

    Donatiunile făcute soţilor sau unuia dintr-înşii, prin contractul de maritagiu, nu sunt supuse la nici o formalitate.

----------------

    Dispoziţia art. 932 a devenit inaplicabilă ca urmare a abrogării titlului IV din cartea III a Codului civil, "Despre contractul de căsătorie şi despre drepturile respective ale soţilor", prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare.

    ART. 933

    Donatorul poate, în cazul articolului precedent, sa dea donatiune şi bunurile sale viitoare.

    Donatorul în asemenea caz nu mai poate dispune gratuit de bunurile sale.

    Când donatorul supravietuieste soţilor sau soţului donatar, donatiunea este revocabila.

----------------

    A se vedea nota de la art. 932.

    ART. 934

    Prin contractul de maritagiu, se poate face cumulativ donatiunea bunurilor prezente şi viitoare, sau a unei părţi numai dintr-aceste bunuri, cu îndatorirea însă de a se anexa actului un stat de datoriile şi sarcinile existente, la care este supus donatorul în momentul donatiunii. În acest caz donatarul este liber sa se lepede la moartea donatorului de bunurile viitoare şi sa oprească numai pe cele prezente.

-----------------

    A se vedea nota de la art. 932.

    ART. 935

    Dacă statul de care se face menţiune în articolul precedent, nu s-a anexat actului ce conţinea donatiunea bunurilor prezente şi viitoare, donatarul nu poate decât sau a accepta sau a se lepada de donatiune în întregul ei.

    Când acceptă, nu poate cere decât bunurile existente la moartea donatorului, şi este supus la toate datoriile şi sarcinile succesiunii.

----------------

    A se vedea nota de la art. 932.

    CAP. 7

    Despre dispoziţiile dintre soţi, făcute sau în contractul de maritagiu sau în timpul maritagiului

    ART. 936

    Soţii pot prin contractul de maritagiu să-şi facă reciproc, sau numai unul altuia, orice donatiune vor dori.

-----------------

    A se vedea nota de la art. 932.

    ART. 937

    Orice donatiune făcută între soţi în timpul maritagiului este revocabila.

    Revocarea se poate cere de femeie, fără nici o autorizaţie.

    O asemenea donatiune nu este revocabila pentru ca în urma s-au născut copii.

-----------------

    1. Dispoziţia alin. 2 din art. 937, care constituia o excepţie de la regula generala a incapacităţii femeii maritate, a fost implicit abrogată prin Legea privitoare la ridicarea incapacităţii civile a femeii maritate promulgată cu Decretul nr. 1412, Monitorul Oficial nr. 94 din 20 aprilie 1932.

    2. Donatiunile între soţi pot avea ca obiect numai bunurile proprii. A se vedea, în acest sens, art. 30 din Codul familiei.

    3. A se vedea, de asemenea:

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 24);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 32).

    ART. 938

    Soţii nu pot, în timpul maritagiului, să-şi facă, nici prin acte între vii, nici prin testament, vreo donatiune mutuală şi reciprocă printr-unul şi acelaşi act.

    ART. 939

    Bărbatul sau femeia care, având copii dintr-alt maritagiu, va trece în al doilea sau subsecvent maritagiu, nu va putea darui soţului din urma decât o parte egala cu partea legitima a copilului ce a luat mai puţin, şi fără ea, nici într-un caz, donatiunea sa treacă peste cuarţul bunurilor.

---------------

    Cu privire la aplicarea dispoziţiei art. 939 a se vedea şi Legea nr. 319/1944 pentru dreptul de moştenire al soţului supravieţuitor - Monitorul Oficial nr. 133 din 10 iunie 1944.

    ART. 940

    Soţii nu pot să-şi daruiasca indirect mai mult decât s-a arătat mai sus.

    Orice donatiune, deghizată sau făcută unei persoane interpuse, este nulă.

    ART. 941

    Sunt reputate persoane interpuse copiii ce soţul donatar are din alt maritaj, asemenea sunt reputate şi rudele soţului donatar, la a căror ereditate acesta este chemat în momentul donatiunii.

    Titlul III

    DESPRE CONTRACTE SAU CONVENŢII

    CAP. 1

    Dispoziţii preliminare

    ART. 942

    Contractul este acordul între două sau mai multe persoane spre a constitui sau a stinge între dânşii un raport juridic.

    ART. 943

    Contractul este bilateral sau sinalagmatic când părţile se obligă reciproc una către alta.

    ART. 944

    Contractul este unilateral, când una sau mai multe persoane se obligă către una sau mai multe persoane, fără ca acestea din urma sa se oblige.

    ART. 945

    Contractul oneros este acela în care fiecare parte voieşte a-şi procura un avantaj.

    ART. 946

    Contractul gratuit sau de binefacere este acela în care una din părţi voieşte a procura, fără echivalent, un avantaj celeilalte.

    ART. 947

    Contractul cu titlu oneros este comutativ, atunci când obligaţia unei părţi este echivalentul obligaţiei celeilalte.

    Contractul este aletoriu când echivalentul depinde, pentru una sau toate părţile, de un eveniment incert.

    CAP. 2

    Despre condiţiile esenţiale pentru validitatea convenţiilor

    ART. 948

    Condiţiile esenţiale pentru validitatea unei convenţii sunt:

    1. capacitatea de a contracta;

    2. consimţământul valabil al părţii ce se obligă;

    3. un obiect determinat;

    4. o cauză licita.

--------------

    A se vedea şi art. 34 din Decretul nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare.

    Secţiunea I

    Despre capacitatea părţilor contractante

    ART. 949

    Poate contracta orice persoana ce nu este declarată necapabila de lege.

---------------

     A se vedea şi art. 6 - 8 din Decretul nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare.

    ART. 950

    Necapabili de a contracta sunt:

    1. minorii;

    2. interzişii;

    3. (Abrogat prin Legea pentru ridicarea incapacităţii civile a femeii maritate - promulgată cu Decretul nr. 1412, Monitorul Oficial nr. 94 din 20 aprilie 1932);

    4. în genere toţi acei căror legea le-a prohibit oarecare contracte.

----------------

    A se vedea şi:

    - Decretul nr. 31/1954 privitor la persoanele fizice şi juridice - Buletinul Oficial nr. 8 din 30 ianuarie 1954, cu modificările ulterioare (art. 9 - 11);

    - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 105, 124, 129, 133, 147);

    - Codul muncii - Legea nr. 10/1972, Buletinul Oficial nr. 140 din 1 decembrie 1972 (art. 7), cu modificările ulterioare.

    ART. 951

    Minorele nu poate ataca angajamentul sau pentru cauza de necapacitate, decât în caz de leziune.

----------------

    Art. 951 a fost modificat implicit prin art. 25 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare, care precizează ca, de la data intrării în vigoare a decretului privitor la persoanele fizice şi persoanele juridice, aplicarea dispoziţiilor legale referitoare la acţiunea în anulare pentru leziune se restrânge la minorii care, având vârsta de 14 ani împliniţi, încheie singuri, fără încuviinţarea părinţilor sau a tutorelui, acte juridice pentru a căror validitate nu se cere şi încuviinţarea prealabilă a autorităţii tutelare, dacă aceste acte le pricinuiesc vreo vătămare. Potrivit aceluiaşi text, actele juridice, ce se încheie de minorii care nu au împlinit vârsta de 14 ani, sunt anulabile pentru incapacitate, chiar dacă nu există leziune.

    Totodată, minorii care nu au împlinit vârsta de 14 ani nu răspund pentru fapta lor ilicită decât dacă se dovedeşte ca au lucrat cu discernământ.

    ART. 952

    Persoanele capabile de a se obliga nu pot opune minorului şi interzisului incapacitatea lor.

    Secţiunea II

    Despre consimţământ

    ART. 953

    Consimţământul nu este valabil, când este dat prin eroare, smuls prin violenta, sau surprins prin dol.

    ART. 954

    Eroarea nu produce nulitate decât când cade asupra substanţei obiectului convenţiei.

    Eroarea nu produce nulitate când cade asupra persoanei cu care s-a contractat, afara numai când consideraţia persoanei este cauza principala, pentru care s-a făcut convenţia.

    ART. 955

    Violenta în contra celui ce s-a obligat este cauza de nulitate, chiar când este exercitată de alta persoana decât aceea în folosul carei s-a făcut convenţia.

    ART. 956

    Este violenta totdeauna când, spre a face pe o persoană a contracta, i s-a insuflat temerea, rationabila după dansa, ca va fi expusă persoana sau averea sa unui rau considerabil şi prezent.

    Se ţine cont în aceasta materie de etate, de sex şi de condiţia persoanelor.

    ART. 957

    Violenta este cauza de nulitate a convenţiei şi când s-a exercitat asupra soţului sau a soţiei, asupra descendenţilor şi ascendenţilor.

    ART. 958

    Simpla temere reverentiara, fără violenta, nu poate anula convenţia.

    ART. 959

    Convenţia nu poate fi atacată pentru cauza de violenta dacă, după încetarea violenţei, convenţia s-a aprobat, expres sau tacit, sau dacă a trecut timpul defipt de lege pentru restitutiune*).

-----------------

    *) Pentru exercitarea dreptului la acţiunea în anulare.

-----------------

    Cu privire la prescripţia dreptului la acţiunea în anulare, a se vedea nota 1 de la art. 1900.

    ART. 960

    Dolul este o cauză de nulitate a convenţiei când mijloacele viclene, întrebuinţate de una din părţi, sunt astfel, încât este evident ca, fără aceste masinatii, cealaltă parte n-ar fi contractat.

    Dolul nu se presupune.

    ART. 961

    Convenţia făcută prin eroare, violenta sau dol, nu este nulă de drept, ci da loc numai acţiunii de nulitate.

    Secţiunea III

    Despre obiectul convenţiilor

    ART. 962

    Obiectul convenţiilor este acela la care părţile sau numai una din părţi se obligă.

    ART. 963

    Numai lucrurile ce sunt în comerţ*) pot fi obiectul unui contract.

------------------

    *) În circuitul civil.

    ART. 964

    Obligaţia trebuie sa aibă de obiect un lucru determinat, cel puţin în specia sa.

    Cantitatea obiectului poate fi necerta, de este posibila determinarea sa.

    ART. 965

    Lucrurile viitoare pot fi obiectul obligaţiei.

    Nu se poate face renunţare la o succesiune ce nu este deschisă, nici se pot face învoiri asupra unei astfel de succesiuni, chiar de s-ar da consimţământul celui a cărui succesiune este în chestiune.

    Secţiunea IV

    Despre cauza convenţiilor

    ART. 966

    Obligaţia fără cauza sau fondată pe o cauză falsa, sau nelicita, nu poate avea nici un efect.

    ART. 967

    Convenţia este valabilă, cu toate ca cauza nu este expresă.

    Cauza este prezumată până la dovada contrarie.

    ART. 968

    Cauza este nelicita când este prohibita de legi, când este contrarie bunelor moravuri şi ordinii publice.

    CAP. 3

    Despre efectul convenţiilor

    Secţiunea I

    Dispoziţii generale

    ART. 969

    Convenţiile legal făcute au putere de lege între părţile contractante.

    Ele se pot revoca prin consimţământul mutual sau din cauze autorizate de lege.

    ART. 970

    Convenţiile trebuie executate cu bună-credinţă.

    Ele obligă nu numai la ceea ce este expres intr-insele, dar la toate urmările, ce echitatea, obiceiul sau legea da obligaţiei, după natura sa.

    ART. 971

    În contractele ce au de obiect translaţia proprietăţii, sau unui alt drept real, proprietatea sau dreptul se transmite prin efectul consimţământului părţilor, şi lucrul rămâne în rizico-pericolul dobânditorului, chiar când nu i s-a făcut traditiunea lucrului.

----------------

    1. În cazurile anume prevăzute de dispoziţii normative speciale, care constituie derogări de la regula generala a art. 971, proprietatea nu se transmite prin simplul consimţământ al părţilor.

    2. În ce priveşte transmiterea dreptului de proprietate imobiliara a se vedea şi:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 17 alin. 1);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 4 şi 5).

    ART. 972

    Dacă lucrul ce cineva s-a obligat succesiv a da la două persoane este mobil, persoana pusa în posesiune este preferita şi rămâne proprietara, chiar când titlul sau este cu data posterioară, numai posesiunea sa fie de bună-credinţă.

    Secţiunea II

    Despre efectul convenţiilor în privinţa persoanelor a treia

    ART. 973

    Convenţiile n-au efect decât între părţile contractante.

    ART. 974

    Creditorii pot exercita toate drepturile şi acţiunile debitorului lor, afara de acelea care ii sunt exclusiv personale.

    ART. 975

    Ei pot asemenea, în numele lor personal, sa atace actele viclene, făcute de debitor în prejudiciul drepturilor lor.

    ART. 976

    Cu toate acestea, sunt datori, pentru drepturile enunţate la titlul succesiunii, acela al contractelor de maritaj şi drepturilor respective ale soţilor, sa se conformeze cu regulile cuprinse intr-insele.

---------------

    Dispoziţiile art. 1223-1293 Cod civil care alcătuiesc titlul IV din cartea a III-a "Despre contractul de căsătorie şi despre drepturile respective ale soţilor" au fost abrogate prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi juridice - Buletinul Oficial nr. 9 din 31 ianuarie 1954, cu modificările ulterioare.

    Secţiunea III

    Despre interpretarea convenţiilor

    ART. 977

    Interpretarea contractelor se face după intenţia comuna a părţilor contractante, iar nu după sensul literal al termenilor.

    ART. 978

    Când o clauză este primitoare de două înţelesuri, ea se interpretează în sensul ce poate avea un efect, iar nu în acela ce n-ar putea produce nici unul.

    ART. 979

    Termenii susceptibili de două înţelesuri se interpretează în înţelesul ce se potriveste mai mult cu natura contractului.

    ART. 980

    Dispoziţiile indoioase se interpretează după obiceiul locului unde s-a încheiat contractul.

    ART. 981

    Clauzele obişnuite într-un contract se subinteleg, deşi nu sunt exprese intr-insul.

    ART. 982

    Toate clauzele convenţiilor se interpretează unele prin altele, dându-se fiecărei înţelesul ce rezultă din actul întreg.

    ART. 983

    Când este îndoială, convenţia se interpretează în favoarea celui ce se obligă.

    ART. 984

    Convenţia nu cuprinde decât lucrurile asupra cărora se pare ca părţile şi-au propus a contracta, oricât de generali ar fi termenii cu care s-a încheiat.

    ART. 985

    Când într-un contract s-a pus anume un caz pentru a se explica obligaţia, nu se poate susţine ca printr-acesta s-a restrâns întinderea ce angajamentul ar avea de drept în cazurile neexprese.

    CAP. 4

    Despre cvasi-contracte

    ART. 986

    Cvasi-contractul este un fapt licit şi voluntar, din care se naşte o obligaţie către o altă persoana sau obligaţii reciproce între părţi.

---------------

    Vezi art. 104-106 din Legea nr. 105/1992 cu privire la reglementarea raporturilor de drept internaţional privat, publicata în Monitorul Oficial nr. 245/1 octombrie 1992.

    ART. 987

    Acela care, cu voinţa, gere*) interesele altuia, fără cunoştinţa proprietarului, se obligă tacit a continua gestiunea ce a început şi a o săvârşi, până ce proprietarul va putea îngriji el însuşi.

-------------------

    *) Administrează.

    ART. 988

    Gerantul este obligat, cu toate ca stapanul a murit înaintea săvârşirii afacerii, a continua gestiunea până ce eredele va putea lua direcţiunea afacerii.

    ART. 989

    Gerantul este obligat a da gestiunii îngrijirea unui bun proprietar.

    ART. 990

    Gerantul nu răspunde decât numai de dol, dacă fără intervenţia lui, afacerea s-ar fi putut compromite.

    ART. 991

    Stapanul ale cărui afaceri au fost bine administrate este dator a îndeplini obligaţiile contractate în numele sau de gerant, a-l indemniza de toate acele ce el a contractat personalmente şi a-i plati toate cheltuielile utile şi necesare ce a făcut.

    ART. 992

    Cel ce, din eroare sau cu ştiinţa, primeşte aceea ce nu-i este debit, este obligat a-l restitui aceluia de la care l-a primit.

    ART. 993

    Acela care, din eroare, crezandu-se debitor, a plătit o datorie, are drept de repetitiune în contra creditorului.

    Acest drept încetează când creditorul, cu bună-credinţă, a desfiinţat titlul sau de creanţa; dar atunci cel ce a plătit are recurs în contra adevăratului debitor.

    ART. 994

    Când cel ce a primit plata a fost de rea-credinţă, este dator a restitui atât capitalul, cat şi interesele*) sau fructele din ziua plăţii.

------------------

    *) Administrează.

    ART. 995

    Când lucrul plătit nedebit era un imobil sau un mobil corporal, cel ce l-a primit cu rea-credinţă este obligat a-l restitui în natura, dacă există, sau valoarea lucrului dacă a pierit sau s-a deteriorat chiar în cazuri fortuite, afara numai de va proba ca la aceste cazuri ar fi fost expus lucrul fiind şi în posesiunea proprietarului.

    Cel care a primit lucrul, cu bună-credinţă, este obligat a-l restitui, dacă există, dar este liberat prin pierderea lui, şi nu răspunde de deteriorări.

    ART. 996

    Când cel ce a primit lucrul cu rea-credinţă l-a înstrăinat, este dator a întoarce valoarea lucrului din ziua cererii în restitutiune.

    Când cel care l-a primit era de bună-credinţă, nu este obligat a restitui decât numai preţul cu care a vândut lucrul.

    ART. 997

    Acela cărui se face restitutiunea, trebuie sa despăgubească pe posesorul chiar de rea-credinţă de toate cheltuielile făcute pentru conservarea lucrului, sau care au crescut preţul lui.

    CAP. 5

    Despre delicte şi cvasi-delicte

    ART. 998

    Orice fapta a omului, care cauzează altuia prejudiciu, obligă pe acela din a cărui greşeala s-a ocazionat, a-l repară.

----------------

    Vezi art. 107-116 din Legea nr. 105/1992 cu privire la reglementarea raporturile de drept internaţional privat, publicata în Monitorul Oficial nr. 245/1 octombrie 1992.

    ART. 999

    Omul este responsabil nu numai de prejudiciul ce a cauzat prin fapta sa, dar şi de acela ce a cauzat prin neglijenţa sau prin imprudenta sa.

    ART. 1000

    Suntem asemenea responsabili de prejudiciul cauzat prin fapta persoanelor pentru care suntem obligaţi a răspunde sau de lucrurile ce sunt sub paza noastră.

    Tatăl şi mama, după moartea bărbatului, sunt responsabili de prejudiciul cauzat de copiii lor minori ce locuiesc cu dânşii.

    Stapanii şi comitentii, de prejudiciul cauzat de servitorii şi prepuşii lor în funcţiile ce li s-au încredinţat.

    Institutorii şi artizanii, de prejudiciul cauzat de elevii şi ucenicii lor, în tot timpul ce se găsesc sub a lor priveghere.

    Tatăl şi mama, institutorii şi artizanii sunt aparati de responsabilitatea arătată mai sus, dacă probează ca n-au putut împiedica faptul prejudiciabil.

-----------------

    1. În legătura cu art. 1000 alin. 1 a se vedea şi:

    - Codul aerian - Decretul nr. 516, Buletinul Oficial nr. 56 din 30 decembrie 1953, cu modificările ulterioare (art. 59 şi 97);

    - Legea nr. 61/1974 cu privire la desfăşurarea activităţilor în domeniul nuclear din Republica Socialistă România - Buletinul Oficial nr. 136 din 2 noiembrie 1974.

    2. În legătura cu art. 1000 alin. 2, partea din text "după moartea bărbatului" a fost abrogată implicit prin art. 16, 21 şi 105 ale Constituţiei din 1948 care a instituit egalitatea în drepturi între sexe. A se vedea şi art. 25 din Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare, precum şi art. 4 alin. 2 şi art. 16 alin. 1 din Constituţia României din 1991.

    ART. 1001

    Proprietarul unui animal, sau acela are se serveşte cu dânsul, în cursul serviciulul, este responsabil de prejudiciul cauzat de animal, sau ca animalul se află sub paza sa, sau ca a scăpat.

    ART. 1002

    Proprietarul unui edificiu este responsabil pentru prejudiciul cauzat prin ruina edificiului, când ruina este urmarea lipsei de întreţinere sau a unui viciu de construcţie.

    ART. 1003

    Când delictul sau cvasi-delictul este imputabil mai multor persoane, aceste persoane sunt ţinute solidar pentru despăgubire.

    CAP. 6

    Despre deosebitele specii de obligaţii

    Secţiunea I

    Despre obligaţiile condiţionale

    & 1. Despre condiţie în genere şi despre deosebitele sale specii

    ART. 100

    Obligaţia este condiţională când perfectarea ei depinde de un eveniment viitor şi necert.

    ART. 1005

    Condiţia cazuala este aceea ce depinde de hazard şi care nu este nici în puterea creditorului, nici intr-aceea a debitorului.

    ART. 1006

    Condiţia potestativa este aceea care face sa depindă perfectarea convenţiei de un eveniment, pe care şi una şi alta din părţile contractante poate să-l facă a se întâmplă, sau poate să-l împiedice.

    ART. 1007

    Condiţia mixtă este aceea care depinde totodată de voinţa uneia din părţile contractante şi de aceea a unei alte persoane.

    ART. 1008

    Condiţia imposibilă sau contrarie bunelor moravuri, sau prohibita de lege, este nulă şi desfiinţează convenţia ce depinde de dinsa.

    ART. 1009

    Condiţia de a nu face un lucru imposibil nu face ca obligaţia contractată sub aceasta condiţie sa fie nulă.

    ART. 1010

    Obligaţia este nulă când s-a contractat sub o condiţie potestativa din partea acelui ce se obligă.

    ART. 1011

    Împlinirea condiţiei trebuie sa se facă astfel cum au înţeles părţile sa fie făcută.

    ART. 1012

    Când obligaţia este contractată sub condiţia sa un eveniment oarecare se va întâmplă într-un timp fixat, condiţia este considerată ca neîndeplinită, dacă timpul a expirat fără ca evenimentul sa se intample.

    Când timpul nu este fixat, condiţia nu este considerată ca căzută, decât când este sigur ca evenimentul nu se va mai întâmplă.

    ART. 1013

    Când obligaţia este contractată sub condiţia ca un eveniment n-are sa se intample, într-un timp defipt, aceasta condiţie este îndeplinită, dacă timpul a expirat, fără ca evenimentul sa se fi întâmplat; este asemenea îndeplinită, dacă înaintea termenului este sigur ca evenimentul nu se va mai întâmplă; dacă nu este timp determinat, condiţia este îndeplinită numai când va fi sigur ca evenimentul n-are sa se mai intample.

    ART. 1014

    Condiţia este reputata ca îndeplinită, când debitorul obligat, sub aceasta condiţie, a împiedicat îndeplinirea ei.

    ART. 1015

    Condiţia îndeplinită are efect din ziua în care angajamentul s-a contractat. Dacă creditorul a murit înaintea îndeplinirii condiţiei, drepturile sale trec erezilor săi.

    ART. 1016

    Creditorul poate, înaintea îndeplinirii condiţiei, sa exercite toate actele conservatoare dreptului sau.

    & 2. Despre condiţia suspensivă

    ART. 1017

    Obligaţia, sub condiţie suspensivă, este aceea care depinde de un eveniment viitor şi necert. Obligaţia condiţională nu se perfectează decât după îndeplinirea evenimentului.

    ART. 1018

    Când obligaţia este contractată sub o condiţie suspensivă, obiectul convenţiei rămâne în rizico-pericolul debitorului, care s-a obligat a-l da, în caz de îndeplinire a condiţiei.

    Dacă obiectul a pierit, în întregul sau, fără greşeala debitorului, obligaţia este stinsă.

    Dacă obiectul s-a deteriorat, fără greşeala debitorului, creditorul este obligat a-l lua în starea în care se găseşte, fără scădere de preţ.

    Dacă obiectul s-a deteriorat, prin greşeala debitorului, creditorul are dreptul sa ceara desfiinţarea obligaţiei, sau sa ia lucrul în starea în care se găseşte, cu daune interese.

    & 3. Despre condiţia rezolutorie

    ART. 1019

    Condiţia rezolutorie este aceea care supune desfiinţarea obligaţiei la un eveniment viitor şi necert.

    Ea nu suspendă executarea obligaţiei, ci numai obligă pe creditor a restitui aceea ce a primit, în caz de neîndeplinire a evenimentului prevăzut în condiţie.

    ART. 1020

    Condiţia rezolutorie este subanteleasa totdeauna în contractele sinalagmatice, în caz când una din părţi nu îndeplineşte angajamentul sau.

    ART. 1021

    Intr-acest caz, contractul nu este desfiinţat de drept. Partea în privinţa căreia angajamentul nu s-a executat are alegerea sau sa sileasca pe cealaltă a executa convenţia, când este posibil, sau să-i ceara desfiinţarea, cu daune interese. Desfiinţarea trebuie sa se ceara înaintea justiţiei, care, după circumstanţe, poate acorda un termen părţii acţionate.

    Secţiunea II

    Despre obligaţia cu termen

    ART. 1022

    Termenul se deosebeşte de condiţie, pentru ca el nu suspendă angajamentul, ci numai amână executarea.

    ART. 1023

    Aceea ce se datoreşte cu termen nu se poate cere înaintea termenului, dar ceea ce se plăteşte înainte nu se mai poate repeti.

    ART. 1024

    Termenul este presupus totdeauna ca s-a stipulat în favoarea debitorului, dacă nu rezultă din stipulaţie sau din circumstanţe ca este primit şi în favoarea creditorului.

    ART. 1025

    Debitorul nu mai poate reclama beneficiul termenului, când este căzut în deconfitura*), sau când, cu fapta sa, a micşorat sigurantele ce prin contract daduse creditorului sau.

------------------

    *) Insolvabilitatea unui debitor care nu este comerciant.

    Secţiunea III

    Despre obligaţiile alternative

    ART. 1026

    Debitorul unei obligaţii alternative este liberat prin predarea unuia din două lucruri ce erau cuprinse în obligaţie.

    ART. 1027

    Alegerea o are debitorul, dacă nu s-a acordat expres creditorului.

    ART. 1028

    Debitorul se poate libera predand sau pe unul sau pe altul din lucrurile promise; nu poate însă sili pe creditor a primi parte dintr-insul şi parte dintr-altul.

    ART. 1029

    Obligaţia este simpla, deşi contractată cu mod alternativ, dacă unul din două lucruri promise nu poate fi obiectul obligaţiei.

    ART. 1030

    Obligaţia alternativa devine simpla, dacă unul din lucrurile promise piere, sau nu mai poate fi predat din orice alta cauza, şi chiar când aceasta s-a întâmplat din greşeala debitorului. Preţul acestui lucru nu poate fi oferit în locu-i.

    Dacă amândouă lucrurile au pierit, însă unul dintr-insele prin greşeala debitorului, el va plati preţul celui care a pierit în urma.

    ART. 1031

    Când, în cazul prevăzut de articolul precedent, alegerea este, prin convenţie, lăsată creditorului şi numai unul din lucruri a pierit, dacă lucrul a pierit fără greşeala debitorului, creditorul va lua pe cel rămas; dacă a pierit prin greşeala debitorului, creditorul poate cere sau lucrul rămas, sau preţul aceluia ce a pierit, dacă amândouă lucrurile au pierit prin greşeala debitorului, creditorul, după alegerea sa, poate sa ceara preţul unuia din ele; dacă însă numai unul din ele a pierit prin greşeala debitorului, creditorul nu poate cere decât preţul acestui lucru.

    ART. 1032

    Dacă amândouă lucrurile au pierit, fără greşeala debitorului, obligaţia este stinsă.

    ART. 1033

    Aceleaşi principii se aplică, când obligaţia alternativa cuprinde mai mult de două lucruri.

    Secţiunea IV

    Despre obligaţiile solidare

    & 1. Despre solidaritatea între creditori

    ART. 1034

    Obligaţia este solidară între mai multi creditori, când titlul creanţei da anume drept fiecărui din ei a cere plata în tot a creanţei şi când plata făcută unuia din creditori liberează pe debitor.

    ART. 1035

    Poate debitorul plati la oricare din creditorii solidari, pe cat timp nu s-a făcut impotriva-i cerere în judecata din partea unuia din creditori.

    Cu toate acestea remisiunea făcută de unul din creditorii solidari, nu eliberează pe debitor decât pentru partea acelui creditor.

    ART. 1036

    Actul care întrerupe prescripţia în privinţa unuia din creditorii solidari, profită la toţi creditorii.

    ART. 1037

    Creditorul solidar, care a primit toată datoria, este ţinut a împărţi cu ceilalţi cocreditori, afara numai de va proba ca obligaţia este contractată numai în interesul sau.

    ART. 1038

    Creditorul solidar reprezintă pe ceilalţi cocreditori, în toate actele care pot avea de efect conservarea obligaţiei.

    & 2. Despre obligaţia solidară între debitori

    ART. 1039

    Obligaţia este solidară din partea debitorilor, când toţi s-au obligat la acelaşi lucru, astfel ca fiecare poate fi constrâns pentru totalitate, şi ca plata făcută de unul din debitori liberează şi pe ceilalţi către creditor.

    ART. 1040

    Debitorii solidari se pot obliga sub diferite modalităţi, adică: unii pur, alţii sub o condiţie şi alţii cu termen.

    ART. 1041

    Obligaţia solidară nu se prezumă, trebuie sa fie stipulată expres; aceasta regula nu încetează decât numai când obligaţia solidară are loc de drept, în virtutea legii.

    ART. 1042

    Creditorul unei obligaţii solidare se poate adresa la acela care va voi dintre debitori, fără ca debitorul sa poată opune beneficiul de diviziune.

    ART. 1043

    Acţiunea intentată contra unuia din debitori nu popreste pe creditor de a exercita asemenea acţiune şi în contra celorlalţi debitori.

    ART. 1044

    Dacă lucrul debit a pierit din culpa unui sau mai multor debitori solidari, ceilalţi debitori nu rămân liberaţi de obligaţia de a plati preţul lucrului, dar nu sunt răspunzători pentru daune.

    Debitorii care au întârziat de a plati sunt în culpa.

    Creditorul nu poate cere daune decât numai în contra debitorilor în culpa.

    ART. 1045

    Acţiunea intentată în contra unuia din debitori întrerupe prescripţia în contra tuturor debitorilor.

    ART. 1046

    Cererea de dobânda făcută în contra unuia din debitorii solidari face a curge dobânda în contra tuturor debitorilor.

    ART. 1047

    Codebitorul solidar, în contra căruia creditorul a intentat acţiune, poate opune toate excepţiile care ii sunt personale, precum şi acelea care sunt comune tuturor debitorilor.

    Debitorul acţionat nu poate opune acele excepţii care sunt curat personale ale vreunui din ceilalţi codebitori.

    ART. 1048

    Când unul din debitori devine erede unic al creditorului, sau când creditorul devine unic erede al unui din debitori, confuziunea nu stinge creanţa decât pentru partea debitorului sau a creditorului.

    ART. 1049

    Creditorul, care consimte a se împărţi datoria în privinţa unuia din codebitori, conserva acţiunea solidară în contra celorlalţi debitori, dar cu scazamintul părţii debitorului, pe care l-a liberat de solidaritate.

    ART. 1050

    Creditorul care primeşte separat partea unuia din debitori, fără ca în chitanţa să-şi rezerve solidaritatea sau drepturile sale în genere, nu renunţă la solidaritate decât în privinţa acestui debitor.

    Nu se înţelege ca creditorul a renunţat la solidaritate în favoarea unui debitor, când primeşte de la el o sumă egala cu partea ce e dator, dacă chitanţa nu zice ca acea suma este primită pentru partea debitorului.

    Asemenea, din simpla cerere în judecata formată în contra unuia din debitori pentru partea sa, dacă, acesta n-a aderat la cerere*) sau dacă nu s-a dat o sentinţă de condamnatiune, nu se prezumă renunţarea la solidaritatea în favoarea acelui debitor.

-------------------

    *) Prin termenii "n-a aderat la cerere" trebuie sa se înţeleagă "nu a recunoscut pretenţiile formulate prin cerere".

    ART. 1051

    Creditorul, care primeşte separat şi fără rezerva solidarităţii porţiunea unuia din codebitori din venitul renditei sau în dobânzile unei datorii solidare, nu pierde solidaritatea decât pentru venitul şi dobânda trecută, iar nu şi pentru cele viitoare, nici pentru capital, afara dacă plata separată nu s-a urmat în curs de 10 ani consecutivi.

    ART. 1052

    Obligaţia solidară, în privinţa creditorului, se împarte de drept între debitori; fiecare din ei nu este dator unul către altul decât numai partea sa.

    ART. 1053

    Codebitorul solidar care a plătit debitul în totalitate nu poate repeti de la ceilalţi decât numai de la fiecare partea sa.

    Dacă unul dintre codebitori este nesolvabil, atunci pierderea cauzată de nesolvabilitatea acestuia se împarte cu analogie*) între ceilalţi codebitori solvabili şi între acela care a făcut plata.

----------------

    *) În mod proporţional.

    ART. 1054

    Când creditorul a renunţat la solidaritate, în favoarea unul sau mai multi din debitori, dacă unul sau mai multi din ceilalţi codebitori devin nesolvabili, partea acestora se va împărţi cu analogie*) între toţi ceilalţi codebitori, cuprinzandu-se şi acei care au fost descărcaţi de solidaritate.

-----------------

    *) În mod proporţional.

    ART. 1055

    Dacă datoria solidară era făcută numai în interesul unuia din debitorii solidari, acesta în fata cu ceilalţi codebitori răspunde pentru toată datoria căci, în raport cu el, ei nu sant priviti decât ca fidejusori.

    ART. 1056

    Codebitorul solidar reprezintă pe ceilalţi codebitori în toate actele care pot avea de efect stingerea sau imputinarea obligaţiei.

    Secţiunea V

    Despre obligaţiile divizibile şi nedivizibile

    ART. 1057

    Obligaţia este nedivizibila când obiectul ei, fără a fi denaturat, nu se poate face în părţi nici materiale nici intelectuale.

    ART. 1058

    Obligaţia este încă nedivizibila, când obiectul este divizibil, dar părţile contractante l-au privit sub un raport de nedivizibilitate.

    ART. 1059

    Solidaritatea contractată nu da unei obligaţii caracterul de nedivizibilitate.

    & 1. Despre efectele obligaţiei divizibile

    ART. 1060

    Obligaţia primitoare de diviziune trebuie sa se execute între creditor şi debitor ca şi cum ar fi nedivizibila. Divizibilitatea nu se aplică decât în privinţa erezilor lor, care nu pot cere creanţa, sau care nu sunt ţinuţi de a o plati decât în proporţie cu părţile lor ereditare.

    ART. 1061

    Principiul din articolul precedent nu se aplică în privinţa erezilor debitorului:

    1. când debitul are de obiect un corp cert;

    2. când unui din erezi este însărcinat singur, prin titlu, cu executarea obligaţiei;

    3. când rezultă sau din natura obligaţiei, sau din aceea a lucrului ce ea are de obiect, sau din scopul ce părţile îşi au propus prin contract, ca intenţia lor a fost ca debitul sa nu se poată achita în părţi.

    În cel dintâi caz, eredele, care posedă lucrul debit, poate fi acţionat pentru totalitate, ramanandu-i recurs în contra celorlalţi erezi.

    În cel de al doilea caz, numai eredele însărcinat cu plata debitului, şi în cel de al treilea caz, fiecare erede poate fi acţionat pentru totalitate, ramanadu-i recurs în contra coerezilor săi.

    & 2. Despre efectele obligaţiei nedivizibile

    ART. 1062

    Fiecare din cei care au contractat împreună un debit nedivizibil este obligat pentru totalitate, cu toate ca obligaţia nu este contractată solidar.

    ART. 1063

    Sunt obligaţi asemenea în tot şi erezii aceluia care a contractat obligaţia nedivizibila.

    ART. 1064

    Fiecare din erezii creditorului poate pretinde în totalitate executarea obligaţiei nedivizibile.

    Un singur erede nu poate face remisiunea totalităţii debitului, nu poate primi preţul în locul lucrului.

    Dacă unul din erezi a remis singur debitul sau a primit preţul lucrului, coeredele sau nu poate pretinde lucrul nedivizibil decât cu scăderea părţii eredelui, care a făcut remisiunea sau care a primit preţul.

    ART. 1065

    Eredele debitorului, fiind chemat în judecata pentru totalitatea obligaţiei, poate cere un termen ca sa pună în cauza şi pe coerezii săi, afara numai dacă debitul va fi de natura a nu putea fi achitat decât de eredele tras în judecata, care atunci poate sa fie osindit singur, ramanandu-i recurs în contra coerezilor.

    Secţiunea VI

    Despre obligaţiile cu clauza penală

    ART. 1066

    Cauza penală este aceea prin care o persoană, spre a da asigurare pentru executarea unei obligaţii, se leagă a da un lucru în caz de neexecutare din parte-i.

----------------

    În legătura cu inadmisibilitatea clauzei penale în cazul contractului de împrumut, a se vedea Legea nr. 313/1879 pentru anularea clauzei penale din oarecare contracte - Monitorul Oficial nr. 40 din 20 februarie 1879.

    ART. 1067

    Nulitatea obligaţiei principale atrage pe aceea a clauzei penale. Nulitatea clauzei penale nu atrage pe aceea a obligaţiei principale.

    ART. 1068

    Creditorul are facultatea de a cere de la debitorul care n-a executat la timp, sau îndeplinirea clauzei penale, sau aceea a obligaţiei principale.

    ART. 1069

    Clauza penală este o compensaţie a daunelor interese, ce creditorul suferă din neexecutarea obligaţiei principale.

    Nu poate dar creditorul cere deodată şi penalitatea şi obiectul obligaţiei principale, afara dacă penalitatea nu s-a stipulat pentru simpla întârziere a executării.

    ART. 1070

    Penalitatea poate fi imputinata de judecător, când obligaţia principala a fost executată în parte.

    ART. 1071

    Când obligaţia principala, contractată cu o clauză penală, este nedivizibila, penalitatea este debita prin contravenţia unuia singur din erezi, şi se va putea cere sau în totalitate, în contra aceluia care a comis contravenţia sau de la fiecare erede în proporţie cu partea sa ereditara, iar ipotecar pentru tot.

    Acela din erezi care a plătit are recurs în contra eredelui din faptul căruia s-a îndeplinit condiţia penalităţii.

    ART. 1072

    Când obligaţia principala contractată cu o clauză penală este divizibilă, nu rămâne supus la penalitate decât acel erede al debitorului care a călcat legamantul, şi acesta numai pentru partea la care este ţinut în obligaţia principala, fără a avea creditorul vreo acţiune în contra acelora care au executat obligaţia principala.

    Aceasta regula primeşte excepţie în cazul când cugetul părţilor a fost ca plata obligaţiei principale sa nu poată fi făcută în părţi, şi unul din coerezi a împiedicat executarea obligaţiei pentru totalitate. În acest caz creditorul poate cere de la acesta penalitatea întreaga, iar de la ceilalţi coerezi numai partea lor ereditara, rămânând recursul ce au în contra eredelui care a împiedicat executarea obligaţiei.

    Cap. 7

    Despre efectele obligaţiilor

    ART. 1073

    Creditorul are dreptul de a dobândi îndeplinirea exacta a obligaţiei, şi în caz contrar are dreptul la dezdăunare.

    ART. 1074

    Obligaţia de a da cuprinde pe aceea de a preda lucrul şi de a-l conserva până la predare.

    Lucrul este în rizico-pericolul creditorului, afara numai când debitorul este în întârziere; în acest caz rizico-pericolul este al debitorului.

    ART. 1075

    Orice obligaţie de a face sau de a nu face se schimbă în dezdăunări, în caz de neexecutare din partea debitorului.

    ART. 1076

    Creditorul poate cere a se distrui*) ceea ce s-a făcut, calcandu-se obligaţia de a nu face şi poate cere a fi autorizat a distrui*) el însuşi, cu cheltuiala debitorului, afara de dezdăunări.

-----------------

    *) Distruge.

    ART. 1077

    Nefiind îndeplinită obligaţia de a face, creditorul poate asemenea sa fie autorizat de a o aduce el la îndeplinire, cu cheltuiala debitorului.

    ART. 1078

    Dacă obligaţia consista în a nu face, debitorul, care a calcat-o, este dator de a da despăgubire pentru simplul fapt al contravenţiei.

    ART. 1079

    Dacă obligaţia consista în a da sau în a face, debitorul se va pune în întârziere prin o notificare ce i se va face prin tribunalul domiciliului sau.

    Debitorul este de drept în întârziere:

    1. în cazurile anume determinate de lege;

    2. când s-a contractat expres ca debitorul va fi în întârziere la împlinirea termenului, fără a fi necesitatea de notificare;

    3. când obligaţia nu putea fi îndeplinită decât în un timp determinat, ce debitorul a lăsat sa treacă.

    ART. 1080

    Diligenţa ce trebuie sa se pună în îndeplinirea unei obligaţii este totdeauna aceea a unui bun proprietar.

    Aceasta regula se aplică cu mai mare sau mai mica rigoare în cazurile anume determinate de aceasta lege.

    ART. 1081

    Daunele nu sunt debite decât atunci când debitorul este în întârziere de a îndeplini obligaţia sa, afara numai de cazul când lucrul ce debitorul era obligat de a da sau a face, nu putea fi dat nici făcut decât într-un timp oarecare ce a trecut.

    ART. 1082

    Debitorul este osandit, de se cuvine, la plata de daune-interese sau pentru neexecutarea obligaţiei, sau pentru întârzierea executării, cu toate ca nu este rea-credinţă din parte-i, afara numai dacă nu va justifica ca neexecutarea provine din o cauză străină, care nu-i poate fi imputată.

    ART. 1083

    Nu poate fi loc la daune-interese când, din o forţă majora sau din un caz fortuit, debitorul a fost poprit de a da sau a face aceea la care se obligase, sau a făcut aceea ce-i era poprit.

    ART. 1084

    Daunele-interese ce sunt debite creditorului cuprind în genere pierderea ce a suferit şi beneficiul de care a fost lipsit, afara de excepţiile şi modificările mai jos menţionate.

    ART. 1085

    Debitorul nu răspunde decât de daunele-interese care au fost prevăzute sau care au putut fi prevăzute la facerea contractului, când neîndeplinirea obligaţiei nu provine din dolul sau.

    ART. 1086

    Chiar în cazul când neexecutarea obligaţiei rezultă din dolul debitorului, daunele-interese nu trebuie sa cuprindă decât aceea ce este o consecinţă directa şi necesară a neexecutării obligaţiei.

    ART. 1087

    Când convenţia cuprinde ca partea care nu va executa va plati o sumă oarecare dreptul daune-interese, nu se poate acorda celeilalte părţi o sumă nici mai mare nici mai mica.

    ART. 1088

    La obligaţiile care au de obiect o sumă oarecare, daunele-interese pentru neexecutare nu pot cuprinde decât dobânda legală, afara de regulile speciale în materie de comerţ, de fidejusiune şi societate.

    Aceste daune-interese se cuvin sa facă ca creditorul sa fie ţinut a justifica despre vreo paguba; nu sunt debite decât din ziua cererii în judecata, afara de cazurile în care, după lege, dobânda curge de drept.

----------------

    Dobânda legală a fost stabilită la 6% anual prin art. 1 din Decretul nr. 311/1954 pentru stabilirea dobânzii legale - Buletinul Oficial nr. 38 din 9 august 1954.

    ART. 1089

    Dobânda pe timpul trecut poate produce dobânda, sau prin cerere în judecata sau prin convenţie specială, numai ca, sau în cerere sau în convenţie, sa fie chestiune de dobânda debita cel puţin pentru un an întreg.

    Clauza prin care, de mai înainte şi în momentul formării unei convenţii alta decât o convenţie comercială, se va stipula dobânda la dobânzile datorite pentru un an sau pentru mai puţin, ori mai mult de un an, sau la alte venituri viitoare, se va declara nulă.

---------------

    Decretul nr. 311/1954 pentru stabilirea dobânzii legale - Buletinul Oficial nr. 38 din 9 august 1954 prevede, prin art. 3, ca dobânda se va calcula numai asupra cuantumului sumei împrumutate şi ca ea nu poate fi percepută anticipat.

    ART. 1090

    Cu toate acestea, veniturile pe timpul trecut, precum: arenzi, chirii, venituri de rendite perpetue sau pe viaţa, produc dobânda din ziua cererii sau a convenţiei.

    Aceeaşi regulă se aplică la restitutiuni de fructe şi la dobânzile plătite de o ă treia persoana creditorului, în contul debitorului.

----------------

    Singurul contract de renta reglementat de Codul civil este cel de renta viageră.

    CAP. 8

    Despre stingerea obligaţiilor

    ART. 1091

    Obligaţiile se sting prin plata, prin novatiune, prin remitere voluntară, prin compensaţie, prin confuziune, prin pierderea lucrului, prin anulare sau resciziune, prin efectul condiţiei rezolutorii şi prin prescripţie.

    Secţiunea I

    Despre plata

    & 1. Despre plata în genere

    ART. 1092

    Orice plata presupune o datorie; ceea ce s-a plătit fără sa fie debit este supus repetitiunii.

    Repetiţiunea nu este admisă în privinţa obligaţiilor naturale, care au fost achitate de buna voie.

-----------------

    Cu privire la dreptul debitorului, care a executat obligaţia după ce dreptul la acţiune al creditorului s-a prescris, a se vedea Decretul nr. 167/1958, privitor la prescripţia extinctivă - Buletinul Oficial nr. 19 din 21 aprilie 1958, republicat în  Buletinul Oficial nr. 11 din 15 iulie 1960, cu modificările ulterioare (art. 20).

    ART. 1093

    Obligaţia poate fi achitată de orice persoana interesată, precum de un coobligat sau de un fidejusor.

    Obligaţia poate fi achitată chiar de o persoană neintereasata; aceasta persoana trebuie însă sa lucreze în numele şi pentru achitarea debitorului, sau de lucrează în numele ei propriu, sa nu se subroge în drepturile creditorului.

    ART. 1094

    Obligaţia de a face nu se poate achita de alta persoana în contra voinţei creditorului, când acesta are interes ca debitorul s-o îndeplinească.

    ART. 1095

    Plata, ca sa fie valabilă, trebuie făcută de proprietarul capabil de a înstrăina lucrul dat în plata.

    Cu toate acestea, plata unei sume în bani, sau altor lucruri ce se consumă prin întrebuinţare, nu poate fi repetita contra creditorului ce le-a consumat de bună-credinţă, deşi plata s-a făcut de o persoană ce nu era proprietar sau care nu era capabilă de a înstrăina.

---------------

    Potrivit art. 126 din alin. 2 din Codul familiei, creanţele pe care le au fata de minor tutorele, soţul acestuia, o rudă în linie dreapta ori fraţii sau surorile tutorelui, pot fi plătite numai cu aprobarea autorităţii tutelare.

    ART. 1096

    Plata trebuie sa se facă creditorului sau împuternicitului sau, sau aceluia ce este autorizat de justiţie sau de lege a primi pentru dânsul.

    Plata data aceluia ce n-are împuternicire de a primi pentru creditor, este valabilă, dacă acest din urma o ratifică sau profită de dansa.

    ART. 1097

    Plata făcută cu bună-credinţă acelui ce are creanţa în posesiunea sa este valabilă chiar dacă în urma posesorul ar fi evins.

    ART. 1098

    Dacă creditorul este necapabil de a primi, plata ce i se face nu este valabilă, afara numai dacă şi debitorul probează ca lucrul plătit a profitat creditorului.

    ART. 1099

    Plata făcută de debitor creditorului sau în urma unui sechestru sau opoziţii*) nu este valabilă în privinţa creditorilor sechestrati şi oponenţi; aceştia pot, în virtutea dreptului lor, să-l sileasca a plati din nou; debitorul însă, în acest caz, are recurs în contra creditorului.

-----------------

    *) Prin termenii "sechestru sau opoziţii", textul art. 1099 se referă la poprirea în mâinile celor de-al treilea.

    ART. 1100

    Creditorul nu poate fi silit a primi alt lucru decât acela ce i se datoreşte, chiar când valoarea lucrului oferit ar fi egala sau mai mare.

    ART. 1101

    Debitorul nu poate sili pe creditor a primi parte din datorie, fie datoria divizibilă chiar.

    Cu toate acestea, judecătorii pot, în considerarea poziţiei debitorului, sa acorde mici termene pentru plata şi sa oprească executarea urmăririlor, lăsând lucrurile în starea în care se găsesc.

    Judecătorii însă nu vor uza de aceasta facultate decât cu mare rezerva.

    ART. 1102

    Debitorul unui corp cert şi determinat este liberat prin trădarea*) lucrului în starea în care se găsea la predare, dacă deteriorările ulterioare nu sunt ocazionate prin faptul sau greşeala sa, nici prin aceea a persoanelor pentru care este responsabil, sau dacă înaintea acestor deteriorări n-a fost în întârziere.

-----------------

    *) Predarea.

    ART. 1103

    Dacă datoria este un lucru determinat numai prin specia sa, debitorul, ca sa se libereze, nu este dator a-l da de cea mai buna specie, nici însă de cea mai rea.

    ART. 1104

    Plata trebuie a se face în locul arătat în convenţie.

    Dacă locul nu este arătat, plata, în privinţa lucrărilor certe şi determinate, se va face în locul în care se găsea obiectul obligaţiei în timpul contractării.

    În orice alt caz, plata se face la domiciliul debitorului.

    ART. 1105

    Cheltuielile pentru efectuarea plăţii sunt în sarcina debitorului.

    & 2. Despre plata prin subrogaţie

    ART. 1106

    Subrogatia în drepturile creditorului, făcută în folosul unei a treia persoane ce plăteşte, este sau conventionala sau legală.

    ART. 1107

    Aceasta subrogare este conventionala:

    1. când creditorul, primind plata sa de la o altă persoana, da acestei persoane drepturile, acţiunile, privilegiile sau ipotecile sale, în contra debitorului; aceasta subrogaţie trebuie sa fie expresă şi făcută tot într-un timp cu plata;

    2. când debitorul se împrumută cu o sumă spre a-şi plati datoria şi subrogă pe împrumutător în drepturile creditorului. Ca sa fie valabilă aceasta subrogaţie, trebuie sa se facă actul de împrumut şi chitanţa înaintea tribunalului, sa se declare în actul de împrumut ca suma s-a luat pentru a face plata, şi în chitanţa sa fie declarat ca plata s-a făcut cu banii daţi pentru aceasta de noul creditor. Aceasta subrogaţie se operează fără concursul voinţei creditorului.

------------------

    1. A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    2. A se vedea şi Legea nr. 115/1938 pentru unificarea dispoziţiilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 76), potrivit căreia cel subrogat în drepturile creditorului ipotecar va putea cere înscrierea strămutării dreptului de ipoteca, în temeiul înscrisurilor ce dovedesc subrogatia.

    ART. 1108

    Subrogatia se face de drept:

    1. în folosul aceluia care, fiind el însuşi creditor, plăteşte altui creditor, ce are preferinţa;

    2. în folosul aceluia care, dobândind un imobil, plăteşte creditorilor căror acest imobil era ipotecat;

    3. în folosul aceluia care, fiind obligat cu alţii sau pentru alţii la plata datoriei, are interes de a o desface;

    4. în folosul eredelui beneficiar, care a plătit din starea sa datoriile succesiunii.

    ART. 1109

    Subrogatia stabilită prin articolele precedente se operează atât în contra fidejusorului, cat şi în contra debitorului. Ea nu poate desfiinţa dreptul creditorului, când plata i s-a făcut numai pentru parte din datorie; în acest caz el poate exercita, pentru ce are a mai lua, aceleaşi drepturi ce exercită şi subrogatul, pentru partea plătită, celui cui a făcut o plată parţială.

    & 3. Despre imputatia plăţii

    ART. 1110

    Debitorul, având mai multe datorii, al căror obiect este de aceeaşi speţă, are dreptul de a declara, când plăteşte, care este datoria ce voieşte a desface.

    ART. 1111

    Debitorul unei datorii, pentru care se plăteşte dobânda, sau o rendită, nu poate, fără consimţământul creditorului, sa impute plata ce face pe capital cu preferinţa asupra renditei sau a dobânzii. Plata parţială, făcută pe capital şi dobânda, se impută mai întâi asupra dobânzii.

    ART. 1112

    Când debitorul unor deosebite datorii a primit o chitanţă prin care creditorul impută aceea ce a luat special asupra uneia din aceste datorii, debitorul nu mai poate cere ca imputatia sa se facă asupra unei alte datorii, afara numai dacă creditorul l-a amagit, sau l-a surprins.

    ART. 1113

    Când în chitanţa nu se zice nimic despre imputaţie, plata trebuie sa se impute asupra aceleia din datorii ajunse la termen, pe care debitorul, în acel timp, avea mai mare interes a o desface. În caz de o datorie ajunsă la termen şi alta neajunsă, deşi aceasta din urma ar fi mai oneroasa, imputatia se face asupra celei ajunse la termen.

    Dacă datoriile sunt de egala natura, imputatia se face asupra celei mai vechi; dacă datoriile sunt în toate egale, imputatia se face proporţional asupra tuturora.

    & 4. Despre ofertele de plata şi despre consemnaţiuni

    ART. 1114

    Când creditorul unei sume de bani refuză de a primi plata, debitorul poate să-i facă oferte reale, şi, refuzând creditorul de a primi, sa consemneze suma.

    Ofertele reale, urmate de consemnatiune, liberează pe debitor; ele, în privinta-i, ţin loc de plata, de sunt valabil făcute, şi suma consemnată, cu acest mod, este în rizico-pericolul creditorului.

-----------------

    Procedura ofertei de plata şi a consemnatiunii este reglementată prin art. 586-590 inclusiv Cod procedura civil.

    ART. 1115

    Pentru ca ofertele sa fie valabile trebuie:

    1. sa fie făcute creditorului, ce are capacitatea de a primi sau acelui ce are dreptul de a primi pentru dânsul;

    2. sa fie făcute de o persoană capabilă de a plati;

    3. sa fie făcute pentru toată suma exigibilă, pentru rendite şi dobânzi datorite, pentru cheltuieli lichidate şi pentru o sumă oarecare în privinţa cheltuielilor nelichidate, suma asupra căreia se poate reveni, după lichidarea acestor cheltuieli;

    4. termenul sa fie împlinit, dacă a fost stipulat în favoarea creditorului;

    5. condiţia sub care datoria s-a contractat sa se fi îndeplinit;

    6. ofertele sa fie făcute în locul ce s-a hotărât pentru plata, şi dacă locul pentru plata nu s-a determinat prin o convenţie specială, sa fie făcute sau creditorului în persoana, sau la domiciliul sau, sau la domiciliul ales pentru executarea convenţiei;

    7. ofertele sa fie făcute prin ofiţer public*) ce era competent, pentru astfel de acte.

----------------

    *) Executor judecătoresc.

----------------

    A se vedea art. 587 Cod procedura civilă.

    ART. 1116

    Nu este necesar pentru validitatea consemnatiunii ca ea sa fi fost autorizată de judecător; e destul:

    1. sa fi fost predată de o somaţie significata*) creditorului, în care sa se arate ziua, ora şi locul unde suma oferită are sa fie depusă;

    2. ca debitorul sa depună suma oferită în casa de depozite şi consemnaţiuni**), cu dobânda ei până în ziua depunerii.

-------------------

    *) Comunicată.

    **) Casa de Economii şi Consemnaţiuni (C.E.C.).

------------------

    A se vedea şi Legea nr. 66 din 3 iulie 1996 privind reorganizarea Casei de Economii şi Consemnaţiuni din România în societate bancară pe acţiuni publicata în Monitorul  Oficial nr. 140 din 5 iulie 1996.

    ART. 1117

    Cheltuielile ofertelor reale şi ale consemnatiunii sunt în sarcina creditorului, de sunt făcute valabil.

    ART. 1118

    Pe cat timp consemnatiunea nu s-a primit de creditor, debitorul poate sa ia înapoi suma depusă, şi intr-acest caz codebitorii sau fidejusorii săi nu sunt liberaţi.

    ART. 1119

    Când debitorul a dobândit o hotărâre ce are puterea lucrului judecat*), prin care ofertele sau consemnatiunea s-au declarat bune şi valabile, el nu mai poate, chiar cu consimţământul creditorului, să-şi retragă suma depusă în prejudiciul codebitorului sau fidejusorilor săi.

--------------------

    *) Hotărâre definitiva, astfel cum e determinată prin art. 377 Cod procedura civilă.

    ART. 1120

    Creditorul, care a consimţit ca debitorul să-şi retragă consemnatiunea, după ce aceasta s-a declarat valabilă printr-o hotărâre ce dobandise puterea lucrului judecat*), pierde dreptul de privilegii sau ipoteci ce avea pentru plata creanţei sale.

---------------------

    *) Hotărâre definitiva, astfel cum e determinată prin art. 377 Cod procedura civilă.

    ART. 1121

    Dacă lucrul debit este un corp cert care trebuie a se trada*) în locul unde se găseşte, debitorul este obligat a soma pe creditor să-l ia, printr-un act ce i se va notifica sau în persoana sau la domiciliul sau, sau la domiciliul ales pentru executarea convenţiei. După aceasta somaţie, dacă creditorul nu-şi ia lucrul şi debitorul are trebuinţă de locul unde este pus, acesta din urma poate lua permisiunea justiţiei ca să-l depună în alta parte.

---------------------

    *) A se preda.

    & 5. Despre cesiunea bunurilor *)

--------------

    *) În stadiul actual al legislaţiei civile, cesiunea bunurilor nu are aplicabilitate practica.

    ART. 1122

    Cesiunea bunurilor este abandonarea stării sale întregi, făcută de debitorul ce nu poate plati creditorului sau creditorilor săi.

    ART. 1123

    Cesiunea bunurilor este voluntară sau judiciară.

    ART. 1124

    Cesiunea bunurilor voluntară este aceea ce se acceptă de creditori de buna voie şi care n-are alt efect decât acela ce rezultă chiar din stipulaţiile convenţiei încheiate între ei şi debitor.

    ART. 1125

    Cesiunea bunurilor este un beneficiu pe care legea îl acordă debitorului nefericit şi de bună-credinţă, cărui, ca să-şi poate redobândi libertatea, i se permite sa dea creditorilor săi înaintea justiţiei toate bunurile sale, şi chiar în caz de stipulaţie contrarie.

    ART. 1126

    Cesiunea judiciară nu transmite creditorilor proprietatea; ea le da numai dreptul de a face sa se vândă bunurile în folosul lor şi de a le lua venitul până la vânzare.

    ART. 1127

    Creditorii nu pot refuza cesiunea judiciară, decât în cazurile exceptate de lege. Ea descarcă pe debitor de constrângerea corporală; nu-l eliberează însă decât până în concurenta cu valoarea bunurilor lăsate în dispoziţia creditorilor. Când bunurile nu sunt îndestulătoare, el este obligat, de va dobândi altele, sa le lase şi pe acestea în dispoziţia creditorilor până la plata datoriei întregi.

    Secţiunea II

    Despre novatiune

    ART. 1128

    Noţiunea se operează în trei feluri:

    1. când debitorul contractează în privinţa creditorului sau o datorie nouă ce se substituie celei vechi care este stinsă;

    2. când un nou debitor este substituit celui vechi, care este descărcat de creditor;

    3. când, prin efectul unui nou angajament, un nou creditor este substituit celui vechi, către care debitorul este descărcat.

    ART. 1129

    Novatiunea nu se operează decât între persoane capabile de a contracta.

    ART. 1130

    Novatiunea nu se prezumă. Voinţa de a o face trebuie sa rezulte evident din act.

    ART. 1131

    Novatiunea, prin substituirea unui nou debitor, poate sa se opereze fără concursul primului debitor.

    ART. 1132

    Delegaţia, prin care un debitor da creditorului un alt debitor ce se obligă către dânsul, nu operează novatiunea, dacă creditorul n-a declarat expres, ca descarcă pe debitorul ce a făcut delegaţia.

    ART. 1133

    Creditorul ce a descărcat pe debitorul de care s-a făcut delegaţia n-are recurs în contra acestui debitor, dacă debitorul delegat devine nesolvabil, afara de cazul când prin act se rezerva expres acest drept, sau când delegatul este declarat falit sau căzut în deconfitura*), în momentul delegaţiei.

------------------

    *) Starea de insolvabilitate a unui debitor care nu este comerciant.

    ART. 1134

    Privilegiile şi ipotecile creanţei celei vechi nu le are şi creanţa ce-i este substituită, afara de cazul când creditorul le-a rezervat expres.

------------------

    A se vedea Legea nr. 115/1938 pentru unificarea dispoziţiilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 75) potrivit căreia dacă ipoteca creanţei novate a fost rezervată pentru garantarea noii creanţe, aceasta se va înscrie cu rangul vechii ipoteci, în temeiul înscrisului dovedind novatiunea.

    ART. 1135

    Când novatiunea se operează prin substituirea unui nou debitor, privilegiile şi ipotecile primitive ale creanţei nu pot trece asupra bunurilor noului debitor.

    ART. 1136

    Când novatiunea se operează între creditor şi unul din debitorii solidari, privilegiile şi ipotecile vechii creanţe nu se pot rezerva decât asupra bunurilor acelui care contracta nouă datorie.

    ART. 1137

    Codebitorii sunt liberaţi prin novatiunea făcută între creditori şi unul din debitorii solidari.

    Novatiunea făcută în privinţa debitorului principal liberează cautiunile.

    Secţiunea III

    Despre remiterea datoriei

    ART. 1138

    Remiterea voluntară a titlului original făcută de creditor debitorului da proba liberatiunii.

    Remiterea voluntară a copiei legalizate a titlului lasă a se presupune remiterea datoriei sau plata, până la proba contrarie.

----------------

    Dispoziţiile art. 1138 se referă prin termenii "titlului original" la înscrisul sub semnătura privată, iar prin termenii "copiei legalizate a titlului" la înscrisul autentic sau la copia legalizată a unei hotărâri judecătoreşti investita cu formula executorie.

    ART. 1139

    Remiterea lucrului dat ca siguranţa nu este de ajuns ca sa se facă a se presupune remiterea datoriei.

    ART. 1140

    Remiterea titlului original sau a copiei legalizate a titlului făcută unuia din debitori are aceleaşi efect în folosul codebitorilor.

-----------------

    A se vedea, de asemenea, nota de la art. 1138.

    ART. 1141

    Remiterea sau descărcarea expresă făcută în folosul unuia din codebitorii solidari liberează pe toţi ceilalţi, afara numai dacă creditorul şi-a rezervat anume drepturile sale în contra acestor din urma.

    În cazul din urma, creditorul nu poate cere plata datoriei decât scăzând partea celui căruia a făcut remitere.

    ART. 1142

    Remiterea sau descărcarea expresă făcută debitorului principal liberează cautiunile.

    Aceea acordată cauţiunii nu liberează pe debitorul principal.

    Aceea acordată unei din cauţiuni nu liberează în totul pe celelalte.

    Aceea acordată unei cauţiuni data în urma prin act separat, nu liberează în nimic pe celelalte.

    Aceea ce creditorul a primit de la o cauţiune pentru a o descărca din chezasia sa trebuie sa se impute asupra datoriei şi sa descarce pe debitorul principal şi pe celelalte cauţiuni.

    Secţiunea IV

    Despre compensaţie

    ART. 1143

    Când două persoane sunt datoare una alteia, se operează între dansele o compensaţie care stinge amândouă datoriile în felul şi cazurile exprese mai jos.

    ART. 1144

    Compensaţia se operează de drept, în puterea legii, şi chiar când debitorii n-ar şti nimic despre aceasta; cele două datorii se sting reciproc în momentul când ele se găsesc existând deodată şi până la concurenta cotitatilor lor respective.

    ART. 1145

    Compensaţia n-are loc decât între două datorii care deopotrivă au ca obiect o sumă de bani, o cantitate oarecare de lucruri fungibile de aceeaşi specie şi care sunt deopotrivă lichide şi exigibile.

    Prestaţiile în fructe, al căror preţ este regulat prin mercuriale, se recompensează cu sumele lichide şi exigibile.

    ART. 1146

    Termenul de graţie nu împiedică compensaţia.

    ART. 1147

    Compensaţia se operează oricare ar fi cauzele unei sau celeilalte datorii, afara de cazurile:

    1. unei cereri pentru restitutiunea unui lucru ce pe nedrept s-a luat de la proprietar;

    2. unei cereri pentru restitutiunea unui depozit neregulat;

    3. unei datorii declarate nesesizabile.

    ART. 1148

    Compensaţia se operează în privinţa cauţiunii, pentru ceea ce creditorul datoreşte debitorului principal.

    Compensaţia n-are loc, în privinţa debitorului principal pentru ceea ce creditorul datoreşte cauţiunii.

    ART. 1149

    Debitorul, care a acceptat pur şi simplu ca un creditor sa facă cesiunea drepturilor sale unei alte persoane, nu mai poate invoca în contra cesionarului compensaţia care ar fi avut loc în privinţa cedentului, înaintea acceptării.

    Când cesiunea s-a notificat debitorului, dar nu s-a acceptat de dânsul, nu se împiedică decât compensaţia posterioară acestei notificări.

    ART. 1150

    Când cele două datorii nu sunt platnice intr-acelasi loc, nu se poate opera compensaţia decât plătind cheltuielile remiterii*).

---------------

    *) Cheltuielile pricinuite de efectuarea plăţii în alt loc.

    ART. 1151

    Când sunt mai multe datorii compensabile, datorite de aceeaşi persoană, se urmează, pentru compensaţie, regulile stabilite pentru imputaţie de art. 1113.

    ART. 1152

    Compensaţia n-are loc în prejudiciul drepturilor dobândite de alte persoane. Astfel cel ce, fiind debitor, a devenit creditor în urma sechestrului*) ce i s-a făcut de o altă persoana, nu poate invoca compensaţia în prejudiciul sechestrantului.

----------------

    *) Popririi.

    ART. 1153

    Acel ce a plătit o datorie stinsă, de drept, prin compensaţie, nu mai poate, repetând plata creanţei pentru care n-a invocat compensaţia, sa pretindă, în prejudiciul altor persoane, privilegiile sau ipotecile acestei creanţe, afara numai dacă este o cauză evidenta, ce l-a făcut sa nu cunoască creanţa care trebuia sa compenseze datoria sa.

    Secţiunea V

    Despre confuziune

    ART. 1154

    Când calităţi necompatibile se întâlnesc pe capul aceleiaşi persoane se face o confuziune, care stinge amândouă drepturile, activ şi pasiv.

-----------------

    A se vedea în ceea ce priveşte raporturile dintre persoanele juridice Decretul nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare (art. 41 alin. 1), precum şi Legea societăţilor comerciale nr. 31/1990, Monitorul Oficial nr. 126 - 127 din 17 noiembrie 1990.

    ART. 1155

    Confuziunea, ce se operează prin concursul calităţilor de creditor şi debitor principal, liberează cautiunile.

    Aceea ce se operează prin concursul calităţilor de creditor sau debitor şi cauţiune, nu aduce stingerea obligaţiei principale; aceea ce se operează prin concursul calităţilor de creditor şi debitor nu profită codebitorilor săi solidari, decât pentru porţiunea datorată de dânsul.

    Secţiunea VI

    Despre pierderea lucrului datorat şi despre diferitele cazuri în care îndeplinirea obligaţiei este imposibilă

    ART. 1156

    Când obiectul obligaţiei este un corp cert şi determinat, de piere, de se scoate din comerţ, sau se pierde astfel încât absolut sa nu se ştie de existenta lui, obligaţia este stinsă, dacă lucrul a pierit sau s-a pierdut, fără greşeala debitorului, şi înainte de a fi pus în întârziere.

    Chiar când debitorul este pus în întârziere, dacă nu a luat asupră-şi cazurile fortuite, obligaţia se stinge, în caz când lucrul ar fi pierit şi la creditor, dacă i s-ar fi dat.

    Debitorul este ţinut de a proba cazurile fortuite ce alega. Ori în ce chip ar pieri sau s-ar pierde lucrul furat, pierderea sa nu liberează pe cel ce l-a sustras de a face restitutiunea preţului obligaţia se stinge totdeauna când printr-un eveniment oarecare, ce nu se poate imputa debitorului, se face imposibilă îndeplinirea acestei obligaţii.

    Secţiunea VII

    Despre acţiunea de anulare sau resciziune

    ART. 1157

    Minorul poate exercita acţiunea în resciziune pentru simpla leziune în contra oricărei convenţii.

--------------

    Art. 1157 a fost implicit modificat prin alin. 1 şi 2 din art. 25 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare.

    ART. 1158

    Când leziunea rezultă dintr-un eveniment cazual şi neasteptat, minorul n-are acţiunea în resciziune.

    ART. 1159

    Minorul ce face o simplă declaraţie ca este major are acţiunea în resciziune.

    ART. 1160

    Minorul comerciant, bancher sau artizan n-are acţiunea în resciziune contra angajamentelor ce a luat pentru comerţul sau arta sa.

--------------

    Dispoziţia art. 1160 a devenit inaplicabilă în privinţa comercianţilor, întrucât aceştia, potrivit art. 10 din Codul comercial, nu pot avea aceasta calitate înainte de împlinirea vârstei de 18 ani, vârsta la care în prezent se dobândeşte majoritatea.

    ART. 1161

    Minorul n-are acţiunea în resciziune contra convenţiilor făcute în contractul de căsătorie, dacă acesta s-a făcut cu consimţământul şi asistenţa acelora al căror consimţământ este cerut pentru validitatea căsătoriei sale.

---------------

    Dispoziţia art. 1161 a fost abrogată implicit prin abrogarea art. 1223-1293 Cod civil, privitoare la contractul de căsătorie, precum şi prin abrogarea art. 131 şi urm. Cod civil, privitoare la consimţământul cerut pentru căsătoria minorului.

    ART. 1162

    Minorul n-are acţiunea în resciziune contra obligaţiilor ce rezultă din delictele sau cvasi-delictele sale.

    ART. 1163

    Minorul nu mai poate exercita acţiune în resciziune în contra angajamentului făcut în minoritate, dacă l-a ratificat după ce a devenit major, şi aceasta şi în cazul când angajamentul este nul în forma sa, şi în acela când produce numai leziune.

    ART. 1164

    Când minorii, interzişii sau femeile maritate sunt admişi, în aceasta calitate, a exercita acţiune de resciziune în contra angajamentelor lor, ei nu întorc aceea ce au primit, în urmarea acestor angajamente, în timpul minorităţii, interdicţiei sau maritajului, decât dacă se probează ca au profitat de aceea ce li s-a dat.

----------------

    Dispoziţia art. 1164 a devenit inaplicabilă în privinţa femeilor maritate, prin efectul Legii privitoare la ridicarea incapacităţii civile a femeii maritate - promulgată cu Decretul nr. 1412, Monitorul Oficial nr. 94 din 20 aprilie 1932.

    ART. 1165

    Majorul nu poate, pentru leziune, sa exercite acţiunea în resciziune.

----------------

    A se vedea şi dispoziţia art. 694 Cod civil.

    ART. 1166

    Când formalităţile cerute, în privinţa minorilor sau interzisilor, atât pentru înstrăinarea imobilelor, cat şi pentru împărţirea unei succesiuni, s-au îndeplinit, ei sunt, relativ la aceste acte, consideraţi ca şi cum le-ar fi făcut în majoritate sau înaintea interdicţiei.

----------------

    A se vedea în acest sens şi art. 105, 129 şi 147 din Codul familiei.

    ART. 1167

    În lipsa unui act de confirmare sau de ratificare, este destul ca obligaţia sa se execute voluntar, după epoca în care obligaţia putea fi valabil confirmată sau ratificată.

    Confirmarea, ratificarea sau executarea voluntară, în forma şi epoca determinată de lege, ţine loc de renunţare în privinţa mijloacelor şi excepţiilor ce puteau fi opuse acestui act, fără a se vătăma însă drepturile persoanelor a treia.

    Confirmarea sau ratificarea, sau executarea voluntară a unei donatiuni, făcută de către erezi sau reprezentanţii donatorului*), după moartea sa, ţine loc de renunţare, atât în privinţa viciilor de forma, cat şi în privinţa oricărei alte excepţii.

------------------

    *) Cei care reprezintă drepturile donatorului.

    ART. 1168

    Donatorul nu poate repara, prin nici un act confirmativ, viciurile unei donaţii între vii; nulă în privinţa formei, ea trebuie sa se refacă cu formele legiuite.

    CAP. 9

    Despre probaţiunea obligaţiilor şi a plăţii

    ART. 1169

    Cel ce face o propunere înaintea judecăţii trebuie sa o dovedească.

    ART. 1170

    Dovada se poate face prin înscrisuri, prin martori, prin prezumţii, prin mărturisirea unei din părţi şi prin jurământ.

------------------

    Dovada nu se mai poate face prin jurământ în urma abrogării art. 1207-1222 Cod civil prin Decretul nr. 205/1950 pentru modificarea art. 1206 şi 1906 din Codul civil, pentru abrogarea art. 1200 pct. 3 şi art. 1207 - 1222 din acelaşi cod, precum şi pentru abrogarea art. 53 din C. com. - Buletinul Oficial nr. 68 din 12 august 1950.

    Secţiunea I

    Despre incrisuri

    & 1. Despre titlul autentic

    ART. 1171

    Actul autentic este acela care s-a făcut cu solemnităţile cerute de lege, de un funcţionar public, care are drept de a funcţiona în locul unde actul s-a făcut.

------------------

    A se vedea cu privire la autentificare:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    - Regulamentul de punere în aplicare a Legii notarilor publici şi a activitatti notariale, nr. 36/1995, aprobat prin Ordinul ministrului justiţiei nr. 710/C/1995.

    ART. 1172

    Actul care nu poate fi autentic din cauza necompetentei sau a necapacitatii funcţionarului, sau din lipsa de forme, este valabil ca scriptura sub semnătura privată, dacă s-a iscalit de părţile contractante.

    ART. 1173

    Actul autentic are deplina credinţa în privirea oricărei persoane despre dispoziţiile şi convenţiile ce constată.

    Executarea actului autentic, care este investit cu formula executorie, va fi suspendată prin punerea în acuzaţie, când se intenteaza o acţiune criminală*) în contra pretinsului autor al actului. Iar când în cursul unei instanţe civile actul se atacă de fals, tribunalele**) pot, după împrejurări, a suspenda provizoriu executarea actului.

-----------------

    *) Punerea în mişcare a acţiunii penale.

    **) Instanţele.

---------------

    În ceea ce priveşte defăimarea înscrisului ca fals, a se vedea Cod procedura civilă, art. 180 - 184.

    ART. 1174

    Actul cel autentic sau cel sub semnătura privată are tot efectul între părţi despre drepturile şi obligaţiile ce constată, precum şi despre aceea ce este menţionat în act, peste obiectul principal al convenţiei, când menţionarea are un raport oarecare cu acest obiect.

    Dar mentionarile care au de obiect un fapt cu totul străin de acela al convenţiei, nu pot servi decât numai la un început de dovada.

    ART. 1175

    Actul secret, care modifică un act public, nu poate avea putere decât între părţile contractante şi succesorii lor universali; un asemenea act nu poate avea nici un efect în contra altor persoane.

    & 2. Despre actele sub semnătura privată

    ART. 1176

    Actul sub semnătura privată, recunoscut de acela cărui se opune, sau privit, după lege, ca recunoscut, are acelaşi efect ca actul autentic, între acei care i-au subscris şi între cei care reprezintă drepturile lor.

    ART. 1177

    Acela cărui se opune un act sub semnătura privată este dator a-l recunoaşte sau a tagadui curat scriptura sau sub semnătura sa.

    Moştenitorii săi sau cei care reprezintă drepturile aceluia al căruia se pretinde ca ar fi actul pot declara ca nu cunosc scriptura sau subsemnatura autorului lor.

    ART. 1178

    Când cineva nu recunoaşte scriptura şi subsemnatura sa, sau când succesorii săi declară ca nu le cunosc, atunci justiţia ordonă verificarea actului.

    ART. 1179

    Actele sub semnătura privată, care cuprind convenţii sinalagmatice, nu sunt valabile dacă nu s-au făcut în atâtea exemplare originale câte sunt părţi cu interes contrar. Este de ajuns un singur exemplar original pentru toate persoanele care au acelaşi interes.

    Fiecare exemplar trebuie sa facă menţiune de numărul originalelor ce s-au făcut.

    Cu toate acestea, lipsa de menţiune ca originalele s-au făcut în număr indoit, întreit şi celelalte, nu poate fi opusă de acela care a executat din parte-i convenţia constatată prin act.

    ART. 1180

    Actul sub semnătura privată prin care o parte se obligă către alta a-i plati o sumă de bani sau o catime oarecare, trebuie sa fie scris, în întregul lui de acela care l-a subscris, sau cel puţin acesta, înainte de a subsemna, sa adauge la finele actului cuvintele bun şi aprobat, arătând totdeauna în litere suma sau câtimea lucrurilor şi apoi sa iscaleasca.

    Nu sunt supuşi la aceasta regula comercianţii, industrialii*), plugarii, vierii, slugile şi oamenii care muncesc cu ziua.

-----------------

    *) Meseriaşii.

    ART. 1181

    Când suma arătată în act este deosebită de aceea ce este arătată în bun, obligaţia se prezumă ca este pentru suma cea mai mica, chiar când actul precum şi bunul sunt scrise în întreg de mâna aceluia care s-a obligat, afara numai de nu se va proba în care parte este greşeala.

    ART. 1182

    Data scripturii private nu face credinţa în contra persoanelor a treia interesate, decât din ziua în care s-a înfăţişat la o dregatorie publica*), din ziua în care s-a înscris într-un registru public**), din ziua morţii aceluia sau unui din acei care l-au subscris, sau din ziua în care va fi fost trecut fie şi în prescurtare în acte făcute de ofiţeri publici***), precum procese-verbale pentru punerea pecetii sau pentru facerea de inventare.

-------------------

    *) Instituţie de stat.

    **) Registru anume destinat.

    ***) Funcţionar de stat.

    ART. 1183

    Registrele comercianţilor nu fac credinţa despre vânzările ce cuprind în contra persoanelor necomerciante. Dar judecătorul poate da jurământ la una sau la alta din părţi.

-------------------

    Partea a doua a dispoziţiilor art. 1183 a fost abrogată implicit ca urmare a abrogării art. 1207-1222 Cod civil prin Decretul nr. 205/1950 pentru modificarea art. 1206 şi 1906 din Cod civil, pentru abrogarea art. 1200 pct. 3 şi art. 1207-1222 din acelaşi cod, precum şi pentru abrogarea art. 53 din c. com. - Buletinul Oficial nr. 68 din 12 august 1950.

    ART. 1184

    Registrele comercianţilor se cred în contra lor, dar cel care voieşte a profita de ele nu poate despărţi cuprinderea lor, lăsând aceea ce poate a-i fi contrar.

    ART. 1185

    Registrele, cărţile sau hârtiile domestice nu fac credinţa în favoarea acelui care le-a scris, dar au putere în contra lui:

    1. când cuprind curat primirea unei plati;

    2. când cuprind menţiunea expresă ca nota sau scrierea din ele s-a făcut ca sa ţină loc de titlu în favoarea creditorului.

    ART. 1186

    Orice adnotatie făcut de creditor în josul, pe marginea, sau pe dosul unui titlu de creanţa, este crezuta, cu toate ca nu este subsemnata nici datată de el, când tinde a proba liberatiunea debitorului.

    Aceeaşi putere doveditoare are şi scriptura făcută de creditor pe dosul, marginea sau în josul duplicatului unui act sau chitanţa, dar numai când duplicatul va fi în mâinile debitorului.

    & 3. Despre raboaje

    ART. 1187

    Raboajele, când crestaturile după amândouă bucatile sunt egale şi corelative, sunt un mijloc de probare între persoanele care au obicei de a se servi cu un asemenea mijloc de probaţiune.

    & 4. Despre copiile titlurilor autentice

    ART. 1188

    Când originalul există, copia legalizată nu poate face credinţa decât despre ceea ce cuprinde originalul, înfăţişarea cărui se poate cere totdeauna.

    Când originalul nu există, copiile legalizate de ofiţerii publici*) competenţi se cred, după distincţiile următoare:

    1. copiile scoase din ordinea magistratului*), părţile fiind fata sau chemate, cu formele legale, precum şi copiile scoase fără intervenţia magistratului**), dar de fata cu părţile care au asistat de buna voia lor, au aceeaşi credinţă ca şi titlurile originale;

    2. copiile care se vor fi dat de ofiţerii publici***) competenţi, fără intervenţia magistratului sau consimţământul părţilor, fac asemenea credinţa după 30 de ani, socotiţi din ziua în care s-au dat aceste copii. Când asemenea copii vor fi date de mai puţin de 30 de ani, nu fac decât un început de dovada;

    3. copiile legalizate de un ofiţer public***) necompetent, nu pot face decât un simplu început de dovada;

    4. copiile copiilor nu au nici o putere probatoare.

------------------

    *) Funcţionar de stat.

    **) Judecător.

    ***) Funcţionar public.

-----------------

    1. A se vedea şi:

    - Legea nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995;

    - Regulamentul de punere în aplicare a Legii notarilor publici şi a activitatti notariale, nr. 36/1995, aprobat prin Ordinul ministrului justiţiei nr. 710/C/1995.

    2. Potrivit art. 22 al Decretului nr. 31/1954 privitor la persoanele fizice şi persoanele juridice - Buletinul Oficial nr. 8 din 30 ianuarie 1954, cu modificările ulterioare, certificatele eliberate în temeiul registrelor de stare civilă au aceeaşi putere doveditoare ca şi actele întocmite sau înscrise în registre.

    & 5. Despre acte recognitive

    ART. 1189

    Actul de recunoaşterea unei datorii constatate prin un titlu precedent nu face proba despre datorie şi nu dispensa pe creditor de a prezenta titlul original decât în următoarele cazuri:

    1. când actul de recunoaştere cuprinde cauza şi obiectul datoriei, precum şi data titlului primordial, sau

    2. când actul recognitiv, având o dată de 30 de ani, este ajutat de posesiune şi de unul sau mai multe acte de recunoaştere conforme cu dânsul.

    Actul recognitiv, în cele două cazuri menţionate, nu poate avea nici un efect despre ceea ce cuprinde mai mult decât titlul primordial, sau despre ceea ce nu este în asemănare cu acest titlu.

    & 6. Despre actele confirmative

    ART. 1190

    Actul de confirmare sau ratificarea unei obligaţii, în contra carei legea admite acţiunea în nulitate, nu este valabil, decât atunci când cuprinde obiectul, cauza şi natura obligaţiei, şi când face menţiune de motivul acţiunii în nulitate, precum şi despre intenţia de a repara viciul pe care se întemeia acea acţiune.

    Secţiunea II

    Despre martori

    & 1. Despre cazul când dovada prin martori nu este primită

    ART. 1191

    Dovada actelor juridice al căror obiect are o valoare ce depăşeşte suma de 250 lei, chiar pentru depozit voluntar, nu se poate face decât sau prin act autentic, sau prin act sub semnătura privată.

    Nu se va primi niciodată o dovadă prin martori, în contra sau peste ceea ce cuprinde actul, nici despre ceea ce se pretinde ca s-ar fi zis înaintea, la timpul sau în urma confecţionării actului, chiar cu privire la o sumă sau valoare ce nu depăşeşte 250 lei.

    Părţile însă pot conveni ca şi în cazurile arătate mai sus sa se poată face dovada cu martori, dacă aceasta priveşte drepturi de care ele pot sa dispună.

    ART. 1192

    Articolul precedent nu se aplică în cazul când cererea depăşeşte 250 lei numai prin unirea capitalului cu dobânzile.

    ART. 1193

    Cel care a format cerere în judecata, pentru o sumă mai mare de 250 lei, chiar de va voi a-şi restrânge cererea la 250 lei, nu va fi primit a înfăţişa dovada prin martori.

    ART. 1194

    Dovada prin martori nu se poate admite nici în cazul când cererea în judecata este pentru o sumă mai mica de 250 lei, dar care este un rest din o creanţă mai mare, neconstatata prin înscris.

    ART. 1195

    Când în aceeaşi instanţă o parte face mai multe cereri, pentru care nu are înscrisuri, dacă toate aceste cereri, unindu-se trec peste suma de 250 lei, dovada prin martori nu poate fi admisă, chiar când creditorul ar pretinde ca aceste creanţe provin din diferite cauze şi ca s-au născut în diferite epoci, afara numai dacă creditorul a dobândit aceste drepturi de la alte persoane.

    ART. 1196

    Toate cererile, sub orice titlu, care nu sunt justificate prin înscris, se vor face prin aceeaşi petiţie. Orice alte pretenţii posterioare neprobate prin înscris şi care se puteau face la darea petiţiei nu vor mai fi primite.

    ART. 1197

    Regulile mai sus prescrise nu se aplică în cazul când există un început de dovada scrisă.

    Se numeşte început de dovada orice scriptura a aceluia în contra căruia s-a format petiţia, sau a celui ce el reprezintă şi care scriptura face a fi de crezut faptul pretins.

    ART. 1198

    Acele reguli nu se aplică însă întotdeauna când creditorului nu i-a fost cu putinţa a-şi procura o dovadă scrisă despre obligaţia ce pretinde, sau a conserva dovada luată, precum:

    1. la obligaţiile care se nasc din cvasicontracte şi din delicte sau cvasidelicte;

    2. la depozitul necesar, în caz de incendiu, ruina, tumult sau naufragiu, şi la depozitele ce fac călătorii în ospataria unde trag; despre toate acestea judecătorul va avea în vedere calitatea persoanelor şi circumstanţele faptului;

    3. la obligaţiile contractate în caz de accidente neprevăzute, când nu era cu putinţa părţilor de a face înscrisuri;

    4. când creditorul a pierdut titlul ce-i servea de dovada scrisă, din o cauză de forţa majora neprevăzută.

    Secţiunea III

    Despre prezumţii

    ART. 1199

    Prezumtiile sunt consecinţele ce legea sau magistratul*) trage din un fapt cunoscut la un fapt necunoscut.

------------------

    *) Judecător.

    & 1. Despre prezumtiile stabilite de lege

    ART. 1200

    Sunt prezumţii legale acelea care sunt determinate special prin lege, precum:

    1. actele ce legea le declară nule pentru ca le priveşte făcute în frauda dispoziţiilor sale;

    2. în cazurile când legea declară ca dobândirea dreptului de proprietate sau liberatiunea unui debitor rezultă din oarecare împrejurări determinate;

    3. (Abrogat prin Decretul nr. 205/1950 pentru modificarea art. 1206 şi 1906 din Cod civil, pentru abrogarea art. 1200 pct. 3 şi 1207-1222 din acelaşi cod, precum şi pentru abrogarea art. 53 din C. com. - Buletinul Oficial nr. 68 din 12 august 1950).

    4. puterea ce legea acordă autorităţii lucrului judecat.

    ART. 1201

    Este lucru judecat atunci când a doua cerere în judecata are acelaşi obiect, este întemeiată pe aceeaşi cauză şi este între aceleaşi părţi, făcută de ele şi în contra lor în aceeaşi calitate.

    ART. 1202

    Prezumţia legală dispensa de orice dovada pe acela în favoarea căruia este făcută.

    Nici o dovadă nu este primită împotriva prezumţiei legale, când legea, în puterea unei asemenea prezumţii, anulează un act oarecare, sau nu da drept de a se reclama în judecata, afara numai de cazurile când legea a permis dovada contrarie şi afara de aceea ce se va zice în privinţa jurământului şi marturisirii ce ar face o parte în judecata.

-------------------

    Referirea alin. 2 din art. 1202 la jurământ şi la marturisire a fost implicit modificată ca urmare a abrogării art. 1200 pct. 3 prin Decretul nr. 205/1950 pentru modificarea art. 1206 şi 1906 din Cod civil, pentru abrogarea art. 1200 pct. 3 şi art. 1207-1222 din acelaşi cod, precum şi pentru abrogarea art. 53 din C. com. - Buletinul Oficial nr. 68 din 12 august 1950.

    & 2. Despre prezumtiile care nu sunt stabilite de lege

    ART. 1203

    Prezumtiile care nu sunt stabilite de lege sunt lăsate la luminile şi intelepciunea magistratului*); magistratul nu trebuie sa se pronunţe decât întemeindu-se pe prezumţii, care sa aibă o greutate şi puterea de a naşte probabilitatea; prezumtiile nu sunt permise magistratului decât numai în cazurile când este permisă şi dovada prin martori, afara numai dacă un act nu este atacat ca s-a făcut prin frauda, dol sau violenta.

-----------------

    *) Judecător.

    Secţiunea IV

    Despre mărturisirea unei părţi

    ART. 1204

    Se poate opune unei părţi mărturisirea ce a făcut sau înaintea începerii judecăţii, sau în cursul judecăţii.

    ART. 1205

    Mărturisirea extrajudiciara verbală nu poate servi de dovada când obiectul contestaţiei nu poate fi dovedit prin martori.

    ART. 1206

    Mărturisirea judiciară se poate face înaintea judecătorului de însăşi partea prigonitoare, sau de un împuternicit special al ei spre a face marturisire.

    Ea nu poate fi luată decât în întregime împotriva celui care a marturisit şi nu poate fi revocată de acesta, afara numai de va proba ca a făcut-o din eroare de fapt.

------------------

    Dispoziţia primei părţi din alin. 2 al art. 1206 a fost implicit modificată prin modificarea art. 129 şi 130 Cod procedura civilă Regula indivizibilitatii marturisirii nu mai are caracter obligatoriu, ci constituie o simplă îndrumare pentru judecători, care sunt datori sa stăruie prin toate mijloacele legale spre a descoperi adevărul.

    Secţiunea V

    Despre jurământ

    ART. 1207-1222

    (Abrogate prin Decretul nr. 205 din 12.VIII.1950 pentru modificarea art. 1206 şi 1906 din codul civil, pentru abrogarea art. 1200 pct. 3 şi art. 1207-1222 din acelaşi cod, precum şi pentru abrogarea art. 53 din Codul comercial).

    Titlul IV

    DESPRE CONTRACTUL DE CĂSĂTORIE ŞI DESPRE DREPTURILE RESPECTIVE ALE SOŢILOR

    CAP. 1

    ART. 1223-1232

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    CAP. 2

    Despre regimul dotal

    ART. 1233-1293

    (Abrogate expres prin art. 49 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    Titlul V

    DESPRE VINDERI

    CAP. 1

    Despre natura şi forma vânzării

    ART. 1294

    Vinderea este o convenţie prin care două părţi se obligă între sine, una a transmite celeilalte proprietatea unui lucru şi aceasta a plati celei dintâi preţul lui.

    ART. 1295

    Vinderea este perfecta între părţi şi proprietatea este de drept strămutată la cumpărător, în privinţa vânzătorului, îndată ce părţile s-au învoit asupra lucrului şi asupra preţului, deşi lucrul încă nu se va fi predat şi preţul încă nu se va fi numărat.

    În materie de vindere de imobile, drepturile care rezultă prin vinderea perfecta între părţi, nu pot a se opune, mai înainte de transcriptiunea actului, unei a treia persoane care ar avea şi ar fi conservat, după lege, oarecare drepturi asupra imobilului vândut.

---------------

    A se vedea nota de la art. 1306, precum şi art. 710-720 Cod procedura civilă.

    ART. 1296

    Vinderea se poate face sau pur sau sub condiţie.

    Ea poate avea de obiect două sau mai multe lucruri alternative.

    În toate cazurile efectele sale sunt regulate după principiile generale ale convenţiilor.

    ART. 1297

    În caz de vindere făcută prin dare de arvuna, convenţia accesorie a arvunei nu va putea avea nici un efect:

    1. dacă convenţia principala a vinderii este nulă;

    2. dacă vinderea se execută;

    3. dacă vinderea se reziliază prin comun consimţământ;

    4. dacă executarea vinderii a devenit imposibilă fără culpa nici uneia din părţi.

    Arvuna în aceste cazuri se va înapoia sau se va prinde în prestatiunile reciproce, după împrejurări.

    ART. 1298

    Dacă vinderea nu s-a executat prin culpa unei din părţile contractante, aceasta va pierde arvuna data sau o va întoarce îndoită, având-o primită, dacă partea care nu este în culpa nu ar alege mai bine sa ceara executarea vinderii.

    ART. 1299

    Dacă s-au vândut marfe cu gramada, vinderea este perfecta, deşi marfele n-au fost încă cantarite, numarate sau măsurate.

    ART. 1300

    Dacă însă marfele nu s-au vândut cu gramada, ci după greutate, după număr sau măsura, lucrurile vândute rămân în rizicul-pericol al vânzătorului, până ce vor fi cantarite, numarate sau măsurate; dar aceasta nu împiedică pe cumpărător de-a cere şi a dobândi la caz de neexecutare, sau predarea lucrurilor vândute sau daune-interese, dacă se cuvine.

    ART. 1301

    În privinţa vinului, a oliului şi a altor asemenea lucruri care, după obicei, se gusta mai înainte de a se cumpăra, vinderea nu există până ce cumpărătorul nu le-a gustat şi n-a declarat ca-i convin.

    ART. 1302

    Vinderea făcută pe încercate este totdeauna presupusa condiţională până la încercare.

    ART. 1303

    Preţul vânzării trebuie sa fie serios şi determinat de părţi.

    ART. 1304

    Cu toate acestea, determinarea preţului poate fi lăsată la arbitratul*) unei a treia persoane.

--------------------

    *) La hotărârea.

    ART. 1305

    Spezele vânzării sunt în sarcina cumpărătorului, în lipsa de stipulaţie contrarie.

    CAP. 2

    Cine poate cumpăra sau vinde

    ART. 1306

    Pot cumpăra şi vinde toţi cărora nu le este oprit prin lege.

--------------

    A se vedea:

    - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 105 alin. 3, art. 128, 129 şi 147);

    - Legea nr. 15/1990 privind reorganizarea unităţilor economice de stat ca regii autonome şi societăţi comerciale, în Monitorul Oficial nr. 98 din 8 august 1990 (art. 5 alin. 3);

    - Legea fondului funciar nr. 18/1991, (art. 45-49) în Monitorul Oficial nr. 37 din 20 februarie 1991.

    - Legea administraţiei publice locale, nr. 69/1991, republicată în Monitorul Oficial nr. 79 din 18 aprilie 1996.

    ART. 1307

    Vânzarea nu se poate face între soţi decât pentru cauza de lichidare, şi anume:

    1. când, în caz de separaţie de patrimonii, unul dintre soţi da celuilalt, drept plata unei datorii, o avere a sa;

    2. când bărbatul cedează femeii, chiar neseparata, din averea sa, pentru o cauză legitima, precum pentru un imobil ce era dator să-i cumpere cu bani dotali, sau pentru o sumă ce-i datora;

    3. când femeia cedează bărbatului sau, din avutul sau propriu, drept plata unei sume promisa bărbatului ca dota.

    În toate cazurile moştenitorii rezervatari ai părţilor contractante au drept de a ataca asemenea operaţii, dacă ele ascund beneficii indirecte.

------------------

    Art. 1307 a fost modificat implicit prin abrogarea art. 1223-1293 Cod civil. Drept urmare a acestei abrogări, regula interzicerii vânzării între soţi nu mai comportă - în măsura în care ele erau proprii regimului matrimonial dotal - excepţiile pentru cauza de lichidare prevăzute la pct. 1, 2 şi 3 din art. 1307.

    ART. 1308

    Sub pedeapsa de nulitate, nu se pot face adjudecatari nici direct, nici prin persoane interpuse:

    1. tutorii, ai averii celor de sub a lor tutela;

    2. mandatarii, ai averii ce sunt însărcinaţi sa vanza;

    3. administratorii, ai averii comunelor sau stabilimentelor încredinţate îngrijirii lor;

    4. oficiantii publici*), ai averilor statului ale căror vânzări se fac printr-insii.

------------------

    *) Funcţionar de stat.

------------------

    A se vedea Constituţia României, art. 135, alin. 3, precum şi Legea administraţiei publice locale nr. 69/1991, republicată în Monitorul Oficial nr. 79 din 18 aprilie 1996.

    ART. 1309

    Judecătorii şi supleanţii*), membrii ministerului public**) şi avocaţii nu se pot face cesionari de drepturi litigioase, care sunt de competinţa tribunalului judeţean în a cărui raza teritorială îşi exercită funcţiunile lor, sub pedeapsa de nulitate, speze şi daune-interese.

------------------

    *) Grad judecătoresc desfiinţat prin decretul nr. 132 din 2 aprilie 1949 pentru organizarea judecătorească.

    **) Procurori.

    CAP. 3

    Despre lucrurile care se pot vinde

    ART. 1310

    Toate lucrurile care sunt în comerţ*), pot sa fie vândute, afara numai dacă vreo lege a oprit aceasta.

------------------

    *) În circuitul civil.

------------------

    A se vedea şi notele de la art. 475 şi 1306.

    ART. 1311

    Dacă în momentul vânzării, lucrul vândut era pierit în tot, vinderea este nulă. Dacă a pierit numai în parte, cumpărătorul are alegerea între a se lăsa de contract, sau a pretinde reducerea preţului.

    CAP. 4

    Despre obligaţiile vânzătorului

    Secţiunea I

    Dispoziţii generale

    ART. 1312

    Vânzătorul este dator sa explice curat îndatoririle ce înţelege a lua asupră-şi.

    Orice clauza obscura sau indoioasa se interpretează în contra vânzătorului.

------------------

    Vezi nota de la art. 1294.

    ART. 1313

    Vânzătorul are două obligaţii principale, a preda lucrul şi a răspunde de dânsul.

------------------

    Vezi nota de la art. 1294.

    Secţiunea II

    Despre predarea lucrului

    ART. 1314

    Predarea este strămutarea lucrului vândut în puterea şi posesiunea cumpărătorului.

    ART. 1315

    Obligaţia de a preda imobilele se îndeplineşte din partea vânzătorului prin remiterea cheilor, dacă e vorba de o clădire, sau prin remiterea titlului de proprietate.

    ART. 1316

    Predarea lucrurilor mobile se face: sau prin traditiunea reală, sau prin remiterea cheilor clădirii, în care se află puse, sau prin simplul consimţământ al părţilor, dacă strămutarea nu se poate face în momentul vânzării, sau dacă cumpărătorul le avea în puterea sa, la facerea vânzării, cu vreun alt titlu.

    ART. 1317

    Spezele predării sunt în sarcina vânzătorului, şi ale ridicării în sarcina cumpărătorului, dacă nu este stipulaţiune contrarie.

    ART. 1318

    Traditiunea lucrurilor necorporale se face, sau prin remiterea titlurilor, sau prin uzul ce face cumpărătorul de dansele, cu consimţământul vânzătorului.

    ART. 1319

    Predarea trebuie sa se facă la locul unde, se află lucrul vândut în timpul vânzării, dacă părţile nu s-au învoit altfel.

    ART. 1320

    Dacă vânzătorul nu face predarea în timpul determinat de ambele părţi, cumpărătorul va avea facultatea de a alege între a cere rezoluţiunea vânzării sau punerea sa în posesie, dacă întârzierea nu provine decât din faptul vânzătorului.

    ART. 1321

    În toate cazurile, vânzătorul trebuie sa fie condamnat*) la daune-interese, dacă urmează vreo vătămare pentru cumpărător din nepredarea lucrului la timp.

---------------

    *) Obligat.

    ART. 1322

    Vânzătorul nu este dator sa predea lucrul, dacă cumpărătorul nu plăteşte preţul şi nu are dat de vânzător un termen pentru plata.

    ART. 1323

    El nu va fi dator sa facă predarea, chiar de ar fi şi dat un termen pentru plata, dacă de la vânzare incoace, cumpărătorul a căzut în faliment sau în nesolvabilitate, încât vânzătorul se află în pericol de a pierde preţul, afara numai dacă cumpărătorul va da cauţiune ca va plati la termen.

    ART. 1324

    Lucrul trebuie sa fie predat în starea în care se află în momentul vânzării. Din acea zi toate fructele sunt ale cumpărătorului.

    ART. 1325

    Obligaţia de a preda lucrul cuprinde accesoriile sale şi tot ce a fost destinat la uzul sau perpetuu

    ART. 1326

    Vânzătorul este dator sa predea cuprinsul lucrului vândut în măsura determinată prin contract, însă cu modificările mai jos arătate.

    ART. 1327

    Dacă vânzarea unui imobil s-a făcut cu aratare de cuprinsul sau, şi pe atât măsura, vânzătorul este dator sa predea cumpărătorului, dacă acesta cere, cuprinsul arătat în contract. Neputând, sau cumpărătorul necerand, vânzătorul este dator sa sufere o scădere proporţională la preţ.

    ART. 1328

    Dacă, din contra, în cazul articolului precedent, s-ar găsi ca cuprinsul lucrului e mai mare decât cel arătat în contract, cumpărătorul poate sau a complini preţul după numărul măsurilor aflate, sau, dacă excedentele cuprinsului aflat se ridică la o ă douăzecea parte a cuprinsului declarat în contract, a strica vânzarea.

    ART. 1329

    În toate cazurile de vânzare, făcută altfel decât pe atât măsura, fie vânzarea de un corp cert şi limitat, fie de mai multe fonduri distincte şi separate, fie concepută cu expresia măsurii înaintea desemnării obiectului sau din contra, nici vânzătorul n-are drept la adaos de preţ, pentru excedent, nici cumpărătorul, la scădere pentru lipsa, decât în cazul când excedentul sau lipsa pretuieste o ă douăzecea parte din preţul total al vânzării.

    ART. 1330

    Dispoziţiile celor trei articole precedente nu se vor aplica decât în lipsa de stipulaţie contrarie între părţi.

    ART. 1331

    Când, după art. 1328 şi 1329, este caz de a se adaugi preţul pentru excedent de măsuri, cumpărătorul are facultatea de a alege, între a strica vânzarea şi a împlini preţul. Suplimentul preţului se răspunde cu dobânda, dacă cumpărătorul a păstrat imobilele.

    ART. 1332

    În toate cazurile, când cumpărătorul are drept de a strica vânzarea, vânzătorul este dator să-i restituie, deosebit de preţ, dacă l-a primit, spezele contractului.

    ART. 1333

    Dacă s-au vândut două fonduri printr-un singur contract, drept un singur preţ, cu aratare de măsura fiecăruia, şi cuprinsul unuia este mai mic decât cel declarat, iar al celuilalt mai mare, se va face compensaţie între preţul excedentului şi preţul lipsei, şi acţiunea vânzătorului pentru adăugire sau a cumpărătorului pentru scădere de preţ va fi supusă regulilor mai sus stabilite.

    ART. 1334

    Acţiunea vânzătorului pentru complinirea preţului şi a cumpărătorului, pentru scăderea preţului sau pentru stricarea contractului, se prescriu printr-un an din ziua contractului.

    ART. 1335

    Pericolul total sau parţial al lucrului vândut, mai înainte de predare, se judecă după regulile generale ale obligaţiilor convenţionale.

    Secţiunea III

    Despre răspunderea vânzătorului

    ART. 1336

    Vânzătorul răspunde către cumpărător:

    1. de linistita posesiune a lucrului, şi

    2. de viciile aceluiaşi lucru.

    & 1. Răspunderea de evicţiune

    ART. 1337

    Vânzătorul este de drept obligat, după natura contractului de vânzare, a răspunde către cumpărător de evicţiunea totală sau parţială a lucrului vândut, sau de sarcinile la care s-ar pretinde supus acel obiect şi care n-ar fi declarate la facerea contractului.

    ART. 1337

    Părţile pot prin convenţie sa adauge, sa micşoreze sau sa stearga obligaţia de evicţiune.

    ART. 1339

    În nici un mod vânzătorul nu se poate sustrage de la răspunderea pentru evicţiunea care ar rezulta dintr-un fapt personal al sau; orice convenţie contrarie este nulă.

    ART. 1340

    Stipulatia prin care vânzătorul se descarcă de răspunderea pentru evicţiune, nu-l scuteşte de a restitui preţul, în caz de evicţiune, afara numai dacă cumpărătorul a cunoscut, la facerea vânzării, pericolul evictiunii, sau dacă a cumpărat pe răspunderea sa proprie.

    ART. 1341

    Când vânzătorul este răspunzător de evicţiune, cumpărătorul, dacă este evins, are dreptul a cere de la vânzător:

    1. restituirea preţului;

    2. fructele, dacă este dator a le întoarce proprietarului care l-a evins;

    3. spezele instanţei*) deschise de dânsul în contra vânzătorului şi ale celei deschise de invingator în contra sa;

    4. daune-interese şi spezele contractului de vindere.

-----------------

    *) Cheltuieli de judecata.

    ART. 1342

    Dacă, la epoca evictiunii, lucrul vândut se află de o valoare inferioară sau a suferit deteriorări ori prin neglijenţa cumpărătorului, ori prin evenimente independente de cumpărător vânzătorul nu se poate apara de a restitui preţul întreg.

    ART. 1343

    Dar dacă cumpărătorul a tras foloase din stricăciunile ce a făcut lucrului, vânzătorul are dreptul a opri din preţ o sumă egala cu acele foloase.

    ART. 1344

    Dacă lucrul vândut se află, la epoca evictiunii, de o valoare mai mare, din orice cauza, vânzătorul este dator sa plătească cumpărătorului, pe lângă preţul vânzării, excedentele valorii în timpul evictiunii.

    ART. 1345

    Vânzătorul este dator sa întoarcă cumpărătorului, el însuşi sau prin evingator, toate spezele necesare, utile şi de întreţinere ale aceluia.

    ART. 1346

    Dacă vânzătorul a vândut cu rea-credinţă fondul altuia, el va fi dator sa întoarcă cumpărătorului toate spezele ce va fi făcut, şi cele de simpla placere.

    ART. 1347

    Dacă cumpărătorul este evins numai de o parte a lucrului şi aceasta are, în privinţa totului, o aşă însemnătate încât cumpărătorul n-ar fi cumpărat lucrul fără acea parte, el poate strica vânzarea.

    ART. 1348

    Dacă în caz de evicţiunea unei părţi a fondului vândut, nu se strica vânzarea, cumpărătorul are dreptul a cere valoarea, în momentul evictiunii, a părţii de care a fost evins, iar nu o parte proporţională din preţ, ori de au crescut sau de au scăzut imobilele în valoare de la vindere incoace.

    ART. 1349

    Dacă imobilul vândut se află însărcinat de servituţi neaparate, nedeclarate de vânzător şi de o aşă importanta, încât se poate presupune ca cumpărătorul n-ar fi cumpărat de le-ar fi cunoscut, el poate cere sau stricarea contractului sau indemnitate.

    ART. 1350

    Chestiunile de daune-interese ce ar rezulta din neexecutarea vinderii şi care nu sunt prevăzute aici se vor decide după regulile generale ale convenţiilor.

    ART. 1351

    Dacă cumpărătorul s-a judecat până la ultima instanţa cu evingatorul sau, fără sa cheme în cauza pe vânzător, şi a fost condamnat, vânzătorul nu mai răspunde de evicţiune, de va proba ca erau mijloace sa câştige judecata.

    & 2. Răspunderea de viciile lucrului vândut

    ART. 1352

    Vânzătorul este supus la răspundere pentru viciile ascunse ale lucrului vândut, dacă din cauza acelora, lucrul nu este bun de întrebuinţat, după destinarea sa, sau întrebuinţarea sa e atât de micşorată, încât se poate presupune ca cumpărătorul nu l-ar fi cumpărat, sau n-ar fi dat pe dânsul ceea ce a dat, de i-ar fi cunoscut viciile.

    ART. 1353

    Vânzătorul nu este răspunzător de viciile aparente şi despre care cumpărătorul a putut singur sa se convingă.

    ART. 1354

    El este răspunzător de viciile ascunse, chiar şi când nu le-a cunoscut, afara numai dacă, în cazul acesta, nu se va fi învoit cu cumpărătorul ca sa nu răspundă de vicii.

    ART. 1355

    În cazurile art. 1352 şi 1354, cumpărătorul poate sau a întoarce lucrul şi a-şi primi preţul, sau a opri lucrul şi a cere înapoierea unei părţi din preţ arbitrata prin experţi.

    ART. 1356

    Dacă vânzătorul cunoştea viciile lucrului, el este dator, pe lângă restitutiunea preţului, de toate daunele-interese către cumpărător.

    ART. 1357

    Dacă vânzătorul nu cunoştea viciile lucrului, el nu poate fi apucat decât pentru restitutiunea preţului şi pentru spezele făcute de cumpărător cu ocazia vânzării.

    ART. 1358

    Dacă lucrul a pierit din cauza viciilor sale, vânzătorul este dator a întoarce cumpărătorului preţul şi a-l dezdauna, conform celor două articole precedente.

    Dar pierderea lucrului prin caz fortuit va fi pe seama cumpărătorului.

    ART. 1359

    Acţiunea pentru vicii redibitorii trebuie sa fie intentată de cumpărător în scurt termen, după natura viciului, obiceiul din partea locului şi distanţa.

----------------

    A se vedea art. 5 din Decretul nr. 167/1958 privitor la prescripţia extinctivă Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare.

    ART. 1360

    Aceasta acţiune nu există în vânzările publice.

    CAP. 5

    Despre obligaţiile cumpărătorului

    ART. 1361

    Principala obligaţie a cumpărătorului este de a plati preţul la ziua şi la locul determinat prin contract.

    ART. 1362

    Dacă nu s-a determinat nimic în privinţa aceasta prin contract, cumpărătorul este dator a plati la locul şi la timpul în care se face predarea lucrului.

    ART. 1363

    Cumpărătorul datoreşte dobânda preţului vânzării până la platirea capitalului, în cele trei următoare cazuri:

    - dacă aceasta s-a cuprins anume în contract;

    - dacă lucrul vândut şi predat produce fructe sau alte venituri;

    - dacă cumpărătorul a fost interpelat*) a plati.

    În acest după urma caz dobânda nu curge decât din momentul interpelării.

--------------------

    *) Pus în întârziere.

    ART. 1364

    Dacă cumpărătorul este tulburat, sau are cuvânt de a se teme ca ar fi tulburat prin vreo acţiune, sau ipotecară sau de revendicare, el poate suspenda plata preţului până ce vânzătorul va face sa înceteze tulburarea sau va da cauţiune, afara numai dacă se va fi stipulat ca plata sa se facă chiar de ar urma tulburarea.

    ART. 1365

    Dacă cumpărătorul nu plăteşte preţul, vânzătorul poate cere rezoluţiunea vânzării.

    ART. 1366

    Rezoluţiunea vânzării de imobile se pronunţă îndată, dacă vânzătorul este în pericol de a pierde lucrul şi preţul.

    Dacă asemenea pericol nu există, judecătorul poate da cumpărătorului un termen mai mult sau mai puţin lung, după împrejurări, fără sa poată da în nici un caz al doilea termen.

    Trecând acel termen, fără ca cumpărătorul sa plătească, se va pronunţa rezoluţiunea vânzării.

    ART. 1367

    Când la o vânzare de imobile s-a stipulat ca, în lipsa de plata preţului în termenul defipt vânzarea va fi de drept rezolvată, cumpărătorul poate plati după expirarea termenului, pe cat timp nu este pus de vânzător în întârziere printr-o interpelare în forma*); dar după asemenea interpelare, judecătorul**) nu-i poate da termen.

------------------

    *) Într-unul din modurile admise de lege.

    **) Instanţa judecătorească.

    ART. 1368

    Acţiunea vânzătorului pentru rezoluţiunea vânzării este reală. Cu toate acestea, vânzătorul nu se va putea prevalida*) de dreptul sau, în contra autorităţii publice, nici în contra adjudecatorilor în vânzări silite, decât conformându-se, pentru acest din urma caz, regulilor prescrise în procedura.

------------------

    *) Prevala.

    ART. 1369

    Acţiunea rezolutorie creata prin art. 1365 este supusă la acelaşi mod de conservare ca şi privilegiul vânzătorului. Ea nu poate fi exercitată, după stingerea acestui privilegiu, cu vătămarea unei a treia persoane, care a câştigat de la cumpărător drepturi asupra imobilului vândut, şi care s-a conformat legilor ca sa păstreze acele drepturi.

-----------------

    A se vedea şi art. 17 alin. 1 din Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare, şi art. 4 şi 5 din Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare.

    ART. 1370

    La vânzări de denariate*) şi de lucruri mobile, vânzarea se va rezolvi de drept şi fără interpelare**) în folosul vânzătorului, după expirarea termenului pentru ridicarea lor.

------------------

    *) Producte.

    **) Punere în întârziere.

    CAP. 6

    Despre rezoluţiunea vânzării prin răscumpărare

    ART. 1371 - 1387.

    (Abrogate prin art. 4 al Legii contra cametei din 2.IV.1931).

    CAP. 7

    Despre licitaţie

    ART. 1388

    Dacă un lucru comun al mai multor nu se poate împărţi uşor şi fără pierdere; sau dacă într-o împărţeala de buna voie, s-ar află lucruri pe care nici unul din impartitori n-ar putea, sau n-ar voi a lua; vânzarea unor asemenea lucruri se va face cu licitaţie şi preţul se va împărţi între coproprietari.

    ART. 1389

    Fiecare din proprietari poate cere a se chema la licitaţie străini*); vor trebui de neapărat sa se cheme, dacă unul din coproprietari este minor.

------------------

    *) Alte persoane decât coproprietarii.

------------------

    Potrivit art. 147 din Codul familiei Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare, regulile privitoare la tutela minorului care nu a împlinit vârsta de 14 ani se aplică şi în cazul tutelei celui pus sub interdicţie.

    ART. 1390

    Modul şi formalităţile pentru licitaţie sunt arătate la titlul "Despre succesiuni" în codicele de procedura.

-----------------

    A se vedea Legea nr. 603/1943 pentru simplificarea impartelilor judiciare - Monitorul Oficial nr. 212 din 10 septembrie 1943, cu modificările ulterioare - care reglementează în prezent materia la care face trimitere art. 1390.

    CAP. 8

    Despre strămutarea creanţelor şi altor lucruri necorporale

    ART. 1391

    La strămutarea unei creanţe, a unui drept sau a unei acţiuni, predarea între cedente şi cesionar se face prin remiterea titlului.

    ART. 1392

    Cel ce vinde o creanţă, sau orice alt lucru necorporal, este dator sa răspundă de existenta sa valabilă în folosul sau, în momentul vânzării, deşi vânzarea n-ar cuprinde aceasta îndatorire de răspundere.

    ART. 1393

    Cesionarul nu poate opune dreptul sau la o ă treia persoana decât după ce a notificat debitorului cesiunea.

    Acelaşi efect va avea acceptarea cesiunii făcută de debitor într-un act autentic.

    ART. 1394

    Cu toate acestea, orice act sau hotărâre care constată o cesiune sau o chitanţă de chirie sau arenda pe doi ani viitori, va trebui sa fie transcris pe registrele oficiului ipotecar.

-------------------

    1. Transcrierea la care se referă art. 1394 se face în registrul de transcrieri al notariatului unde este situat bunul nemişcător, potrivit art. 710 şi 711 pct. 8 - 9 Cod procedura civilă şi Legii nr. 36 din 12 mai 1995 - Legea notarilor publici şi a activităţii notariale - publicata în Monitorul Oficial nr. 92 din 16 mai 1995.

    2. Cu privire la opozibilitatea unor contracte de locaţiune şi a unor cesiuni de venituri, a se vedea şi:

    - art. 14 din Legea nr. 241/1947 pentru punerea în aplicare în Transilvania a Legii pentru unificarea dispoziţiilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare;

    - art. 21 din Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947 cu modificările ulterioare.

    ART. 1395

    Dacă mai înainte de notificarea cesiunii făcută de cedent sau de cesionar debitorului, acesta platise cedentului, liberarea sa va fi valabilă.

    ART. 1396

    Vinderea sau cesiunea unei creanţe cuprinde accesoriile creanţei, precum cauţiunea, privilegiul şi ipoteca.

------------------

    Dispoziţiile art. 1396 au fost interpretate prin Decretul-lege pentru abrogarea art. 33 din Legea cu privire la unele dispoziţiuni pentru înlesnirea şi refacerea creditului din 20 aprilie 1935 şi pentru interpretarea art. 1396 Cod civilă, art. 277 c. com. şi art. 16 din Legea asupra cambiei şi biletului la ordin - promulgat cu Decretul nr. 3673, Monitorul Oficial nr. 856 din 1 noiembrie 1940.

    Dispoziţiile legii arătate mai sus au fost menţinute în vigoare prin art. 2 al Decretului 247/1950 pentru abrogarea Legii din 20 aprilie 1935 privitoare la unele dispoziţii pentru înlesnirea şi refacerea creditului - Buletinul Oficial nr. 104 din 16 noiembrie 1950.

    ART. 1397

    Vânzătorul sau cedentul unei creanţe nu răspunde de solvabilitatea debitorului, decât dacă s-a indatorat anume la aceasta şi numai până la suma preţului de dânsul primit.

    ART. 1398

    Când a primit asupră-şi răspunderea pentru solvabilitatea debitorului, aceasta îndatorire se înţelege contractată numai în ceea ce priveşte solvabilitatea actuala a debitorului, nu şi cea viitoare, afara de cazul când se stipulează anume contrariul.

    ART. 1399

    Cel ce vinde o moştenire, fără a specifica cu de-amanuntul obiectele intr-insa cuprinse, nu răspunde decât de calitatea sa de moştenitor.

    ART. 1400

    Dacă s-a folosit de fructele vreunui fond, sau a primit plata vreunei creanţe ereditare, sau a vândut lucruri de ale succesiunii, este dator sa întoarcă toate acestea cumpărătorului, dacă nu şi le-a rezervat anume la vânzare.

    ART. 1401

    Cumpărătorul este dator şi el sa întoarcă vânzătorului sumele plătite de acesta pentru datoriile şi sarcinile succesiunii, şi să-i ţină seama de sumele de care era el însuşi creditor al succesiunii, dacă nu e stipulaţie contrarie.

    ART. 1402

    Cel în contra cărui există un drept litigios vândut se va putea libera de cesionar numarandu-i preţul real al cesiunii, spezele contractului şi dobânda din ziua când cesionarul a plătit preţul cesiunii.

    ART. 1403

    Lucrul se socoteşte litigios când există proces sau contestaţie asupra fondului dreptului.

    ART. 1404

    Dispoziţiile art. 1402 încetează:

    1. când cesiunea s-a făcut la un comostenitor sau coproprietar al dreptului cedat;

    2. când s-a făcut la un creditor, spre plata creanţei sale;

    3. când s-a făcut către posesorul fondului asupra căruia există dreptul litigios.

    Titlul VI

    DESPRE SCHIMB

    ART. 1405

    Schimbul este un contract prin care părţile îşi dau respectiv un lucru pentru altul.

----------------

    1. Cu privire la schimbul de terenuri a se vedea Legea nr. 18/1991 a fondului funciar (art. 51, 52).

    2. A se vedea şi nota de la art. 1306.

    ART. 1406

    Schimbul se face prin singurul consimţământ, întocmai ca şi vânzarea.

-----------------

    A se vedea nota de la art. 971.

    ART. 1407

    Dacă unul dintre copermutanti*) a primit lucrul lui dat în schimb, şi în urma probează ca celălalt contractant nu este proprietar al acelui lucru, nu poate fi constrâns a preda pe cel ce dânsul a promis, ci numai a întoarce pe cel primit.

------------------

    *) Parte în contractul de schimb.

    ART. 1408

    Copermutantul*) evins de lucrul primit în schimb poate cere daune-interese sau întoarcerea lucrului sau.

------------------

    *) Parte în contractul de schimb.

    ART. 1409

    Toate celelalte reguli prescrise pentru vânzare, se aplică şi la contractul de schimb.

    Titlul VII

    DESPRE CONTRACTUL DE LOCAŢIUNE

    CAP. 1

    Dispoziţii generale

    Art. 1410

    Obiectul contractului de locaţiune este un lucru sau o lucrare.

    ART. 1411

    Locaţiunea lucrurilor este un contract prin care una din părţile contractante se indatoreste a asigura celeilalte folosinţa unui lucru pentru un timp determinat, drept un preţ determinat.

    ART. 1412

    Locaţiunea lucrărilor este un contract prin care una din părţi se indatoreste drept un preţ determinat, a face ceva pentru cealaltă parte.

-----------------

    Locaţiunea lucrărilor, astfel cum este determinată prin art. 1470 Cod civil, formează în prezent obiectul reglementărilor speciale cuprinse în Codul muncii - Legea nr. 10, Buletinul Oficial nr. 140 din 1 decembrie 1972, sau în dispoziţiile normative privitoare la contractul de transport - terestru, fluvial, maritim şi aerian, sau la contractul de antrepriza.

    ART. 1413

    Locatiunile sunt de mai multe feluri şi au regulile lor proprii.

    Se cheamă închiriere locaţiunea edificiilor şi aceea a miscatoarelor;

    Arendarea, locaţiunea fondurilor rurale;

    Prestaţia lucrărilor, locaţiunea muncii şi a serviciului;

    Antrepriza, luarea săvârşirii unei lucrări drept un preţ determinat, când materialul se da de acela pentru care se execută o lucrare.

    ART. 1414

    Se consideră ca o locaţiune orice concesiune temporară a unui imobil drept o prestaţie anuală, ori sub ce titlu ar fi făcută.

    O asemenea concesiune nu trece către cesionar nici o proprietate, chiar când s-ar fi stipulat contrariul, ceea ce va fi fără nici un efect.

    ART. 1415

    Locatiunile ereditare astăzi în fiinţa cunoscute sub numele de emfiteuze, ori embatic (besman), se păstrează. Ele se vor regula după legile sub care s-au născut.

    Pe viitor ele nu se mai pot înfiinţa.

    Dispoziţia art. 1415 alin. 1 nu mai are aplicare, întrucât prin art. 7 al Legii pentru reforma agrară din 14 iulie 1921 - Monitorul Oficial nr. 82 din 17 iulie 1921, pământul care forma obiectul locatiunilor respective a fost expropriat în folosul embaticarilor.

    CAP. 2

    Reguli comune la locaţiunea edificiilor şi a fondurilor rurale

    ART. 1416

    Dacă contractul făcut verbal n-a primit nici o punere în lucrare, şi una din părţi îl neagă, nu se poate primi proba prin martori, oricât de mic ar fi preţul şi chiar când s-ar zice ca s-a dat arvuna.

    Numai celui ce neagă contractul se poate deferi jurământ.

-----------------

    1. Dispoziţia din alin. 2 al art. 1416 a devenit inaplicabilă în urma abrogării art. 1207-1222 Cod civil prin Decretul nr. 205/1950 pentru modificarea art. 1206 şi 1906 din Codul civil, pentru abrogarea art. 1200 pct. 3 şi art. 1207-1222 din acelaşi cod, precum şi pentru abrogarea art. 53 din C. com. - Buletinul Oficial nr. 68 din 12 august 1950.

    2. Reglementări speciale ale locatiunilor clădirilor sunt prevăzute în următoarele dispoziţii normative:

    - Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980;

    - H.C.M. nr. 860/1973 pentru stabilirea măsurilor de executare a Legii nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 107 din 19 iulie 1973.

    - Decretul nr. 195/1977 privind asigurarea unităţilor industriale cu locuinţe necesare personalului acestora - Buletinul Oficial nr. 55 din 29 iunie 1977.

    ART. 1417

    Urmând contestaţii asupra preţului contractului verbal, a cărui punere în lucrare a început, şi nefiind nici o chitanţă, proprietarul jurand va fi crezut, dacă locatarul nu preferă a cere o estimatie prin experţi. În cazul din urma, spezele expertizei cad în sarcina lui, dacă estimatia întrece preţul ce-l reclama.

----------------

    Dispoziţia art. 1417 a fost modificată implicit ca urmare a abrogării art. 1207-1222 Cod civil ("Despre jurământ") prin Decretul nr. 205/1950 pentru modificarea art. 1206 şi 1906 din Codul civil, pentru abrogarea art. 1200 pct. 3 şi art. 1207-1222 din acelaşi cod, precum şi pentru abrogarea art. 53 din C. com. Buletinul Oficial nr. 68 din 12 august 1950.

    ART. 1418

    Locatarul are dreptul de a subînchiria ori a subarenda şi de a ceda contractul sau către altul, dacă o asemenea facultate nu i-a fost interzisă.

    Ea poate fi interzisă în tot ori în parte; aceasta interzicere nu se prezumă, ci trebuie sa rezulte din o stipulaţie specială.

-----------------

    A se vedea şi art. 17 şi 18 din Legea nr. 5/1973 privind administrarea fondului locativ şi reglemetarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980.

    ART. 1419

    Dispoziţiile articolelor relative la contractele de arendare a averilor dotale ale femeilor maritate, se vor aplica şi la contractele de arenda ale averilor minorilor.

----------------

    A se vedea nota 1 de la art. 534.

    ART. 1420

    Locatorul este dator, prin însăşi natura contractului, fără sa fie trebuinţă de nici o stipulaţie specială:

    1. de a trada*) locatarului lucrul închiriat sau arendat;

    2. de a-l menţine în stare de a putea servi la întrebuinţarea pentru care a fost închiriat sau arendat;

    3. de a face ca locatarul sa se poată folosi neimpiedicat în tot timpul locatiunii.

----------------

    *) Sa predea.

    ART. 1421

    Locatorul trebuie sa tradea*) lucrul în aşa stare, încât sa poată fi întrebuinţat.

    În cursul locatiunii, trebuie sa se facă toate acele reparaţii ce pot fi necesare, afara de micile reparaţii (reparaţii locative) care prin uz sunt în sarcina locatarului.

----------------

    *) Sa predea.

----------------

    Cu privire la efectuarea reparaţiilor, a se vedea art. 47-50 din Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980 - şi art. 23 (anexa 3) din H.C.M. nr. 860/1973 pentru stabilirea măsurilor de executare a Legii nr. 5/1973 - Buletinul Oficial nr. 107 din 19 iulie 1973.

    ART. 1422

    Locatarul trebuie sa fie garantat pentru toate stricăciunile şi viciile lucrului închiriat ori arendat, ce-i împiedică întrebuinţarea, chiar deşi nu au fost cunoscute locatorului la timpul locatiunii.

    Dacă din aceste vicii şi defecte deriva pentru locatar o daună oarecare, locatorul este dator de a-l dezdauna.

    ART. 1423

    Dacă în timpul locatiunii, lucrul închiriat ori arendat se strica în totalitate prin caz fortuit, contractul este de drept desfăcut. Dacă însă se distruieste*) în parte, locatarul poate, după împrejurări, sa ceara o scădere din preţ, ori desfiinţarea contractului.

    În amândouă cazurile nu i se da nici o dezdăunare.

-----------------

    *) Distruge.

    ART. 1424

    Locatorul nu poate în cursul locatiunii sa schimbe forma lucrului închiriat sau arendat.

-----------------

    A se vedea:

    - Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980 (art. 47, 49 alin. 2 şi art. 50);

    - Legea nr. 50/1991 privind autorizarea executării construcţiilor şi unele măsuri pentru realizarea locuinţelor (art. 1-9), Monitorul Oficial nr. 163 din 7 august 1991, cu modificările ulterioare.

    ART. 1425

    Dacă în cursul locatiunii, lucrul închiriat sau arendat are nevoie de reparaţii urgente, ce nu se pot amâna până la finele contractului, locatarul trebuie sa sufere stramtoarea ce i se casuneaza, orice fel fie ea, şi fiind lipsit chiar, pe timpul facerii lor, de întrebuinţarea a o parte din lucrul închiriat sau arendat.

    Dacă însă aceste reparaţii continua mai mult decât 40 de zile, preţul locatiunii se va scădea în proporţia timpului în care şi a părţii lucrului închiriat de a carei întrebuinţare a rămas lipsit.

    Dacă reparaţiile sunt de aşa fel încât locatarul şi familia sa se află în neputinţă de a locui, el va putea cere anularea*) contractului.

-------------------

    *) Se are în vedere "rezilierea".

    ART. 1426

    Locatorul nu este răspunzător către locatar de tulburarea casunata lui prin faptul unei a treia persoane, care persoana nu-şi sprijină acest fapt pe un drept asupra lucrului închiriat sau arendat; locatarul are însă facultatea de a reclama în contra-le în numele sau personal.

    ART. 1427

    Dacă, din contra, locatarul a fost tulburat în folosinţa sa, în urmarea unei acţiuni relative la proprietatea lucrului, are drept la o scădere în proporţie cu preţul închirierii sau arendării, întrucât însă a înştiinţat pe locator de aceasta molestare şi împiedicare.

    ART. 1428

    Dacă acei care au casunat tulburarea, cu de la sine putere, pretind a avea vreun drept asupra lucrului, ori dacă locatarul este chemat în judecata pentru a fi condamnat a pierde lucrul în totalitate sau în parte, sau pentru a suferi exerciţiul unei servituţi, el trebuie sa înştiinţeze pe locator spre a fi garantat contra unei asemenea tulburări, şi dacă vrea, poate sa fie scutit de orice chemare în judecata, arătând însă pe locatorul în al cărui nume posedă.

------------------

    A se vedea art. 60-63 Cod procedura civilă D(L) 1228, Monitorul Oficial nr. 281 din 15 martie 1900, republicat în Monitorul Oficial nr. 45 din 24 februarie 1948, cu modificările ulterioare, referitoare la chemarea în garanţie şi art. 64-65 Cod procedura civilă referitoare la arătarea titularului dreptului.

    ART. 1429

    Locatarul are două îndatoriri principale:

    1. trebuie sa întrebuinţeze lucrul închiriat sau arendat ca un bun proprietar şi numai la destinaţia determinată prin contract; iar în lipsa de stipulaţie specială, la destinaţia prezumată după circumstanţe;

    3. trebuie sa plătească preţul locatiunii la termenele statornicite.

    ART. 1430

    Dacă locatarul uzeaza de lucrul închiriat sau arendat în altfel de cum se arată în contract, sau în un mod din care ar putea sa rezulte o vătămare pentru locator, acesta, după împrejurări, poate cere desfiinţarea*) contractului.

------------------

    *) Rezilierea.

------------------

    A se vedea şi art. 24 din Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980, la H.C.M. nr. 860/1973 pentru stabilirea măsurilor de executare a Legii nr. 5/1973 - Buletinul Oficial nr. 107 din 19 iulie 1973.

    ART. 1431

    Locatarul trebuie sa restituie lucrul în starea în care l-a primit, conform inventarului, dacă s-a fost făcut un asemenea între dânsul şi locator; nu este răspunzător de pierderea sau deteriorarea provenită din cauza vechimii sau a unei forţe majore.

-------------------

     A se vedea şi art. 49 alin. 1 din Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980.

    ART. 1432

    În lipsa de inventar se prezumă ca locatarul a primit lucrul închiriat ori arendat în starea în care locatorul era dator a-l trada*) şi trebuie să-l restituie în aceeaşi condiţie, afara numai când ar putea proba contrariul.

------------------

    *) A-l predă.

    ART. 1433

    Locatarul e dator a apara lucrul închiriat contra uzurpatiunilor.

    Urmând uzurpatiune, este dator a înştiinţa pe locator în termenul ce s-ar fi pus spre cercetare*). Călcând aceasta datorie, rămâne răspunzător de daune şi speze.

-------------------

    *) Termenul real pentru judecarea acţiunii terţului.

    ART. 1434

    Locatarul este răspunzător de stricăciunile şi pierderile intamplate în cursul folosinţei sale, întrucât nu probează ca au urmat fără culpa sa.

    Asemenea este răspunzător de stricăciunile şi pierderile casunate de persoanele familiei sale sau de sublocatar.

------------------

    Cu privire la membrii familiei locatarului a se vedea şi art. 15 alin. 2 din Legea nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicat în Buletinul Oficial nr. 122 din 31 decembrie 1980.

    ART. 1435

    Este răspunzător de incendiu, dacă nu probează ca incendiul s-a întâmplat prin caz fortuit sau forţa majora, sau prin defect de construcţie, sau ca focul a venit de la o casă vecina.

    ART. 1436

    Locaţiunea făcută pentru un timp determinat încetează de la sine cu trecerea termenului, fără sa fie trebuinţă de o prealabilă înştiinţare.

    Dacă contractul a fost fără termen, concediul*) trebuie sa se dea de la o parte la alta, observandu-se termenele defipte de obiceiul locului.

------------------

    *) Denunţarea.

------------------

    A se vedea şi art. 21 din H.C.M. nr. 860/1973 pentru stabilirea măsurilor de executare a Legii nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 107 din 19 iulie 1973, precum şi pct. 3 şi 13 din anexa nr. 2 şi pct. 2 din anexa nr. 4 (contractele tip de închiriere la H.C.M. nr. 860/1973.

    ART. 1437

    După expirarea termenului stipulat prin contractul de locaţiune, dacă locatarul rămâne şi e lăsat în posesie, atunci se consideră locaţiunea ca reannoita, efectele ei însă se regulează după dispoziţiile articolului relativ la locaţiunea fără termen.

---------------

    A se vedea şi nota de la art. 1436.

    ART. 1438

    Când s-a notificat concediul*), locatarul chiar dacă ar fi continuat a se servi de obiectul închiriat sau arendat, nu poate opune relocatiunea tăcuta**).

-----------------

    *) Denunţarea.

    **) Reînnoirea tacită a locatiunii.

    ART. 1439

    Contractul de locaţiune se desfiinţează când lucrul a pierit în total sau s-a făcut netrebnic spre obişnuită întrebuinţare.

    În caz când una din părţi nu împlineşte îndatoririle sale principale, cealaltă parte poate cere desfiinţarea contractului.

--------------

    1. În cadrul reglementării Legii nr. 5/1973 privind administrarea fondului locativ şi reglementarea raporturilor dintre proprietari şi chiriaşi - Buletinul Oficial nr. 47 din 31 martie 1973, republicată în Buletinul Oficial nr. 122 din 31 decembrie 1980, locatarul este obligat sa locuiască suprafaţa închiriată. Aceasta se păstrează la dispoziţia locatarilor în cazurile prevăzute de art. 19 şi 20 din aceasta lege, precum şi în cazurile prevăzute de art. 12 din H.C.M. nr. 860/1973 pentru stabilirea măsurilor de executare a Legii nr. 5/1973 - Buletinul Oficial nr. 107 din 19 iulie 1973.

    2. În condiţiile art. 24 din Legea nr. 5/1973, proprietarul poate cere rezilierea contractului de închiriere.

    3. A se vedea, de asemenea, şi notele de la art. 1430 şi 1436.

    ART. 1440

    Contractul de locaţiune nu se desfiinţează prin moartea locatarului, nici prin aceea a locatorului.

---------------

    A se vedea nota de la art. 1436.

    ART. 1441

    Dacă locatorul vinde lucrul închiriat sau arendat, cumpărătorul este dator sa respecte locaţiunea făcută înainte de vânzare, întrucât a fost făcută prin un act autentic sau prin un act privat, dar cu data certă, afara numai când desfiinţarea ei din cauza vânzării s-ar fi prevăzut în însuşi contractul de locaţiune.

    ART. 1442

    Dacă în contractul de locaţiune s-a prevăzut desfiinţarea lui din cauza vânzării, atunci locatarul are dreptul a cere dezdaunarea de la locator, afara numai când s-ar fi stipulat contrariul.

    ART. 1443

    Cumpărătorul ce voieşte sa facă întrebuinţare de facultatea rezervată prin contractul de locaţiune de a da concediu*), trebuie sa vesteasca mai întâi pe locatar. Chiriaşul va fi vestit mai înainte cu timpul cerut de obiceiul locului; arendaşul cel puţin cu un an.

    ART. 1444

    Arendaşul ori locatarii nu pot fi daţi afara mai înainte de a fi dezdaunati de către locator, iar când acesta nu o face, de către cumpărător.

    ART. 1445

    Cumpărătorul cu pact de răscumpărare nu poate sa dea afara pe locatar mai înainte de a fi devenit proprietar nerevocabil prin trecerea termenului răscumpărării.

------------------

     Art. 1445 a fost abrogat implicit ca urmare a abrogării art. 1371-1387 Cod civil, prin art. 4 al Legii contra cametei - promulgată prin Decretul nr. 994, Monitorul Oficial nr. 77 din 2 aprilie 1931.

    CAP. 3

    Despre regulile particulare la închiriere

    ART. 1446

    Contractul de închiriere se poate desfiinţa când locatarul nu mobileaza îndeajuns casa, afara numai dacă da garanţie suficienta pentru plata chiriei.

    ART. 1447

    Reparaţiile mici numite locative, ce rămân în sarcina locatarului, dacă nu s-a stipulat din contra, sunt acele pe care obiceiul locului le consideră de astfel şi între altele sunt următoarele:

    reparaţia vetrei sobelor, a gurii lor, a capacelor s.c.l. a stricarii tencuielii din partea de jos a pereţilor camerei şi a altor locuri de locuinţa până la înălţimea de un metru;

    la parchet şi duşumele, întrucât numai unele bucăţi sunt stricate;

    a geamurilor, întrucât sfaramarea lor nu ar fi urmat din cauza unei întâmplări extraordinare ori forţei majore, de care nu poate fi responsabil locatarul;

    a uşilor, ferestrelor, broaştelor, verigilor şi altfel de încuietori.

-------------------

     A se vedea nota de la art. 1421.

    ART. 1448

    Nici una din reparaţiile reputate locative nu cad în sarcina locatarului când stricăciunile au fost cauzate prin vechime sau forţa majora.

-------------------

     A se vedea nota de la art. 1421.

    ART. 1449

    Curăţirea puţurilor şi a plimbatorilor este în sarcina locatorului.

    ART. 1450

    Închirierea mobilelor destinate pentru mobilarea unei case întregi, a unui apartament ori magazin se consideră făcută pentru durata ordinară a închirierii caselor, apartamentelor, magazinelor, după obiceiul locului.

    ART. 1451

    Închirierea unui apartament mobilat se va considera făcută pe un an, când s-a stipulat atâta chirie pe an;

    pe o lună, când s-a stipulat atâta chirie pe luna;

    pe o zi, când s-a stipulat atâta chirie pe zi.

    Dacă nu există nici o împrejurare din care sa se probeze ca închirierea s-a făcut pe un an, pe o lună sau pe o zi, se va considera făcută conform obiceiului locului.

    ART. 1452

    Dacă locatarul, şi după expirarea termenului locatiunii, continua a rămâne în casa sau apartamentul închiriat, fără nici o împiedicare din partea locatorului, el se consideră ca voieşte a le ocupa sub aceleaşi condiţii şi pentru un timp determinat de obiceiul locului, şi nu poate nici sa iasa, nici sa fie concediat înainte de a se fi făcut vestirea, în termenul obişnuit în localitate.

    ART. 1453

    Dacă contractul de închiriere se desfiinţează pentru culpa chiriaşului, acesta e dator de a plati chiria pe tot timpul necesar pentru o nouă închiriere, şi daunele ce ar fi provenit din reaua întrebuinţare a lucrului închiriat.

    CAP. 4

    Despre regulile particulare la arendare

    Secţiunea I

    Arendare pe bani

    ART. 1454

    Dacă, prin contractul de arendare, se arată o întindere mai mica sau mai mare decât are fondul în realitate, arenda nu se va scădea şi nu se va spori decât în cazurile şi după regulile cuprinse la titlul vinderii, articolul 1327.

    ART. 1455

    Dacă arendaşul nu înzestrează mosia cu viţele şi instrumentele necesare pentru exploatatiune; dacă nu o cultivă la fel, dacă nu o cultivă ca un bun proprietar, dacă face din mosia arendata o întrebuinţare diferită de aceea ce a fost destinată, sau în genere dacă nu îndeplineşte clauzele arendării, aşa încât din aceasta sa derive o daună pentru locator, acesta poate, după împrejurări, sa ceara desfiinţarea contractului.

    În toate cazurile sus-zise, arendaşul este răspunzător de daunele provenite din neîndeplinirea contractului.

    ART. 1456

    Fiece arendaş este dator să-şi strângă recolta numai în locurile obişnuite spre acest finit, întrucât nu a urmat o stipulaţie diferită.

    ART. 1457

    Dacă arendarea s-a făcut pe mai multi ani şi dacă în cursul ei s-a pierdut prin caz fortuit toată recolta unui an, sau cel puţin jumătate din ea, arendaşul poate sa ceara un scazamant din arenda, afara numai când s-a compensat prin precedentele recolte.

    Acest scazamant nu se va putea determina decât la finele contractului de arendare; atunci însă se va face compensaţia prin recoltele tuturor anilor de arendare.

    Până atunci însă judecătorul poate, după arbitrul sau, sa facă un scazamant provizoriu, în proporţia daunei suferite.

    ART. 1458

    Dacă arendarea nu s-a făcut decât pe un an şi toată recolta sau cel puţin jumătate din ea s-a pierdut, arendaşul va căpăta un scazamant proporţional cu arenda.

    ART. 1459

    Nu se va face scazamant, când pierderea fructelor se va fi întâmplat după culegerea lor.

    ART. 1460

    Arendaşul poate, prin o clauză expresă, sa ia asupră-şi cazurile fortuite.

    ART. 1461

    Sub stipulatia articolului precedent nu se cuprind decât cazurile fortuite ordinare, cum: grindină, brumă s.c.l.

    Nu se cuprind sub dansa cazurile fortuite extraordinare, cum: devastarile din război, inundaţie neobisnuita în tara, afara numai când s-ar fi lepadat de dreptul de scazamant din motivul cazurilor fortuite, prevăzute şi neprevăzute.

    ART. 1462

    Arendarea fără termen a unei moşii se consideră făcută pentru tot timpul necesar ca arendaşul sa culeagă toate fructele ei.

    ART. 1463

    Contractul de arendare fără termen încetează de la sine cu expirarea timpului pentru care se consideră făcut, după dispoziţia articolului precedent.

    ART. 1464

    Dacă după expirarea arendării făcute cu termen, arendaşul continua şi se lasă în posesiune, atunci se formează o nouă arendare, cu efectul arătat la art. 1462.

    ART. 1465

    Arendaşul ce iese trebuie sa dea celui ce vine după dânsul încăperile cuviincioase şi alte înlesniri pentru muncile anului următor, şi viceversa, arendaşul ce vine trebuie sa lase celui ce iese încăperile cuviincioase şi alte înlesniri pentru consumarea furajelor şi pentru strângerea recoltelor ce ar fi mai rămas a se face.

    Secţiunea II

    Arendare pe fructe

    ART. 1466

    Dispoziţiile în genere pentru locaţiunea lucrurilor şi în particular pentru arendarea pe bani se aplică şi la arendarea pe fructe, cu modificările următoare.

    ART. 1467

    Dacă arendandu-se mosia s-a stipulat ca arenda sa se plătească în o parte din fructe, orice subarendare este oprită, dacă nu s-a permis anume.

    ART. 1468

    Urmând subarendarea nepermisă, proprietarul are drept de a-şi lua indarat folosinţa mosiei sale şi de a fi satisfăcut de daune interese ce ar proveni de la neîndeplinirea contractului.

    ART. 1469

    Pierderea recoltei, prin cazuri fortuite, în tot ori în parte, cade în sarcina ambelor părţi, fără a da drept nici uneia din ele a trage la răspundere pe cealaltă.

    Nu va privi însă pe proprietar pierderea recoltei după strângerea ei, dacă, arendaşul s-a fost pus în întârziere cu trădarea*) părţii cuvenite acelui.

------------------

    *) Predarea.

    CAP. 5

    Despre locaţiunea lucrurilor

    ART. 1470

    Există trei feluri de locatiuni a lucrărilor:

    1. aceea prin care persoanele se obligă a pune lucrările lor în serviciul altora;

    2. aceea a cărăuşilor şi a capitanilor de corabii, care se însărcinează cu transportul persoanelor sau a lucrurilor;

    3. aceea a întreprinzătorilor de lucrări.

------------------

    1. Cu privire la locaţiunea la care se referă pct. 1 din art. 1470, a se vedea Codul muncii - Legea nr. 10, Buletinul Oficial nr. 140 din 1 decembrie 1972.

    2. Cu privire la locaţiunea la care se referă pct. 2 din art. 1470, a se vedea:

    - Codul de comerţ - D(L) 1233, Monitorul Oficial nr. 31 din 10 mai 1887, cu modificările ulterioare (art. 413-441);

    - Regulamentul pentru transport pe Căile Ferate Române, aprobat prin Decretul nr. 2171, Monitorul Oficial nr. 165 din 29 iulie 1929. Regulamentul a fost publicat în Monitorul Oficial nr. 189 din 27 august 1929;

    - Codul aerian - Decret nr. 516, Buletinul Oficial nr. 56 din 30 decembrie 1953, cu modificările ulterioare.

    ART. 1471

    Nimeni nu poate pune în serviciul altui lucrările sale decât pentru o întreprindere determinată sau pe un timp mărginit.

----------------

    Potrivit art. 70 din Codul muncii - Legea nr. 10, Buletinul Oficial nr. 140 din 1 decembrie 1972, contractul de munca poate fi încheiat şi pe durata nedeterminată. În acest caz, contractul poate fi desfăcut în condiţiile prevăzute prin art. 129 şi 130 din Codul muncii.

    ART. 1472

    Patronul se crede pe cuvântul sau:

    pentru câtimea salariului;

    pentru plata salariului anului expirat şi pentru aconturile date pe anul curgator.

----------------

    Textul art. 1472 a fost implicit abrogat prin art. 43 al Legii asupra contractelor de munca - promulgată cu Decretul nr. 990, Monitorul Oficial nr. 74 din 5 aprilie 1929.

    ART. 1473

    Dispoziţiile din capul despre depozit şi sechestru relative la stapanii de hoteluri se vor aplica şi la cărăuşii şi capitanii de corabii, întrucât priveşte paza şi conservarea lucrurilor încredinţate lor.

    ART. 1474

    Cărăuşii şi capitanii de corabii sunt răspunzători nu numai pentru lucrurile ce au încărcat în bastimentul sau carul lor, dar şi pentru acelea ce li s-au remis în port sau în magazinele de depozit, spre a fi încărcate în bastimentul sau carul lor.

    ART. 1475

    Ei sunt răspunzători de pierderea şi stricăciunea lucrurilor încredinţate lor, când ei nu probează ca s-au pierdut ori s-au stricat din cauza de forţa majora sau cazuri fortuite.

-----------------

    A se vedea şi Codul aerian - Decretul nr. 516, Buletinul Oficial nr. 56 din 30 decembrie 1953, cu modificările ulterioare (art. 98-102).

    ART. 1476

    Întreprinzătorii de transporturi publice pe uscat şi pe apa trebuie sa ţină un registru de bani, de efectele şi pachetele cu care se însărcinează.

-----------------

    A se vedea de asemenea nota 2 de la art. 1470.

    ART. 1477

    Întreprinzătorii de transporturi şi de trasuri publice, precum şi patronii bastimentelor mai sunt supuşi şi la regulamentele particulare*), care au putere de lege între dânşii şi ceilalţi cetăţeni.

-----------------

    *) Dispoziţii normative speciale.

------------------

    A se vedea şi Regulamentul pentru transport pe Căile Ferate Române, aprobat prin Decretul nr. 2171, Monitorul Oficial nr. 165 din 29 iulie 1929. Regulamentul a fost publicat în Monitorul Oficial nr. 189 din 27 august 1929.

    ART. 1478

    Când se comite cuiva*) facerea unui lucru, se poate stipula ca el sa pună numai lucrul sau, sau meseria sa, sau sa procure şi materia.

------------------

    *) Contractează cu cineva.

    ART. 1479

    Când lucrătorul da materia, dacă lucrul piere, fie în orice chip, înainte însă de a se fi tradat, dauna rămâne în sarcina sa, afara numai dacă comitentele a întârziat*) de a-l primi.

------------------

    *) A fost pus în întârziere.

    ART. 1480

    Când meseriasul pune numai lucrul sau, sau industria sa, dacă lucrul piere, dauna nu cade în sarcina lui decât numai dacă va fi urmat din culpa sa.

    ART. 1481

    În cazul articolului precedent, dacă lucrul piere, deşi fără culpa lucrătorului, înainte însă de a fi fost tradat şi fără ca comitentul sa fi întârziat de a-l verifică, meseriasul nu are nici un drept de a pretinde salariul sau, afara numai când lucrul a pierit din cauza unui viciu al meseriei.

    ART. 1482

    Când e vorba de un lucru ce se măsoară, sau care are mai multe bucăţi, verificarea se poate face în părţi şi se prezumă făcută pentru toate părţile plătite, dacă comitentul plăteşte lucrătorului în proporţia lucrului făcut.

    ART. 1483

    Dacă, în curs de 10 ani, numarati din ziua în care s-a ispravit clădirea unui edificiu sau facerea unui alt lucru insemnator, unul ori altul se darama în tot ori în parte, sau ameninţă învederat daramarea, din cauza unui viciu de construcţie sau a pământului, întreprinzătorul şi arhitectul rămân răspunzători de daune.

------------------

    1. Dispoziţia art. 1483 a fost implicit modificată prin Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 3 şi 11).

    2. A se vedea şi Legea nr. 10 din 18 ianuarie 1995 privind calitatea în construcţii publicata în Monitorul Oficial nr. 12 din 24 ianuarie 1995.

    ART. 1484

    Întreprinzătorul sau arhitectul care s-a însărcinat a da gata un edificiu, după un plan statornicit şi dezbătut cu comitentul, nu poate cere nici o sporire de plata, nici sub pretext de scumpire a muncii manuale ori a materialelor, nici sub pretext ca s-a făcut la planul zis schimbări şi adăugiri, dacă aceste adăugiri şi schimbări n-au fost în scris aprobate şi preţul lor defipt cu comitentul.

    ART. 1485

    Contractul de locaţiune a lucrărilor se desfiinţează cu moartea meseriasului, arhitectului sau întreprinzătorului.

    ART. 1486

    Comitentul însă este dator sa plătească erezilor lor, în proporţia preţului defipt prin convenţie, valoarea lucrărilor făcute şi aceea a materialelor pregătite, întrucât însă acele lucrări şi materiale pot fi folositoare pentru dânsul.

    ART. 1487

    Întreprinzătorul răspunde de lucrările persoanelor ce a întrebuinţat.

    ART. 1488

    Zidării, lemnarii şi ceilalţi lucrători intrebuintati la clădirea unui edificiu sau la facerea unei alte lucrări date în apalt*), pot reclama plata lor de la comitent, pe atât pe cat acesta ar datori întreprinzătorului în momentul reclamaţiei.

----------------

    *) În întreprindere.

    ART. 1489

    Zidării, lemnarii şi cu ceilalţi lucrători care contractează direct cu un preţ hotărât, sunt priviti ca întreprinzători pentru partea de lucru ce iau asupra-le.

    ART. 1490

    Dispoziţiile articolelor precedente din acest capitol se aplică şi la dânşii.

    Titlul VIII

    DESPRE CONTRACTUL DE SOCIETATE

    CAP. 1

    Dispoziţii generale

    ART. 1491

    Societatea este un contract prin care două sau mai multe persoane se invoiesc sa pună ceva în comun, cu scop de a împărţi foloasele ce ar putea deriva.

    ART. 1492

    Orice societate trebuie sa aibă de obiect un ce licit şi sa fie.

    CAP. 2

    Despre diversele feluri de societăţi

    ART. 1493

    Societăţile sunt universale sau particulare.

    Secţiunea I

    Despre societăţile universale

    ART. 1494

    Societăţile universale pot fi de două feluri: societatea tuturor bunurilor a membrilor ei; şi societatea universală a câştigurilor.

    ART. 1495

    Societatea tuturor bunurilor prezente este aceea prin care membrii ei pun la mijloc toate averile mobile şi imobile ce posedă, şi toate câştigurile ce ar putea rezulta din ele.

    În contractul societăţii, ei pot cuprinde orice altfel de câştiguri, bunurile însă ce vor putea dobândi prin succesiune sau donatiune nu vor intra.

    ART. 1496

    Societatea universală a câştigurilor este aceea prin care membrii ei pun la mijloc câştigurile din industria lor, ce cu orice titlu ar dobândi în cursul societăţii.

    Averea mobila, ce posedă fiecare din asociaţi în momentul contractului, intră în societate, imobilele lor însă personale nu intră decât pentru folosinţa numai.

    ART. 1497

    Făcându-se un simplu contract de societate universală, fără nici o altă declaraţie, atunci se înţelege ca s-a format numai o societate universală de câştiguri.

    ART. 1491

    Contractul de societate universală se poate face numai între persoanele capabile de a da sau a primi una de la alta şi care au facultatea de a se avantaja reciproc în prejudiciul altor persoane.

    Secţiunea II

    Despre societatea particulară

    ART. 1499

    Societatea particulară este aceea ce are de obiect oarecare lucruri determinate sau uzul lor, ori fructele lor.

    ART. 1500

    Asemenea, societate particulară este şi aceea formată prin un contract, prin care mai multe persoane se alcătuiesc, sau pentru o întreprindere determinată, sau pentru exerciţiul unei meserii sau al unor profesiuni.

    CAP. 3

    Despre obligaţiile asociaţilor între ei înşişi şi în privinţa altora

    Secţiunea I

    Despre îndatoririle asociaţilor între ei înşişi

    ART. 1501

    Societatea începe în momentul facerii contractului, dacă nu se stipulează un alt timp.

    ART. 1502

    Dacă nu s-a stipulat nimic în privinţa duratei societăţii, atunci ea se prezumă contractată pentru toată viaţa asociaţilor, cu singura marginire cuprinsă în articolul 1527.

    Dacă însă ea are de obiect o afacere ce nu durează decât un timp determinat, atunci se prezumă contractată pentru tot timpul cat va ţine acea afacere.

    ART. 1503

    Fiecare asociat, în privinţa societăţii, se consideră ca un debitor de tot ceea ce a promis de a pune în comun.

    Dacă s-a promis un obiect determinat de care societatea s-a evins, asociatul ce l-a pus în comun e răspunzător către societate în felul precum vânzătorul este către cumpărător.

    ART. 1504

    Asociatul care era dator a pune m comun o sumă de bani, şi care n-a făcut-o, de drept şi fără nici o cerere rămâne debitor de dobânda acestei sume, din ziua în care trebuia sa o plătească, fără a fi scutit şi de plata de daune-interese, dacă s-ar cuveni.

    Asemenea se va urma şi în privinţa acelor sume ce ar fi luat din casa societăţii, a căror dobânda va începe a se socoti din ziua luării lor pentru un folos al sau particular.

    ART. 1505

    Asociaţii care s-au indatorat a pune în comun industria lor vor trebui sa dea seama de toate câştigurile făcute prin acel fel de industrie, ce este obiectul societăţii.

    ART. 1506

    Când un asociat este pe seama sa creditor de o sumă exigibilă al unei persoane, debitor asemenea şi către societate cu o sumă exigibilă, atunci aceea ce primeşte de la un aşa debitor va trebui sa socoteasca atât în creditul societăţii, cat şi în al sau propriu, în proporţia ambelor credite, chiar când prin chitanţa data s-ar specifică ca primirea s-a făcut numai pe seama creditului sau particular.

    Dacă însă prin chitanţa data s-ar specifică ca primirea s-a făcut numai în contul creditului societăţii, atunci se va urma după aceasta declaraţie.

    ART. 1507

    Când unul din asociaţi şi-a primit partea sa întreaga din creditul comun şi debitorul a devenit apoi nesolvabil, acest asociat va trebui sa pună în comun ceea ce a primit, chiar când ar fi dat o chitanţă anume pentru partea sa.

    ART. 1508

    Fiecare asociat rămâne răspunzător către societate de daunele casunate prin culpa sa. Aceste daune nu pot sa se compenseze cu foloasele aduse societăţii prin industria sa în alte afaceri.

    ART. 1509

    Lucrurile, a căror folosinţa numai a fost pusa în comun, dacă sunt corpuri certe şi determinate ce nu se consumă prin întrebuinţare, rămân în pericolul asociatului proprietar.

    Dacă aceste lucruri se consumă, sau conservandu-le se deteriorează, dacă au fost destinate spre vânzare, sau s-au pus în comun în urma unei estimatii înscrise în un inventar, atunci ele rămân în pericolul societăţii.

    Dacă lucrul a fost preţuit, asociatul nu poate pretinde alt decât preţul lui.

    ART. 1510

    Un asociat are acţiune contra societăţii nu numai pentru restituirea capitalelor*) cheltuite în contul ei, dar încă pentru obligaţiile contractate de buna credinţa pentru afacerile sociale, şi pentru pericolele nedespartite de administraţia lor.

---------------

    *) Sumelor.

    ART. 1511

    Când prin contractul de societate nu se determină partea de câştig sau pierdere a fiecărui asociat, atunci acea parte va fi proporţională cu suma pusa în comun de fiecare.

    În privinţa acelui ce n-a pus în comun decât industria sa, partea de câştig sau pierdere se va regula ca parte a acelui ce ar fi pus în comun valoarea cea mai mica.

    ART. 1512

    Dacă asociaţii, pentru determinarea părţilor, s-au învoit a se raporta la judecata unuia din ei sau unui al treilea, atunci nu se va admite nici o reclamaţie contra unei asemenea determinări, afara numai când va fi învederat contrară echităţii.

    În aceasta privinţa nu se va admite nici o reclamaţie, după trecerea de nouăzeci zile pline numarate din ziua în care asociatul ce se pretinde daunat a aflat despre o asemenea determinare, ori când din partea sa a început a o executa.

    ART. 1513

    Este nul contractul prin care un asociat îşi stipulează totalitatea câştigurilor.

    Asemenea, nulă este convenţia prin care s-a stipulat ca unul sau mai multi asociaţi sa fie scutiţi de a participa la pierdere.

    ART. 1514

    Asociatul însărcinat cu administraţia în puterea unei clauze speciale a contractului de societate poate sa facă şi fără învoirea celorlalţi asociaţi, toate actele ce depind de la administraţia sa, întrucât le face fără dol.

    Aceasta facultate nu i se poate revoca în cursul societăţii fără o cauză legitima; dacă însă i s-a acordat aceasta prin un act posterior contractului de societate, atunci se poate revoca ca un simplu mandat.

    ART. 1515

    Când mai multi asociaţi sunt însărcinaţi cu administraţia, fără ca sa fie determinate funcţiile lor, ori fără ca sa fie stipulat ca unul nu poate sa facă nici un act fără celălalt, atunci fiecare din ei pot face îndeosebi toate actele dependente de aceasta administraţie.

    ART. 1516

    Dacă s-a stipulat ca unul din administratori sa nu poată face nimic fără celălalt, atunci unul singur nu va putea, fără o nouă convenţie, face nimic în absenta celuilalt, chiar când acesta ar fi în neposibilitatea de a lua parte la administraţie.

    ART. 1517

    În lipsa de stipulaţii speciale în privinţa modului de administraţie, se vor observa următoarele reguli:

    1. Se prezumă ca asociaţii şi-au dat reciproc facultatea de a administra unul pentru altul. Fapta unuia obligă şi pe ceilalţi asociaţi, fără ca ei sa fi fost intrebati; aceştia însă sau unul din ei pot întotdeauna a se opune la o aşă operaţie înainte de a fi fost făcută.

    2. Fiecare asociat poate sa se servească de lucrurile societăţii, întrucât le întrebuinţează la destinaţia lor statornicită prin uz, întrucât nu face dauna societăţii, şi întrucât nu împiedică şi pe ceilalţi asociaţi în exerciţiul dreptului lor.

    3. Fiecare asociat are dreptul de a obliga pe coasociati sa contribuie la cheltuielile necesare pentru păstrarea lucrurilor societăţii.

    4. Unul din asociaţi nu poate face nici o inovaţie asupra imobilelor societăţii, chiar când o ar crede avantajoasă ei, dacă ceilalţi asociaţi nu se invoiesc la aceasta.

    ART. 1518

    Asociatul ce nu este şi administrator nu poate nici vinde, nici obligă lucrurile, chiar mobile, ale societăţii.

    ART. 1519

    Fiecare asociat poate, fără învoirea asociaţilor, să-şi asocieze o ă treia persoana în privinţa părţii ce are în societate; nu poate însă, fără învoirea aceasta, a-l asocia şi la societate, chiar când ar avea administraţia ei.

    Secţiunea II

    Despre obligaţiile asociaţilor către a treia persoana

    ART. 1520

    În orice societăţi, afara de cele comerciale, asociaţii nu sunt solidar răspunzători pentru debitele sociale şi nici poate unul sa oblige pe ceilalţi, dacă aceştia nu i-ar fi dat împuternicire.

    ART. 1521

    Când mai multi asociaţi sau indatorat către un creditor, fiecare rămâne răspunzător către acesta cu o sumă şi parte egala, oricare ar fi capitalul, afara numai când anume s-a stipulat ca fiecare rămâne răspunzător în proporţia capitalului pus în societate.

    ART. 1522

    Stipulatia anume rostita ca s-a contractat o obligaţie pe seama societăţii indatoreste numai pe asociatul contractant şi nu pe ceilalţi, afara numai când aceştia l-ar fi împuternicit la aceasta sau când ar fi rezultat un profit pentru societate.

    CAP. 4

    Despre diversele moduri după care încetează societatea

    ART. 1523

    Societatea încetează:

    1. prin trecerea timpului pentru care a fost contractată;

    2. prin desfiinţarea obiectului sau desăvârşirea afacerii;

    3. prin moartea unuia din asociaţi;

    4. prin interdicţia sau nesolvabilitatea unuia din ei;

    5. prin voinţa expresă*) de unul sau mai multi asociaţi de a nu voi a continua societatea.

--------------------

    *) Exprimată.

    ART. 1524

    Prorogarea unei societăţi contractate pentru un timp determinat nu poate fi probată decât prin aceleaşi mezii*), prin care poate fi probat însuşi contractul societăţii.

---------------------

    *) Mijloace.

    ART. 1525

    Când unul din asociaţi a promis de a pune în comun proprietatea unui lucru, dacă acesta a pierit înainte de a fi fost în fapta conferit, societatea încetează în privinţa tuturor asociaţilor.

    Asemenea încetează societatea în orice caz prin pierderea lucrului, când numai folosinţa a fost pusa în comun.

    Nu se desface însă societatea prin pierderea lucrului a cărui proprietate s-a fost pus deja în comun.

    ART. 1526

    Dacă s-a stipulat ca, în caz de moarte a unuia dintre asociaţi, societatea trebuie sa continue cu eredele sau, sau ca trebuie sa continue numai între asociaţii rămaşi în viaţa, se va urma întocmai. În cazul al doilea, eredele defunctului nu are drept decât la împărţirea societăţii după starea în care a fost în momentul morţii asociatului, participând şi la toate drepturile ulterioare, însă numai întrucât sunt o consecinţă necesară a operaţiilor făcute înaintea morţii asociatului căruia succede.

    ART. 1527

    Desfacerea societăţii prin voinţa unei părţi urmează numai atunci când durata ei este nemărginită; ea se efectuează prin renunţare notificată tuturor părţilor, întrucât se face cu bună-credinţă şi la timp.

    ART. 1528

    Renunţarea nu este de bună-credinţă când asociatul o face în scop de a-şi însuşi singur profitul ce asociaţii spera a-l dobândi în comun.

    Este făcută fără timp, când lucrurile nu se mai află în toată întregimea lor, şi interesul societăţii cere amânarea desfacerii.

    ART. 1529

    Desfacerea societăţii făcute pentru un timp determinat nu se poate cere de unul din asociaţi înainte de expirarea timpului pus, afara numai când există juste motive, cum: în cazul când unul din asociaţi nu-şi îndeplineşte îndatoririle sale, sau când o infirmitate de toate zilele împiedică de la îngrijirea afacerilor sociale, sau în alte cazuri analoge.

    Aprecierea unor aşa motive e lăsată la prudenta judecătorilor.

    ART. 1530

    La împărţirea averii societăţii între asociaţi se aplică regulile relative la împărţirea ereditatii, la forma acestei împărţiri şi la obligaţiile ce rezultă între erezi.

    ART. 1531

    Dispoziţiile titlului prezent se aplică la societăţile comerciale, întrucât nu sunt contrarii legilor şi uzurilor comerciale.

---------------

    Art. 48 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi juridice - Buletinul Oficial nr. 9 din 31 ianuarie 1954, cu modificările ulterioare prevede ca societăţile comerciale rămân supuse legilor comerciale şi celorlalte dispoziţii ce le privesc.

    2. Pentru reglementarea societăţilor comerciale, a se vedea:

    - Legea privind societăţile comerciale (nr. 31/1990)

    - Legea privind reorganizarea activităţilor economice de stat cu regii autonome şi societăţi comerciale (nr. 15/1990), cu modificările ulterioare;

    - Legea privatizării societăţilor comerciale (nr. 58/1991), cu modificările ulterioare;

    - Legea privind registrul comerţului (nr. 26/1990);

    - Art. 15, 28 alin. 1, art. 33 şi 35 alin. 2 şi 3 din Decretul nr. 424/1972 privind constituirea şi funcţionarea societăţilor mixte în România;

    - Legea nr. 35 din 3 aprilie 1991 privind regimul investiţiilor străine, republicată în Monitorul Oficial nr. 185 din 2 august 1993.

    Titlul IX

    DESPRE MANDAT

    CAP. 1

    Despre natura mandatului

    ART. 1532

    Mandatul este un contract în puterea căruia o persoană se obligă, fără plata, de a face ceva pe seama unei alte persoane de la care a primit însărcinarea.

    ART. 1533

    Mandatul poate fi expres sau tacit.

    Şi primirea mandatului poate fi tacită şi sa rezulte din executarea lui din partea mandatarului.

    ART. 1534

    Mandatul este fără plata când nu s-a stipulat contrariul.

    ART. 1535

    Mandatul este special pentru o afacere, sau pentru oarecare anume afaceri, ori este general pentru toate afacerile mandantului.

    ART. 1536

    Mandatul conceput în termeni generali cuprinde numai actele de administraţie.

    Când e vorba de înstrăinare, ipotecare, sau de facerea unor acte ce trec peste administraţia ordinară, mandatul trebuie sa fie special.

    ART. 1537

    Mandatarul nu poate face nimic afara din limitele mandatului sau; facultatea de a face tranzacţie cuprinde pe aceea de a face un compromis.

    ART. 1538

    Femeile pot fi alese mandatari; mandantul însă nu are o acţiune în contra femeii maritate care a primit mandatul fără autorizaţia bărbatului, decât după regulile stabilite la titlul despre contractul de căsătorie şi drepturile respective ale soţilor.

------------------

    Acest text a fost considerat abrogat implicit ca urmare a consacrării principiului egalităţii sexelor în Constitutiile din 1948 şi 1965. În prezent, Constituţia României consacră, în termeni mai generali, principiul egalităţii în drepturi, fără privilegii şi fără discriminări (art. 16 alin. 1), ceea ce implică şi înlăturarea oricărei discriminări pe baza de sex. Principiul egalităţii soţilor este expres consacrat în art. 44 alin. 1 din Constituţia României.

    CAP. 2

    Despre îndatoririle mandatarului

    ART. 1539

    Mandatarul este indatorat a executa mandatul atât timp cat este însărcinat şi este răspunzător de daune-interese ce ar putea deriva din cauza neîndeplinirii lui.

    Este asemenea indatorat a termina afacerea începută la moartea mandantului, dacă din întârziere ar putea urma pericol.

    ART. 1540

    Mandatarul este răspunzător nu numai de dol, dar încă şi de culpa comisă în executarea mandatului.

    Pentru culpa, când mandatul este fără plata, răspunderea se aplică cu mai puţină rigurozitate decât în caz contrariu.

    ART. 1541

    Mandatarul este dator, oricând i se va cere, a da seama mandantului de lucrările sale şi de a-i remite tot aceea ce ar fi primit în puterea mandatului, chiar când ceea ce ar fi primit nu s-ar fi cuvenit mandantului.

    ART. 1542

    Mandatarul este răspunzător pentru acela pe care a substituit în gestiunea sa:

    1. când nu i s-a conces facultatea de a-şi substitui pe cineva;

    2. când i s-a conces o atare facultate fără arătarea persoanei, şi cea aleasă de dânsul era cunoscută de necapabila şi nesolvabila.

    În toate cazurile, mandantul poate sa intenteze direct acţiunea contra persoanei ce mandatarul şi-a substituit.

    ART. 1543

    Când prin un act s-au constituit mai multi mandatari sau procuratori, nu există solidaritate între dânşii, afara numai când anume s-a stipulat.

    ART. 1544

    Mandatarul este dator a plati dobânzi pentru sumele întrebuinţate în folosul sau, din ziua întrebuinţării lor; iar dobânzile sumelor rămase, din ziua când i s-au cerut acele sume.

    ART. 1545

    Mandatarul care a dat părţii cu care a contractat în asemenea calitate, o îndestulă notita*) de puterile primite, nu e ţinut a garanta aceea ce s-a făcut afara din marginile mandatului, afara numai când s-a obligat pe sine însuşi, în numele sau.

------------------

    *) Lămurire.

    CAP. 3

    Despre obligaţiile mandantului

    ART. 1546

    Mandantul este indatorat a îndeplini obligaţiile contractate de către mandatar în limitele puterilor date.

    Nu este indatorat pentru tot ceea ce mandatarul ar fi făcut afara din limitele puterilor sale, afara numai când a ratificat expres sau tacit.

    ART. 1547

    Mandantul trebuie sa dezdauneze pe mandatar de anticipatiile şi spezele făcute pentru îndeplinirea mandatului şi să-i plătească onorariul, dacă i s-a promis.

    ART. 1548

    Când nu se poate imputa mandatarului nici o culpă, mandatul nu poate sa se scutească de asemenea dezdăunare şi plata, chiar când afacerea n-a reuşit, nici sa reducă suma cheltuielilor sau a anticipatiilor pe cuvânt ca ar fi putut fi mai mica.

    ART. 1549

    Mandantul trebuie asemenea sa dezdauneze pe mandatar de pierderile suferite cu ocazia îndeplinirii însărcinărilor sale, dacă nu i se poate imputa nici o culpă.

    ART. 1550

    Mandantul trebuie sa plătească mandatarului dobânda sumelor anticipate socotită din ziua plăţilor probate.

    ART. 1551

    Când mai multe persoane, pentru o afacere comuna, au numit un mandatar, fiecare din ele este răspunzătoare solidar pentru toate efectele mandatului.

    CAP. 4

    Despre diferitele moduri după care mandatul încetează

    ART. 1552

    Mandatul se stinge:

    1. prin revocarea mandatarului;

    2. prin renunţarea mandatarului la mandat;

    3. prin moartea, interdicţia, nesolvabilitatea şi falimentul ori a mandantului ori a mandatarului.

    ART. 1553

    Mandantul poate, când voieşte, revocă mandatul şi constrânge, la caz, pe mandatar de a-i remite înscrisul de împuternicire.

    ART. 1554

    Revocarea mandatului, notificată numai mandatarului, nu se poate opune unei alte persoane care, în nestiinta de aceasta, a contractat cu dânsul de bună-credinţă; în acest caz mandantul are recurs contra mandatarului sau.

    ART. 1555

    Numirea unui nou mandatar pentru aceeaşi afacere cuprinde în sine revocarea mandatului dat celui dintâi, din ziua în care i s-a notificat.

    ART. 1556

    Mandatarul poate renunţa la mandat, notificând mandantului renunţarea sa.

    În aşa caz mandatarul rămâne către mandant răspunzător de daune, dacă renunţarea sa le casuneaza, afara numai când el se află în neputinţă de a-şi continua mandatul fără o daună însemnată.

    ART. 1557

    E valid aceea ce face mandatarul în numele mandantului, atât timp cat nu cunoaşte moartea lui, sau existenta uneia din cauzele ce desfiinţează mandatul.

    ART. 1558

    În cazurile arătate în articolul precedent, sunt valide contractările mandatarului cu al treilea persoane care sunt de bună-credinţă.

    ART. 1559

    În caz de moarte a mandatarului, erezii lui trebuie sa înştiinţeze pe mandant, şi până atunci sa îngrijească de ceea ce împrejurările reclama pentru interesele acestuia.

    Titlu X

    DESPRE COMODAT

    CAP. 1

    Despre natura comodatului

    ART. 1560

    Comodatul este un contract prin care cineva împrumută altuia un lucru spre a se servi de dânsul, cu îndatorire de a-l înapoia.

    ART. 1561

    Comodatul este esenţial gratuit.

    ART. 1562

    Împrumutătorul rămâne proprietarul lucrului dat împrumut.

    ART. 1563

    Obligaţiile ce se formează în puterea comodatului trec la erezii comodantului şi ai comodatarului.

    Dacă însă împrumutarea s-a făcut în privinţa numai a comodatarului şi numai persoanei lui, erezii lui nu pot sa continue a se folosi de lucrul împrumutat.

    CAP. 2

    Despre obligaţiile comodatarului

    ART. 1564

    Comodatarul este dator sa îngrijească, ca un bun proprietar, de conservarea lucrului împrumutat, şi nu poate sa se servească decât la trebuinţă determinată prin natura lui, sau prin convenţie, sub pedeapsa de a plati daune-interese, de se cuvine.

    ART. 1565

    Dacă comodatorul se serveşte de un lucru la o altă trebuinţă, ori pentru un timp mai îndelungat decât se cuvine, atunci rămâne răspunzător de pierderea casunata, chiar prin caz fortuit.

    ART. 1566

    Dacă lucrul împrumutat piere prin un caz fortuit de la care comodatarul l-ar fi putut sustrage, subrogandu-i un lucru al sau, dacă el, neputând scapa unul din două lucruri, a preferit pe al sau, atunci este răspunzător de pierderea celuilalt.

---------------

    Pentru înţelegerea dispoziţiei art. 1566, textul trebuie citit în felul următor: "Dacă lucrul împrumutat piere printr-un caz fortuit de la care comodatarul l-ar fi putut sustrage, subrogandu-i un lucru al sau, sau dacă el neputând scapa decât unul din două lucruri, a preferit pe al sau, atunci este răspunzător de pierderea celuilalt".

    ART. 1567

    Dacă lucrul s-a preţuit când s-a împrumutat, atunci pentru pierderea lui, casunata chiar prin caz fortuit, rămâne răspunzător comodatarul, întrucât nu s-a stipulat contrariul.

    ART. 1568

    Dacă lucrul se deteriorează cu ocazia întrebuinţării pentru care s-a dat cu imprumutare, şi fără culpa din partea comodatarului, acesta nu e răspunzător.

    ART. 1569

    Comodatorul, făcând speze necesare la uzul lucrului împrumutat, nu poate sa le repete.

    ART. 1570

    Comodatarul nu poate sa reţină lucrul sub cuvânt de compensaţie pentru creanţa ce are asupra comodantului.

    ART. 1571

    Dacă mai multe persoane au luat împreună cu împrumut tot acelaşi lucru, ele sunt solidar obligate către comodant.

    CAP. 3

    Despre obligaţiile comodantului

    ART. 1572

    Comodantul nu poate sa ia indarat lucrul împrumutat, înainte de trecerea termenului convenit sau, în lipsa de convenţie, înainte de a fi servit la trebuinţă, pentru care s-a dat cu împrumut.

    ART. 1573

    Dacă însă în curgerea termenului sau mai înainte de a se fi indestulat trebuinţă comodatarului, comodantul însuşi ar cădea în o trebuinţă mare şi neprevăzut de acel lucru, judecătorul poate după împrejurări, sa oblige pe comodatar la restitutiune.

    ART. 1574

    Dacă în curgerea termenului, împrumutatul a fost silit, pentru păstrarea lucrului, sa facă oarecare speze extraordinare, necesare şi aşa de urgent încât sa nu fi putut preveni pe comodant, acesta va fi dator a i le înapoia.

    ART. 1575

    Dacă lucrul împrumutat are aşa defect încât sa poată dauna pe acel ce se serveşte de dânsul, comodantul rămâne răspunzător de daune, dacă cunoscând acele defecte nu a prevestit pe comodator.

    Titlul XI

    DESPRE ÎMPRUMUT

    CAP. 1

    Despre natura împrumutului

    ART. 1576

    Împrumutul este un contract prin care una din părţi da celeilalte oarecare catime de lucru, cu îndatorire pentru dansa de-a restitui tot atâtea lucruri, de aceeaşi specie şi calitate.

    ART. 1577

    În puterea împrumutului, împrumutatul devine proprietarul lucrului primit care, pierind, fie în orice mod, piere în contul sau.

    ART. 1578

    Obligaţia ce rezultă din un împrumut în bani este totdeauna pentru aceeaşi suma numerică arătată în contract.

    Intamplandu-se o sporire sau o scădere a preţului monedelor, înainte de a sosi epoca plăţii, debitorul trebuie sa restituie suma numerică împrumutată şi nu este obligat a restitui aceasta suma decât în speciile aflătoare în curs în momentul plăţii.

    ART. 1579

    Regula cuprinsă în articolul precedent nu se va aplica la împrumuturi de vergi metalice sau producte.

    În acest caz, debitorul nu trebuie sa restituie decât aceeaşi calitate şi cantitate, oricare ar fi suirea sau scăderea preţului lor.

    Asemenea când s-a făcut împrumutul în monede de aur ori argint şi s-a stipulat o restitutiune în aceeaşi specie şi calitate, sau se va altera valoarea intrinseca a monedelor, sau nu se vor putea găsi, sau vor fi scoase din curs, se va restitui echivalentul preţului intrinsec ce acele monede avuseseră în timpul în care au fost împrumutate.

    CAP. 2

    Despre obligaţia împrumutătorului

    ART. 1580

    Împrumutătorul este supus la răspunderea prevăzută la art. 1575 pentru comodat.

    ART. 1581

    Împrumutătorul nu poate, mai înainte de termen, sa ceara lucrul împrumutat.

    ART. 1582

    Nefiind defipt termenul restitutiunii, judecătorul poate sa dea împrumutatului un termen, potrivit cu împrejurările.

    ART. 1583

    Dacă însă s-a stipulat numai ca împrumutatul sa plătească când va putea sau când va avea mezii*), judecătorul va prescrie un termen de plata, după împrejurări.

------------------

    *) Mijloace.

    CAP. 3

    Despre obligaţia împrumutatului

    ART. 1584

    Împrumutatul este dator sa restituie lucrurile împrumutate în aceeaşi calitate şi cantitate, şi la timpul stipulat.

    ART. 1585

    Când este în neposibilitate de a îndeplini datoria prescrisă prin articolul precedent, va plati valoarea lor, calculată după timpul şi locul în care urma a se face restitutiunea.

    Dacă nu s-a determinat nici timpul, nici locul plăţii împrumutului, plata urmează a se face de către împrumutat după valoarea curentă din timpul în care şi în locul în care s-a contractat.

    ART. 1586

    Dacă împrumutatul nu întoarce la timpul stipulat lucrurile împrumutate sau valoarea lor, trebuie sa plătească şi dobânzi de la ziua cererii prin judecata a împrumutului.

    CAP. 4

    Despre împrumutul cu dobânda

    ART. 1587

    Se poate stipula dobânzi pentru un împrumut de bani, de denariate*) (zaharele) sau de alte lucruri mobile.

-------------------

    *) Producte.

    ART. 1588

    Împrumutatul care a apucat de a plati dobânzi ce nu s-au stipulat, sau mai mari decât s-au stipulat, nu mai poate a le repeti, nici a le imputa asupra capitalului.

    ART. 1589

    Se defige o dobândă de cinci la suta pe un an pentru afacerile civile şi de şase la suta pe an pentru cele comerciale, în toate cazurile unde s-a hotărât de părţi cuantumul ei.

    Dobânzile legale începute, cerute, precum şi cele consacrate prin hotărâri definitive, se vor calcula conform legii vechi, până în momentul promulgării legii de fata.

    ART. 1590

    Adeverinţa data pentru capital, fără rezerva a dobânzilor, este o prezumţie de plata lor şi scuteşte de dansa.

    Titlul XII

    DESPRE DEPOZIT ŞI DESPRE SECHESTRU

    CAP. 1

    Despre depozit în genere

    ART. 1591

    Depozitul în genere este un act prin care se primeşte lucrul altuia spre a-l păstra şi a-l restitui în natura.

    ART. 1592

    Depozitul este de două feluri: depozit propriu-zis şi sechestru.

    CAP. 2

    Despre depozitul propriu-zis

    Secţiunea I

    Despre natura depozitului

    ART. 1593

    Depozitul este un contract esenţial gratuit, care nu poate avea de obiect decât lucrurile mobile.

    El nu este perfect decât când s-a făcut traditiunea lucrului.

    Traditiunea se înlocuieşte prin singurul consimţământ, dacă lucrul ce este a se lăsa în depozit se află deja în mâna depozitarului sub orice alt titlu.

    ART. 1594

    Depozitul este voluntar sau necesar.

Secţiunea II

    Despre depozitul voluntar

    ART. 1595

    Depozitul voluntar se formează prin consimţământul celui ce da şi celui ce primeşte lucrul în depozit.

    ART. 1596

    Depozitul voluntar se face întotdeauna numai de către proprietarul lucrului depozit, sau prin consimţământul sau expres sau tacit.

    ART. 1597

    Depozitul voluntar nu se poate face decât prin înscris.

    ART. 1598

    Dacă depozitul s-a făcut de către o persoană capabilă către una necapabila, aceea ce a făcut depozitul are numai acţiunea de revendicare a lucrului depozit, pe cat timp se află în mâna depozitarului, sau acţiunea de restitutiune, pe cat acesta s-a folosit.

    Secţiunea III

    Despre îndatoririle depozitarului

    ART. 1599

    Depozitarul trebuie sa îngrijească de paza lucrului depozit, întocmai precum îngrijeşte de paza lucrului sau.

    ART. 1600

    Dispoziţia articolului precedent trebuie sa se aplice cu mai mare rigoare:

    1. când depozitarul s-ar fi oferit a primi un depozit;

    2. când s-ar fi stipulat vreo plata pentru paza depozitului;

    3. când depozitul s-a făcut numai în folosul depozitarului;

    4. când s-ar fi alcătuit*) expres ca depozitarul sa fie răspunzător de orice culpa.

--------------------

    *) Convenit.

    ART. 1601

    Depozitarul nu răspunde niciodată de stricăciunile provenite din forţa majora, afara de cazul când a fost pus în întârziere pentru restitutiunea lucrului depozit.

    ART. 1602

    El nu poate sa se servească de lucrul depus fără permisiunea expresă sau tacită a deponentului.

    ART. 1603

    Nu poate de fel sa caute a vedea lucrurile ce i s-au depozitat, dacă i s-au încredinţat în o ladă închisă sau o copertă sigilată.

    ART. 1604

    Depozitarul trebuie sa înapoieze tot acel lucru ce a primit. Un depozit de bani, când depozitarul, conform art. 1602, facuse întrebuinţare de dânsul, trebuie sa se restituie în acele monede în care s-a făcut, atât în cazul de sporire, cat şi în acela de scădere a valorii lor.

    ART. 1605

    Depozitarul nu este dator de a restitui lucrul depozitat decât în starea în care se află la timpul înapoieri. Stricăciunile survenite fără faptul sau, rămân în sarcina deponentului.

    ART. 1606

    Depozitarul căruia s-a luat prin forţa majora lucrul depozitat şi care a primit în locu-i o sumă de bani, sau orice alt lucru, trebuie sa restituie aceea ce a primit.

    ART. 1607

    Eredele depozitarului care a vândut în bună-credinţă lucrul ce n-a ştiut ca este depozitat, este dator numai sa restituie preţul primit, sau sa cedeze acţiunea sa contra cumpărătorului, dacă preţul nu ar fi fost plătit.

    ART. 1608

    Depozitarul trebuie sa restituie fructele produse de lucrul depozitat şi cules de dânsul.

    El nu e dator de a plati nici o dobândă pentru banii ce i s-au depozitat, afara numai din ziua de când a fost pus în întârziere de a-i restitui.

    ART. 1609

    Depozitarul nu trebuie sa restituie lucrul depozitat decât acelui ce i l-a încredinţat, sau acelui în al cărui nume s-a făcut depozitul, sau persoanei arătate spre a-l primi.

    ART. 1610

    Depozitul nu poate pretinde ca deponentul sa probeze ca lucrul depozitat este proprietatea sa.

    Cu toate acestea, dacă descoperă ca lucrul este de furat şi cine este adevăratul proprietar, trebuie sa vesteasca acestuia depozitul ce i s-a făcut, interpelandu-l*) a-l reclama în un termen determinat şi îndestulător, fără prejudiciul dispoziţiilor codicelui penal.

    Dacă acela care a fost vestit de aceasta, neglijează reclamarea depozitului, depozitarul este bine liberat prin trădarea depozitului în mâna acelui de la care s-a primit.

--------------------

    *) Punându-i în vedere.

    ART. 1611

    În caz de moarte a deponentului, lucrul depus nu se poate restitui decât eredelui.

    Dacă sunt mai multi erezi, lucrul depozitat trebuie sa se restituie, fiecărui din ei o parte pe cat i se cuvine.

    Dacă lucrul nu se poate împărţi, erezii trebuie sa se unească între dânşii asupra modului primirii lui.

    ART. 1612

    Dacă deponentul prin schimbarea statului*) sau, a pierdut administraţia bunurilor sale, după facerea depozitului, acesta nu se poate restitui decât persoanei însărcinate cu administraţia averii deponentului.

------------------

    *) Capacitate.

    ART. 1613

    Dacă depozitul a fost făcut de către un tutore sau administrator în asemenea însuşire, şi administraţia sa a fost incetata în momentul restitutiunii, acesta nu se poate face decât către persoana ce a fost reprezentată sau către noul ei reprezentator.

    ART. 1614

    Dacă prin contractul de depozit s-a stipulat locul unde trebuie sa se facă restitutiunea, depozitarul trebuie sa transporte acolo lucrul depozitat; spezele însă ce s-ar face sunt în greutatea deponentului.

    ART. 1615

    Restitutiunea trebuie sa se facă, dacă prin contract nu se arată locul, acolo unde se află lucrul depozitat.

    ART. 1616

    Depozitul trebuie sa se restituie deponentului îndată ce s-a reclamat, chiar când s-ar fi stipulat prin contract un anume termen pentru restitutiunea lui; se excepta însă cazul când în formele legale s-a notificat depozitarului un act de sechestru sau de opoziţie la restitutiunea sau la strămutarea lucrului depozitat.

    ART. 1617

    Se stinge orice îndatorire a depozitarului, dacă se descoperă şi se probează ca el este însuşi proprietarul lucrului depozitat.

    Secţiunea IV

    Despre îndatoririle deponentului

    ART. 1618

    Deponentul este indatorit în a întoarce depozitarului toate spezele făcute pentru păstrarea lucrului depozitat, şi a-l dezdauna de toate pierderile casunate lui din cauza depozitului.

    ART. 1619

    Depozitarul poate sa oprească depozitul până la plata integrală cuvenita lui din cauza depozitului.

    Secţiunea V

    Despre depozitul necesar

    ART. 1620

    Depozitul necesar este acela ce se face sub sila unei întâmplări, cum: un foc, o ruină, o pradare, un naufragiu sau alt eveniment neprevăzut de forţa majora.

    ART. 1621

    Proba prin martori este admisă pentru depozitul necesar şi chiar în cazul când valoarea depozitului ar trece peste 250 lei.

    ART. 1622

    Depozitul necesar este supus la toate regulile depozitului voluntar, şi fără prejudiciul dispoziţiilor art. 1198.

    ART. 1623

    Ospatarii ori hangiii răspund, ca depozitari, pentru toate lucrurile aduse în localul lor de un călător; depozitul unor aşa lucruri trebuie sa se considere ca un depozit necesar.

    ART. 1624

    Ei răspund de furtul sau stricăciunea lucrurilor călătorului, în caz când furtul sau stricăciunea s-a comis de servitori, ori de cei însărcinaţi cu direcţia ospatariilor, ori de străinii ce le frecventează.

    ART. 1625

    Ei nu sunt răspunzători de furturile comise cu mâna înarmată sau în altfel, cu forţa majora.

    CAP. 3

    Despre sechestru

    Secţiunea I

    Despre diversele feluri de sechestre

    ART. 1626

    Sechestrul este convenţional sau judiciar.

    Secţiunea II

    Despre sechestrul convenţional

    ART. 1627

    Sechestrul convenţional este depozitul unui lucru în litigiu, făcut de una sau mai multe persoane, unui al treilea, care ia asupră-şi îndatorirea de a-l restitui, după terminarea procesului celui cărui va declara judecătorul ca se cuvine.

    ART. 1628

    Sechestrul poate sa nu fie gratuit.

    ART. 1629

    Când este gratuit, se aplică asupra-i regulile depozitului propriu-zis, cu deosebirile ce se vor arăta mai jos.

    ART. 1630

    Obiectul sechestrului poate fi bunuri mobile sau imobile.

    ART. 1631

    Depozitarul, însărcinat cu un sechestru, nu poate fi liberat de dânsul înainte de terminarea procesului, decât atunci când toate părţile interesate vor consimţi, sau când va urma o cauză ce se va judeca de legitima.

    Secţiunea III

    Despre sechestrul judiciar

    ART. 1632

    Afara de cazurile statornicite de codicele de procedura civilă, judecătorul poate ordona sechestrul:

    1. a unui imobil sau a unui lucru mobil pentru a cărui proprietate ori posesiune se judecă două sau mai multe persoane;

    2. a lucrurilor oferite de un debitor spre liberarea sa.

----------------

    A se vedea:

    - Codul de procedura civilă - D(1) 1228, Monitorul Oficial nr. 281 din 15 martie 1900, republicat în Monitorul Oficial nr. 45 din 24 februarie 1948, cu modificările ulterioare (art. 596);

    - Legea nr. 603/1943 pentru simplificarea procedurii impartelilor judiciare - Monitorul Oficial nr. 212 din 10 septembrie 1943, cu modificările ulterioare (art. 14 şi 15).

    ART. 1633

    Depozitul judiciar da naştere la obligaţii reciproce între sechestranti şi depozitari.

    Depozitarul trebuie sa îngrijească de păstrarea lucrului sechestrat ca un bun proprietar.

    Trebuie să-l dea de fata pentru vânzare spre indestularea sechestrantului, ori spre a-l restitui, părţii de la care s-a sechestrat în caz de revocare a sechestrului.

    Sechestrantul este dator sa plătească depozitarului salariul statornicit de lege, sau în lipsa, pe cat a va hotara judecătorul.

    ART. 1634

    Sechestrul judiciar se da sau persoanei asupra carei s-au învoit ambele părţi interesate, sau unei persoane numite din oficiu de autoritatea judiciară.

    Şi într-un caz şi intr-altul, acel ce a luat în păstrare lucrul este supus tuturor îndatoririlor ce nasc din sechestrul convenţional.

    Titlul XIII

    DESPRE CONTRACTELE ALEATORII

    CAP. 1

    Despre contractele aleatorii în genere

    ART. 1635

    Contractul aleatoriu este convenţia reciprocă ale carei efecte, în privinţa beneficiilor şi a pierderilor pentru toate părţile, sau pentru una sau mai multe din ele, depinde de un eveniment necert.

    Astfel sunt:

    1. contractul de asigurare;

    2. împrumutul nautic;

    3. jocul şi prinsoarea;

    4. şi contractul de rendita pe viaţa.

    Cele două dintâi se regulează după legile comerţului maritim.

    CAP. 2

    Despre joc şi prinsoare

    ART. 1636

    Legea nu da nici o acţiune spre plata unui debit din joc sau din prinsoare.

    ART. 1637

    Sunt exceptate jocurile ce contribuie la exerciţiul corporal, cum: armele, cursele cu piciorul, călare sau cu carul şi alte asemenea.

    Cu toate acestea, judecătorul poate sa respingă cererea când suma pusa în joc sau la prinsoare ar fi excesivă.

    ART. 1638

    Pierzatorul nu poate în nici un caz repeti ceea ce a plătit de buna voie, afara numai în cazul când câştigătorul a întrebuinţat dol, înşelăciune sau amagire.

    CAP. 3

    Despre contractul de rendita pe viaţa

    Secţiunea I

    Despre natura contractului de rendita pe viaţa

    ART. 1639

    Rendita pe viaţa se poate înfiinţa cu titlu oneros.

    ART. 1640

    Ea se poate constitui şi cu titlu gratuit, prin donatiune între vii sau prin testament.

    Trebuie însă atunci sa fie revestita de formele cerute de legi pentru asemenea acte.

    ART. 1641

    Rendita pe viaţa înfiinţată prin donatiune sau testament este supusă la reducţiune, dacă întrece porţiunea disponibilă; este nulă dacă se face în favoarea unei persoane necapabile de a primi.

    ART. 1642

    Rendita pe viaţa se poate înfiinţa în favoarea persoanei ce a plătit preţul, sau a altei a treia ce n-are nici un drept la rendita.

    În cazul din urma, deşi întruneşte însuşirile unei liberalităţi, totuşi nu este supusă formelor stabilite pentru donatiune; însă este în totul supusă dispoziţiilor articolului precedent.

    ART. 1643

    Ea se poate înfiinţa în favoarea unei sau mai multor persoane.

    ART. 1644

    Este fără lucrare orice contract de rendita pe viaţa, înfiinţat în favoarea unei persoane care era deja moartă în momentul facerii contractului.

    ART. 1645

    Contractul de rendita pe viaţa, în favoarea unei persoane afectate de o boală de care a murit în interval de 20 zile de la data contractului, este nul.

    Secţiunea II

    Despre efectele contractului de rendita pe viaţa între părţile contractante

    ART. 1646

    Acela în a cărui favoare s-a înfiinţat, cu titlu oneros, o rendită pe viaţa, poate sa ceara sfaramarea contractului, dacă infiintatorul ei nu da asigurările stipulate pentru executare.

    ART. 1647

    Singura neplata a termenelor*) expirate a renditei nu da drept celui în a cărui favoare este înfiinţată sa ceara întoarcerea capitalului, sau reintrarea în posesiunea fondului înstrăinat. El are numai dreptul de a face sa se sechestreze şi sa se vândă averea debitorului sau şi a cere ca, neconsimtind debitorul, sa se reguleze, din produsul vinderii, o sumă suficienta spre plata termenelor.

-------------------

    *) Sumele scadente datorate în temeiul contractului de rendita.

    ART. 1648

    Infiintatorul renditei nu poate sa se elibereze de plata ei, oferind înapoierea capitalului şi renunţând la repetiţiunea anuităţilor plătite, oricât de lungă fie viaţa acelor în a căror favoare s-a înfiinţat rendita, şi oricât de oneroasa fie prestaţia renditei.

    ART. 1649

    Rendita pe viaţa se dobândeşte de proprietarul*) ei în proporţia zilelor ce a trăit.

    Dacă însă s-a stipulat ca termenii**) ei sa se plătească anticipat, atunci se consideră de câştigat fiecare termen din ziua în care a venit plata lui.

---------------------

    *) Creditorul renditei.

    **) Sumele scadente datorate în temeiul contractului de rendita.

    ART. 1650

    Numai în cazul în care rendita pe viaţa s-a înfiinţat cu titlu gratuit, se poate şi stipula ca dansa sa nu fie supusă sechestrării*).

---------------------

    *) Sa nu poată fi urmărită.

    ART. 1651

    Proprietarul renditei pe viaţa nu poate sa ceara termenele*) expirate decât justificând existenta sa, ori existenta persoanei în favoarea căreia s-a înfiinţat.

---------------------

    *) Sumele scadente datorate în temeiul contractului de rendita.

    Titlul XIV

    DESPRE FIDEJUSIUNE (CAUŢIUNE)

    CAP. 1

    Despre natura şi întinderea fidejusiunii

    ART. 1652

    Cel ce garantează o obligaţie se leagă către creditor de a îndeplini însuşi obligaţia pe care debitorul nu o îndeplineşte.

-------------------

    Minorul şi interzisul sau reprezentantul lor legal nu pot sa garanteze obligaţia altuia. A se vedea în acest sens Codul familiei Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 105, 129, 133, 147).

    ART. 1653

    Fidejusiunea nu poate exista decât pentru o obligaţie valida.

    Cu toate acestea, se poate face cineva fidejusorele unei obligaţii ce poate fi anulată în virtutea unei excepţii personale debitorului, cum de pilda în cazul de minoritate.

    ART. 1654

    Fidejusiunea nu poate întrece datoria debitorului, nici poate fi făcută sub condiţii mai oneroase.

    Poate fi însă numai pentru o parte a datoriei şi sub condiţii mai puţin grele.

    Cauţiunea ce întrece datoria sau care este contractată sub condiţii mai oneroase e valida numai până în măsura obligaţiei principale.

    ART. 1655

    Oricine poate sa se facă fidejusore, fără ordinea şi chiar fără ştiinţa acelui pentru care se obligă.

    Asemenea se poate face nu numai pentru debitorul principal, dar şi pentru fidejusorul acestuia.

    ART. 1656

    Fidejusiunea trebuie sa fie expresă şi nu se poate întinde peste marginile în care s-a contractat.

    ART. 1657

    Fidejusiunea nedeterminată a unei obligaţii principale, se întinde la toate accesoriile unei datorii, şi încă şi la spezele primei reclamaţii*), şi la toate cele posterioare notificării făcute fidejusorului.

-------------------

    *) Cheltuielile corespunzătoare introducerii cererii de chemare în judecata.

    ART. 1658

    Îndatoririle fidejusorului trec la erezi, afara de constrângerea corporală, chiar dacă îndatorirea era asigurată prin constrângere corporală.

------------------

    Dispoziţia ce priveşte sancţiunea constrângerii corporale nu are aplicabilitate azi, fiind incompatibilă cu ordinea constituţională din România.

    ART. 1659

    Debitorul obligat a da siguranţa trebuie sa prezinte o persoană capabilă de a contracta, care sa posede avere îndestula spre a garanta o obligaţie, şi care sa aibă domiciliul în teritoriul jurisdicţional al tribunalului judeţean, la care trebuie sa se dea.

    ART. 1660

    Solvabilitatea unui garant se măsoară numai după nemiscatoarele ce pot fi ipotecate, afara de cazul când datoria este mica sau afacerea este comercială. Spre acest finit nu se pot lua în consideraţie nemiscatoarele în litigiu, nici acelea situate la o aşă depărtare, încât sa devină foarte dificile lucrările executive asupra-le.

    ART. 1661

    Dacă fidejusorul, căpătat de creditor de bună-voie sau judecătoreşte, a devenit apoi nesolvabil, trebuie sa se dea un altul.

    Aceasta regula nu se aplică în singurul caz în care fidejusorul s-a dat numai în puterea unei convenţii, prin care creditorul a cerut de fidejusor o anume persoana.

    CAP. 2

    Despre efectele fidejusorului

    Secţiunea I

    Despre efectele fidejusiunii între creditor şi cautionator (fidejusor)

    ART. 1662

    Fidejusorul nu este ţinut a plati creditorului, decât când nu se poate îndestula de la debitorul principal asupra averii căruia trebuie mai întâi sa se facă discuţie*), afara numai când însuşi a renunţat la acest beneficiu, sau s-a obligat solidar cu datornicul. În cazul din urma, efectul obligaţiei sale se regulează după principiile statornicite în privinţa datoriilor solidare.

-----------------

    *) Urmărire.

    ART. 1663

    Creditorul nu este indatorat sa discute*) averea debitorului principal, dacă garantul nu o cere de la cele dintâi lucrări**) îndreptate contra sa.

-----------------

    *) Sa urmărească.

    **) Acte de executare.

    ART. 1664

    Fidejusorul care cere discuţia*) trebuie sa indice creditorului averea debitorului principal şi sa anticipeze spezele cuviincioase pentru punerea în lucrare a executării.

    Nu se va ţine în seama arătarea bunurilor debitorului principal situate afara din teritoriul jurisdicţional al tribunalului judeţean în care trebuie sa se efectueze plata, sau a bunurilor în litigiu, ori a bunurilor deja ipotecate pentru siguranţa datoriei, care nu mai sunt în posesia debitorului.

-----------------

    *) Urmărire.

    ART. 1665

    De câte ori cautionatorul va arăta bunuri în cuprinderea articolului precedent şi va anticipa şi spezele cuviincioase pentru discuţie*), creditorul rămâne către garant răspunzător până la valoarea bunurilor arătate, în caz de nesolvabilitate a debitorului principal survenită prin amânarea urmăririi.

-----------------

    *) Urmărire.

    ART. 1666

    Când mai multe persoane au garantat unul şi acelaşi creditor pentru una şi aceeaşi datorie, fiecare din ele rămâne obligată pentru datoria întreaga.

    ART. 1667

    Cu toate acestea, fiecare din persoanele arătate în articolul precedent, întrucât n-a renunţat la beneficiul diviziunii, poate cere ca creditorul sa divida mai întâi acţiunea sa şi sa o reducă la proporţia fiecăruia.

    Dacă unii din garanţi erau nesolvabili în timpul în care unul din ei obtinuse diviziunea, acesta rămâne obligat în proporţia unei asemenea nesolvabilitati; dacă însă nesolvabilitatea a supravenit după diviziune, atunci nu mai poate fi răspunzător pentru aceasta.

    ART. 1668

    Dacă creditorul însuşi şi de buna voie a împărţit acţiunea sa, nu mai poate sa se lepede de aceasta diviziune, deşi, mai înainte de timpul în care a primit-o, unii din cautionatori au fost nesolvabili.

    Secţiunea II

    Despre efectele fidejusiunii între debitor şi cautionator (fidejusor)

    ART. 1669

    Cautionatorul ce a plătit are regres contra debitorului principal, atât când a garantat cu ştiinţa debitorului, cat şi pe nestiinta lui.

    Regresul se întinde atât asupra capitalului, cat şi asupra dobânzilor şi a spezelor; cu toate acestea, garantul nu are regres decât pentru spezele făcute de dânsul după ce a notificat debitorului principal reclamaţia pornită asupra-i.

    Fidejusorul are regres şi pentru dobânda sumei ce a plătit, chiar când datoria nu produce dobânda, şi încă şi pentru daune-interese, dacă se cuvine.

    Cu toate acestea, dobânzile ce ar fi fost datorite creditorului nu vor merge în favoarea garantului decât din ziua în care s-a notificat plata.

    ART. 1670

    Cautionatorul ce a plătit datoria intră în dreptul ce avea creditorul contra datornicului.

    ART. 1671

    Când sunt mai multi debitori principali solidari pentru una şi aceeaşi datorie, fidejusorul ce a garantat pentru ei toţi are regres în contra fiecărui din ei pentru repetiţiunea sumei totale ce a plătit.

    ART. 1672

    Fidejusorul ce a plătit prima data, nu are regres contra debitorului principal ce a plătit de-a doua oară, are însă acţiunea de repetitiune contra creditorului.

    Când fidejusorul a plătit, fără sa fi fost urmărit şi fără sa fi înştiinţat pe datornicul principal, nu va avea nici un regres contra acestuia în cazul când în timpul plăţii, datornicul ar fi avut meziu*) de a declara stinsă datoria sa; ii rămâne însă dreptul de a cere înapoi de la creditor banii daţi. ------------------

    *) Mijloc.

    ART. 1673

    Fidejusorul, şi fără a fi plătit, poate sa reclame dezdăunare de la debitor:

    1. când este urmant în judecata pentru a plati;

    2. când debitorul se află falit sau în stare de nesolvabilitate;

    3. când debitorul s-a indatorat de a-l libera de garanţie într-un termen determinat şi acesta a expirat;

    4. când datoria a devenit exigibilă prin sosirea scadenţei stipulate;

    5. după trecerea de 10 ani, când obligaţia principala nu are un termen determinat de scadenta, întrucât însă obligaţia principala nu ar fi fost de aşa fel încât sa nu poată a se stinge înaintea unui termen determinat, cum de exemplu tutela, ori întrucât nu s-a stipulat contrariul.

    Secţiunea III

    Despre efectele fidejusiunii între mai multi garanţi

    ART. 1674

    Când mai multe persoane au garantat pentru unul şi acelaşi debitor şi pentru una şi aceeaşi datorie, garantul ce a plătit datoria are regres contra celorlalţi garanţi pentru porţiunea ce priveşte pe fiecare.

    Cu toate acestea, nu are loc regresul decât când garantul a plătit în unul din cazurile arătate în articolul precedent.

    CAP. 3

    Despre fidejusiunea legală şi cea judecătorească

    ART. 1675

    De câte ori o persoană este obligată de lege sau de judecător a da o garanţie, garantul ce se oferă trebuie sa aibă condiţiile prescrise de art. 1659 şi 1660. Fidejusiunea judecătorească trebuie încă sa poată fi supusă la constrângerea corporală.

--------------

    1. Ultima parte a art. 1675 a fost abrogată implicit întrucât Legea constrângerii corporale din 12 septembrie 1864 este incompatibilă cu ordinea constituţională din România.

    2. Cu privire la fidejusiunea judiciară a se vedea art. 392-396 Cod procedura civilă D(L) 1228, Monitorul Oficial nr. 281 din 15 martie 1900, republicat în Monitorul Oficial nr. 45 din 24 februarie 1948, cu modificările ulterioare.

    ART. 1676

    Cel ce e dator sa dea garanţie, e liber sa dea un amanet sau alta asigurare, care sa se găsească suficienta pentru asigurarea creanţei.

    ART. 1677

    Garantul judecătoresc nu poate cere discuţia*) averii debitorului principal.

-----------------

    *) Urmărirea.

    ART. 1678

    Cel ce s-a făcut garant numai pentru fidejusorul judecătoresc nu poate sa ceara discuţia*) averii debitorului principal şi a fidejusorului.

-----------------

    *) Urmărirea.

    CAP. 4

    Despre stingerea fidejusiunii

    ART. 1679

    Obligaţia ce naşte din fidejusiune se stinge prin acele cauze prin care se sting şi celelalte obligaţii.

    ART. 1680

    Confuziunea urmată între datornicul principal şi fidejusorul sau, prin erezirea*) unuia de către altul, nu stinge acţiunea creditorului contra acelui ce a garantat pentru fidejusor.

---------------

    *) Moştenirea.

    ART. 1681

    Garantul se poate servi în contra creditorului de toate excepţiile datornicului principal inerente datoriei; însă nu-i poate opune acele ce sunt curat persoanele datornicului.

    ART. 1682

    Cautionatorul se liberează de garanţia sa, când nu poate sa intre în drepturile, privilegiile şi ipotecile creditorului din cauza acestuia.

    ART. 1683

    Dacă creditorul primeşte de buna voie un imobil sau alt lucru în plata datoriei principale, cautionatorul rămâne liberat, chiar când creditorul a fost evins din acel lucru.

    ART. 1684

    Prelungirea termenului acordat de creditor în favoarea datornicului principal nu liberează pe fidejusor de garanţia sa, care poate în acest caz sa urmărească pe debitor pentru plata.

    Titlul XV

    DESPRE AMANET

    ART. 1685

    Amanetul este un contract prin care datornicul remite creditorului sau un lucru mobil spre siguranţa datoriei.

    ART. 1686

    Amanetul da creditorului dreptul de a fi plătit din lucrul amanetului, cu preferinţa înaintea altor creditori.

    Ca sa rezulte preferinţa se cere un act înregistrat în regula, ce sa enunte suma datorită, specia şi natura lucrurilor amanetate sau o descriptie de calitate, greutatea şi măsura lor.

    Facerea unui act înscris şi înregistrat nu este neapărat decât când datoria trece peste 250 lei.

--------------

    Cu privire la înregistrarea actului de amanet, la care se referă art. 1686, a se vedea art. 710 şi 719 Cod procedura civilă - D.(L) 1228, Monitorul Oficial nr. 281 din 15 martie 1900, republicat în Monitorul Oficial nr. 45 din 24 februarie 1948, cu modificările ulterioare.

    ART. 1687

    Preferinţa arătată în articolul precedent nu se poate înfiinţa în privinţa mobilelor necorporale, cum creanţele mobiliare, decât prin un act în regula înregistrat şi notificat debitorului creanţei date în amanet.

--------------

    1. A se vedea, de asemenea, Legea, nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 73 şi 74).

    2. A se vedea şi nota de la art. 1396.

    ART. 1688

    În toate cazurile însă, acest privilegiu nu subzistă asupra amanetului decât când s-a dat şi a rămas în posesiunea creditorului sau unui al treilea ales de părţi.

    ART. 1689

    Creditorul, la caz de neplata, nu poate sa dispună de amanet; are dreptul însă sa ceara de la judecător ca amanetul să-i rămână lui, drept plata, şi până la suma datoriei, cu ale ei dobânzi, de se cuvine, după o estimatie făcută de experţi, ori sa se vanza la licitaţie.

    E nulă orice stipulaţie prin care creditorul s-ar autoriză sau a-şi apropia amanetul sau a dispune de dânsul fără formalităţile sus-arătate.

    ART. 1690

    Până la expropriatiunea*) debitorului, de este sa se facă, el rămâne proprietarul amanetului.

-----------------

    *) Executarea silită, potrivit art. 1824-1836 Cod civil.

    ART. 1691

    Creditorul răspunde după regulile stabilite la titlul: Despre contracte şi obligaţii în genere, de pierderea sau stricăciunea amanetului provenită din culpa sa.

    Asemenea şi debitorul trebuie sa întoarcă creditorului toate spezele utile şi cele necesare făcute pentru conservarea amanetului.

    ART. 1692

    Dacă s-a dat drept amanet o creanţă ce produce dobânzi, creditorul trebuie sa ţină în seama aceste dobânzi asupra dobânzilor ce ar fi datorite.

    Dacă datoria, pentru a carei siguranţa s-a dat amanet o creanţă, nu produce ea însăşi dobânzi, atunci dobânzile creanţei amanetate se ţin în seama asupra capitalului datoriei.

    ART. 1693

    Dacă creditorul abuza de amanet, debitorul poate sa ceara ca acel amanet sa se pună sub sechestru.

-----------------

    *) Cu privire la sechestru, a se vedea art. 596 Cod procedura civilă - D.(L) 1228, Monitorul Oficial nr. 281 din 15 martie 1900, republicat în Monitorul Oficial nr. 45 din 24 februarie 1948, cu modificările ulterioare.

    ART. 1694

    Debitorul nu poate pretinde restitutiunea amanetului decât după ce a plătit în întreg capitalul, dobânzile şi spezele datoriei pentru a carei siguranţa s-a fost dat amanetul.

    Dacă acelaşi debitor ar fi făcut o altă datorie către acelaşi creditor după traditiunea amanetului, şi o asemenea datorie ar fi devenit exigibilă înainte de plata primei datorii, creditorul nu va putea fi constrâns sa libereze amanetul mai înainte de a se fi plătit ambele creanţe, chiar când nu s-ar fi stipulat de a subordona amanetul la plata datoriei a doua.

    ART. 1695

    Amanetul este nedivizibil, deşi datoria este divizibilă, între erezii debitorului, ori între aceia ai creditorului.

    Eredele debitorului ce şi-a plătit partea sa de datorie, nu poate cere restitutiunea părţii sale de amanet atât timp cat datoria nu este plătită în întregul ei.

    Şi viceversa, eredele creditorului care şi-a primit partea sa de datorie, nu poate sa restituie amanetul cu daunarea coerezilor săi încă neplatiti.

    ART. 1696

    Dispoziţiile precedente nu se aplică în materie de comerţ, nici la casele de împrumut pe amanet, în privinţa cărora se va urma după legile şi regulamentele relative la dansele.

    Titlul XVI

    DESPRE ANTICREZA

    ART. 1697-1703

    (Abrogate prin art. 4 al Legii contra camerei din 2.IV.1931).

    Titlul XVII

    DESPRE TRANZACŢIE

    ART. 1704

    Tranzacţia este un contract prin care părţile termină un proces început sau preîntâmpina un proces ce poate sa nasca.

    ART. 1705

    Tranzacţia trebuie sa fie constatată prin act scris.

    ART. 1706

    Tranzacţie pot face numai acei ce pot dispune de obiectul cuprins în ea.

    Acei însă ce nu pot dispune de obiectul cuprins în tranzacţie, nu pot transige decât în formele stabilite de legi speciale.

----------------

    A se vedea:

    - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 18 aprilie 1956, cu modificările ulterioare (art. 105, 129, 133 şi 147);

    - Legea nr. 15/1990 privind reorganizarea unităţilor economice de stat ca regii autonome şi societăţi comerciale, în Monitorul Oficial nr. 98 din 8 august 1990 (art. 5 alin. 3).

    ART. 1707

    Se poate transige asupra unei acţiuni civile ce deriva din o infracţiune.

    ART. 1708

    În tranzacţie se poate stipula o penalitate contra celui ce nu se va ţine de dinsa.

    ART. 1709

    Tranzacţiile se marginesc numai la obiectul lor; renunţarea, făcută în toate pretenţiile şi acţiunile, cuprinde numai ceea ce se reporta la pricinile, asupra cărora a urmat tranzacţie.

    ART. 1710

    Tranzacţia nu se întinde decât asupra pricinilor de care tratează, fie intenţia părţilor manifestată prin expresii speciale sau generale, ori rezulte ca ca o consecinţă necesară din ceea ce s-a expres*).

-----------------

    *) Exprimat.

    ART. 1711

    Tranzacţiile au între părţile contractante puterea unei sentinţe neapelabile*).

-----------------

    *) Hotărâre judecătorească definitiva.

    ART. 1712

    Este admisibilă acţiunea de nulitate contra unei tranzacţii, pentru eroarea asupra persoanei sau obiectului în proces.

    ART. 1713

    Asemenea se poate ataca tranzacţia făcută spre executarea unui titlu nul, afara numai când părţile ar fi tratat expres despre nulitate.

    ART. 1714

    Tranzacţia făcută pe documente dovedite în urma de false este nulă.

    ART. 1715

    E asemenea nulă tranzacţia asupra unui proces finit prin sentinţa neapelabilă*), despre care părţile sau una din ele n-aveau cunoştinţa.

    Când sentinţa necunoscută părţilor ar fi încă apelabila, tranzacţia va fi valida.

----------------

    *) Hotărâre judecătorească definitiva.

    ART. 1716

    Când părţile au transigeat în genere asupra tuturor afacerilor ce ar putea sa existe între dansele, documentele ce le-ar fi fost necunoscute lor în timpul tranzacţiei şi care s-ar fi descoperit în urma nu constituie un titlu de anularea tranzacţiei, afara numai atunci când ar fi fost ascunse prin fapta uneia din părţile contractante.

    Însă tranzacţia va fi nulă, când ea nu ar cuprinde decât un singur obiect şi s-ar dovedi, din documentele în urma descoperite, ca una din părţi nu avea nici un drept asupra acelui obiect.

    ART. 1717

    Învederată greşeala în socoteli, urmată la facerea tranzacţiei, nu pagubeste pe nici una din părţi, şi trebuie sa se repare.

    Titlul XVIII

    DESPRE PRIVILEGII ŞI IPOTECI

    CAP. 1

    Dispoziţii generale

    ART. 1718

    Oricine este obligat personal este ţinut de a îndeplini îndatoririle sale cu toate bunurile sale, mobile şi imobile, prezente şi viitoare.

    ART. 1719

    Bunurile unui debitor servesc spre asigurarea comuna a creditorilor săi, şi preţul lor se împarte între ei prin analogie*), afara de cazul când există între creditori cauze legitime de preferinţa.

----------------

    *) Proporţional cu valoarea creanţelor respective.

    ART. 1720

    Cauzele legitime de preferinţa sunt privilegiile şi ipotecile.

    ART. 1721

    Când un imobil, recolte, sau alte bunuri mobile vor fi fost asigurate în contra incendiului, sau în contra oricărui alt caz fortuit, suma ce se va datora de către asigurator va trebui, dacă nu va fi fost cheltuită în reparaţia obiectului asigurat, sa fie afectată la plata creanţelor privilegiate şi ipotecare, după rangul fiecăreia din ele.

    Asemenea se va urma şi cu orice despăgubire va fi datorită de către o ă treia persoana, pentru pierderea totală sau deteriorarea obiectului însărcinat de un privilegiu sau ipoteca.

    CAP. 2

    Despre privilegii

    ART. 1722

    Privilegiul este un drept, ce da unui creditor calitatea creanţei sale de a fi preferit celorlalţi creditori, fie chiar ipotecari.

    ART. 1723

    Între creditorii privilegiaţi, preferinţa se regulează după diferitele calităţi ale privilegiilor.

    ART. 1724

    Creditorii privilegiaţi, care au acelaşi rang, au deopotrivă drept la plata.

    ART. 1725

    Privilegiile tezaurului public*) şi ordinea în care se exercită ele sunt regulate prin legi speciale.

    Tezaurul public nu poate obţine un privilegiu în contra drepturilor persoanelor al treilea dobândite mai înainte.

------------------

    *) Privilegiile creanţelor statului.

----------------

    A se vedea cu privire la imobilele înscrise în cărţi funciare:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 78);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 5);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 5).

    ART. 1726

    Privilegiile pot fi atât asupra mobilelor, cat şi asupra imobilelor.

    Secţiunea I

    Despre privilegiile care se intind asupra mobilelor şi imobilelor

    ART. 1727

    Cheltuielile de judecata sunt privilegiate atât asupra mobilelor, cat şi asupra imobilelor, în privinţa tuturor creditorilor în interesul cărora au fost făcute.

--------------

    A se vedea nota de la art. 1725.

    Secţiunea II

    Despre privilegii asupra mobilelor

    ART. 1728

    Privilegiile sunt sau generale, sau speciale asupra unor mobile.

    & 1. Despre privilegii generale asupra mobilelor

    ART. 1729

    Creanţele privilegiate asupra tuturor mobilelor sunt cele mai jos arătate, şi se exercită în ordinea următoare:

    1. cheltuielile de judecata făcute în interesul comun al creditorilor;

    2. cheltuielile ingroparii în raport cu condiţia şi starea defunctului;

    3. cheltuielile boalei celei de pe urma făcute în curs de un an;

    4. salariile oamenilor de serviciu pentru un an trecut şi restul datoriei din anul curent;

    salariul de 6 luni al calfelor de pravalie şi salariul pe o lună al lucrătorilor cu ziua;

    5. preţul obiectelor de subsistenta date debitorului şi familiei sale în curs de şase luni.

    Când valoarea imobilelor n-a fost absorbită de creanţele privilegiate şi ipotecare, parte din preţul lor ce mai rămâne se va afecta cu preferinţa la plata creanţelor arătate din prezentul articol.

    & 2. Despre privilegii asupra oarecaror mobile

    ART. 1730

    Creanţele privilegiate asupra oarecaror mobile sunt:

    1. Chiriile şi arenzile. Când contractul este autentic sau are o dată certă, proprietarul are privilegiul pentru toată chiria sau arenda pe anul curent, precum şi pe tot timpul ce rămâne a curge până la expirarea contractului.

    Când contractul nu e autentic, sau nu are data certă, proprietarul are privilegiul numai pentru chiria sau arenda pe anul curent şi pe anul viitor.

    În cazul dintâi, dacă prin contractul de arendare sau închiriere nu va fi fost expres prohibita subarendarea sau subînchirierea, ceilalţi creditori ai debitorului pot reinchiria casa sau rearenda mosia pentru timpul ce mai rămâne a curge după contract; dar sunt obligaţi de a plati proprietarului tot ce-i este datorit.

    Obiectele asupra cărora se exercită privilegiul sunt:

    Pentru casa, toate mobilele din ea.

    Pentru mosie, toată recolta anului curent, precum şi tot ce serveşte la exploatarea mosiei.

    Acelaşi privilegiu are loc pentru reparaţiile locative şi pentru tot ce priveşte execuţia contractului.

    Proprietarul poate sechestra mobilele care se află în casa sa sau pe mosia sa, când ele au fost duse în alt loc, fără consimţământul sau, şi proprietarul conserva privilegiul sau pe aceste mobile, întrucât timp le-a revendicat; adică, când sunt în chestiune mobilele unei moşii, dacă a făcut cererea sa în termen de 40 zile, şi când sunt în chestiune mobilele unei case, în termen de 15 zile.

    2. Sumele datorite pentru seminţe sau pentru cheltuiala recoltei anului curent, asupra preţului acestei recolte, şi sumele datorite pentru instrumente de exploatatiune, pe preţul acestor instrumente; în ambele aceste cazuri, cu preferinţa chiar înaintea proprietarului mosiei pentru privilegiul arendei.

    3. Creanţa pe amanetul ce este în posesiunea creditorului.

    4. Cheltuielile făcute pentru conservarea lucrului.

    5. Preţul pentru lucruri mobile neplătite, dacă se află încă în posesiunea debitorului, chiar şi în cazul când a cumpărat cu termen de plata.

    Dacă vânzarea s-a făcut fără termen de plata, vânzătorul poate chiar sa revendice obiectele vândute, pe cat timp se află în posesiunea cumpărătorului, şi poate sa împiedice revinderea acelor lucruri, dacă însă s-a făcut cererea sa în termen de opt zile după trădarea*) lucrurilor, şi dacă lucrurile se află încă tot în starea în care se găseau la timpul tradarii lor.

    Pierderea acţiunii de revendicare aduce cu sine şi pierderea acţiunii rezolutorie a contractului vânzării, în privinţa celorlalţi creditori.

------------------

    *) Predarea.

    6. Creanţele ce are un hangiu, în aceasta calitate, asupra efectelor voiajorilor, ce se află în ospataria sa.

    7. Creanţa cheltuielilor de transport şi a cheltuielilor accesorii asupra lucrului transportat, întrucât timp acela ce l-a transportat, îl are în posesiunea sa, şi în cele 24 ore ce vor urma tradarii lucrului la destinatarul sau, dacă acesta din urma a conservat posesiunea lucrului.

    8. Creanţele rezultând din abuzuri şi prevaricatiuni*) ale funcţionarilor publici, în exerciţiul funcţiunii lor, asupra cautionamentului lor, precum şi asupra dobânzilor ce ar fi produs acel cautionament.

------------------

    *) Pagube de care funcţionarul de stat se face culpabil un exerciţiul funcţiunii.

---------------

    Art. 1730 pct. 8 a devenit inaplicabil prin abrogarea de către Decretul nr. 23 din 13 aprilie 1951 a Legii din 31 iulie 1929 asupra contabilităţii publice şi asupra controlului bugetului şi patrimoniului public, care, prin art. 15, reglementa obligaţia mânuitorilor de bani şi materiale publice de a depune garanţii. A se vedea şi Legea nr. 22/1969 privind angajarea gestionarilor, constituirea de garanţii şi răspunderea în legătura cu gestionarea bunurilor - Buletinul Oficial nr. 132 din 18 noiembrie 1969 (art. 10 şi urm.).

    & 3. Despre rangul privilegiilor asupra mobilelor, la caz de concurs între ele

    ART. 1731

    Cheltuielile de judecata vin înaintea tuturor creanţelor în interesul cărora au fost făcute.

    ART. 1732

    Cheltuielile făcute pentru conservarea lucrului trec înaintea privilegiilor anterioare.

    Ele trec în toate cazurile, chiar înaintea privilegiilor cuprinse la numerele 3, 4 şi 5 ale articolului 1729.

    ART. 1733

    Creditorul amanetar, hangiul şi cărăuşul sunt preferaţi vânzătorului unui obiect mobiliar, care le serveşte de siguranţa, afara de cazul când ei, primind lucrul, au ştiut ca preţul era încă datorit.

    Privilegiul vânzătorului nu se exercită decât după acel al proprietarului casei sau mosiei, afara de cazul când vânzătorul, la transportarea lucrurilor la locurile închiriate, a făcut cunoscut proprietarului ca preţul încă nu i s-a plătit.

    ART. 1734

    Sumele datorate pentru seminţe sau pentru cheltuielile recoltei de peste an se plătesc din preţul acestei recolte, şi sumele datorite pentru ustensile, care servesc la exploatarea mosiei, din preţul acestor ustensile, cu preferinţa în ambele aceste cazuri înaintea privilegiului proprietarului mosiei.

    ART. 1735

    Privilegiul cheltuielilor de îngropare trece înaintea tuturor celorlalte privilegii.

    ART. 1736

    Celelalte privilegii generale sunt primate de către privilegiile speciale.

    Secţiunea III

    Despre privilegii asupra imobilelor

    ART. 1737

    Creditorii privilegiaţi asupra imobilelor sunt:

    1. Vânzătorul pe imobilul vândut, pentru plata preţului. Dacă s-au făcut mai multe vânzări succesive, pentru care a rămas datorit preţul în total sau în parte, intaiul vânzător se preferă celui de-al doilea, cel de-al doilea celui de-al treilea şi aşa înainte.

    2. Acei ce au dat banii care au servit la achiziţia unui imobil. Trebuie însă sa fie constatat într-un mod autentic, prin actul de imprumutare, ca suma era destinată a fi întrebuinţată la aceasta; asemenea trebuie sa fie constatat prin chitanţa vânzătorului ca plata preţului s-a făcut cu banii împrumutaţi.

    3. Coerezii, asupra imobilelor succesiunii, pentru garanţia impartelii făcute între ei şi a sumelor cu care a rămas dator unul către altul.

    4. Arhitecţii, antreprenorii, pietrarii şi alţi lucrători intrebuintati pentru a zidi, a reconstrui, sau a repara edificii, canaluri sau alte opere, cu condiţia însă ca prealabilmente sa se fi încheiat un proces-verbal de către un expert numit de judecătoria în a carei raza teritorială sunt situate edificiile, constatator stării şi felului lucrărilor ce proprietarul va declara ca are de gand a face şi numai în cazul când acele lucrări ar fi fost primite cel mult în curs de şase luni, după terminarea lor, de către expert asemenea numit de judecătorie. Dar privilegiul acesta nu poate trece niciodată peste valorile constatate prin al doilea proces-verbal, ci se va reduce la adaosul de valoare ce va fi existând la epoca alienarii imobilului, ca rezultat al lucrărilor executate.

    5. Acei ce au împrumutat bani pentru a indemniza pe lucrători, se bucură de acelaşi privilegiu, însă numai în cazul când întrebuinţarea acelor bani va fi constatată într-un mod autentic prin actul de imprumutare, şi prin chitanţa lucrătorilor, în modul în care s-a vorbit mai sus, despre acei care au împrumutat bani pentru achiziţia unui imobil.

-----------------

    1. A se vedea, în legătura cu imobilele înscrise în cărţile funciare:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 17, 31, 67-71);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 2 şi 3);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 3).

    2. A se vedea dispoziţiile normative citate în nota de la art. 1725.

    Secţiunea IV

    Cum se conserva privilegiile

    ART. 1738

    Între creditori, privilegiile nu produc nici un efect, în privinţa imobilelor, decât atunci când ele s-au adus la cunoştinţa publica, prin inscripţie, şi numai de la data acelei inscripţii în registrele notariatelor de stat, destinate pentru aceasta, după modelul determinat de lege, afara de singurele excepţii ce urmează.

----------------

    A se vedea Codul de procedura civilă, art. 715 alin. 1, art. 716 şi 717 şi notele de la art. 1737 şi 1801.

    ART. 1739

    Sunt scutite de formalitatea inscripţiei, creanţele arătate la art. 1729.

    ART. 1740

    Vânzătorul privilegiat conserva privilegiul sau prin transcriptia titlului care a transferat proprietatea cumpărătorului, şi care titlu constată ca i se datoreşte întregul preţ sau parte din el; asemenea şi acela care a dat bani pentru cumpărarea unui imobil, conform alineatului 2 de la art. 1737, conserva privilegiul sau prin transcriptia titlului care constată destinaţia imprumutarii şi trecerea asupra sa a tuturor drepturilor vânzătorului.

-----------------

    A se vedea de asemenea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 67);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 4);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 1 din 12 iulie 1947, cu modificările ulterioare (art. 13).

    ART. 1741

    Coeredele sau copărtaşul la o împărţeală conserva privilegiul sau asupra bunurilor cuprinse în fiecare lot, sau asupra lucrului pus în licitaţie, pentru tot ce are drept a reclama în aceasta calitate, prin inscripţia acestui privilegiu în termen de 60 zile socotite de la data actului de împărţeala sau de la data adjudecării prin licitaţie; în cursul acestui timp nici o ipotecă nu poate fi constituită în prejudiciul coeredelui sau copartasului creditor, asupra nici unui bun care se găseşte cuprins în masa comuna.

---------------

    A se vedea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 68 şi 69);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 4);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din iulie 1947, cu modificările ulterioare (art. 13).

    ART. 1742

    Arhitecţii, antreprenorii, pietrarii şi alţi lucrători intrebuintati pentru a zidi, a reconstrui sau a repara edificii, canaluri sau alte opere, şi acei care au împrumutat, pentru a indemniza pe persoanele de mai sus, cu bani a căror întrebuinţare se constă conform alineatului 5 de la articolul 1737, conserva privilegiul lor prin inscripţia proceselor-verbale ale experţilor, menţionate la alineatul 4 al articolului 1737.

---------------

    A se vedea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 70 şi 71);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 4);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 13).

    ART. 1743

    Creditorii şi legatarii, care cer separaţia patrimoniului defunctului, conserva privilegiul lor asupra imobilelor succesiunii în fata creditorilor erezilor sau reprezentanţilor defunctului, prin inscripţia acestui privilegiu, în termen de şase luni de la data deschiderii succesiunii.

    Înaintea expirării acestui termen, nici o ipotecă stabilită de către erezii sau reprezentanţii defunctului asupra acelor bunuri spre prejudiciul creditorilor sau legatarilor succesiunii nu poate avea efect.

----------------

    A se vedea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. din 27 aprilie 1938, cu modificările ulterioare (art. 86 şi 87);

    - Legea nr. 241/1947 pentru punerea în aplicare în Transilvania a Legii pentru unificarea dispoziţiunilor privitoare la cărţile funciare din 27 aprilie 1938 - Monitorul Oficial nr. 157 din 12 iulie 1947, cu modificările ulterioare (art. 15 şi 16).

    ART. 1744

    Cesionarii acestor diverse creanţe privilegiate exercită întru toate aceleaşi drepturi, care le aveau şi acei ce le-au cedat aceste creanţe.

----------------

    A se vedea şi Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 71 - 74).

    ART. 1745

    Toate creanţele privilegiate supuse la formalitatea inscripţiei, în privinţa cărora nu s-ar fi îndeplinit condiţiile prescrise pentru conservarea privilegiului, nu încetează cu toate acestea de a fi creanţe ipotecare; însă ipoteca, în privinţa tuturor persoanelor al treilea, nu datează decât de la epoca inscriptiilor care vor trebui făcute, după cum mai jos se va arăta.

    CAP. 3

    Despre ipoteci

    ART. 1746

    Ipoteca este un drept real asupra imobilelor afectate la plata unei obligaţii.

    Ipoteca este din natura ei nedivizibila şi subzistă în întregimea ei asupra tuturor imobilelor afectate, asupra fiecărui şi asupra fiecărei porţiuni din aceste imobile.

    Dreptul de ipoteca se conserva asupra imobilelor în orice mâna va trece.

    ART. 1747

    Dreptul de ipoteca nu se poate constitui decât în cazurile şi cu formele prescrise de lege.

    ART. 1748

    Ipoteca este sau legală sau conventionala.

    ART. 1749

    Ipoteca legală este aceea care ia naştere în virtutea unei dispoziţii speciale a legii.

    Ipoteca conventionala este aceea care ia naştere din convenţia părţilor, cu formele prescrise de lege.

    ART. 1750

    Se pot ipoteca:

    1. Imobilele care sunt în comerţ*), cu accesoriile lor, ce după lege se privesc ca imobile;

    2. uzufructul asupra acestor imobile şi accesorii.

--------------------

    *) În circuitul civil.

    ART. 1751

    Mobilele nu pot fi ipotecate.

    ART. 1752

    Nu se aduce nici o modificare prin acest codice dispoziţiilor legale maritime, în privinţa navelor şi bastimentelor de mare.

    Secţiunea I

    Despre ipotecile legale

    ART. 1753

    Drepturile şi creanţele care se asigură de lege prin o ipotecă sunt:

    1. ale femeilor maritate asupra bunurilor bărbatului;

    2. ale minorilor şi interzisilor asupra bunurilor tutorelui;

    3. ale statului, ale comunelor şi stabilimentelor publice asupra bunurilor perceptorilor şi administratorilor contabili.

-----------------

    1. Dispoziţia art. 1753 pct. 1 a fost implicit abrogată, drept urmare a abrogării art. 1233 - 1293 inclusiv Codul civil, prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare.

    2. Dispoziţia art. 1753 pct. 2 a fost abrogată prin art. 20 al Decretului nr. 32 din 31 ianuarie 1954.

    3. A se vedea cu privire la ipotecile legale şi dispoziţiile din:

    - Art. 902 alin. 2 din Codul civil;

    - Legea nr. 22/1969 privind angajarea gestionarilor, constituirea de garanţii şi răspunderea în legătura cu gestionarea bunurilor - Buletinul Oficial nr. 132 din 18 noiembrie 1969 (art. 10 şi urm.);

    - Codul de procedura penală - Legea nr. 29, Buletinul Oficial nr. 145 - 146 din 12 noiembrie 1968, republicat în Buletinul Oficial nr. 58 - 59 din 26 aprilie 1973 cu modificările ulterioare (art. 166 alin. 3 privind ipoteca luată ca măsura asigurătorie în cursul procesului penal).

    - Decretul-lege nr. 61/1990 privind vânzarea de locuinţe construite din fondurile statului către populaţie (art. 12 alin. 1) publicat în Monitorul Oficial nr. 22 din 8 februarie 1990);

    - Legea 85/1992 privind vânzarea de locuinţe şi spaţii cu alta destinaţie construite din fondurile statului şi din fondurile unităţilor economice sau bugetare de stat, republicată în Monitorul Oficial nr. 260 din 15 septembrie 1994.

    & 1. Despre sigurantele femeilor maritate

    ART. 1754 - 1761

    (Abrogate implicit drept urmare a abrogării art. 1233 - 1293 privind regimul dotal, prin art. 49 al Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare).

    & 2. Despre garanţiile ce sunt obligaţi a da tutorii în interesele minorilor şi interzisilor

    ART. 1762 - 1767

    (Abrogate prin art. 20 al Decretului nr. 32 din 31.I.1954 pentru punerea în aplicare a Codului familiei şi a Decretului privitor la persoanele fizice şi persoanele juridice).

    & 3. Despre garanţiile ce sunt obligaţi a da statului, comunelor şi stabilimentelor publice, perceptorii şi administratorii contabili

    ART. 1768

    Ipoteca legală a statului, a comunelor şi a stabilimentelor publice asupra bunurilor perceptorilor şi administratorilor publici, nu se poate stabili decât asupra bunurilor prezente, iar nu şi a celor viitoare.

------------------

    A se vedea nota 3 de la art. 1753.

    Secţiunea II

    Despre ipotecile convenţionale *)

----------------

    *) În ce priveşte imobilele supuse regimului de carte funciară a se vedea şi Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 64 - 66 şi art. 72 - 77).

    ART. 1769

    Cine are capacitatea de a înstrăina un imobil, poate a-l şi ipoteca.

----------------

    A se vedea, de asemenea, nota de la art. 475.

    ART. 1770

    Acei care au asupra unui imobil un drept suspens prin o condiţie, sau rezolubil în oarecare cazuri, sau supus la o acţiune de resciziune, nu pot consimţi decât o ipotecă supusă aceloraşi condiţii sau aceloraşi resciziuni.

-----------------

    A se vedea de asemenea:

    - Legea nr. 115/1938 pentru unificarea depozitiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 31);

    - Legea nr. 242/1947 pentru transformarea cărţilor funciare provizorii în cărţi de publicitatea funciară - Monitorul Oficial nr. 157 din 12 iulie 1947, cu modificările ulterioare (art. 11).

    ART. 1771

    Bunurile minorilor şi ale interzisilor nu pot fi ipotecate decât pentru cauzele şi cu formele prescrise de legi.

-----------------

    A se vedea art. 105, 129 şi 147 din Codul familiei.

    ART. 1772

    Ipoteca conventionala nu va putea fi constituită decât prin act autentic.

    ART. 1773

    Ipotecile consimţite în tara străină nu pot avea efect în România decât după ce actele prin care s-a consimţit ipoteca, se vor fi vizat de notarul de stat al notariatului de stat al situaţiunii bunurilor şi se va fi luat în inscripţie.

    Acest notar va verifica dacă actele de constituirea ipotecii unesc toate condiţiile cerute de legile locului unde s-au făcut spre a fi autentice.

    ART. 1774

    Ipoteca conventionala nu este valabilă dacă, prin actul de constituire al ipotecii, nu se specifică anume natura şi situaţia fiecărui imobil al debitorului, asupra cărui se consimte ipoteca creanţei.

    ART. 1775

    Bunurile viitoare ale debitorului nu pot fi obiectul unei ipoteci.

    ART. 1776

    Ipoteca conventionala nu poate fi valabilă decât atunci când suma, pentru care ipoteca este constituită, va fi determinată prin act.

    Dacă creanţa este condiţională se va menţiona condiţia în inscripţie.

    ART. 1777

    Ipoteca se întinde asupra tuturor amelioratiilor survenite în urma constituirii imobilului ipotecat.

    Secţiunea III

    Despre rangul ipotecilor între ele

    ART. 1778

    Între creditori, ipoteca, fie legală, fie conventionala, nu are rang decât din ziua inscripţiei sale în registre.

    ART. 1779

    Ipotecile înscrise în registre în aceeaşi zi au acelaşi rang.

----------------

    A se vedea nota de la art. 1770.

    CAP. 4

    Despre modul inscripţiei privilegiilor şi ipotecilor *)

-------------------

    *) Dispoziţiile cuprinse în art. 1780 - 1784 inclusiv, art. 1786 şi 1787 nu se aplică imobilelor supuse regimului de carte funciară sau de publicitate funciară.

    Cu privire la aceste imobile, a se vedea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 110 - 114);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 33 - 35, combinat cu art. 38).

    ART. 1780

    Inscripţiile se fac la notariatul de stat în a cărui raza teritorială sunt situate bunurile ipotecare.

    Drepturile de privilegii şi ipoteci care nu s-ar fi înscris înaintea morţii debitorului, nu vor mai putea fi înscrise decât în termen de trei luni de la deschiderea succesiunii.

    Inscripţiile nu vor produce nici un efect când vor fi fost luate în intervalul de timp în cursul cărui actele făcute înaintea deschiderii falimentelor sunt declarate de lege nule.

-------------------

    A se vedea, de asemenea, Codul de procedura civilă, art. 715 - 717 şi Codul de Comerţ, art. 727.

    ART. 1781

    Spre a opera inscripţia, creditorul şi debitorul, în persoana sau prin mandatari cu procuri autentice, vor prezenta notarului de stat, actul autentic al convenţiei prin care se constituie ipoteca. Totodată, creditorul va face şi alegere de domiciliu la vreun loc din raza teritorială a notariatului de stat.

    ART. 1782

    Notarul de stat, găsind actul investit cu toate formele cerute de lege pentru inscripţie, va ordona inscripţia sa, după care se va verifica, pe actul original, data şi numărul de ordine sub care s-a înscris în registru.

    ART. 1783

    În toate cazurile de inscripţie a unei ipoteci legale sau a unui privilegiu, este destul ca creditorul sau mandatarul sau singur sa se reprezinte înaintea notarului de stat şi sa ceara inscripţia ipotecii sau a privilegiului sau, în virtutea titlului din care decurge acea ipoteca sau acel privilegiu.

    ART. 1784

    Inscripţiile asupra bunurilor unei persoane moarte pot fi cerute numai de creditori.

----------------

    A se vedea, deasemenea, Legea nr. 115/1983 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 21).

    ART. 1785

    Creditorul privilegiat sau ipotecar, înscris pentru un capital sau pentru o rendită care produce interese, are drept ca interesele datorite pe trei ani sa aibe acelaşi rang ca şi capitalul, fără prejudiciul inscriptiilor ce poate lua pentru interese după trei ani, şi care vor avea rang din ziua inscripţiei lor.

----------------

    1. Art. 1785 se referă prin termenul "interese" atât la dobânzile capitalului, cat şi la sumele datorate în temeiul contractului de rendita.

    2. A se vedea şi Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din aprilie 1938, cu modificările ulterioare (art. 66).

    ART. 1786

    Inscripţiile conserva dreptul de privilegiu şi de ipoteca în curs de 15 ani din ziua în care s-au făcut inscripţiile. Efectul lor încetează dacă inscripţiile nu au fost reînnoite înaintea expirării acestui termen.

    Cu toate acestea, inscripţiile luate în favoarea minorilor, interzisilor, a femeilor maritate, a statului, comunelor şi celorlalte stabilimente publice sunt dispensate de a fi reînnoite până după un an de la încetarea tutelei, disoluţiunea căsătoriei sau încetarea din funcţiune a funcţionarului.

-----------------

    Cu privire la alin. 2 din art. 1786, a se vedea notele 1, 2 de la art. 1753.

    ART. 1787

    Inscripţia reînnoită trebuie sa indice inscripţia primitivă ce se reînnoieşte. În lipsa de o asemenea indicaţie, creanţa ipotecară va avea rang de la inscripţia din urma.

    CAP. 5

    Despre ştergerea şi reducţiunea inscriptiilor

    ART. 1788

    Inscripţiile vor fi şterse sau reduse prin consimţământul părţilor interesate, capabile de a consimţi la aceasta, sau în virtutea unei sentinţe date în ultima instanţa, sau care a dobândit, puterea lucrului judecat. Mandatul dat spre a face o ştergere sau o reducţiune, trebuie sa fie expres şi autentic.

----------------

    1. Dispoziţiile art. 1788 nu se aplică imobilelor supuse regimului de carte funciară ori de publicitate funciară. A se vedea în acest sens:

    - Legea nr. 115/1938 pentru unificarea dispoziţiilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 17 alin. 2);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 33 - 35 şi 38).

    ART. 1789

    Actele făcute în tara străină, care constată consimţământul pentru ştergerea sau reducţiunea unei inscripţii, nu sunt executorii în România, decât după ce s-au vizat de notarul de stat al notariatului de stat al situaţiei bunurilor, care va verifica autenticitatea acelor acte.

    CAP. 6

    Despre efectul privilegiilor şi ipotecilor în contra persoanelor al treilea care deţin imobilul

    ART. 1790

    Creditorii care au privilegiul sau ipoteca înscrisă asupra unui imobil îl urmăresc în orice mâna ar trece.

    ART. 1791

    Dacă persoana a treia, care deţine imobilul, nu îndeplineşte formalităţile mai jos stabilite pentru a purga proprietatea sa, ea rămâne indatorata prin singurul efect al inscriptiilor, în calitatea sa de detentor a imobilului, la toate datoriile ipotecare, şi se bucură de toţi termenii de plata ce ii avea şi debitorul primitiv.

    ART. 1792

    Detentorul este ţinut în acelaşi caz sau de a plati toate capitalurile şi interesele*) exigibile, la orice suma s-ar urca, sau de a lăsa imobilul ipotecat fără nici o rezervă.

----------------------

    *) Dobânzile.

    ART. 1793

    Când detentorul nu îndeplineşte una din aceste obligaţii pe deplin, fiecare creditor ipotecar are dreptul de a cere vânzarea imobilului ipotecat, pentru creanţa sa.

    ART. 1794

    Cu toate acestea, detentorul, care nu este personal obligat pentru creanţa ipotecară a creditorului, poate sa se opună la vânzarea imobilului ipotecat ce i-a fost transmis, dacă au mai rămas alte imobile ipotecate pentru aceasta datorie în posesiunea principalului sau principalilor debitori, şi poate sa ceara discuţia prealabilă după forma regulata la titlul Despre cautionament. În timpul acestei discuţii se va opri vânzarea imobilului ipotecat.

    ART. 1795

    Cat pentru lăsarea imobilului ipotecat, ea poate sa fie făcută de către orice detentor care nu este personal obligat la datorie şi care are capacitatea de a înstrăina.

    ART. 1796

    Detentorul poate sa lase imobilul, chiar după ce a recunoscut obligaţia sau după ce a fost condamnat în aceasta calitate; lăsarea imobilelor nu împiedică nici pe detentor, până la adjudecare, de a lua imobilul înapoi, plătind toată datoria şi cheltuielile.

    ART. 1797

    Lăsarea imobilului ipotecat se face prin declaraţie la grefa judecătoriei situaţiei imobilului.

    Judecătoria va încheia act despre aceasta.

    După cererea celui mai diligent dintre cei interesaţi, se va numi un curator imobilului părăsit şi se va urmări vânzarea sa după formele prescrise pentru expropriatiuni*).

--------------------

    *) Executarea silită, potrivit art. 1824 - 1836 Cod civil.

    ART. 1798

    Servituţile şi drepturile reale ce avea asupra imobilului detentorul înaintea posesiunii sale renasc după părăsirea sau adjudecarea imobilului.

    ART. 1799

    Detentorul care a plătit datoria ipotecară, sau care a lăsat imobilul ipotecat, sau care a suferit expropriatiunea*) acestui imobil, are recurs în garanţie, de drept, în contra debitorului principal.

--------------------

    *) Executarea silită, potrivit art. 1824 - 1836 Cod civil.

    CAP. 7

    Despre stingerea privilegiilor şi a ipotecilor

    ART. 1800

    Privilegiile şi ipotecile se sting:

    1. prin stingerea obligaţiei principale;

    2. prin renunţarea creditorului la ipoteca;

    3. prin îndeplinirea formalitatiilor şi condiţiilor prescrise detentorilor pentru purgarea bunurilor dobândite de ei;

    4. prin prescripţie.

    Prescripţia este câştigată debitorului, pentru bunurile care se află în posesiunea sa, prin expirarea timpului defipt pentru prescripţia acţiunilor ce rezultă din ipoteca sau din privilegiu.

    Cat pentru bunurile care se găsesc în mâinile unui al treilea detentor, prescripţia ii este câştigată prin expirarea timpului regulat pentru prescripţia proprietăţii în favoarea sa; în cazul când prescripţia presupune un titlu, ea nu începe a curge decât din ziua când detentorul s-a înscris în registrele notariatului de stat ca nou proprietar.

    Inscripţiile luate de creditor nu întrerup cursul prescripţiei stabilite prin lege în favoarea debitorului, sau în favoarea unei a treia persoane detentoare a imobilului.

---------------

    Cu privire la întreruperea prescripţiei, a se vedea nota de la Secţiunea I "Despre cauzele care întrerup prescripţia" (art. 1863 şi urm.) din capitolul III al titlului XX din prezenta Carte.

    CAP. 8

    Despre modul de a purga proprietăţile de privilegii şi ipoteci

    ART. 1801

    Toate actele translative de bunuri şi drepturi care se pot ipoteca se vor transcrie pe registre ce se vor ţine spre acest sfârşit la notariatul de stat în a cărui raza teritorială sunt bunurile situate.

----------------

    1. A se vedea, de asemenea, Codul de procedura civilă, art. 710, art. 711 pct. 1 - 9 şi art. 712.

    2. A se vedea, cu privire la imobilele înscrise în cărţi funciare, Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 11, 17, 18, 26 - 30).

    3. Potrivit Decretului nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare (art. 44), soţii sunt îndreptăţiţi ca, de comun acord, sa ceara înscrierea în cartea funciară, a dreptului soţilor asupra unui drept comun sau menţionarea calităţii de bun comun în registrul de transcripţii, pe marginea actului de dobândire.

    ART. 1802

    Orice act de înstrăinare a drepturilor menţionate în articolul precedent nu se va putea opune persoanelor al treilea de nu se va fi făcut transcriptia cerută prin acel articol.

-----------------

    A se vedea de asemenea:

    - Codul de procedura civilă, art. 712;

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 17 alin. 1);

    - Legea nr. 242/1947 pentru transformarea cărţilor funciare provizorii în cărţi de publicitate funciară - Monitorul Oficial nr. 157 din 12 iulie 1947, cu modificările ulterioare (art. 4 şi 5).

    ART. 1803

    Transcriptia prescrisă prin articolul 1801 transmite dobânditorului drepturile ce înstrăinătorul avea asupra proprietăţii imobilului, dar cu privilegiile şi ipotecile cu care imobilul era însărcinat.

    ART. 1804

    Dacă noul proprietar voieşte a fi aparat de urmăririle autorizate prin Capitolul VI al prezentului titlu, este ţinut, în cursul lunii de la transcriptia actului de transmisia proprietăţii, de a notifica creditorilor la domiciliile ce şi-au ales când au luat inscripţiile ipotecare:

    1. contractul de dobândirea imobilului;

    2. un certificat de transcriptia lui;

    3. o tabelă în trei coloane, din care cea dintâi va cuprinde data ipotecilor şi acea a inscriptiilor, cea de a doua, numele creditorilor, şi cea de a treia sumele creanţelor înscrise.

    ART. 1805

    Noul proprietar va declara prin acea notificare ca este gata a plati îndată datoriile şi sarcinile ipotecare, numai până la concurenta preţului stipulat prin actul de înstrăinare sau până la valoarea la care preţul imobilului, dacă este daruit, fără distincţie între datoriile exigibile sau neexigibile.

    ART. 1806

    După ce noul proprietar a făcut notificarea prescrisă în termenul defipt prin articolul 1804 şi dacă preţul stipulat nu poate acoperi toate datoriile privilegiate şi ipotecare, orice creditor al cărui titlu este înscris poate cere punerea imobilului în vânzare prin licitaţie publica, cu îndatorire:

    1. de a comunica aceasta cerere noului proprietar în curs de 40 de zile de la notificarea ce acesta i-a făcut;

    2. de a se supune a sui preţul imobilului cu a zecea parte mai mult peste

preţul stipulat în actul de înstrăinare.

    Toate acestea se vor comunica, după cererea în scris a creditorului, atât noului proprietar, cat şi înstrăinătorului imobilului, prin judecătoria, unde s-a făcut transcriptia actului de înstrăinarea imobilului.

    Toate acestea sub pedeapsa de nulitate.

    ART. 1807

    Dacă creditorii nu vor cere, punerea în licitaţie în termenul şi cu formele prescrise în articolele precedente, valoarea imobilului va rămâne definitiv defipta la preţul stipulat prin contract, sau la suma estimatiei în caz de donatiune, şi noul proprietar va rămâne liberat de orice privilegiu şi ipoteca, plătind preţul creditorilor după ordinea inscripţiei lor, sau depunandu-l la casa de depozite şi consemnaţiuni.

    ART. 1808

    În caz de revânzare, ea se va face cu formele prescrise pentru expropriatiunile forţate*), după stăruinţa sau a creditorului care a cerut revânzarea sau a noului proprietar.

    Acela din aceştia care va stărui pentru vânzare, va îngriji a se pune în afiptele de publicaţie preţul stipulat prin contract sau declarat după estimatie, şi suma cu care creditorele s-a obligat a sui acest preţ.

-----------------

    *) Executare silită art. 1824-1836 Cod civil.

    ART. 1809

    Adjudecatarul este dator, peste preţul adjudecării, a restitui dobânditorului imobilului sau donatorului deposedat toate cheltuielile ce acesta a făcut cu formarea contractului sau pentru transcriptia lui, acelea ale notificării, şi cele făcute de el la vânzarea prin licitaţie.

    ART. 1810

    Dacă imobilele în urmarea licitaţiei s-au adjudecat asupra dobânditorului imobilului sau a donatorului, acesta nu este obligat de a transcrie jurnalul de adjudecare.*)

-------------------

    *) Ordonanţa de adjudecare, potrivit art. 551 Cod procedura civilă.

    ART. 1811

    Retragerea creditorului care va fi cerut punerea în licitaţie nu va putea stavili sub nici un cuvânt adjudecarea publica, dacă nu vor consimţi toţi ceilalţi creditori privilegiaţi sau ipotecari.

    ART. 1812

    Dacă adjudecarea se va face asupra aceluia care cumparase imobilul, atunci va avea recurs în contra vânzătorului, spre a fi dezdaunat de suma care excede preţul stipulat prin actul de vânzare şi pentru dobânda acestui excedent.

    ART. 1813

    În cazul când titlul noului proprietar ar cuprinde imobile şi mobile, sau mai multe imobile, din care unele ipotecate şi altele neipotecate, situate în aceeaşi sau în diferite raze teritoriale de judecătorii, toate înstrăinate cu un singur preţ sau pentru preţuri deosebite şi separate, sau ca aceste imobile sunt cuprinse sau ca nu sunt cuprinse în aceeaşi exploatatiune, în aceste cazuri preţul imobilului asupra căruia sunt luate inscripţii se va determina cu analogie*) după preţul total, şi va fi declarat în notificarea ce noul proprietar este obligat a face conform cu articolul 1804.

    Creditorele care a cerut punerea în licitaţie nu este dator, în nici un caz, a face suirea preţului cerut prin articolul 1806, pentru mobile sau pentru alte imobile decât cele ipotecate creanţei sale.

    Noului proprietar ii rămâne totdeauna recurs în contra autorului**) sau spre a fi dezdaunat de vătămarea ce ar suferi, sau din cauza diviziunii achiziţiei sale, sau din cauza diviziunii exploatatiunilor.

------------------

    *) Proporţional fata de preţul total.

    **) Vânzător.

    ART. 1814

    Nici un imobil nu poate fi liberat de ipotecile legale, decât supunându-se ipotecii cu un alt imobil de aceeaşi valoare, sau depunându-se, la casa de depozite şi consemnaţiuni, o sumă egala cu valoarea creanţei asigurate prin ipoteca.

    Formele ce urmează a se observa la mutarea ipotecii, de pe un imobil pe altul, se vor determina prin legea de procedura.

-----------------

    Cu privire la mutarea ipotecii de pe un imobil pe altul, a se vedea art. 717 şi 718 Cod procedura civilă.

    Dispoziţie tranzitorie

    ART. 1815

    Femeile căsătorite până la promulgarea acestei legi vor fi datoare în curs de un an de la aceasta epoca a cere inscripţie asupra imobilelor bărbaţilor pentru asigurarea dotei lor, conform regulilor prescrise prin acest codice.

    CAP. 9

    Despre publicitatea registrelor şi despre responsabilitatea secretarilor notariatelor de stat, însărcinaţi cu ţinerea registrelor.

    ART. 1816

    Secretarii notariatelor de stat sunt ţinuţi de a elibera tuturor acelor ce cer copie de pe actele transcrise în registrele lor şi de pe inscripţiile existente, sau certificat ca nu există nici o inscripţie.

    ART. 1817

    Ei sunt responsabili pentru orice prejudiciu ar rezulta:

    1. Din omisiunea pe registrele lor a transcripţiilor actelor de mutaţie ale proprietăţii, şi a inscriptiilor luate în birourile notariatului de stat;

    2. Din lipsa de menţiune în certificatele lor a unei sau mai multor inscripţii existente, afara de cazul când eroarea provine din aratari nesuficiente care nu pot sa le fie imputate.

-------------

    A se vedea, de asemenea, Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 41).

    ART. 1818

    Imobilul în privinţa căruia secretarul ar fi omis în certificatele sale una sau mai multe sarcine înscrise rămâne cu toate acestea încărcat cu toate sarcinile înscrise, rămânând însă noului cumpărător, care a fost indus în eroare, recurs contra secretarului pentru daunele ce i s-au cauzat prin omisiune, precum şi recurs contra vânzătorului pentru întoarcerea preţului şi daunelor-interese.

    ART. 1819

    În nici un caz, secretarii notariatelor de stat nu pot refuza, nici întârzia transcriptia actelor de mutaţie ale proprietăţilor, inscripţia privilegiilor şi drepturilor ipotecare, nici eliberarea de certificate ce se cer de părţi, nici prezentarea registrelor originale când se cer de părţi, sub pedeapsa de răspundere de daune-interese către părţi; drept care, la caz de refuz sau întârziere nemotivată, se va încheia îndată asupra cererii părţilor proces-verbal despre acesta de către procurorul tribunalului respectiv.

    ART. 1820

    Secretarii notariatelor de stat vor fi ţinuţi de a avea un registru pe care vor înscrie zi cu zi şi în ordine numerică depunerile ce li se vor fi făcut de actele de mutaţie ale proprietăţilor destinate a fi transcrise; ei vor elibera deponentului un bilet de recunoaştere care va purta numărul de ordine sub care s-a înscris depunerea în registru şi ei nu vor putea transcrie, în registrele destinate pentru aceasta, actele de mutaţie ale proprietăţilor decât cu data şi după ordinea în care s-a făcut depunerea acelor acte la notariatul de stat.

---------------

    Potrivit Ordinului nr. 96/C din 7 februarie 1973 al ministrului justiţiei pentru actualiazarea şi simplificarea instrucţiunilor privind organizarea şi funcţionarea notariatului de stat, lucrările înregistrate în registrul de publicitate - ţinute de notariate - se păstrează în mape, în ordinea înregistrării.

    ART. 1821

    Toate registrele de transcriptie şi inscripţie vor fi şnuruite, numerotate şi parafate pe fiecare pagina de către notarul de stat.

    ART. 1822

    Secretarii notariatelor de stat sunt ţinuţi de a se conforma, în exerciţiul funcţiunii lor, tuturor dispoziţiilor capitolului prezent, sub pedeapsa de amenda de la 500 la 3000 lei pentru intaia contravenţie, şi de destituire pentru a doua contravenţie, fără prejudiciul daunelor-interese către părţi care vor fi plătite înaintea amendei.

    ART. 1823

    Menţiunile de depozit, inscripţiile şi transcriptiile se vor face în registre, în şir, fără nici un loc alb, nici inter-linii, sub pedeapsa în contra secretarului notariatului de stat de o amendă de la 1500 lei până la 5000 lei şi de daune-interese către părţi, care vor fi plătite înaintea amendei.

    Titlul XIX

    DESPRE EXPROPRIATIUNEA SILITĂ *)

----------------

    *) Executarea silită asupra bunurilor nemişcătoare, potrivit art. 488 şi urm. Cod procedura civilă.

    ART. 1824

    Creditorul poate urmări expropriatiunea:

    1. a bunurilor imobile şi accesoriilor reputate imobile care sunt proprietatea debitorului sau;

    2. a uzufructului ce are debitorul asupra bunurilor de aceeaşi natură.

    ART. 1825

    Cu toate acestea, partea nediviza a unui coerede în imobilele unei succesiuni nu poate fi pusa în vânzare de către creditorii săi personali înaintea impartelii sau a licitaţiei ce pot provoca creditorii, dacă vor găsi de cuviinţă, sau în care au dreptul de a interveni.

----------------

    1. A se vedea, de asemenea, Codul de procedura civilă (art. 490).

    2. Cu privire la urmărirea bunurilor comune ale soţilor, a se vedea Codul familiei (art. 33).

    ART. 1826

    Imobilul unui minor sau unui interzis nu poate fi pus în vânzare înaintea vânzării mobilelor sale.

    ART. 1827

    Discuţia*) prealabilă a mobilelor nu este cerută la expropriatiunea imobilelor posedate în nediviz de către un major şi un minor sau interzis, dacă datoria le este comuna; asemenea, discuţia*) nu se cere nici în cazul când urmările au fost începute în contra unui major sau înaintea pronunţării interdicţiei.

------------------

    *) Urmărirea.

    ART. 1828

    Creditorul nu poate urmări vânzarea imobilelor care nu-i sunt ipotecate decât la cazul când bunurile ce-i sunt ipotecate nu ajung spre plata creanţei sale.

    ART. 1829

    Vânzarea silită a bunurilor situate în diferite raze teritoriale nu poate fi provocată decât succesiv, afara de cazul când acele bunuri fac parte din una şi aceeaşi exploatatiune.

    Vânzarea se urmăreşte înaintea judecătoriei în a carei raza teritorială se găseşte centrul exploatatiunii sau în lipsa unui asemenea centru, partea bunurilor ce prezintă cel mai mare venit.

    ART. 1830

    Dacă bunurile ipotecate creditorului şi bunurile ce nu-i sunt ipotecate sau bunurile situate în diferite raze teritoriale fac parte din una şi aceeaşi exploatatiune, vânzarea unuia şi altora se va urmări la un loc, dacă o cere debitorul.

    ART. 1831

    Dacă debitorul justifica, prin contracte de arenda autentice, ca venitul curat al imobilelor sale pe timp de un an este de ajuns pentru plata capitalului datoriei dobânzilor şi cheltuielilor şi dacă el da delegaţie creditorului de a percepe acel venit, judecătoria poate suspenda urmăririle, care urmăriri pot fi însă continuate dacă se prezintă vreun obstacol sau vreo opoziţie la plata datoriei.

    ART. 1832

    Vânzarea silită a imobilelor nu poate fi provocată şi urmărită decât în virtutea unui titlu autentic şi executoriu pentru o datorie certă şi lichida.

    Dacă datoria consista în sume nelichidate, urmăririle sunt valabile, dar adjudecarea nu se va putea face decât după lichidare.

    ART. 1833

    Cesionarul unui titlu executor nu poate urmări expropriatiunea decât după significatiunea*) făcută debitorului despre cesiunea titlului.

--------------------

    *) Notificarea, potrivit art. 1393 Cod civil.

    ART. 1834

    Adjudecarea nu se poate face decât după o sentinţă definitiva în ultima instanţa sau trecută în putere de lucru judecat.

    ART. 1835

    Urmăririle nu pot fi anulate sub pretext ca creditorul ar fi început a cere urmărire pentru o sumă mai mare decât ceea ce este datorită.

    ART. 1836

    Orice urmărire de expropriatiune trebuie sa fie precedată de o somaţie de plata, făcută din partea creditorului, debitorului în persoana sau mandatarului sau.

    Titlul XX

    DESPRE PRESCRIPŢIE *)

--------------------

    *) Dispoziţiile titlului XX (art. 1837 şi urm.), precum şi celelalte dispoziţii din Codul civil privitoare la prescripţia extinctivă a dreptului la acţiune având un obiect patrimonial, au fost implicit abrogate prin Decretul nr. 167/1958 privitor la precriptia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulteriore şi anume în măsura determinată prin art. 25 şi art. 26 ale acestui decret.

    Urmează a se avea în vedere art. 21 din Decretul nr. 167/1958 care prevede ca dispoziţiile acestui act normativ nu se aplică dreptului la acţiune privitor la drepturile de proprietate, uzufruct, uz, abitatiune, servitute şi superficie.

    CAP. 1

    Dispoziţii preliminare

    ART. 1837

    Prescripţia este un mijloc de a dobândi proprietatea sau de a se libera de o obligaţie, sub condiţiile determinate prin aceasta lege.

----------------

    A se vedea, de asemenea, Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 1) şi art. 147.

    ART. 1838

    Nu se poate renunţa la prescripţie decât după împlinirea ei.

    ART. 1839

    Renunţarea la prescripţie este sau expresă sau tacită.

    Renunţarea tacită rezultă dintr-un fapt care presupune delasarea dreptului câştigat.

    ART. 1840

    Cel ce nu poate înstrăina nu poate renunţa la prescripţie.

    ART. 1841

    În materie civilă, judecătorii nu pot aplica prescripţia dacă cel interesat nu va fi invocat acest mijloc.

---------------

    Potrivit celor arătate în nota de la Titlu XX (art. 1837 şi urm.) - cu privire la abrogarea implicită a dispoziţiilor din Codul civil referitoare la prescripţia extinctivă - a se vedea Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 18).

    ART. 1842

    Prescripţia poate fi opusă în cursul unei instanţe până în momentul când Curtea de Apel*) va pronunţa definitiva sa decizie, asupra căreia nu mai poate reveni după lege, afara numai de cazul când cel în drept a o opune ar trebui sa se prezume, după împrejurări, ca a renunţat la dansa.

-------------------

    *) În loc de Curtea de Apel se va citi "instanţa care, potrivit legii, pronunţă o hotărâre definitiva".

-------------------

    A se vedea nota de la art. 1841.

    ART. 1843

    Creditorii şi orice alta persoana interesată pot sa opună prescripţia câştigată debitorului sau codebitorului lor, ori proprietarului, chiar şi dacă acel debitor, codebitor sau proprietar renunţă la dansa.

    ART. 1844

    Nu se poate prescrie domeniul lucrurilor care, din natura lor proprie, sau printr-o declaraţie a legii, nu pot fi obiecte de proprietate privată, ci sunt scoase afara din comerţ.

------------------

    Dispoziţia acestui articol crează un regim juridic preferenţial numai pentru bunurile care fac parte din domeniul public al statului şi al unităţilor administrativ teritoriale (comune, oraşe, municipii şi judeţe).

    În acelaşi sens, a se vedea şi dispoziţiile art. 4 şi 5 din Legea fondului funciar (nr. 18/1991), precum şi ale art. 74 alin. 1 din Legea administraţiei publice locale (nr. 69/1991).

    ART. 1845

    Statul, stabilimentele publice şi comunale, în ceea ce priveşte domeniul lor privat, sunt supuse la aceleaşi prescripţii ca particularii şi, ca şi aceştia, le pot opune.

-------------------

    Spre deosebire de bunurile la care se referă dispoziţiile articolului precedent, bunurile din domeniul privat al statului şi al unităţilor administrativ teritoriale (comune, oraşe, municipii şi judeţe) au regimul juridic de drept comun al proprietăţii private.

    În acelaşi sens, a se vedea şi dispoziţiile art. 6 din Legea fondului funciar (nr. 18/1991) precum şi ale art. 74 alin. 2 din Legea administraţiei publice locale (nr. 69/1991).

    CAP. 2

    Despre posesiunea cerută pentru a prescrie

    ART. 1846

    Orice prescripţie este fondată pe faptul posesiunii.

    Posesiunea este deţinerea unui lucru sau folosirea de un drept, exercitată, una sau alta, de noi înşine sau de altul în numele nostru.

-------------------

    Cu privire la ocrotirea posesiunii, a se vedea art. 674 - 676 Cod procedura civilă.

    ART. 1847

    Ca sa se poate prescrie, se cere o posesiune continua, neîntreruptă, netulburata, publica şi sub nume de proprietar, după cum se explică în următoarele articole.

    ART. 1848

    Posesiunea este discontinua când posesorul o exercită în mod neregulat, adică cu intermitente anormale.

    ART. 1849

    Posesiunea este întreruptă prin modurile şi după regulile prescrise în articolele 1863 - 1973.

    ART. 1850

    Comunitatea şi neintreruperea posesiunii sunt dispensate de proba din partea celui ce invocă prescripţia, în acest sens ca, posesorul actului care probează ca a posedat într-un moment dat mai înainte, este presupus ca a posedat în tot timpul intermediar, fără însă ca aceasta sa împiedice proba contrarie.

    ART. 1851

    Posesiunea este tulburata când este fundata sau conservată prin acte de violenta în contra sau din partea adversarului.

    ART. 1852

    Posesiunea este clandestina când posesorul o exercită în ascuns de adversarul sau încât acesta nu este în stare de a putea sa o cunoască.

    ART. 1853

    Actele ce exercitam sau asupra unui lucru al altuia, sub nume precar, adică în calitate de locatari, depozitari, uzufructuari etc., sau asupra unui lucru comun, în puterea destinaţiei legale a aceluia, nu constituie o posesiune sub nume de proprietar.

    Tot asemenea este posesiunea ce am exercita asupra unui lucru al altuia, prin simpla ingaduinta a proprietarului sau.

    ART. 1854

    Posesorul este presupus ca posedă pentru sine, sub nume de proprietar, dacă nu este probat ca a început a poseda pentru altul.

    ART. 1855

    Când posesorul a început a poseda pentru altul, se presupune ca a conservat aceeaşi calitate, dacă nu este proba contrarie.

    ART. 1886

    Posesiunea viciata prin vreuna din cauzele arătate în art. 1847 devine posesiune utilă, îndată ce acel viciu încetează în vreun mod oarecare.

    ART. 1857

    Posesorul care posedă nu sub nume de proprietar nu poate sa schimbe el însuşi, fie prin sine singur, fie prin alte persoane interpuse, calitatea unei asemenea posesiuni.

    ART. 1858

    Posesiunea care se exercită nu sub nume de proprietar, nu se poate schimba în posesiune utilă, decât prin vreunul din următoarele patru moduri:

    1. când deţinătorul lucrului primeşte cu bună-credinţă de la o ă treia persoana, alta decât adevăratul proprietar, un titlu translativ de proprietate în privinţa lucrului ce deţine;

    2. când deţinătorul lucrului neagă dreptul celui de la care ţine posesiunea prin acte de rezistenta la exerciţiul dreptului sau;

    3. când deţinătorul strămută posesiunea lucrului, printr-un act cu titlu particular translativ de proprietate, la altul care este de bună-credinţă;

    4. când transmisiunea posesiunii din partea deţinătorului la altul se face printr-un act cu titlu universal, dacă acest succesor universal este de bună-credinţă.

    ART. 1859

    În toate cazurile când posesiunea aceluiaşi lucru trece pe rând în mai multe mâini, fiecare posesor începe, în persoana sa, o nouă posesiune, fără a distinge dacă strămutarea posesiunii s-a făcut în mod singular sau universal, lucrativ sau oneros.

    ART. 1860

    Orice posesor posterior are facultatea, spre a putea opune prescripţia, sa unească posesiunea sa cu posesiunea autorului sau.

    ART. 1861

    Dispoziţiile celor două articole precedente nu derogă la cele prescrise prin articolul 1858, în ultimul sau alineat.

    ART. 1862

    Dacă viciul posesiunii consista în discontinuitatea, în interuptiunea sau în precaritatea sa, oricine are interes ca sa nu fie prescripţia împlinită îl poate opune.

    Dacă clandestinitatea şi tulburarea posesiunii sunt vicii numai relative şi nu pot fi, prin urmare, opuse decât numai de cei în privinţa cărora posesiunea a avut asemenea caracter.

    CAP. 3

    Despre cauzele care întrerup sau care suspendă cursul prescripţiei

    Secţiunea I

    Despre cauzele care întrerup prescripţia *)

--------------------

    *) Potrivit celor arătate în nota de la Titlul XX (art. 1837 şi urm.) cu  cu privire la abrogarea implicită a dispoziţiilor din Codul civil referitoare la prescripţia extinctivă - a se vedea prevederile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 16 şi 17 care reglementează întreruperea cursului prescripţiei).

    ART. 1863

    Prescripţia poate fi întreruptă sau în mod natural sau în mod civil.

    ART. 1864

    Este întrerupere naturală:

    1. când posesorul este şi rămâne lipsit, în curs mai mult de un an, de folosinţa lucrului, sau de către vechiul proprietar sau de către o ă treia persoana;

    2. când lucrul este declarat neprescriptibil în urmarea unei transformări legale a naturii sau destinaţiei sale.

    ART. 1865

    Întreruperea civilă se operează:

    1. printr-o cerere făcută în judecata, fie introductivă de instanţa sau numai incidenţa într-o instanţa deja începută;

    2. printr-un act începător de executare, precum sechestrul (saisie) sau cererea execuţiei unui titlu cărui legea recunoaşte puterea executorie;

    3. prin recunoaşterea de către debitor sau posesor a dreptului celui în contra cărui prescrie.

    ART. 1866

    Efectele întreruperii prescripţiei prin vreunul din modurile naturale sunt absolute; întreruperea civilă, afara de excepţiile cuprinse în articolele 1872 şi 1873 şi altele asemenea, nu foloseşte decât celuia ce o face şi nu vatămă decât celui contra cărui se face.

    ART. 1867

    Întreruperea, fie civilă, fie naturală, şterge cu totul orice prescripţie începută înaintea sa; în nici un caz acea prescripţie nu mai poate fi continuată. Posesorul sau debitorul pot începe o nouă prescripţie după ce actele constitutive de întrerupere încetează, conform naturii lor şi regulilor aci mai jos stabilite.

    ART. 1868

    Cererea făcută în judecata nu va putea întrerupe prescripţia decât dacă va fi încuviinţată de judecătorie prin hotărâre de nerevocabila autoritate.

    În cazul acesta nici o prescripţie nu poate curge de la formarea cererii în judecata şi până la pronunţarea unei asemenea hotărâri.

    ART. 1869

    Dacă cel ce a format cererea în judecata lasă sa se perime acea acţiune a sa prin nelucrare; dacă se dezista de acea cerere pentru oricare alt motiv, afara de nulităţi de forma sau de necompetinta instanţei către care a fost făcut, nici o întrerupere de prescripţie nu poate fi.

------------------

    Cu privire la perimare a se vedea art. 248 - 254 Cod procedura civilă, iar cu privire la desistare a se vedea art. 246 - 247 Cod procedura civilă.

    ART. 1870

    Cererea în judecata întrerupe prescripţia, după regulile cuprinse în articolul 1868 şi 1869, chiar în cazul când este adresată la o instanţă judecătorească necompetenta şi chiar dacă este nulă pentru lipsa de forme.

    ART. 1871

    În cazurile prevăzute în articolul precedent, prescripţia nu va fi întreruptă decât dacă cel interesat va fi făcut, mai înainte de hotărâre de peremtiune*) ce ar putea fi pronunţată în contra sa, o nouă cerere în buna şi cuvenita forma, şi dacă aceasta după urma cerere se va fi încuviinţat, după cum se arată la articolul 1868.

-----------------

    *) Perimare.

-----------------

    Art. 1871 a fost modificat implicit ca urmare a modificării regulilor din Codul de procedura civilă privitoare la perimare (art. 248 - 254), potrivit cărora perimarea operează de drept.

    ART. 1872

    Întreruperea civilă a prescripţiei, făcută în contra unuia din debitorii solidari, are efect în contra tuturor celorlalţi codebitori ai săi.

    Întreruperea civilă făcută în contra unuia din moştenitorii unui debitor solidar nu are efect în contra celorlalţi comostenitori, chiar dacă creanţa ar fi ipotecară, dacă obligaţia nu este nedivizibila.

    Asemenea întrerupere nu are efect în contra codebitorilor debitorului defunct, decât în măsura părţii de obligaţie a moştenitorului contra cărui s-a făcut întreruperea.

    Spre a întrerupe prescripţia în contra acelor codebitori, trebuie o întrerupere făcută în contra tuturor moştenitorilor debitorului defunct.

    ART. 1873

    Întreruperea civilă a prescripţiei, făcută în contra debitorului principal, are efecte şi în contra cauţiunii.

    Întreruperea făcută în contra cauţiunii nu poate opri cursul prescripţiei datoriei principale.

    Secţiunea II

    Despre cauzele care suspendă cursul prescripţiei *)

-----------------

    *) Potrivit celor arătate în nota de la Titlul XX (art. 1837 şi urm.) - cu privire la abrogarea implicită a dispoziţiilor din Codul civil referitoare la prescripţia extinctivă - a se vedea prevederile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 13 - 15 care reglementează suspendarea cursului prescripţiei).

    ART. 1874

    Suspendarea opreşte cursul prescripţiei pe timpul cât durează fără însă a o şterge pentru timpul trecut.

    ART. 1875

    Prescripţia curge în contra oricărei persoane care n-ar putea invoca o excepţie anume stabilită prin lege.

    ART. 1876

    Prescripţia nu curge în contra minorilor şi interzisilor, afara de cazurile determinate prin lege.

    ART. 1877

    Prescripţia curge în contra femeii maritate în privinţa averii sale parafernale, chiar şi dacă aceea se află sub administraţia bărbatului, cu rezerva însă, pentru cazul acesta, de acţiune recursorie a femei în contra bărbatului.

    ART. 1878

    Prescripţia nu curge pe cat timp ţine căsătoria, în contra femeii maritate, în privinţa imobilelor dotale care n-au fost declarate alienabile prin contractul de căsătorie, decât, dacă va fi început a curge mai înainte de căsătorie, sau din momentul separaţiei patrimoniilor, conform articolelor 1256 - 1270, oricare ar fi epoca în care a început posesiunea.

----------------

    Dispoziţiile art. 1877 şi 1878 au fost abrogate implicit prin reglementarea Codului familiei (art. 30 - 36), care a instituit între soţi regimul legal al bunurilor comune, de la care nu se poate deroga prin convenţii.

    ART. 1879

    (Abrogat prin Legea din 20 aprilie 1932 pentru ridicarea incapacităţii civile a femeii maritate).

    ART. 1880

    Nu este asemenea supusă prescripţiei, pe cat timp ţine căsătoria nici o acţiune a femeii care ar putea sa se rasfranga cumva în contra bărbatului, de ar fi exercitată de femeie contra unei a treia persoane.

------------------

    A se vedea nota de la art. 1538.

    ART. 1881

    Prescripţia nu curge între soţi, pe cat ţine căsătoria.

------------------

    A se vedea şi dispoziţiile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 14 alin. ultim).

    ART. 1882

    Prescripţia nu curge contra moştenitorului beneficiar în respectul*) creanţelor sale asupra succesiunii.

    Ea nu curge în contra succesiunii, nici în privinţa creanţelor, nici în privinţa drepturilor reale.

------------------

    *) În privinţa.

    ART. 1883

    Regulile prescrise prin articolul precedent se aplică şi la prescripţia dintre administratorul legal al averii unei persoane şi acea persoana, precum dintre o succesiune vacanta şi persoana numita curator al ei.

------------------

    1. Noţiunea de succesiune vacanta la care se referă art. 1883 era reglementată prin art. 724 - 727, care au încetat de a mai avea aplicare (a se vedea şi notele de la articolele corespunzătoare), prin intrarea în vigoare a Decretului nr. 40/1953 privitor la procedura succesorală notarială - Buletinul Oficial nr. 2 din 22 ianuarie 1953, republicat în Buletinul Oficial nr. 25 din 7 decembrie 1960. În temeiul art. 26 din acest decret, notarul de stat eliberează certificat ca succesiunea este vacanta, dacă sunt întrunite condiţiile prevăzute de lege; în acest caz, bunurile lăsate de defunct trec în proprietatea statului şi nu mai pot exista, prin urmare, raporturi între moştenire şi curator.

    Decretul nr. 40/1953 a fost ulterior abrogat prin Legea nr. 36/1995.

    2. A se vedea şi dispoziţiile Decretului nr. 167/1958 privitor la prescripţia extinctivă (art. 14).

    ART. 1884

    Prescripţia curge atât în folosul cat şi în contra unei succesiuni vacante, chiar şi dacă n-are curator, şi chiar în timpul termenelor de trei luni pentru facerea inventarului şi de 40 zile pentru deliberare.

------------------

    A se vedea nota de la art. 1883.

    ART. 1885

    Prescripţia unei creanţe condiţionale sau cu termen nu poate începe decât din momentul când s-a împlinit condiţia sau a expirat termenul.

    Acţiunile reale ale creditorului sau proprietarului sunt, prin excepţie, supuse prescripţiei în folosul celui ce deţine lucrul, chiar şi mai înainte de realizarea condiţiilor, sau de expirarea termenelor la care acele acţiuni pot fi subordonate.

------------------

    Cu privire la prescripţia drepturilor sub condiţie suspensivă sau cu termen suspensiv, a se vedea Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare.

    CAP. 4

    Despre timpul cerut pentru a prescrie

    Secţiunea I

    Dispoziţii generale

    ART. 1886

    Nici o prescripţie nu poate începe a curge mai înainte de a se naşte acţiunea supusă acestui mod de stingere.

------------------

    A se vedea dispoziţiile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 7 alin. 1 şi 2, art. 8, 10, 11 şi 12).

    ART. 1887

    Termenul prescripţiei se calculează pe zile, şi nu pe ore. Prin urmare ziua în cursul căreia prescripţia începe nu intră în acel calcul.

    ART. 1888

    Ziua se împarte în 24 ore. Ea începe la miezul nopţii şi se fineste la miezul nopţii următoare.

    ART. 1889

    Prescripţia nu se socoteşte câştigată, decât după împlinirea celei de pe urma zile a termenului defipt prin lege.

------------------

    A se vedea şi dispoziţiile Decretului nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 19).

    Secţiunea II

    Despre prescripţia de 30 de ani

    ART. 1890

    Toate acţiunile atât reale cat şi personale, pe care legea nu le-a declarat neprescriptibile şi pentru care n-a defipt un termen de prescripţie, se vor prescrie prin treizeci de ani, fără ca cel ce invocă aceasta prescripţie sa fie obligat a produce vreun titlu, şi fără sa i se poată opune reaua-credinţă.

-----------------

    1. Potrivit celor arătate în nota de la Titlul XX (art. 1837 şi urm.) - cu privire la abrogarea implicită a dispoziţiilor din Codul civil referitoare la prescripţia extinctivă - a se vedea Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 3 şi 6).

    2. Potrivit Decretului nr. 167/1958 privitor la prescripţia extinctivă, art. 22, impozitele şi taxele datorate statului, contribuţia pentru asigurări sociale, precum şi primele de asigurare datorate în temeiul asigurărilor prin efectul legii, rămân supuse dispoziţiilor privitoare la prescripţie din legile speciale.

    3. A se vedea, de asemenea, Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 27, art. 28 alin. 1, art. 29 şi art. 36).

    ART. 1891

    Instanţele începute şi delasate se vor prescrie, în lipsa de cerere de premtiune, prin 30 ani socotiţi de la cel după urma act de procedura, oricare ar fi termenul de prescripţie al acţiunilor în urma cărora se vor fi început acele instanţe.

---------------

    1. Dispoziţia art. 1891 a fost implicit modificată prin Legea nr. 394 din 23 iunie 1943 pentru accelerarea judecăţilor în materie civilă şi comercială care, prin art. 64, a instituit perimarea de plin drept.

    2. A se vedea, de asemenea, nota 1 de la art. 1890.

    ART. 1892

    Renditele sau creanţele ale căror capete*) nu sunt niciodată exigibile şi care produc în folosul creditorului interese periodice**) sau în perpetuu***) sau pe viaţa, se prescriu prin 30 ani începând de la data titlului lor constitutiv.

----------------

    *) Capital.

    **) Venituri periodice.

    ***) Rente perpetue.

----------------

    A se vedea nota 1 de la art. 1890, precum şi dispoziţia art. 12 din Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare.

    ART. 1893

    După 28 ani de la data titlului constitutiv sau a celui de pe urma titlu, debitorul poate fi constrâns sa procure un nou titlu creditorului sau reprezentanţilor săi.

----------------

    A se vedea nota de la art. 1892.

    ART. 1894

    Regulile prescripţiei relative la alte obiecte decât cele cuprinse în acest titlu şi care sunt expuse la locurile respective din acest codice exclud aplicarea dispoziţiilor acestui titlu în toate cazurile când sunt contrarii lor.

    Secţiunea III

    Despre prescripţiile de 10 până la 20 de ani

    ART. 1895

    Cel ce câştigă cu bună-credinţă şi printr-o justa cauza un nemişcător determinat va prescrie proprietatea aceluia prin zece ani, dacă adevăratul proprietar locuieşte în circumscripţia tribunalului judeţean unde se află nemiscatorul, şi prin douăzeci de ani dacă locuieşte afara din acea circumscripţie.

----------------

    A se vedea, de asemenea, Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 27, art. 28 alin. 1 şi art. 29).

    ART. 1896

    Dacă adevăratul proprietar a locuit, în diferite timpuri, în circumscripţia tribunalului judeţean unde se află nemiscatorul, şi afara dintr-insa, prescripţia se va completa adăugându-se, la anii de prezenta, un număr de ani de absenta indoit decât cel ce lipseşte la anii de prezenta pentru ca sa fie zece.

    ART. 1897

    Justa cauza este orice titlu translativ de proprietate, precum vinderea, schimbul etc.

    Un titlu nul nu poate servi de baza prescripţiei de 10 până la 20 ani.

    Un titlu anulabil nu poate fi opus posesorului care a invocat prescripţia de 10 până la 20 ani, decât de cel ce ar fi avut dreptul de a cere anularea sa, sau de reprezentanţii dreptului sau, dacă posesorul n-a cunoscut cauza anulabilitatii.

    ART. 1898

    Bună-credinţă este credinţa posesorului ca, cel de la care a dobândit imobilul, avea toate însuşirile cerute de lege spre a-i putea transmite proprietatea.

    Este destul ca bună-credinţă sa fi existat în momentul câştigării imobilului.

    ART. 1899

    Justa cauza trebuie sa fie totdeauna probată de cel ce invocă prescripţia de 10 până la 20 ani.

    Bună-credinţă se presupune totdeauna şi sarcina probei cade asupra celui ce aleage rea-credinţă.

    ART. 1900

    Acţiunea pentru nulitatea sau pentru stricarea unei convenţii, se prescrie prin 10 ani, în toate cazurile când legea nu dispune altfel.

    Aceasta prescripţie nu începe a curge, în caz de violenta, decât din ziua când violenta a încetat; în caz de eroare sau de dol, din ziua când eroarea sau dolul s-a descoperit; pentru actele făcute de femei maritate neautorizate, din ziua desfacerii căsătoriei; în contra minorilor din ziua majorităţii, iar în respectul*) interzisilor din ziua când s-a ridicat interdicţia.

------------------

    *) În privinţa.

------------------

    1. Potrivit celor arătate în nota de la Titlul XX (art. 1837 şi urm.) - cu privire la abrogarea implicită a dispoziţiilor din Codul civil referitoare la prescripţia extinctivă - a se vedea Decretul nr. 167/1958, privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 2, 3 şi art. 9).

    2. Partea din cuprinsul art. 1900 alin. 2: "pentru actele făcute de femei maritate neautorizate, din ziua desfacerii căsătoriei", a fost abrogată implicit prin Legea privitoare la ridicarea incapacităţii civile a femeii maritate - promulgată cu Decretul nr. 1412, Monitorul Oficial nr. 94 din 20 aprilie 1932.

    3. A se vedea, de asemenea, Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 36).

    ART. 1901

    Orice acţiune a minorului contra tutorelui, relativă la faptele tutelei, se prescrie prin 10 ani, începând de la majoritatea sa.

-----------------

    Dispoziţia art. 1901 a fost implicit modificată prin Decretul nr. 167/1958 privitor la prescripţia extinctivă (art. 3 şi 4).

    ART. 1902

    După 10 ani, arhitecţii întreprinzătorii de lucrări sunt desarcinati de răspunderea la care sunt supuşi pentru stricăciunea în tot sau în parte a construcţiei, prin viciile de construire sau prin viciile pământului.

-----------------

    1. Dispoziţia art. 1902 a fost implicit modificată prin Decretul nr. 167/1958 privitor la prescripţia extinctivă (art. 3).

    2. A se vedea Legea nr. 10 din 18 ianuarie 1995 privind calitatea în construcţii publicata în Monitorul Oficial nr. 12 din 24 ianuarie 1995.

    Secţiunea IV

    Despre câteva prescripţii particulare *)

--------------------

    *) În afara de prescripţiile prevăzute în aceasta secţiune, urmează a se mai vedea:

    - Legea nr. 115/1938 pentru unificarea dispoziţiunilor privitoare la cărţile funciare - Monitorul Oficial nr. 95 din 27 aprilie 1938, cu modificările ulterioare (art. 37);

    - Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 5, 9 şi 11);

    - Codul aerian - Decretul nr. 516, Buletinul Oficial nr. 56 din 30 decembrie 1953, cu modificările ulterioare (art. 103);

    - Codul familiei - Legea nr. 4/1953, Buletinul Oficial nr. 1 din 4 ianuarie 1954, republicat în Buletinul Oficial nr. 13 din 1956, cu modificările ulterioare (art. 52, 55 şi 60);

    - Decretul nr. 32/1954 pentru punerea în aplicare a Codului familiei şi a Decretului privitor la persoanele fizice şi persoanele juridice - Buletinul Oficial nr. 9 din 31 ianuarie 1954, cu modificările ulterioare (art. 23 şi 24);

    - Legea nr. 10 din 18 ianuarie 1995 privind calitatea în construcţii publicata în Monitorul Oficial nr. 12 din 24 ianuarie 1995.

    ART. 1903

    Acţiunea maiştrilor şi institutorilor de ştiinţe sau de arte, pentru lectiile ce dau cu luna;

    a ospatarilor şi gazduitorilor, pentru nutrirea şi locuirea ce procura, şi a oamenilor cu ziua, pentru plata zilelor, a materiilor de dânşii procurate şi a simbriilor;

    se prescriu prin şase luni.

--------------

    A se vedea şi Codul muncii - Legea nr. 10/1072, în Buletinul Oficial nr. 140 din 1 decembrie 1992 (art. 176).

    ART. 1904

    Acţiunea medicilor, chirurgilor şi a apotecarilor, pentru vizite, operaţii şi medicamente;

    a negutatorilor, pentru marfele ce vând la particularii care nu sunt negutatori;

    a directorilor de pensionate, pentru preţul pensiunii scolarilor lor, şi a altor maiştri, pentru preţul uceniciei;

    a servitorilor care se tocmesc cu anul, pentru plata simbriei lor;

    se prescriu printr-un an.

--------------

    Cu privire la alin. 4 din art. 1904, a se vedea art. 176 din Codul muncii.

    ART. 1905

    Prescripţia în cazurile mai sus arătate se va împlini, chiar dacă ar urma serviciile, lucrările şi predarile acolo menţionate.

    Ea nu încetează de a curge decât când s-a încheiat socoteala, s-a dat un bilet sau adeverinţa, ori s-a format cerere în judecata.

    ART. 1906

    Cu toate acestea, cei cărora vor fi opuse aceste prescripţii pot dovedi, prin orice mijloace, ca plata este încă datorată.

    ART. 1907

    Veniturile renditelor perpetue sau pe viaţa;

    prestatiunile periodice ale pensiunilor alimentare, chiriile caselor şi arenzile bunurilor rurale;

    dobânzile sumelor împrumutate şi în genere tot ce se plăteşte cu anul sau la termene periodice mai scurte;

    se prescriu prin cinci ani.

--------------

    În prezent, termenul prescripţiei dreptului la acţiune cu privire la obligaţiile prevăzute de art. 1907 este stabilit prin Decretul nr. 167/1958 privitor la prescripţia extinctivă - Buletinul Oficial nr. 19 din 21 aprilie 1958, republicat în Buletinul Oficial nr. 11 din 15 iulie 1960, cu modificările ulterioare (art. 3).

    ART. 1908

    Prescripţiile prezentei secţiuni curg în contra minorilor şi interzisilor, rămânând acestora recurs în contra tutorilor lor.

--------------

    Cu privire la curgerea prescripţiei împotriva celor lipsiţi de capacitatea de exerciţiu, a se vedea Decretul nr. 167/1958 privitor la prescripţia extinctivă (art. 14 alin. 2).

    ART. 1909

    Lucrurile mişcătoare se prescriu prin faptul posesiunii lor, fără sa fie trebuinţă de vreo curgere de timp.

    Cu toate acestea, cel ce a pierdut sau cel cărui s-a furat un lucru, poate să-l revendice în curs de trei ani, din ziua când l-a pierdut sau când i s-a furat, de la cel la care-l găseşte, rămânând acestuia recurs în contra celui de la care îl are.

    ART. 1910

    Dacă posesorul actual al lucrului furat sau pierdut l-a cumpărat la balci sau la târg, sau la o vindere publica, sau de la un negutator care vinde asemenea lucruri, proprietarul originar nu poate sa ia lucrul înapoi decât intorcand posesorului preţul ce l-a costat.

    ART. 1911

    Prescripţiile începute la epoca publicării acestui codice se vor regula după legile cele vechi.

    DISPOZIŢII GENERALE

    ART. 1912

    Codicii Domnilor Calimach şi Caragea, şi orice alte legi civile anterioare, ordonanţele domneşti şi instrucţiunile ministeriale din ambe Principatele Unite, sunt abrogate în tot ce nu este conform regulilor prescrise în prezentul codice.

    ART. 1913

    Acest codice civil se va pune în lucrare la 1 iulie anul 1865.

------------

    Prin Decretul din 2 iulie 1865, punerea în aplicare a Codului civil a fost amânată pentru data de 1 decembrie 1865.

    ART. 1914

    Fiica dotată înaintea promulgării acestei legi, de voieşte a veni la o ereditate deschisă în urma promulgării acestei legi, va fi obligată a reporta dota.

                             ------------------

